
ELEONORE Christine Tschernings efterladte Papirer er 
af hendes Sønnesøn, Hr. cand. phil., Skuespiller Leo 
Tschemingy med stor Kærlighed, Omhu og Flid samlet i en 
Monografi, der dog, bl. a. paa Grund af dens Omfang, ikke 
egnede sig til Trykning. Han har derfor overgivet den til os 
til Bearbejdelse og Udgivelse. 

Det ft^emgaar af Fru Tschernings efterladte Papirer, at 
hun hele sit Liv igennem har følt Trang til at fæste sine Op- 
levelser til Papiret; som ung Pige har hun i lange Perioder 
holdt Dagbøger, og senere har hun af og til i flygtige Opteg- 
nelser til Støtte for sin Hukommelse nedskrevet et eller andet, 
som hun mente burde bevares; men alt dette er gjort ganske 
sporadisk, uordnet og tilfældigt og tilsyneladende uden Plan. 
^ I sine senere Leveaar har hun dog stadig syslet med den 

v^vs^ Tanke at skrive sine Livserindringer i en samlet Form. Der 

foreligger mange forskellige Tilløb og Brudstykker hertil, idet 
hun snart søger at meddele sit Levnetsløb i novellistisk Stik- 
le kelse, snart i versificeret Form, snart i en kort og knap hi- 
I storisk Beretning. Det bliver dog altsammen kun Brudstykker; 
j^ men der findes dog en hel Række sammenhængende eller 
^ nogenlunde sammenhængende Optegnelser, der kan betragtes 
^ som hendes Selvbiografi. De stammer fra hendes senere Leve- 
tid, og i hvert Tilfælde en Del af dem er først nedskrevne 
efter Udgivelsen af hendes Mands Papirer 1876—78. 

Det er disse Optegnelser, som er lagt til Grund for denne 

^ Bog, isprængt med Dagbogsmeddelelser og Breve. 

^ Optegnelserne er ikke af samme Vævning eller helt igen- 

' ^ nem af samme Mønster. De er som oftest ganske overfiadisk 

^ og skødesløst affattet, ikke alene med Hensyn til Form, Stil, 

^ Retskrivning og Tegnsætning, men ogsaa uden Hensyn til 

,^ Tidsfølge, Kronologi og Gentagelser. Det hele foreligger saa 

"V at sige som en uordnet Masse af højst forskellig historisk og 

psykologisk Værd og af offenlig og privat Interesse. Efter For- 
men og Skriften at dømme er de i flyvende Fart, i Tankens 
Hast jagne ned paa Papiret, snart i Kollegiehæfter, snart paa 
løse Stumper, ligesom for foreløbig at holde de strømmende 
Begivenheder og Oplevelser og opdukkende Minder fast. Men 
netop dette giver dem mangen Gang en ejendommelig Frisk- 
hed. 

Det har imidlertid været absolut nødvendigt, blot for For- 
staaelsens Skyld, at ordne det hele Stof kronologisk, tidt at 
rive det fra hinanden for atter at sætte det sammen, under- 
tiden endogsaa at flytte om paa hendes Sætningsbygning og 
bringe Orden tilveje dér, hvor hendes temperamentsfulde Sjæl 
og varmblodige Natur har væltet Ord og Sætninger mellem 
hverandre ned paa Papiret. 

Det har desuden været nødvendigt at udelade en Del af 
Optegnelserne, der efter vor Mening er af saa udelukkende 
privat Natur, at de ikke kan eller bør have almindelig Inter- 
esse. Hvor vidt dette er sket med en tilstrækkelig kritisk og 
taktfuld og nænsom Haand, kan der jo altid være forskellige 
Meninger om. 

Den ganske uregelmæssige Retskrivning i Optegnelserne 
og Dagbøgerne er moderniseret; Brevene er derimod, fraset 
Interpunktion og Stavefejl, gengivne med Originalernes Skri- 
vemaade. 

Eleonore Christine Tschernings efterladte Papirer danner 
et Sidestykke til hendes Mands, som hun udgav faa Aar efter 
hans Død, og til dem vil der ogsaa idelig blive henvist i). 

En nærmere Omtale af denne ualmindelige Kvinde er her 
unødvendig; af hendes efterladte Papirer, af alle disse gamle 
Hæfter og Blade, Lapper og Breve hæver hendes varmblo- 
dige, energiske, trofaste og utrættelige Skikkelse sig frem i 
et Billede, straalende klart, hvor Lyset falder, og sørgmodig 
mørkt i sine Skygger — som alle Billeder, en sælsom Pen- 
dant til hendes Mand, en af de mærkeligste og betydeligste 
i Danmarks Nutidshistorie. 



1) vAf Anthon Frederik Tschernings efterladte Papirer*. Udgivet af hans 
efterlevende Familie. 1—3. K)«l>enhavn 1876—78. 




AAR IBIO blev Kapujn Adam Tobias L&Uow forsat 
, til Garnisonen i den lille By Helsingør.') Han 
var i den udviklede Manddomsalder, men endnu ung- 
dommelig, smuk, elskværdig, og letsindig nok til at 
gøre megen Lykke hos Damerne. Han var et ret godt 
Parti; man kappedes derfor om at indbyde den smukke 
Kaptajn og at fængsle ham; men Livets Storme havde 
endnu ikke knækket Vingerne, han maatte storme lidt 
mere, og et almindeligt kærligt, hjemligt Forhold var 
endnu ikke det, han kunde tænke sig, ikke det, der 
passede for hans vistnok i mange Henseender kærlige, 
men dog urolige, egenkærlige og hæftige Gemyt. 

I) En funmil Salourni], um if Fru Tichenilnf I iln Tid blev (kcniicf 
SrcnccnforCDliigen, indebolder ea Del OplfnlDgcr om Funlllernc Tlnadi 
et LDnow. Den ovenninviin Adam Toblu LDnow, Fni Ticberalnt* Fader, 
bir duudea 1 umme Bgg Indbrt en Rckke Meddelelwr om iIc of Ud Pusllle, 

Hu VU- selv fødl 27. Aug. I7T5 og vir en San ar Vlceulmlnl Antbon 
Frederik LDiiow (1744—1819) gg Eliwbeib Blrtf [be Wlgandt (1747— IflOB). 1788 
blev ban Indlemmei ) Cbriitlta Vll.s Pagekorpa t^, da dene ble* redocerei. 



Herlig lom Kommaad«' 
n Stabakaptaja og ISIO 



Efter flere Aars Forløb købte han sig et lille Sted, 
beliggende lidt udenfor Byen.^) Du kan se det endnu, 
det ligger ganske ensomt, hvidt er det, med en Sten- 
trappe op til Gadedøren, fire Fag Vinduer ud til Vejen. 
Der er Beboelseskælder underneden Huset, i hver 
Gavl et Vindu, fra det ene har man Udsigt over Byen, 
ft*a det andet over det dejlige Sund, hvor Kullen staar 
i Horisonten i de blaalige Taager. 

Her flyttede han ind og belavede sig paa at blive 
en vranten Pebersvend, han var træt og mæt af Livet. 
Han holdt sin Karl, der redte hans Seng, fejede hans 
Gulv, kogte ham hans Suppe og stegte fortræffelige 
Kyllinger. Hans Husgeraad indskrænkede sig til det 
allernødvendigste, han havde ingen særdeles Smag for 
Hygge, derfor var han glad for sin gamle Jæm-Felt- 
seng, sine dito Stole, et lille blaamalet Skrivebord, sit 
Fyrretræs-Chatol osv. Men jeg véd ikke, hvor det kom, 
at han flk den Ide, at det for hans lille Menage var 
bedre at holde sig en Pige; en saadan, der kunde være 
ham tjenlig, blev ham anbefalet i et Fruentimmer paa 
25 Aar, der konditionerede i et borgerligt Hus, ikke 
just som simpel Pige. Hun var født af en Bondepige 
paa Landet udenfor Ægteskab, havde lidt meget ondt 
i sin Barndom, var taget i Huset hos sin Morbroder, 
der var Skovfoged og en særdeles retsindig Mand, der 
opdrog hende, til hun var konfirmeret. Hun tjente nu 
som en Slags Jomfru eller dog raffineret Pige i bedre 
Huse. En Kæresteforbindelse bragte hende til Kjøben- 
havn og senere til H[elsingør], hvor hun lærte Mands- 
skrædersyning, og kom endelig d. 1. Maj 18[16] ud til 
Kaptajnen.^ 

Jeg har mange Gange hørt hende fortælle om, hvor- 
ledes hun tilbragte den første Aften ene og fremmed 
i det halvtomme, uhyggelige Hus. Herren var i Sel- 

1) Kapt. L&tzows Optegnelser: 1813. Kjøbte et Hus pss Lappen ved 
Helsingør for 4000 Rigsdaler. 

*> Kapt. LQtzows Optegnelser: 1816. Kom Bolette Rasmussen til mig. 
Kjøbte et Stykke Jord og anlagde en Hauge. 



skab, og hun havde, medens hun sad der og ventede 
paa sin nye Husbond, Tid til at tænke over, hvad nu 
vel Fremtiden kunde bringe. Hun havde ofte set ham 
i hans Manddoms Friskhed og Kraft, naar han i sin 
smukke Uniform saa til sine Undergivne paa Fæstnin- 
gen, og hun havde betragtet ham som en Sol, i hvis 
Straaler, hun havde ønsket at kunne bade sig, og [nu] 
skulde hun her, tildels afsondret fra andre Mennesker, 
bo under samme Tag som han! 

Jeg kender intet til, hvorledes det gik til indenfor 
Murene i det lille hvide Hus. De første Dage af vor 
Kærligheds Lykke bliver altid en Hemmelighed for 
andre, især af den Kærlighed, som af Verden stemples 
som forbryderisk. Jeg véd, en Aften sad Kaptajn 
LUtzaw og læste højt for sin Husbestyrerinde, — det 
var i de idylliske Dage. Han læste Eleonora Ulfeldts 
Levnedsbeskrivelse. Bodil [Bolette] fældede bitre Taarer 
over Kirstine Munks Forskydeise, — man bliver altid 
mest bevæget over det, der finder Genklang i vor egen 
Barm, hun frygtede maaske en lignende Skæbne. Og 
Kaptajnen slyngede sin Arm om hendes Liv, saa hende 
kærligt i de smukke ungdommelige livfulde Øjne, lo- 
vede hende, at det skulde aldrig ske, og man blev 
enige om, at den lille Skabning, der alt rørte sig under 
hendes Hjærte, skulde, om det blev en Datter, opkal- 
des efter den forskudte Christine Munks kloge og 
elskte, siden saa ulykkelige Datter, Eleonore Christine 
Ulfeldt. Og det blev en Datter, og denne Datter er jeg. 

Jeg var saaledes Frugten af en utilladelig Kærlig- 
hed. Forbandelsen hvilede over mig, men det var 
som Naturen vilde holde mig lidt skadesløs, derfor 
kom jeg til Verden i Midsommertid, medens Roserne 
blomstrede, og man satte en Rose paa det lille Bryst 
— jeg har den endnu — bar mig til Kirken og døbte 
mig Eleonora Christine Hansen.^) 

1) Dubsattesten udviser, at Aar 1817 d. 4. Juli blev født og 18. Juli s. A. 
1 St. Olai Kirke døbt et Pigebarn, født af Bolette Rasmussen og kaldet Eleonora 
Christine Hansen, som Barnefader blev Bolettes Morbroder og Plejefader 
Skovfoged Hans Christensen angivet. 



Saavidt jeg kan regne mig til, er min Moders Fød- 
selsaar 1 790.^) Efter hendes Sigende skal hendes Fader 
have været enten en fransk eller spansk Militær. Hvor- 
ledes der i de Åaringer er kommet fremmed militært 
Mandskab til Laaland og Falster, hvor hun er født,*^ kan 
jeg ikke vide. Vist er det hun har altid tilskrevet sin 
Oprindelse fra fremmed Indblanding, og hendes mørke 
Hudfarve, sorte Haar, sorte livfulde Øjne kunde ogsaa 
nok tyde derpaa. Moderen var en falstersk Bondepige. 

Som Slegfredbam blev min Moder sat i Pleje, og 
Plejen var derefter. Hun havde en Morbroder — hvor- 
mange Gange har jeg ikke hørt hende omtale denne 
Mand, der i hendes Bevidsthed næsten var en Halv- 
gud — Hans Skovfoged paa et af de reventlowske God- 
ser paa Falster. Denne Morbroder saa en Dag til Sø- 
sterens lille Bodil og fandt hende i en meget forkommen 
Tilstand, selv havde han og Konen, Grethe, ingen Børn, 
dybt rørt over den lille 3 — 4aarige Søsterdatter fore- 
slog han Konen at tage Bodil i Barns Sted. Hos disse 
to brave Skovfogedfolk i det nydelige Skovfogedhus, 
som Ejeren kaldte Skovynde, voxede nu lille Bodil op, 
men ikke ene, thi ikke nok kunde hun fortælle om, 
hvorledes disse to flittige opofrende Ægtefolk i Åare- 
nes Løb opfostrede 5 — 6 stakkels forladte Børn paa 
deres, som hun udtrykte sig, »ringe Hartkorn^. — 
Med dyb Veneration omtalte hun altid den fortræffe- 
lige Provst Nyerapy der konfirmerede hende og gav 
hende saamange gode Lærdomme med i Livet, der dog 
ikke var kraftige nok til at skærme hende mod de for 
saa mangen køn Tjenestepiges temmelig almindelige 
Skæbne, at falde i Hænderne paa en samvittighedsløs 
ung Herre. Hun kom i Forbindelse med en Maaneds- 
lieutenant Bakke^^ der samtidig med hende var stærkt 



1) I Følge Dubstnesteo er Bodil, en Daner tf Margrethe Ghristiansdttter 
i Ønslev, født 25. Nvbr. 1790. Som Barnefader er anmeldt Ungkarl Rasmus 
Larsen af Eskildstrup. Af sine Børn og disses Fader kaldes hun Bolette. 

>) Amund Lucassen Bakke (1780—1829) Tøjhuslleutenant paa Kronborg, 
karakt. Premlerlleutenant. 



forlovet med en lidt finere ung Pige, hvis Familie 
tvang ham til Ægteskab. Saa kunde lille Bodil gaa 
med Sorgen og Skammen. Hendes Barn døde. Den 
unge Fru Bakke var blevet sygelig, især sygelig paa 
Sjælen. Manden blev kommanderet til Kronborg. Man 
foreslog Skovfogdens Bodil at følge den stakkels Kone, 
der langt fra at have imod hende, holdt meget af hende. 
Saaledes kom min Moder til Kronborg og levede med 
den syge Kone, til hun døde. For nu at kunne tjene 
sit Ophold gav hun sig i Lære hos en Skrædermester 
Bodin i Helsingør. Der gik nogle faa Aar, saa købte 
Liitzow det lille Lappehus og foreslog Bodil at blive 
hans Husholderske, men saavel Skræder Bodin som 
en Smedemester Hellers^ brave helsingørske Borger- 
folk, besvor hende at opgive den Tanke og skildrede 
Lutzow som en i Forhold til unge Kvinder alt andet 
end paalidelig Personlighed. Men ja — det gik hende 
som saa mange Evadøtre, de rækker villig Haanden 
efter den forbudne Frugt. Hun var ikke et uerfarent 
Barn, da hun drog ind i Lappehuset, hun vidste, hvad 
hun gjorde og hun vidste, hvad hun vilde. — 

Det var en stor Sorg for min Moder, da hun fra 
Falster fik Budskab om, at den kære Morbroder led 
af Kræft i Ansigtet, jeg husker godt hendes mange 
Taarer og dybe Sorg over hans Død, som hun i saa 
mange Aar ikke havde set, som hun skyldte saa meget 
og godt følte, hun ikke havde lønnet som hun burde. 
Hun følte ofte Længsel efter en Gang at se det kære 
Barndomshjem, men Forholdene tillod det aldrig før 
engang, da hun var gammel og levede hos Tscheming 
og mig. 



De første Ord, man ellers lærer Børn at udtale, 
turde man jo ikke lære mig. „Fader'' og „Moder'' har 
jeg først lært at sige, da jeg var over tyve Aar. 

Jeg blev opdraget i det lille hvide Hus, skjult for 

Verdens Øjne, det skulde jo være en Hemmelighed. 
Jeg husker endnu i Majorens^) Stue stod en Sopha 
paa en mørk Væg, og mellem Væggen og Sophaen var 
et lille Rum. Naar jeg løb og legede med Majoren, og 
det ringede og nogen kom for at tale med ham, da 
vidste jeg god Besked med øjeblikkelig at løbe hen og 
skjule mig i den lille Krog bag Sophaen. 

To og et halvt Aar efter kom min Søster Antho- 
nette^ til Verden, og Sophaen maatte trækkes lidt 
længere ud, at der kunde være Plads til to. Var Mo- 
der ene hjemme og lukkede op, da løb jeg nok nys- 
gærrig i Hælene, men gemte mig dog forsigtig i Fol- 
derne af hendes Klæder. Engang — man har fortalt 
det saa ofte, at det endnu foresvæver mig som en 
dunkel Drøm — kom en af min Faders Ungdomsvenner 
for at besøge ham. Jeg befandt mig just i Køkkenet, 
da de passerede, og jeg kunde intet andet Skjulested 
finde end en stor Kobber- Vadskekedel, der vendte lige 
imod dem. Saaledes undgik ikke det Særsyn af den 
lille Pige med det gule Næt over de sorte Krøller, 
det sydligt brune Barneansigt, Vennens Opmærksom- 
hed. Han tog mig paa Skødet, kyssede mig og sagde: 
„LutzaWf hvorfor skjuler Du dog den søde Unge?^ 

Og han var ikke stærk nok til at berøve sig Bar- 
nets Nærhed og var dog for svag til at anerkende det 
og dets Moder. 



Hvor langt i et Menneskeliv gaar Erindringerne 
tilbage? Derom er man uenig, men det beror vel noget 
paa Individualiteten, noget paa de Begivenheder, der 
møder Barnet. Jeg husker grant, da min Fader en Af- 
ten kom hjem fra Klubben, stærkt berørt af Efterret- 
ningen om Napoleons Død paa St. Helena. Naar jeg 
sammenholder dennes Dødsfald den 5. Maj 1821 med 

1) Kapttfn LQtzow blev kartkt. Ma}or »/> 1815. 

>) Anthonette Elisabeth født 11. Febr. 1820 død 14. Juni 1836. 



min Fødsel den 4. Juli 1817, da viser det, dels at en 
enkelt Begivenhed kan præge sig i en Barnesjæl i en 
Alder af halvfjerde Aar, dels at Napoleons Død har 
virket stærkt paa Sindene paa den Tid. 

Jeg husker, naar vor Gris blev slagtet, hvor be- 
taget jeg blev af dens gennemtrængende Skrig i Døds- 
angsten, og at jeg krøb ned i Sophaen, dækkede mit 
Hoved til med Sophapuden og følte en grulig Kval ved 
Tanken om, at det var Døden. Rædsel for Døden fulgte 
mig i det hele taget idelig. Naar min Fader talte om 
sin mulig nær forestaaende Død, kunde jeg græde og 
græde, og aldrig faa udgrædt. Jeg var meget lille, da 
jeg lærte „Dødens Vuggevise^ udenad. 

Vers i det hele taget bandt sig let i mit Hoved, 
med min Fader gennemgik jeg en utrolig Mængde saa- 
vel Ord, som Melodier, naar jeg i Mørkningen sad paa 
hans Knæ. Der var ikke den Ting, min Fader jo lærte 
mig, om det saa var at sy Kannevas. Han var en skrap 
Lærer og sparede ikke paa Knubs. Med Forskrækkelse 
saa jeg, naar det rødtæmede Lommetørklæde blev 
hentet frem af Lommen og flettet til en Tamp. Aller- 
værst var det i Religionstimerne, de Bibelsprog! Ak, 
hvor de kostede Taarerl Jeg mindes engang, da den 
samme Lektie var taget tre Gange om og Tampen 
havde danset, og jeg ikke havde forstaaet, lige dum var 
jeg — saa tog han til sin Spaserestok! Jeg har Med- 
lidenhed med stakkels Unger, der skal proppes med 
den Mængde nyttige og unyttige Lærdom. Slemt var 
det, værre er det nu, og meget værre bliver det med 
Tiden, men alligevel gaar det ikke an at lære Børnene 
det Vers, som Bj. Bjørnson siger, at Fuglene synge: 
„Det er dejligt at leve, naar man ikke behøver at stræve". 

Jeg véd med Vished, at jeg tidlig, meget tidlig i 
mit Liv grublede paa, hvorledes jeg skulde arbejde 
mig frem og ved Arbejde og Dygtighed søge at ud- 
slette den Plet, som jeg tidlig følte, der hvilede over 
min Fødsel som et Slegfredbarn, der ikke kunde give 

et tilfredsstillende Svar, naar en eller anden spurgte: 
„Hvem er Din Moder?* Det var en Betegnelse, jeg 
aldrig havde lært, thi den flittige, rastløse Husholderske 
blev af Majoren, af os Børn, af alle, kaldet Bolette. 
Fader var en Benævnelse, der var os lige saa fremmed. 
Majoren, saaledes kaldte vi ham, af min lille Broder 
lavet om til „Memme*, og derfor var Forlegenheden 
ligesaa stor, naar det hed: „Hvem er Din Fader?* 

, Ja, det var en underlig taaget Tilværelse i det lille 
hvide Hus ude paa Lappen. Dette Hus med sin Gaard 
og Have var vor hele Verden, hver Plet staar saa klar 
for mig, som om jeg havde forladt den igaar. Kælde- 
ren, hvor vi levede som Børn; Stuelejligheden, hvor 
Majoren residerede; Gaarden med den lille Staldbyg- 
ning og de to smaa Retirader, af hvilke jeg fik Lov til 
at holde den ren, som var forbeholdt Majoren, og som 
jeg om Søndagen smykkede med Blomster og Kranse. 
Den store Brændestabel, hvorfra jeg kunde se over 
Plankeværket ind i Marienlyst Have, og hvor Rotterne 
huserede. Midt i Gaarden var Brønden, hvor Vandet 
blev trukket op; i den anden Ende af Gaarden var 
Svinehuset og Hønsehuset med en lille Lem i Planke- 
værket mod Nord, hvoraf Hønsene løb ud og laa og 
baskede sig velbehageligt i Jorden under de tre gamle 
Lindetræer; jeg tror, de staar der endnu. Mod Syd 
gik Laagen ud til Haven, der var lang og smal og laa 
mellem to Plankeværker, det ene mod Marienlyst 
Have, det andet mod Vejen og var bevoxet med Espa- 
lier-Frugttræer. Opad Husets Sydgavl voxede en præg- 
tig Vinranke, der snoede sig helt op til Taget. Ved 
Enden af Mistbænken havde jeg mit eget lille Stykke 
Have; dér alt trivedes i yppigste Fylde. Dér i min 
Have begravede vi vore døde Fugle f. Ex. Kanarie- 
hannen, som vor Pige var saa uheldig at træde ihjel. 
Den blev lagt i en lille Papæske med Rosmaringrene 
omkring, vor Legekammerat Carl Kock kastede Jord 
paa den med den sædvanlige Begravelsesformular, og 

dette bragte mig til at hulkgræde, medens min lille 
Søster med sit lyseste gladeste Smil og sine klare blaa 
Øjne saa op til Gavlvinduet, hvor de to Gamle stod 
og saa til. Hun havde maaske en Følelse af, at hun 
ogsaa skyldte den hedengangne Sanger en Taare, men 
da hun ingen havde paa rede Haand, udbrød hun be- 
roligende: ,Ja, jeg har grædt.'' 

Dér begravede vi ogsaa Svaleungen, som jeg fandt 
død i Haven, min Fader skrev et Vers over den, han 
blev saa rørt over min Sorg, da jeg sad dér med den 
lille døde Fugl. Men han var selv et Stemningsmen- 
neske, let til Vrede, let til Glæde og let til Sorg. 

Alle mine Minder fra Barndommen drejer sig om 
en stadig rastløs Stræben og en høj Grad af Nøjsom- 
hed i alle Retninger. Vor Morgen- og Åftendrik var 
oftest kogt Mælk med et Stykke Rugbrød; gav Koen 
ikke tilstrækkelig Mælk — tynd The uden Sukker, for 
mit Vedkommende den Begunstigelse — fordi jeg 
bragte Majoren hans The — at den blev skænket i 
hans Kop, paa hvis Bund der jævnlig blev levnet lidt 
Sukker. Paa vor Tørmad fik vi aldrig Paalæg, Rugbrød 
med Fedt eller tyndt Smør — med Længsel saa vi op 
til Spegepølsen, der hang over Madbordet, der stod i 
det Kælderrum, der tillige var Rullestue; og dér sad 
vi paa Trappen, der førte op i Huset og spiste vor 
tørre Mad sammen med vor Legekammerat Drea Urbatiy 
og undersøgte, hvor pænt og akkurat hver Mundfuld 
aftegnede vore hvide tætsluttede Tænder, — nu er der 
ikke en Tand i min Mund, og alle, der dengang fær- 
dedes i det lille hvide Lappehus, er for længe længe 
siden lagt i Graven, og jeg er den eneste, der er tilbage. 

Naar Majoren tog nogle Dage til Kjøbenhavn, kogte 
min Moderen stor Gryde Sulevælling: et Stykke Flæsk 
sammen med Rødder, Hvidkaal og Havregryn. Den 
blev hver Dag varmet op, og vi yndede ikke den Ret i 
Længden, som min lille Søster kaldte „Membortemad''. 
Ved Siden af Rullestuen var Sand- og Grøntkælderen, 

hvor om Vinteren Havens Produkter opbevaredes, og 
der hang Talglysene, som min Moder støbte. 

Vi havde to Forme til at støbe Formelys i, der 
selvfølgelig var forbeholdt Majoren og blev satte i 
den store Messing-Lyseplade med den riflede Kant. I 
Kælderstuen brændte ikke andet end de tynde puklede 
Spedelys, og ved deres svage Skær arbejdede vi alle- 
sammen. Min Moder havde fuldt op af Sytøj, og hendes 
Rok snurrede ogsaa uophørligt; dels spandt hun Hør 
til hjemmegjorte Lærreder, dels Uld til Strømper og 
engang til et Par Gulvtæpper. Pigen og Karlen kartede 
Ulden. Det er, som kunde jeg endnu høre, naar Chri- 
stiane blev søvnig og Kartene lidt efter lidt gik istaa: 

kratkratkrat — kratkrat — krat '■ krat 

krat, saa lo vi, saa vaagnede hun, og igen gik der en 
Stund. 

Ved et lille lavt Bord sad Anders Haldy en Artille- 
rist, der kunde sy Sko. Han arbejdede til Tider ufor- 
trødent hos os for at forsyne alle Husets Folk med 
Fodtøj; det var den billigste Maade at blive beskoet paa. 

Inde i Helsingør var der et Kloster, hvor gamle 
fattige Koner kunde faa deres Ophold i Lighed med 
vort Vartov, dér boede en gammel Kone, Moer Vadstedy 
som næsten var blind, en rigtig gammel Moerlil med 
hvid Kappe, hvorover der var bundet et tæmet Tør- 
klæde. Hun havde tidligere ejet det lille hvide Lappe- 
hus, men solgt det til Majoren og kom nu en Dag om 
Ugen og fik sin Kost. Hun sad da og strikkede Sokker 
til Majoren af Hundeto, der var kartet sammen med 
Lammeuld, thi vi havde en sort Puddelhund, Karo, 
der blev klippet to Gange om Aaret af en Malermester 
Allerap y der forstod den Kunst at klippe Pudler med 
Dusk i Halen og paa Benene. Karo blev lagt op paa 
det gamle Slagbord og peb ynkeligt, hver Gang den 
blev klippet i Skindet, men det var ikke saa lidt To, 
Karo kunde levere. Moer Vadsted snusede stærkt og 
tabte meget Snustobak paa Strikketøjet, medens hun 

søgte at underholde os med sine smaa reglementerede 
Historier. — 

Et Efteraar kom en ung Slægtning af Majoren, 
Christian Vossbein^ til os. Han var Sømand og kom for 
at søge Hyre, men det blev en stræng og lang Vinter, 
og Hyre var ikke at faa. Han blev hos os hele Vinte- 
ren og sad helt fredsommelig og vandt Garn, ingen 
maatte jo være ubeskæftiget. Han holdt meget af mig, 
jeg kunde neje saa pænt, sagde han, og jeg skulde 
være hans Kone, han skulde bringe saa mange smukke 
Sager hjem til mig fra sine Rejser^ men de andre to 
— dem var der ikke meget ved, de skulde have Hyttel. 
Om Foraaret endelig fik han Hyre, og vi savnede ham, 
da han rejste. Til Erindring om den raske Sømand 
gemte jeg i lang Tid et Par røde Pibekvaster, som han 
havde glemt. Efter et Par Aars Forløb kom han en 
Dag et Øjeblik og gjorde et lille Besøg, men efter den 
Dag hørte vi aldrig noget til ham. Et Rygte berettede 
engang, at han var gaaet med et Sørøverskib, at Skibet 
var blevet overmandet, og han med hele Besætningen 
hængt. Om Rygtet talte sandt, fik vi aldrig at vide.^) 

Oppe i Husets Sydgavl indrettede Majoren et ret 
rummeligt, yderst tarveligt Gæsteværelse med to fast- 
slaaede Sengesteder under det skraa med Brædder be- 
slaaede Tagværk. Det tilsvarende Rum i Nordgavlen 
af Huset var delt i to mindre Kamre, det ene brugtes 
til Munderingskammer, og i det andet sov vi to Pige- 
børn, da vi voxede lidt til. Hver Sommer benyttedes 
det af Majorens Søster „Tante Rikke''. ^) 

Hun varen lille, meget pukkelrygget, svagelig Pige. 
Da hendes Fader, Admiral Anthon Frederik Lutzow 
havde mistet sin første Kone, Elisabeth Birgitte Wigandty 
med hvem han havde levet i mange Aar og havde tre 
Døtre og én Søn, levede den ugifte Datter [Rikke] 



1) Han var en Søn af Kapt., Fabrikant 1 Hillerød, Christian Voasbeln og 
Majorens Moster Henriette Dorothea WIgandt. 

*) Henrikke Dorothea LQtzow 1781—1825. Hun døde ugift. 

hos Faderen og blev ligesom alle Børnene højlig mis- 
fornøjede over at den gamle Fader giftede sig igen 
[1807] med den endnu smukke Blondine Enke von 
Haverij hvis første Mand var Præst ved Legationen i 
Paris, da Revolutionen brød ud. Hun var Datter af en 
Præst Loitrap.'^) Nok sagt, Børnene blev yderlig mis- 
fornøjede og vendte Faderen Ryggen. 

Tante Rikke forlod Faderen og tog Ophold hos Sø- 
steren,^ Fru Etatsraadinde Sara Løvmand. Livet her i 
Huset var vist ingenlunde behageligt, thi Søsteren var 
sindsforvirret, til Tider helt rasende, saa hun ituslog 
Spejle og Porcellæn, kastede Knive efter Børnene og 
lignende, saa Tante var derfor til stor Velsignelse for 
de fem stakkels Børn, fire Døtre og en Søn. 

Intet Under at Tante Rikke befandt sig vel i det 
lille hvide Lappehus. Hun var glad ved den lille Have, 
nød den friske Luft og den dejlige Frugt. Hun 
havde den Ide ikke paa nogen Maade at ville gøre 
Ulejlighed og vadskede derfor Kraver, Mansjetter og 
Lommetørklæder i sit Vandfad og var meget hjælpsom. 
Hun stod trolig og lagde Tøj sammen til Rulle, naar 
min Moder havde vadsket. Hun var meget pertentlig, 
og ve mig, naar jeg ikke, som hun havde vist mig, 
glattede hver Fold og det mindste Baand. Hun gav sig 
gerne af med mig, lærte mig et og andet pænt Haand- 
arbejde, lovede sig meget af min Flid og Intelligens 
og holdt meget af mig. Hun blev gerne Broderens 
Fødselsdag den 27. August over. Den sidste Sommer 
hun var hos os, fulgte vi hende paa Vejen paa den 
lille Bondevogn, der skulde køre hende til Kjøbenhavn. 
Der gik vel en Maaned eller to, da kom der Brev, at 
de en Morgen havde fundet Tante Rikke død i sin Seng. 

Ikke længe efter var min Søster og jeg i Selskab 

1) Admiralinde Birgitte Marie LQtzow, (1767—1851), Majorens Stedmoder, 
var født Lottrup og første Gang gift med Prederllc Christian von Haven (1752 
—1802) død som Sognepræst i Lyngby. 

S) Sara Christine Liitzow, Majorens Søster, (1778—1853) var gift med 
Etatsraad Johannes Løvmand (1770—1^) Ordonnatør ved Forplejningsvesenet 
og Kontorchef i Generalitetslcolleglet. 

hos en Klubvært Carlseriy hvis Datter Charlotte var 
mig jævnaldrende; vi var midt i en Leg, da vor Pige 
kom for at hente os, vi skulde strax følge med hjem, 
Majoren skulde rejse. Vi traf ham i et meget nedtrykt 
Humør, der var kommen Brev, at Svogeren, Etatsraad 
Løvmandj den foregaaende Eftermiddag havde siddet 
og taget sig en Middagslur og pludselig var gledet ned 
af Stolen stendød [29. Marts 1826]. Det var en forfær- 
delig, ulykkelig Begivenhed. Moderen sindssyg, fem 
uforsørgede Børn, det yngste endnu ikke konfirmeret, 
og næppe tilstrækkelige Midler til at bestride Begra- 
velsen. Min Fader var den eneste, der kunde støtte, 
raade og rede alt dette Urede. 

Sønnen, Albert, med hvem der var forsøgt gode 
Skoler og Ophold i Sorø, men aldrig kunde komme 
nogen Veje, blev nu sat i Murerlære, en stræng Skole 
for den fine blonde Etatsraadssøn. ^) Moderen kom en 
kort Tid i Kost i Byen, men da hun idelig fortrædigede 
Døtrene, blev hun taget i Kost ovre paa Møen hos sin 
Plejesøn, Forpagter Rossing paa Liselund.') Hun blev 
meget gammel, før Døden udfriede hende af hendes 
elendige Tilværelse. Den yngste Datter Lise gik til 
Præsten; efter Konfirmationen skulde hun ned til Hel- 
singør og leve i det lille Lappehus hos os. Min Fader 
fortalte, hvorledes han, da han kom tilbage fra Svoge- 
rens Begravelse, traf hende i at gaa og gøre Danse-Pas 
i den Stue, hvorfra Faderens Lig nylig var udbaaret.') 

De tre ældste Søstre, Rikkey Stine ^) og Nette fik 
et Værelse hos min Faders Stedmoder, Enkefru Ad- 
miralinde Lutzow. Christine har senere fortalt mig, at 
hun var gaaet ind og havde lagt Haanden paa Faderens 
Kiste og stille gjort det Løfte, at hun skulde arbejde 

1) Albert Løvnuind døde 1847 som Arkitekt pu St. Crolx. 

S) Krigsnuid Carl Vilhelm Rossing (1790-1857}. 

>) Elisabet Henriette Løvmand døde 1883 som Enke efter Justitsraad Peter 
Gerhard Mariager, Toldklarerer i Fredericia, der døde 1860. 

«) De bekendte Blomstermalerinder Christine Marie Løvmand (1803—72) 
og Frederikke Elisabeth Løvmand (1801—85). Se Weilbach, Nyt dansk Kunst- 
nerlexikon. 

af hele sin Kraft og være en Støtte for dem alle. Hun 
holdt trolig sit Løfte! 

I det ene Værelse paa tre Fag levede nu de tre 
Søstre. De to ældste, der havde lært at male hos Blom- 
stermaler Camradtj søgte og fik. snart saavel private 
Timer som Skoletimer.^) Det var paa den Tid ikke saa 
vanskeligt som nu at finde passende Erhverv for Ud- 
øvere af Kunst. Det gik dem udmærket, især den 
næstældste. Stinej der dels ved sit vindende Væsen, 
dels ved sin større Dygtighed, let vandt alle Menne- 
sker for sig. 

En Aften i Mørkningen var de tre sørgeklædte 
Søstre gaaet ud til Faderens Grav. Ved Siden af dem 
stod en ældre Dame ved en nylig tilkastet Grav, hvori 
hendes Plejedatter var lagt. Hun blev dybt bevæget 
ved at se de grædende Piger, henvendte sig til dem 
og spurgte, om ikke en af dem vilde indtage den tabte 
Plejedatters Plads. Saaledes skete det, at den yngste 
af dem, Anthonette^ i en lang Aarrække kom til at leve 
i et velsignet, oplivende og hyggeligt Hjem hos den 
gamle elskværdige Kommandørinde Posty indtil Døden 
lukkede hendes Øjne.^) 

Det var en stor Forandring, da min Faders Søster- 
datter Lise Løvmand drog ind til os; men hun følte sig 
aldeles ikke tilfreds dér i det stille afsondrede Hjem 
uden Omgang af jævnaldrende, thi jeg var dengang, 
da hun var 16 — 17 Aar, kun 10 Aar, et ringe Selskab 
for en voxen kjøbenhavnsk Dame. Hun havde tidligere 
været i Besøg hos os, enten sammen med Tante Rikke 
eller med min Faders Stedmoder, der laa oppe i Gæste- 
værelset. Hun [d: Lise] fortalte mig senere, hvor over- 
rasket hun var blevet den første Gang hun saa mig, 
lille og mørk som en Tater med tykke kulsorte Krøller 

1) Johannes Ludvig Camradt (1779—1849) Medlem af Kunstakademiet, 
blandt hans bedste Elever nævner Wellbach Christine Løvmand. Denne var en 
Veninde af Fru Heiberg og omtales flere Gange i dennes Memoirer. 

S) Anthonette Johanne Løvmand døde ugift 1879. 

og med karmoisinrøde Sko paa Fødderne, Sko som 
min Moder syede af Majorens opslidte røde Artilleri- 
kjoler. 

Disse smaa Sommerbesøg kunde være gode nok, 
men nu altid at sidde dér og være flittig, trække paa 
Bobinet-Strimler, som blev solgt til Bønderfolk til 
Korsklæder, var intet oplivende Arbejde, og hun skulde 
gøre det for derved at tjene lidt, men det var mor- 
sommere at se ud paa Gaden og spejde efter den unge 
Officer, der boede hos vor Gehboerske. Han havde 
havde opdaget den smukke unge Blondine, og hver 
Dag gik saa hans Vej forbi vore Vinduer; men min 
Fader opdagede det og bandt et højt, tæt Jalousi for 
Vinduet. Dette og vistnok meget andet krænkede dybt 
vor unge Gæst, og hun blev kun et Aars Tid hos os, 
saa flyttede hun ind til Helsingør til en Købmands- 
familie, Kragy med hvem hun havde gjort Bekendtskab. 

Senere vendte hun tilbage til Søstrene, der med 
den gamle Admiralinde var flyttet fra Kattesundet til 
Hjørnet af Gammeltorv og Frederiksberggade, Apo- 
theket, hvor de fik tre mindre Værelser og havde det 
langt hyggeligere. Det varede ikke længe, saa blev 
Ltse forlovet med en ældre Enkemand, Kammerraad 
Mariager. Det var en hæderlig Mand, og en hæderlig, 
men meget tarvelig og jeg troer fattig Familie. Bryl- 
luppet gik stille og ubemærket for sig, og hun fik et- 
nydeligt Hjem i Sølvgade, men flyttede senere til Fre- 
dericia, som hun ved Byens Bombardement i Krigs- 
aaret [1864] i Hui og Hast maatte forlade. Hun var 
dengang blevet Enke og er nu den eneste tilbagelevende 
af de fem Løvmandske Søskende.^) 

Albert kom ofte om Søndagen til Helsingør og be- 
søgte os, han var en god Fodgænger, og min Moder 
sorgede for en god og rigelig Beværtning, ja der kom 
vist et og andet i Lommen til næste Dags Frokost, og 
en Lommes kiliing havde hun ogsaa Raad til. Hun 

1) Se Side 13 Note. 

havde faaet en Krusemaskine , da Krusning dengang 
var meget paa Mode, og hun tjente derved gode Penge. 
Jeg sad af og til helt ud paa Natten og drejede paa 
Maskinen for hende; af og til gik Naturen over Op- 
tugtelsen, jeg blev søvnig og nikkede, saa fik jeg en 
vevemothing, som hun udtrykte sig, en Lussing, en 
Vækker — kært Barn har mange Navne. 

Hvor ensformigt end Tiden listede hen, uden For- 
lystelser, var der dog en eller anden, jeg maa mindes. 
Saaledes at jeg fulgte med min Moder til Kronborg, 
hvor nogle Officerer havde sluttet sig sammen og gave 
Theaterforestillinger.^) Jeg husker tydeligt, at Slaverne 
stod og stirrede ud med blege Ansigter i deres halvt 
graa, halvt gule Dragter bag de tilgitrede Fangerum, 
og at vore Fodtrin gav et dumpt drønende Ekko. Paa 
Kongens Fødselsdag, naar Slaverne var blevne sær- 
lig beværtede, sang de gamle Viser, saasom: „O 
maatte vi, o maatte vi om tyve Aar, ja flere, saa- 
ledes samlet være.** — Kommandantens*) to Døtre, 
Frøknerne Voigt syntes godt om mig og tog mig hver 
i sin Haand og løb afsted med mig for at holde mig 
varm i den kolde Vinteraften, da vi kom ud fra The- 
atret. Hvad vi saa dér, véd jeg intet om, men min 
Moder var usigelig glad for disse Aftener, men endnu 
mere, naar Majoren spenderede Billet paa hende, naar 
en enkelt Gang Skuespillere fra det kongelige Theater 
kom til Helsingør og gav Forestillinger. Jeg husker 
endnu, naar hun pyntede sig og stod ved Slagbordet, 
hvor det lille ovale Spejl hang; jeg holdt da Lyset for 
hende, naar hun satte sit sorte Haar og tog det fine 
Hovedtøj paa, som min Fader havde bragt hjem med 
til hende fra Kjøbenhavn, det ene var med hvide 



1) S}ælen i disse var LIeutenant i Artilleriet N. P. Nielsen, den senere saa 
berømte Skuespiller ved det kgl. Tbeater Professor Nielsen. 

S) Hermea menes sikkert Generalmajor Johan Mangelsen Voigt, der ikke 
var Kommandant paa Kronborg, men Gbef for Kronens Regiment, der havde- 
Garnison 1 Helsingør. 

Atlaskes Baand og hvide Asters, det andet var med 
røde Atlaskes Roulader og røde Roser, især det sidste 
henrykkede mig, og naar det var hæftet fast og hendes 
Mine lyste af Glæde og Forventning, syntes mig, at 
det var umuligt at se noget smukkere. Hvor forskelligt 
fra de mange Gange hun var indbunden for Tandpine 
og jamrede og klagede over sine Lidelser eller var 
fortvivlet over de Tilsidesættelser, som hun senere i 
sin Stilling ofte maatte føle, især i Tøjhusgaden, og 
hvor forskellig fra det sidste Billede af hende, da hun 
ude paa Kastelsvejen blev lagt i Kisten og jordet i den 
Grav, der gemte den Mand, som hun havde været 
knyttet til i den lange Række Aar; som hun havde 
født tre Børn, som han havde adopteret, men som 
holdt hende som sin Husholderske; og hendes tvetydige 
Stilling blev først taalelig, da Tscheming indvilligede 
i, at hun kom i Huset hos os, hvor hun blev be- 
tragtet og behandlet som General LUtzows Enke. Ingen 
kendte jo helt Fortiden. Hun var en velsignet Bedste- 
moder for vore smaa Børn. 

Før jeg kommer til nærmere at berøre den Periode, 
da vi levede i Kjøbenhavn i Forhold saa forskellige 
fra de i det lille hvide Lappehus, maa jeg dvæle ved 
en lille Episode, der staar indgravet med uudslettelige 
Træk i min Erindring. Min Fader havde besluttet at 
tage mod en Indbydelse af hans Stedmoder til med os 
to Pigebørn at besøge hende nogle Dage. Der blev 
lejet en Bondevogn, dengang var der jo ingen oifenlig 
Befordring, hverken Jæmbane eller Dampskib; om der 
var en Dagvogn véd jeg ikke, men den var maaske 
dyrere. Naar Familien fra Kjøbenhavn besøgte os, blev 
der enten lejet en Bondevogn eller taget „Vogn paa 
Rullen**, som det hed, nogle store Kurvevogne, som 
Postvæsenet leverede. Det var mageløse Dage, vi til- 
bragte i Hovedstaden. Aldrig kan jeg glemme, da Tan- 
terne bragte os til Frederiksberg-Bakke, hvor vi stod 

og saa ud over den store By. Den næste Dag tog min 
Fader mig med ind i Frue Kirke. Det var en solvarm 
Sommerdag, men i Kirken var køligt; Orglet bruste 
hen over os, og det lyste hen over Alteret, hvor den 
hvide Christus bredte Armene velsignende ud imod 
os. Jeg véd ikke, hvad det var, der greb mig saa vold- 
somt, det sortnede for mine Øjne, jeg var en Afmagt 
nær, og en Taarestrøm lettede mit beklemte Barne- 
hjærte. Min Fader kyssede mig og ledte mig ud, saa 
var det, som vaagnede jeg af en Drøm, en vidunderlig 
Drøm. — 

En Sommer opholdt min Fader sig nogle Maaneder 
i Nyborg i Embeds-Forretninger. Han aftalte med sin 
Fyrværker, van der Erpekum Schiøtt^ Fader til Historie- 
maleren Åagust Schiøtt, at han nogle Gange om Ugen 
skulde beskæftige os Børn med Regning, Skrivning og 
Tegning.^) Det var da især mig, dette kom til Gode og 
jeg var umaadelig flittig, især til at tegne Frakturbog- 
staver med og uden Forgyldning, ja jeg punkterede 
Lithografier, noget der var hans Specialitet, og som 
var et forfærdelig trættende og aandløst Arbejde, — 
9 Flugten til Ægypten^ tog meget lang Tid. 

Han sang og spillede Guitar og lærte mig at be- 
handle dette Instrument. Han var en ejendommelig 
Fremtoning, en høj anseelig Nordmand, umaadelig nær- 
synet, næsten altid i godt Humør, trods hans ofte noget 
trykkede økonomiske Forfatning. Han havde en køn 
Kone, en meget stor Børneflok og var umaadelig børne- 
venlig. Gæstekammeret var vort Arbejdsværelse, Ha- 
ven vor Legeplads. Naar min Moder paaviste en Læ- 
cage paa hans Støvle, svarede han paa sin Norsk: ^a 
min Moer, Indmaten kryber uti" Han var ivrig efter 
at give de største Roller i de store Stykker, som et 
lille privat Selskab opførte et Sted, som man spotvis 
kaldte »det blaa Øje"", fordi man paastod, det jævnlig 

i) Den senere Told forvalter, Kammerraad Heinrich Erpecum Schiøtt, f. 1 
Norge 1797, død i Saxkøbing 1870. 

kom til Haandgribeligheder mellem de jaloux Skue- 
spillere. Den frådet kongelige Theater vel kendte Skue- 
spiller Kragh gjorde som Bagersvend sine første Studier 
ved dette lille Theater.^) Schiøtt var saa høj, at det 
ikke var mere end det, at han kunde opstaa nede i 
Kælderen, hvor der var saa lavt, at jeg ved at række 
mig lidt kunde naa Loftet med Haanden. En Aften kom 
han ned og sagde: „Huha Memme er saa vred deroppe, 
fordi I har sunget hemede I*' Min Moder blev for- 
skrækket og paalagde os, naar vi kom til Majoren, ikke 
paa nogen Maade at sige, at hun havde sunget med. 
Ganske rigtig — Forhøret kom. Majoren vandrede rast- 
løs op og ned ad Gulvet, min Moder sad nedslaaet; vi 
holdt Stand en Tid, men tilsidst gik jeg til Bekendelse. 
Det var en skrækkelig Aften! Løgn! Forlede Børnene 
til Løgn! Korporlig Straf til højre og venstre, Forviis- 
ning til Kælderen! Jeg var flere Gange ved Døren for 
at bede om Forladelse, men gjorde brat om. Forviis- 
ningen varede længe, først efter ydmyg Bøn om Til- 
givelse [fik vi] atter Tilladelse at betræde Majorens 
Kongerige, og endelig kom alt i den vante Gænge. 

Aarene gled, jeg var blevet 14 Aar [1831], jeg skulde 
gaa til Præsten, og min Fader bragte mig hen til den 
saakaldte tyske Præst Pastor Fischer^) og anmeldte mig. 
Der blev nemlig dengang i Kirken hver anden Søn- 
dag prædiket Tysk, formodentlig, fordi der imellem 
Soldaterne var en Del fra Hertugdømmerne, dér var 
tysktalende. Jeg havde lidet eller intet med mine Præ- 
stekammerater at skaffe. Jeg kom ene og gik ene, jeg 
antager, at de ikke ønskede at give sig af med den lille 
Jomfru Hansen, hvis Herkomst ingen kendte, eller lod, 
som de ikke kendte. Da min Fader engang var i Kjø- 
benhavn, købte han til min Konfirmation sort Silke- 



1) Kgl. Skuespiller Christian Kragh 1803-84. 

S) Sognepræst til St. Marlæ Kirke og Slotspræst paa Kronborg Peter 
Ephraim Fischer (1785—1862). 

tøj til Kjole og et hvidt Schawl; om nu min Moder har 
udtalt sig paa en eller anden Maade misfornøjet med 
Tøjet, véd jeg ikke, men det véd jeg, min Fader blev 
vred, gemte det under Laas og Lukke og først i den 
ellevte Time kom Tilladelsen til, at det kunde sys. En 
Syjomfru — Smed Hellers Datter — kom, og hun ind- 
fandt sig ogsaa Konflrmationsdagens Morgen og satte 
mine sorte Krøller op i store Bukler for og bag, støt- 
tet til en høj Kam. Sammen med min tre Aar yngre 
Søster drog jeg til Kirke, — min Moder maatte ikke 
gaa med, senere under Handlingen saa jeg et Glimt 
af min Fader. Jeg græd hele Tiden uden at kunne gøre 
mig rede for, hvorfor jeg græd, og hvorfor jeg følte 
mig ulykkelig. Om Aftenen gik Majoren som altid i 
Klubben, og i hans Fraværelse kom Jomfru Heller for 
at gratulere, og med hende fulgte to Brødre Pettoletti, 
nogle Linedansere, som paa den Tid gav Forestillinger 
i Helsingør og boede hos Smedemester Heller. Vi op- 
holdt os og drak The oppe i Majorens Værelser og var 
samlede dér, da han vendte tilbage fra Klubben. Jeg 
saa, hvorledes Aareme svulmede i hans Pande. De 
uvelkomne Gæster forføjede sig hurtig bort, og der 
fulgte en alt andet end hyggelig Scene. Jeg græd mig 
i Søvn. Saa lidt lignede min Konfirmationsdag det, der 
i Almindelighed tildrager sig paa en saadan Dag i bedre 
stillede Familier i glad Samliv med Slægt og Venner 
og fuldt op af Gaver. En Salmebog fra Birgitte Lorenzen^) 
var min eneste Gave. 

Der kom en yngre Artilleriofficer Ensebius Bruurfi) 
til Helsingør, som sluttede sig med stor Interesse til 
min Fader, og der gik aldrig en Dag, uden han kom og 
hentede ham med paa en Spaseretur. Han var en op- 

1) En ung Pige, der var 1 Huset hos Admiralinde LUtzow. Hun døde i en 
ung Aider. 

>) Eusebius Bruun (1798—1875), Søn af Kommandør Eusebius Bruun og 
Marie Ctiristiane Getlier, blev Artillerikadet 1810, Prmltn. 1828, kar. Kaptajn 
1834. Han spiller i Følge Optegnelserne en større Rolle i det Liitzowske Hjem 
og I Eleonore Christines Liv end man af det følgende vil faa Indtryk af. Han 
var en meget anset Officer, udmærkede sig særdeles ved Dybbøl 1&48, blev s. 
A. Major, 1850 Obltn. og fik Afsked 1856 som Oberst. 

lyst livlig Mand, og Samlivet og Samtalerne med ham 
var for min Fader en utrolig Opmuntring, han blev 
Husets gode Aand, thi med ham drog der ligesom Sol 
og Friskhed ind i det lille forkludrede Hjem. Han gav 
sig vel ikke meget af med os Børn, men jeg havde altid 
en Følelse af, at han ligesom var et Forsyn for os. Jeg 
tilbad ham, saaledes som et tretten Aars Barn kan tilbede, 
og jeg var fortvivlet, da han blev forflyttet tilbage til 
Kjøbenhavn. Naar hans Breve kom, klippede jeg Lak- 
ket af og gemte det og kyssede det atter og atter som 
en hellig Relikvie. 

Paa dette Tidsrum havde der i Artilleriet rejst sig 
en stærk Misfornøjelse med Chefen, Oberst Haffner, 
og Lieutenant Eusebius Bruun intrigerede for, at Ma- 
joren skulde blive hans Afløser. Paa den anden Side 
var der ogsaa en Del, der havde imod Major Lutzow, 
og blandt andet beskyldte ham for ikke at kunne ride 
paa Grund af Brok. Dette kom Frederik VI for Øre, og 
under en Manøvre i Kjøbenhavn, hvor han daglig havde 
Lejlighed til at se ham til Hest, sagde han: »Det er jo 
noget Vrøvl, de siger om Liitzow, han rider jo fortræffe- 
ligt og er en rigtig flink Officer''. 

Resultatet blev da, at min Fader et halvt Aar efter 
min Konfirmation fik sin Udnævnelse til Chef for Ar- 
tilleriet og blev forflyttet til Kjøbenhavn med Embeds- 
bolig i Tøjhusgaden.^) 



Min Fader forlod da det lille hvide Lappehus og 
overlod til min Moder at sælge Huset og ordne alt til 
Bortflytning til Kjøbenhavn ind i Artillerichefsboligen 
i Tøjhusgaden. 

Det blev en bevæget Tid. En Køber fandtes snart, 
idet Stedet med Gaard og Have blev solgt for 3000 

1) Den 22. August 1832 blev Adam Tobias LQtzow Oberst og Chef for 
Artillerlkorpset. 

Rigsdaler til en Familie Øckenholt, som vilde have 
mange Forandringer gjort. Fra Stuen mod Syd skulde 
der slaaes Dør og lægges Trappe ned i Haven, Køkken 
og andre Kælderrum skulde omordnes, en god Komfur 
erstatte de ringe Ildgryder, hvormed min Moder hidtil 
havde hjulpet sig — der var et skrækkeligt Urydde og 
Uhygge overalt. Endelig var alt Bohavet indpakket. 
Høns og Duer i Kasser, alt hlev hragt til et Skib, som 
hun havde lejet, og paa den Maade skulde det føres 
lige til Tøjhuset og derfra bringes op i vor tilkommende 
Bolig. Vi skulde selv følge med Skibet, medbringende 
den nødvendige Proviant. Den sidste Nat gav Smed 
Hellers os Nattely, og saa kom vi da ombord i Skuden. 
Men o Ve! vi fik Modvind, der laa vi og pjaskede i 
fire Døgn. Vor Proviant slap op, men Skipperen var en 
rigtig venlig Mand og forplejede os rigeligt. Endelig 
naaede vi da Forjættelsens Land. Majoren havde lejet 
sig et Par Værelser ved Børsen, og derhen styrede vi 
vore Fjed. Det var et Henrykkelsens Øjeblik, da vi 
mødte ham paa Slotspladsen med sin Tjener, der blev 
beordret til at bringe os til hans Værelser og skaffe os 
Middagsmad. Aldrig i mit Liv tror jeg noget har smagt 
mig som den Sagosuppe med Æg og Aalefrikasé. — I 
Knapsteds Gaard bleve vi saa indlogerede, til vort Tøj 
kunde komme op, og vi kunde begynde at ordne det 
store Hus.^) Dette havde 3 Værelser og Køkken i Stuen 
og otte Værelser paa første Sal, og der maatte anskaffes 
meget for kun nogenlunde at kunne møblere alle de 
Værelser. Det varede endda ikke saa længe, før det 
hele efter fattig Lejlighed og vore beskedne Fordringer 
saa meget net ud. Vi tilbragte der 11 eller 12 Aar. 

Var jeg nu bedrøvet over at have forladt mit Barn- 
domshjem, over at være kommen ind i saa store For- 
hold som disse? Jeg véd det ikke. Jeg véd kun, at der 
var meget før, der ikke behagede mig, og at der var 
meget nu, der heller ikke gjorde det. 

1) Artillerichefens Bolig var I Tøjhusgade, daværende Nr. 84. 

Min Fader vilde, jeg skulde lære noget nyttigt, jeg 
blev derfor sendt i en Syskole ude i Borgergade hos 
tre grimme gamle Søstre Jacobsen. Da min Fader i sine 
ganske unge Aar havde været en meget nøje Bekendt 
af deres Moder, mente han vel, at de særlig vilde tage 
sig af mig, men det gjorde de ingenlunde. De benyt- 
tede mine saavel som de andre unge Pigers Kræfter 
til deres Fordel af yderste Evne. De, der intet betalte, 
kunde godt tilbringe den lange Dag med at sidde paa 
en Skammel og vinde Silke og Traad. Jeg blev sat til 
mest at sy Snørehuller i Korsetter med hvid Silke, 
hvilket jeg gjorde tilfredsstillende, men derved lærte 
man jo ikke Skrædersyning og Maaltagen. Det var en 
fæl Sommer, som jeg sad dér i den lumre og mørke 
Borgergade-Stue med de mange jævne Sypiger, med 
den halte Lise, den surøjede Bine og den sygelige Rikke 
Jacobsen og hendes lille ækle Hund Ami, fra om Mor- 
genen Kl. 8 til om Middagen Kl. 2 — 3, ja undertiden 
senere, naar der var travlt. Ved Juletid gjorde jeg Op- 
rør, pakkede mine Sager og tog Afsked fra denne Pine- 
tid. Lærte jeg end ikke meget Skrædersyning, saa lærte 
jeg Underkastelse og Taalmodighed, samt den Vane at 
sidde ubevægelig i syv Timer. 

Der var blevet købt et lille Klaver, et rigtig lille 
Hakkebræt, min Søster og jeg fik en Lærerinde, Fru 
Ravnkilde.^) Hun var vist meget flink, men forsømte 
idelig og var idelig i Pengeforlegenhed. Det gik ikke 
ret længe. 

Saa bød Stine Løvmand os Plads i sit Tegne- og 
Male-Kursus i sit Hjem. Jeg var henrykt! Hvor mange 
Gange havde jeg ikke i Helsingør siddet og stirret paa 
et Par smaa Sortgrunds Blomsterbilleder, som Stine 
og Rikke havde foræret deres Onkel Adam. At tænke 
sig at kunne male saaledes! 

Jeg blev da ogsaa snart en af hendes flinkeste Ele- 

1) Johanne Marie Caroline Ravnkilde f. Belirend (1791—1847), gift med 
Krigsassesor Niels Chr. R., Moder til Komponisten N. C. Th. Ravnlcilde. 

ver, og mange Gange, naar det hed : Frøken Løvmand, 
aa, kom og hjælp mig I svarede hun: Aa, gaa hen til 
NorCy hun kan godt hjælpe Dem tilrette. Lidt efter lidt 
kom jeg paa en god Fod med de unge Piger: Urmager 
Jårgensens Datter, en Frøken Løvenskiold, men især 
Frøken Obelitz^ i hvis Forældres Hus jeg kom meget, 
især til Dans — jeg var en lidenskabelig Elsker af 
Dans. 

Min Faders Søsterdatter Elisabeth Tscheming var 
gift med Major de Meza,^) den senere saa berømte 
General de Afeza, og de tog ogsaa venligt imod mig; 
jeg kom der en enkelt Gang, men det var langt fra 
som hos de kære Løvmands. Det blev snart en Vane, 
at Familien kom hver eller hveranden Søndag og spi- 
ste til Middag hos os; min Fader tog da meget galant 
mod Stedmoderen, Admiralinden, kyssede den milde, 
statelige gamle Dame paa Haanden og førte hende hen 
til Stadsestuens Sopha, der stod i en Nische. Men han 
undlod dog ikke om Aftenen at udtale sin Misnøje med, 
at hun tog den nye fine Sophapude, som jeg havde syet, 
til at sidde paa, hvilket i hans Øjne var en crimen, 
ligesom naar hun ved Bordet, naar Syltetøjet gik om, 
tog Skeen og spiste af Assietten; han kaldte saa paa 
Tjeneren og forlangte en ren, hvilket ikke lod til at 
anfægte den gamle Dame. Han kunde aldrig frigøre 
sig fra et lille Nag til hende, fordi hun var bleven 
Faderens anden Kone, skøndt hun havde været meget 
venlig mod den gamle Mand. — 



— Min Fader havde været sjæleglad over at 
faa en Søn, — en Søn, der med Tiden, kunde bære 



1) Oberst L&tzows sidste Søster Maria L&tzow (1768—1830) var clft med 
Inspektøren paa Frederiksvcrk Oberst Ellert Peter Tscheming (1767—1832). 
Deres sidste Datter Elisabeth Bli^ltte Tscheming (1793—1861) blev 1821 gift 
med Kaptajn, senere General, Christian Julias de Meza (1792—1865). 

Navnet LutzowA) Hvor lidt kom der dog ikke ud af 
denne Søn! Det var min Faders Stolthed, at Drengen 
med sit tredie Aar kunde kende Bogstaver, men da Ti- 
den var dertil, kom han i Helsingørs Latinskole, og 
allerede dér gik det ham mindre godt. Da vi kom til 
Kjøbenhavn, skulde han sættes i Borgerdydsskolen, 
dengang beliggende i Klarebodeme, Bestyreren var 
Professor Nielsen. Der blev antaget en Student Ludvig 
Petersen^) til at gennemgaa Lektier med ham, thi nu 
skulde der rigtig sættes Kraft paa. Samme Student 
skulde læse Religion med min Søster, der nu skulde 
konfirmeres. 

Denne Søster^) var blevet et kønt, højt, spædlem- 
met Pigebarn, men var voxet skæv i Ryggen. Hun var 
absolut foretrukket for mig, baade af Fader og Moder, 
og var vistnok ogsaa en meget kærlig og elskværdig 
Natur. 

Student Petersen havde rigtig faaet Indpas hos os, 
min Moder holdt umaadelig af ham og han af hende, 
og jeg troer nok, at hun i ham saa en tilkommende 
Svigersøn, men ikke for mit Vedkommende; thi jeg 
syntes ikke om alt hans Vrøvl og studentikose Væ- 
sen, der morede min Moder og min Søster, der var en 
glad Sjæl og nu paa Overgangen til at være en voxen 
Pige. Hun blev konfirmeret hos Pastor Brodersen^) ved 
Garnisons Kirke. Min Moder og jeg gik til Alters med 
hende, og det er vistnok den eneste Gang, jeg har del- 
taget i det kristelige Erindringsmaaltid; jeg har idet-, 
mindste ingen Erindring om, at jeg efter min Konfir- 
mation har været til Alters. Da jeg ved min ældste 



1) Ghristiaii WIgtndt LGtzow (1824—1883). I Optegnelserne vies denne, 
bendes eneste Broder, som hun omfatter med megen kærlighed, mange Sider, 
-men de udeluiclces her, da de udelulckende har privat Interesse. Han havde 
mange forskellige Stillinger, der alle stod i Forbindelse med Landbrug. Han 
var blandt andet Bestyrer af Jægerspris Slot fra c. 1854 til 1857. 

S) Den senere cand. theol.. Kaptajn Johan Christian Ludvig Petersen 
(1810-88), Inspektør ved Kbhvns østre Betalingsskole. 

•) Se Side 6. 

4) Hermed menes Garnisonspræsten, Professor, senere Biskop Christian 
Frederik Brorson. 

Datters Konfirmation af Pastor Peter Rørdam i Lyngby 
meldte mig til Altergang, nægtede han mig Adgang, 
sigende: „At hvo der uden Tro nød Naademaaltidet, 
han nød sig selv til Doms^. Jeg kaldte det Erindrings- 
maaltid, men gav villig Afkald, thi jeg er ikke Kristen 
i den Forstand. Jeg tror ikke paa Aabenbarelsen, ikke 
paa et Liv efter dette, men jeg hylder fuldt Christi 
skønne Kærlighedslære. 



Kong Frederik 7/ gjorde [1836] en Rejse i Jylland, 
min Fader skulde ledsage ham. I de Dage, der gik 
forud for Rejsen, var der paa Grund af min Broders 
slette Skolekarakterer store Spektakler og Pryglescener. 
Min Søster prøvede at stemme mildere og kom græ- 
dende op og sagde: »Gid jeg med mit Liv kunde købe 
bedre Tilstande her, dette er alt for skrækkeligt!^ Min 
Fader rejste bort i slet Humør. Dagen efter skulde 
Ånthonette Løvmand rejse til Møen, og min Søster 
fulgte hende til Dampskibet. Det var en varm sol- 
beskinnet Juni-Dag. Min Søster havde sin tykke uldne 
Kjole paa, men kom desuagtet hjem rystende af Kulde 
og følte sig ilde. Næste Dag blev Lægen hentet. Det 
var Skarlagensfeber, der hurtig fik en ondartet Karak- 
ter, og den anden Korpslæge blev tilkaldt. Vor hel- 
singørske Legekammerat Drea Urban var kommen i 
Besøg, og hun sammen med vor brave Pige. og min 
Moder var om den Syge, der var helt vild, en Hjærne- 
betændelse havde udviklet sig. Den tredie Læge, Pro- 
fessor Saxtorffy der blev tilkaldt, klippede det lange, 
lyse Haar af og indgned Hovedet med spansk Flue- 
plaster. Min Moder kom ned til mig som ude af sig 
selv, thi hun saa jo nok, hvilken Vej det gik — og et 
Par Timer efter udaandede hendes Yndlingsbam. 

Medens min fortvivlede Moder nedbøjet af Sorg og 
Nattevaagen ikke længer kunde holde sig oppe, maatte 
jeg sørge for alt og meddele min Fader, hvad der havde 

tildraget sig i disse fire Dage efter hans Afrejse. De 
Breve, der kom fra ham, var i høj Grad fortvivlede. 
Kongen havde erfaret, hvad der var hændet, og tilbød 
ham at rejse hjem, men han foretrak at fortsætte Rej- 
sen. Endelig var den sluttet, og min Moder kom op af 
Sengen, men der fulgte nu en tung Tid. 

Af Eleonore Christine Tschernings Dagbøger: 

„5. Juli 1836. Jeg har havt tusinde Ting at skrive 
om, men ikke et Minuts Frihed dertil. Torsdag den 30. 
kom Obersten hjem fra sin Rejse; hvor jeg er glad, 
at den første Tid er overstaaet. Han var gruelig for- 
tvivlet — ja, jeg tilstaar det, jeg skælvede, da jeg 
skulde ind og sige ham Goddag; han græd og hulkede 
som et Barn, og knugede mig saa fast i sine Arme, 
som om han frygtede, jeg ogsaa skulde blive revet fra 
ham. Ingen, mindst jeg, formaar at skildre saadanne 
Scener. Jeg tror aldrig at have været i en saa heftig 
Sindsbevægelse, men jeg maatte til at gøre Middags- 
anretningen, og saa blev der andet at tænke paa. Næ- 
ste Dag var min Plejefader oppe for at melde sig hos 
Kongen. Et Træk af denne dyrebare Monark fortjener 
at erindres. 

Han spurgte, hvorledes Obersten befandt sig. Denne 
svarede: Ret vel, paa et Stød nær, han havde faaet ved 
Vækning med Vognen paa Fyen. 

^eg har hørt**, sagde Kongen derpaa, »hvad De 
har havt for en Sorg, medens De var borte, stakkels 
Ltitzow, — ja, jeg véd, hvad det er at miste". 

Med Hensyn til nogle i Jylland løst henkastede Ord 
til Obersten sagde Kongen endvidere: ^a, i Aalborg 
vidste jeg jo intet af det, ellers havde jeg jo ikke saa- 
dan buset paa Dem, det var ret dumt af mig, jeg maa 
bede Dem om Forladelse derfor", og dermed saa han 
saa bevæget ud, at Obersten paa sin Side ikke kunde 
tilbageholde sine Taarer og sagde: „Oh, min Konge!" 

Efter en Pause bukkede Hans Majestæt, og idet 

Obersten gik, saa han sin Fyrste fælde Taarer og tørre 
sine gamle Øjne for vor lille Anthonette. — 

Der er saa meget endnu at skrive om, men jeg tør 
ikke mere, thi der er meget, som hviler paa mig i 
denne Tid; Bolette skal jeg snakke for, Obersten skal 
jeg trøste, Christian skal jeg læse Lektier med, og for 
at Stabel^) ikke skal kede sig altfor meget spøge lidt 
med ham, ja om det saa er Inger^ saa græder og be- 
klager hun sig for mig, for at hendes Kæreste ikke 
holder af hende. — 

Jeg har af Naturen faaet et næsten melankolsk Sind. 
Hvorfor? Det ved jeg ikke selv. Jo, det er vist mit 
Hjem, min Fødsel Skyld i, min Fødsel — denne tve- 
tydige Tilværelse, intet Navn, ingen Stand og ingen 
Fader. Gud jo, jeg har en kærlig Plejefader, men jeg 
tør ikke bære hans Navn. Hvad er da dette usle Navn? 
Er Eleonore Christine ikke nok? Nej, for min forfæn- 
gelige Karakter er det ikke nok. Er det ikke nok, at 
han fra den spædeste Barndom . har vist mig faderlig 
Kærlighed og Ømhed? Kan det ikke være ligegyldigt 
med deres Agtelse, som kun viser Dig den for Nav- 
nets Skyld? Jo, det kan, jeg vil stræbe at erhverve mig 
Folks Agtelse for min egen, ikke for Navnets Skyld I** 

Åf Optegnelserne : 

Der fulgte nu en tung Tid. Min Fader var mere og 
mere tilbøjelig til at adoptere os, men endnu holdtes 
han tilbage af Skræk for, at Sønnen skulde vanslægte. 
Ved Feriens Begyndelse hed det, at Drengen, der 
havde siddet to Aar i sin Klasse, skulde rykke op. Der 
blev da indgivet Ansøgning om Adoption, der blev 
bevilget. 

Åf Dagbogen: 

„Den 3. November 1837 modtog Obersten Resolu- 
tion fra Kongen, at herefter Christian og jeg bærer 

i) Oberstens Oppssser. 

hans Navn og indgaar i alle et Barns Rettigheder. 
Skøndt jeg vidste det, gjorde det dog det forunderligste 
Indtryk paa mig, da han meddelte mig det — man véd 
ikke, hvad man skal sige; han, min Fader, var rørt, og 
jeg var det ogsaa. Paa mine Knæ i mit stille Kammer 
har jeg takket Gud, at han lod mig nyde denne Lykke. 
For min egen Person har jeg nu egentlig intet mere 
i Verden at ønske, uden det skulde være det at kunne 
male godt. — Frøknerne Løvmand^ mine kære Ku- 
siner, modtog den Efterretning med Glæde, især min 
kære Lise, hun er mig en søsterlig Veninde, Familie- 
skabet knytter mig end nærmere til dem.^) Det eneste 
er: det giver saadan et underligt Forhold til Bolette — 
dog af underlige Forhold gives der saa mange, deri 
finder man sig. — " 

Åf Optegnelserne: 

Min Fader følte en vis Stolthed over mig, der nu 
var blevet over 20 Aar og kunde gøre Honnørs, jeg 
sad overfor ham ved Bordet og rettede an ved vore 
Familiemiddage, hvortil der nu og da var indbudt andre 
f. Ex. yngre Officerer af Korpset. 

Medens det før vor Adoption ofte havde været me- 
get vanskeligt for os at bevæge os ude mellem Frem- 
mede — vi vidste knap rigtig, hvad vi hed, min Bro- 
der kaldtes saaledes altid Wigandtj medens vi Pigebørn 
jo egenlig hed Hansen, snart kaldte man os derfor 
Hansen^ snart Wigandt^ snart Lutzow^ — saa var det 
selvfølgelig nu lettere for mig, som Jomfru Lutzow, at 
faa Indpas hos de forskellige Familier. 

Da Lise Løvmand skulde have Bryllup, vilde jeg 
male et Billede til Brudegave. Jeg havde saa temmelig 
opgivet at male Blomster, Landskabsmaleriet interes- 
serede mig ulige mere, men hidtil havde jeg kun kopi- 

1) Frk. Lise Løvmand blev kort efter forlovet med Fuldrocgtlg Mtriager. 
Se Side 13. 

eret et Par Billeder af Petzholdt. Jeg havde nu udset 
mig et Stykke paa Galleriet, en Bondegaard af Juel, 
hvortil min Hu stod. Jeg fik da Lov at sidde i Kopier- 
stuen paa Christianskorg Slot og male. En Dag, som 
jeg sad dér ved mit Arbejde, kom en lyslokket Yngling 
ind, saa paa mit Arbejde, raadede og kritiserede. Som 
han laa der paa Knæ ved Staffelierne, kan jeg huske, 
hvor han baade forbavsede og interesserede mig. Han 
var ogsaa Landskabsmaler, og jeg indbød ham til at 
komme en Dag i mit Hjem og se mine Arbejder. Han 
kom, og han kom mange Gange, og vi havde megen 
Glæde af et godt venskabeligt Samliv med hinanden, 
der varede, indtil Døden skilte os ad.^) Jeg kom ogsaa 
en Del i hans Hjem hos hans gamle halvblinde Moder 
Fru LæssøCy født Åbrahamson. Thorald var den næst- 
yngste af syv [otte] flinke Sønner, den ældste var den 
fra Krigsaarene 1848 — 50 bekendte Frederik Læssøe^ 
der faldt ved Isted. 

Allerede før min Søsters Død havde vi havt smaa 
Selskaber med Dans, og et Par Gange havde vi ind- 
rettet en lille Komedie. Dette gentog sig senere, da 
Sorgen over min Søsters Død var mildnet. Jeg indret- 
tede ogsaa Julegilder, hvortil jeg syede, malede og kli- 
nede mange Julegaver, alt var holdt i en meget tarvelig 
Stil, som var almindelig paa den Tid, og vor Omgang 
var ogsaa enten udelukkende Familien eller Bekendte, 
der ikke stillede store Fordringer, hverken med Hen- 
syn til Arrangement eller til Mad og Drikke. Min Fa- 
der vilde indføre, hvad der havde været en Skik i hans 
Hjem, at der én Gang om Ugen kom de af vore Be- 
kendte, der vilde, og blev beværtede med Pillekartofler 
med Smør. Det gik en Tid ret fornøjeligt. Den smukke 
Lona Lyngbye forlovet med Juristen Steenstrap ^) kom 

1) Den bekendte Landskabsmaler Thorald Læssøe (1816—78). Han op- 
holdt sig i Italien 1844—57, da han ægtede Emy Francisca Tldonia Komtesse 
Kras-Juel-Vlnd-Frijs (1825-63). Se om ham .Forfatterbogen 1898«: Thorald 
Læssøe og hans Hjem, samt N. Bøgh., Signe Læssøe. Kbhvn. 1877. 

*) Abelone Lyngbye (død 1862) gift med Byfoged i Frederikshavn Michael 
Vogelius Steenstrup (1809—55). 



31 



stadig og glædede os med sin smukke Sangstemme og 
den livlige Frøken Agerskov spillede fortrinligt Klaver, 
samt Theologen Camradty der var forlovet med Laura 
RossingA) 

Efter min Adoption var jeg godt modtaget overalt, 
og J^S koin ugenlig hos de Meza^s. Det morede de 
Meza at give sig af med mig, vi læste Fransk og Ita- 
liensk, sang Duetter og spillede Guitar sammen, jeg 
faldt kort sagt i hans Smag og fandt mig længe i hans 
evindelige Pineri om, at jeg skulde lære at synge hans 
egne Kompositioner, men en Dag tabte jeg dog Taal- 
modigheden og erklærede: „Nu vil jeg ikke længer!^ 
Dette forhindrede dog ikke, at vi vedblev at være rig- 
tig gode Venner. 

Dagbogs-Optegnelse af 27, Juni 1838: 

„Endelig er da denne store Dag kommen, da Stor- 
fyrsten skal komme. Alt hvad der kan tænke og tale, 
høre og se, gaa og krybe er i stor Bevægelse over 
denne vigtige Begivenhed. Militærfester forberedes, 
Christiansborg Slot er sat i smuk Stand til at modtage 
ham, om det saa er Græsset paa Fortougene, da er det 
besørget bort, — intet maa støde Storfyrst Alexanders 
russiske Øje.^) Ja, til Latterlighed har enhver gjort sit, 
for at alt skal være saa fuldkomment, som vort lille 
Land formaar. Den gamle Fritz (Frederik VI) er saa 
fornøjet; igaar da han red her forbi, saa han saa glad 
ud. Da Artilleriet blev presenteret for ham, var han 
ved den forudgangne Anstrængelse blevet noget sløv, 
men har siden ytret sin fuldkomne Tilfredshed derover. 
Alle har ogsaa lagt Mærke til, hvor net og godt det 
var. Minister Bluhme^^) som i denne Tid har et stort 



1) Pastor Jørgen Christen Ludvig Camradt (1807 — 69) til Herninge og 
Gjestelev i Fyen, gift 1842 med Laura Elisabeth Rossing (1819—95). 

>) Den senere Czar Alexander II (1818—81). Se: Af A. F. Tschernings 
efterladte Papirer II. 218. 

>) Der menes vistnok den danske Minister i St. Petersborg Grev Otto 
Blome (1770-1849). 

Ord at sige, saa at han kasserer baade Heste og Vogne, 
der er bestemte til Storfyrsten, gjorde min Fader 
mange Komplimenter for Skarpskydningen og det hele; 
det smigrer ham og mig ogsaa. 

Vel er Kongen ikke stærk i at hædre med Æres- 
titler og Ordner, men jeg havde nær sagt, hvad Be- 
tydning har det i vor Tid, hvor man køber og tigger 
sig Titler til! Det er i Sandhed bedre, at Folk spørger: 
hvorfor har denne Mand ingen Hæderstegn, end at de 
skulde spørge, hvorfor han har dem. ^) Ja, dette Aar 
har været rigt paa Variation ved Hoffet. Prinsessen 
forlovet, gift, og rejst udenlands, og nu al denne Stads 
og Herlighed.^) I Morgen Bal hos Prins Ferdinand^ dér 
skal Fader hen, igaar var han til Taffel hos Prinsen. 
Naar det var min Lod ogsaa at tage Del i den Art 
Cirkler — det er Forfængelighed, og det vilde maaske 
endog kede mig; men for Mennesket lige saa lidt som 
for andre Ting kan man tænke sig en Standsning, det 
maa i Tankerne enten stræbe frem eller tilbage, og var 
ikke denne Higen efter noget højere og bedre, hvortil 
var man da født, — da kunde man jo ikke engang hige 
efter det Største: det bedre Liv! Min Tanke maa stile 
frem! Hvad kan ikke et Menneske naa, naar ellers Om- 
stændighederne ikke er for ugunstige! Hvad var Na- 
poleon og hans Slægt og hundrede andre, der fra en 
ydmyg Stilling ved Fortunas Haand steg fra et Trin 
til et andet, indtil de naaede det øverste — javel, des 
dybere sank de — men deres Maal var naaet, det store 
Værk tilendebragt! 

Ankom Storfyrst Alexander om Middagen, spiste 
til Taffels, var paa Komedie og saa „Valdemar^. 

Den 28. var der Kur hos ham for de tre første 
Rangklasser. Min Fader, til hvem han henvendte de 



1) Oberst LQtzov blev Kommandør af Dannebrog 20. Novbr. 1839. 

S) Frederik VPs Datter Prinsesse Vilhelmine Marie (1808—91). Hendes 
Ægteskab med Prins Frederik (Frederik VII) blev hævet 1837, og Aaret efter 
19. Mal 1838 blev hun i Kbbvn. gift med sin Fætter Hertug Carl af Glucks* 
borg (1813-78). 



^• 

Ord: combien des piéces avez vous? beskriver ham 
som en lang, gulbleg Person med et mat Øje og et 
uinteressant Ansigt. Storfyrsten besaa derpaa Holmen 
og var saa til Taffel, hvorved der blev givet 5 Salutter 
fra Larsens Plads. Om Aftenen var der Bal hos Ferdi- 
nandy hvor Fader ogsaa var og saa ham danse; dermed 
var ogsaa Stadsen forbi, da bemeldte store Herre siden 
har holdt sig inde, han er syg, og man frygter saavel 
Mæslinger som Kopper. En trist Slutning paa de mange 
Forberedelser paa alle Kanter. Revnen blev udsat 
til igaar den 1. Juli. Han, for hvem Stadsen egenlig 
var, kom ikke. Da der i mange Aar ingen General- 
revue har været, var der megen Larm for at faa Ad- 
gangskort dertil. Jeg var der, i en blændende Sol stod 
jeg klemt paa ét Sted fra 1^4 til Kl. 6, i Grunden en 
sur Fornøjelse. Alt Herskabet red og kørte først helt 
igennem de opstillede Tropper, stod derpaa af ved 
Kongens Telt, hvor alt Militæret trak forbi med Musik. 
Derpaa var der en lille Manøvre, hvorved to Artilleri- 
ster blev slemt lemlæstede. Derefter drog hele Stadsen 
gennem Byen forbi Christiansborg Slot, for at den 
stakkels Russer-Prins kunde have lidt godt af det med. 
Jeg tænker, han rejser snart, og saa har han saamænd 
kun havt lidt for sin Rejse. 

September 1838. 

jjeg har gjort en Rejse til Frederiksborg og Frede- 
riksværk ^) paa en 3 Uger og fornøjet mig meget, især 
ved at blive saa vel modtaget hos min Familie, som 
jo hidindtil har været mig fremmed, men det at være 
adopteret har knyttet Baandene, hvilket glæder mig 
meget. 

Det er alle dannede, aandrige Folk, i hvis Selskab 
jeg føler mig vel, thi man lærer ved at omgaas dem; 
især glæder jeg mig ved min Fætter Anthons Hjem- 

1) I Besøg bos bendes Faster Marie gift med Inspektøren paa Frederiks- 
værk, Maior E. P. Tscbeming. Se Side 24. Note. 

komst, jeg har ikke før kendt ham, det gør jeg heller 
ikke nu, det er vanskeligt, — men han besøger os ofte, 
noget jeg ret varmt har ønsket, men frygtede, paa Grund 
af hans Fremgangsmaade, uoverensstemmende med min 
Faders Principper og tillige med det Tjenesteforhold, 
de kom til at staa i til hinanden, at en nøjere, ven- 
skabelig Forstaaelse ikke vilde komme til at finde Sted; 
det er nu saa, og det glæder mig, thi jeg holder meget 
af ham.i) 

Han er ikke ung, over de 40, han er heller ikke 
egentlig smuk. Uniform klæder ham godt, han har liv- 
lige, smukke Øjne og sorte Knebelsbarter, cela ne vas 
pas mal — men han har ypperlig Forstand, et herligt 
Snakketøj og forstaar at bringe enhver paa den Materie, 
han véd interesserer. Da han har tilbragt næsten sit 
halve Liv paa Rejser, har han hørt og set saa meget, 
som mange Mennesker tilsammen ikke kender. 

Han var her i Dag, og jeg talte en Times Tid ene 
med ham. Han fik mig i Snak om Maleri, han ivrer af 
alle Kræfter mod at kopiere. Han siger, at Kunstnerne 
raader aldeles derfra. Man skal gaa frem med Kurage 
paa sin egen Haand, male efter Naturen og male om 
bestandig, rettende sine Fejl, det er den sikreste Vej 
til at naa en Art af Fuldkommenhed. Dertil maa man 



1) Dm Antbon Frederik Tschernins her nævnes første Gmng i Optegnel- 
serne skal der, næst efter mt benvise til hans .Efterl. Papirer* meddeles føl- 
gende korte Oplysninger om hans Liv til dette Øjeblik. 

Han var født paa Frederiksværk 12. Decbr. 1796 og var Søn af Inspek- 
tøren Oberst E. P. Tschernlng. Han blev 1809 Kadet, 1813 Sekondlleutenant 
I Artilleriet, deltog i Krigen og gjorde Tjeneste ved Korpset i Frankrig 1816 
til 1818. Han blev 1820 Premierlieutenant og var Assistent hos Faderen til 
1828, hvorefter han blev sendt til Grækenland for at følge den franske Hærs 
Operationer. Ved Hjemkomsten 1829 blev ban Kaptajn og Lærer ved den mili- 
tære Højskole. Udgav I Aarene 1831—33 en Række Skrifter, der stærkt kriti- 
serede Hærens Organisation. Han fik en Irettesættelse og søgte forgæves sin 
Afsked, men blev fjernet ved en kgl. Ordre om at foretage en Studierejse. Ved 
Afrejsen 1833 hædredes han af Medborgere og Kammerater (Efterl. Papirer II. 
1 fr. Museum 1894. I. 140). Denne .Landsforvisning* varede 1 5 Aar, i hvilke 
han flakkede om i Europa, erhvervede sig store tekniske Kundskaber og lod 
sine stadig skarpere oppositionelle Korrespondancer oflPenliggøre i Danmark, 
hvilket atter paadrog ham Irettesættelser og Trusler om Afsked. 

Han blev hjemkaldt i Juni 1838 og træffer da sin Kusine Eleonore Chri- 
stine i sit fædrene Hjem i Frederiksværk. 

ivrigt lægge sig efter Mathematik og Perspektiv, uund- 
værlige Kundskaber for at male, og jeg har ret tænkt 
derover, jeg troer, han har Ret og har længe følt det. 
Ved Hjælp af nogle Bøger vil jeg nu ogsaa ret studere 
Perspektiv. Han tilbød mig en Vejledning, om jeg ikke 
selv forstod det. Dersom han med sin aabne Tale om 
Tingene kan aabne mine Øjne og Tanker for en bedre 
Vej at naa det eneste Maal, hvorefter jeg tragter, det 
at kunne male blot temmelig godt, — hvor vil jeg da 
ikke takke ham! Man maa vækkes. Ved at gaa den 
gamle Slendrian bliver det intet, men at blive gjort 
opmærksom af Folk, hvis Dom man maa agte højt, er 
stor Nytte, naar nu til [med man] har mere end almin- 
delig Interesse for Personen, naar man sætter en Glæde 
i at gøre noget, som han siger er rigtigt og godt. 

Han er desuden en Dameven, saavidt som han hol- 
der af at snakke med dem, ja ler maaske af et eller 
andet taabeligt Svar eller Spørgsmaal af dem, men han 
fortaar at vildlede dem og indtage paa én Gang. 

Som hans Kusine lader han til at mene, at en lille 
venskabelig Omfavnelse hører til, og hvorfor ikke, 
naar man ikke lægger videre Vægt derpaa; der var en 
Tid, da jeg syntes, ens Liv var halvt forbrudt derved: 
ils sont passés ces jours des fétes!^ 

Brev fra Å.F. Tscheming til Eleonore Christine LUtzow^) 

13. Novbr. 1838. 

Kjæreste Cousine. 

Det er vist nok en simpel Ret, at Cousin og Cou- 
sine tilskrive hverandre, og i ethvert Tilfælde er det 
en behagelig Pligt at besvare et venskabeligt Brev. Det 
gjør mig ondt, at min Omgang med Dem skal blive 
Dem til Sorg, havde jeg kunnet tænke det, da skulde 
jeg vist endnu været kommet sjeldnere, for Fremtiden 
skal jeg være mere tilbageholden, siden De troer, at 

1) Brevene meddeles med Originalernes Retskrivning. 



36 



det vil være bedre for Dem. Jeg for min Deel havde 
ogsaa gjeme henlevet længer i min Families Kreds^ 
jeg vilde endog have søgt et fast Etablissement i Lan- 
det og søgte desaarsag min Afsked, thi som Militair 
havde jeg jo ingen Fremtid, og var stedse udsat for, 
efter Lune, at blive kastet fra en Kant til en anden; 
men dette Forsøg er ikke lykkedes, som man siger, 
tildeels fordi min Ansøgning var disrecommandeert. 

Heri maa nu enhver handle efter sin egen Ansku- 
else, jeg bebreider ingen deres Handlinger. Der har 
nu aabnet sig en Fremtid for mig i et fremmed Land; 
de Mænd, som synes at mene mig det bedst og bedst 
oversee Forholdene, raade mig til at gaae ind paa Til- 
budet og forsikre mig, at jeg dertil vil faae Permission 
af Kongen; derfor skriver jeg idag til Vedkommende, 
og dersom mit første Svar for 8 Dage siden, hvori jeg 
meddeelte det modtagne Afslag paa min Ansøgning om 
Afsked, ikke allerede har bragt vedkommende Herrer 
til at underhandle med en anden, saa vil Sagen rime- 
ligvis være afgjort inden 4 Uger, og jeg da afreise 
kort efter. 

I den tilbageværende Tid skal jeg komme saa sjel- 
dent som jeg kan, uden dog at vække Opmærksomhed, 
og haaber saaledes at vænne Dem til et Savn, som De 
maaske i dette Øieblik forestiller Dem større, end De 
senere vil føle det. Det vil gjøre mig ondt at opgive 
Omgangen med min livlige og opvakte lille Cousine 
med de sorte Haar og den lille Knebelsbart, men 
jeg føler, at jeg heri bør følge Deres Forlangende, da 
De endnu ikke, som jeg, har maattet vænne Dem til 
at nyde det Gode, medens det bydes, at nyde det af 
fuldt Hjerte, skjønt man fpler, at man ikke bestandig 
kan besidde det. De er endnu i den Ungdoms Kraft ^ 
der forlanger Alt eller Intet, det er en herlig Tid den^ 
der baade har kjækt Mod og dybe Sorger i bestandig 
Afvexling. — 

Jeg kaster et stort Lod i det jeg nu gjør, det største 

maaske jeg endnu kastede i mit Liv, men jeg har ikke 
gjort det letsindigen eller i Lidenskab, maaske vil, de 
som nu miskjender mine Handlinger, senere begribe 
dem. Jeg har undertiden havt den Feil at være forud 
for Tiden. — 

Hengivenst Deres Cousin.^) 



Af Dagbogen 2. December 1839. 

Den 2. December kom Fader helt bevæget fra Pa- 
rolen, Kongen var meget daarlig, han kunde næppe 
tale og vaklede, naar han gik. Han talte med meget 
faa, og til Papa saa han kun som til Afsked. Fader 
mente ogsaa, at det var sidste Gang, han saa sin gamle 
Konge. 

Den 3. om Morgenen Kl. 9 er Kong Frederik den 
Sjette rolig hensovet. Hvilken Uro, hvilken Bevægelse 

i alle Gemytter! Jeg gik strax paa Gaden [her 

mangler et Blad i Dagbogen] vi lever Gud være 

lovet i en Tid, da hvert enkelt Individ kan have Lov 
at tænke og at være et frit Menneske, der vel vil lyde 
en Enkelts Villie, men ikke uden betingelsesvis. Og 
opstaar først en indre Tvedragt, da vil det gaa med os 
som med Polen, da vil der komme Voldgiftsmænd uden- 
fra og da ve os — eller maaske Held os I 

18. December 1839. f f f 

Lad mig ved nogle Linier opbevare, hvad jeg har 
set, hvad jeg har følt. Fader modtog Adgangskort til 
at se Kongen paa lit de parade, han vilde føre Stine 
og Rikke Løvmand tillige med mig derop, for at vi 
kunde se denne Stads; man betragter jo sligt som et 
Skuespil, og jeg betragtede det paa samme Maade. Jeg 
ordnede mit Toilette og fandt mig meget net, da jeg 

1) Ved sin Hlemkomst hmvde Tscberning søgt sin Afsked med Pension men 
fik Afslag. Kort efter trasdte ban udenfor N urner og rejste I Begyndelsen af 1830 
atter til Frankrig, hvor han overtog Bestyrelsen af nogle Kulminer ! Auvergne. 
Efterl. Pap. II. 223. 

stod færdig foran Spejlet i den propre nye Sørgedragt. 
Kjolen var en af min afdøde Søsters, saaledes skulde 
den indvies. Jeg besluttede ret at at være opmærksom 
for trolig at beskrive, hvad jeg havde set, jeg vilde 
kaste venlige Blikke til de smukke Artilleriofficerer, 
som var Drabanter, og som jeg alle kendte. Med disse 
Følelser, letsindige som alle unge Menneskers, satte 
jeg mig i Vognen, men alt som vi kørte, vendte mit 
gamle betænkelige Lune tilbage. Det var en kold Frost- 
dag med blændende hvid Sne overalt, vi holdt en Stund 
for de foranværende Vogne, endelig stod vi af og traadte 
ind paa en Gang og op ad Trapper, der rundt om var 
beklædt med Sort og sparsomt oplyst med Lamper. Da 
jeg var paa det øverste Trin, var jeg endnu ved mig 
selv, men efterhaanden som vi skred frem i de lige- 
ledes svagt oplyste sorte Gemakker, hvor Tjenerskabet 
i Sort sneg sig omkring som Skygger, da forlod min 
Kraft mig, og alt Blodet pressede sig til mit Hjærte. 
Det forekom mig, som jeg alt havde betraadt Dødens 
I^iS^» i^S vAi* mere død end levende, jeg støttede mig 
til min Kusine og skjulte mine Øjne, da jeg kom ind 
i Gemakket, hvor Kongen laa. Da var det saa lyst, som 
om det var det evige Lys, men ogsaa her saa stille som 
i Graven; det var jo ogsaa kun Død, og alt hvad der 
omgav mig, var jo Dødelige. Enkelte Øjeblikke samlede 
jeg mig for at se mig omkring, den Følelse at saa mange 
kendte mig og saa mig, virkede, jeg mødte et Par Gange 
et stift Blik fra de omstaaende, det var mig utaaleligt, 
og jeg skjulte atter mit Ansigt ved Rikkes Skulder. Saa- 
ledes véd jeg næppe, hvad der var at se; det forekom- 
mer mig som en Anelse, som en Drøm, en rædsom 
Drøm, jeg har havt. Saa lidet kender man sig selv, 
havde nogen sagt mig det iforvejen, jeg vilde holde det 
for umuligt, jeg véd, at enhver Sindsbevægelse af den 
Art bliver af de fleste miskendt, man kalder det Affek- 
tation, og jeg er undertiden tilbøjelig til at dømme paa 
samme Maade, nu ærgrer' jeg mig over min Svaghed, 

men det kan ikke forandres. Gud har engang dannet 
mig med hæftige Følelser og Lidenskaber, kun Tiden 

er i Stand til at dæmpe det bølgende Hav. 

Det gik mig næsten som den Gang, jeg som Barn kom 
ind i Frue Kirke. Mit hele Nervesystem blev forfær- 
delig rystet ved at vandre gennem de sortbetrukne 
mørke Gange, hvor alt var dødsstille og saa pludselig 
træde ind i den stærkt oplyste Sørgehal, hvor Helle- 
bardisterne stod langs Væggene som livløse Støtter. 
Midt paa Gulvet stod Baaren med den gamle afdøde 
Konge i den hvide Atlaskes Kroningsdragt med Her- 
melins Kaaben, rundt om stod Fløjels-Taburetter med 
Krone og Scepter og hans mange fremmede Ordner. 
Befolkningen vedblev uafbrudt at vandre rundt og be- 
tragte dette ukendte Syn af den afdøde Konge, der i 
den lange Aarrække havde vandret sammen med dem 
i sine egne private og Landets tunge, ulykkelige Aar. 

Jeg stod 15. Januar 1840 i et Vindu hos min 

Bedstemoder, Admiralinden, og saa Ligtoget omgivet af 
Fakler i en uklædelig ufattelig Fart haste gennem Ga- 
derne og standse ved Vesterport, hvorfra det bekendte 
Afskedsvers af H. P. Holst blev afsunget: O Fædre- 
land, hvad har Du tabt, Din gamle Konge sover! 

Min Fader var en af de høje Militære, der var an- 
satte til at bære Kongens Kiste eller Ligklædet. Hans 
Sidemand, en høj Søofficer, kunde ikke udholde den 
hurtige Marsch med Ligtoget. Min Fader bad ham træde 
ud. „Nej, nej, jeg vil følge min gamle Konge til det 
sidste!^ sagde han, men lidt efter faldt han sammen 
og blev baaret ind i et Hus, hvor han udaandede.^)^ — 



1) Den omtalte Søofficer var Kommandør Jean André Suenson (1773—1840). 
Oberst L&tzow skriver herom: Min nærmeste Formand, Kommandør Suenson, 
der længe havde lidt af Astma, blev tilsidst saa betaget, at jeg maatte hjælpe ham 
tilside paa Vesterbro, og ban døde der faa Timer efter blandt Fremmede og før- 
end hans Kone kunde ankomme. 

Af Optegnelserne. 
De Frisindede i Landet imødesaa en ny og bedre 
Fremtid med den nye Konges Christian VIILs Tron- 
bestigelse. Man betragtede denne Prins som en med 
ualmindelige rige Evner og med stor aandelig Udvik- 
ling udrustet Fyrste. Han havde som Guvernør og som 
faa Dages udvalgt Konge i Norge givet Landet en Kon- 
stitution, hvad Under at man her ventede lignende 
store Gaver af ham, der havde snakket de Frisindede 
efter Munden, medens han var Kronprins. Hvorledes 
disse Løfter blev holdt, derom kan Historien fortælle, 

— Historien kan bedre end jeg oplyse de tre Kongers 
Gerninger, under hvilke jeg har levet. 

Efter at Christan VIII var blevet Konge, skulde han 
og hans Dronning Caroline Amalie krones, — dengang 
syntes man jo ikke, det var en rigtig Konge, naar han 
ikke var kronet og salvet (smurt med Fidt paa Ryggen 
og jeg véd ikke hvor ellers). 

Kroningen skulde foregaa i Frederiksborg Kirke 
[28. Juni 1840]. Jeg kunde vælge en Plads enten i el- 
ler udenfor Kirken, jeg valgte udenfor paa en Altan, 
hvorfra Slotsgaarden kunde overses, naar Toget skulde 
passere over den til Kirken. Det var en straalende sol- 
lys Dag. Langs den tæppebelagte Gaard opstilledes de 
fornemme Herrer og deres pyntede Damer, der skulde 
slutte sig til Toget. Lige overfor, hvor jeg stod, og paa 
en tilsvarende Altan traadte Kongen og Dronningen ud 

— han standsede et Øjeblik og saa ud. Jeg kan ikke 
sige, jeg blev imponeret af dette Syn, ja — han var 
en smuk Mand i hvidt Atlask med Hermelins Konge- 
kaabe med Krone, Scepter og Rigsæble — en rigtig 
Hjærterkonge. Dronningen ligesaa. Det er en svunden 
Tid. Alt dengang var den dybe Respekt for Konge- 
vælden svundet en Del, og man saa paa det som paa 
et Skuespil. Et altfor kostbart Skuespil! 

Men spurgte man om, hvad det kostede? Man 
vilde maaske nu sige, at der var ingen Konstitution, 

ingen Rigsdag, — som om disse to Ord i vor Tid er 
andet end Ord. 

Om Aftenen skulde der afbrændes et stort Fyr- 
værkeri, som blev lavet paa Artilleriets Laboratorium 
og kostede mange Penge. Det blev uheldig opstillet, 
der gik Ild deri paa en fejl Maade, man saa ikke stort 
andet end Røg og nogle meget smukke forskelligt far- 
vede Faldskærmsraketter. Min Fader var næsten ra- 
sende over, at Vedkommende havde gjort deres Sager 
saa slet, at det faldt som en Skam paa Artillerikorpset.^) 



En Dag kom der en Tilsigelse til min Fader til et 
Hofbal med Spørgsmaal, om han havde Dame med. 
Min Fader kom ind og spurgte mig, om jeg havde Lyst 
til at se, hvorledes det gik til. Ja selvfølgelig. Saa 
underlig naiv og ukendt med Forholdene var han, at 
han uden foregaaende Presentation tog mig med. Der 
stod jeg i den store Kres af pyntede Damer og saa 
Marschallen aabne Dørene for de høje Herskaber, der 
gik rundt til Kuren. Hvor det var fortryllende at danse 
i den store Sal paa det bonede Gulv med de fine Kam- 
merjunkere og senere at føres tilbords af en ægte 
Gentleman, en fin gammel Herre. Det er en Erindring 
mere — men en sand Pine var det mig, da Tscheming 
senere berettede mig hans Bekendtes skarpe Kritik 
over min Tilsynekomst dér og i et saa smagløst Toi- 
lette. — 

Kronprins Frederik [Kong Frederik VII] var [1837] 
blevet skilt fra sin første Gemalinde Prinsesse VilheU 
minej Frederik den Sjettes Datter. Han skulde igen for- 
mæles med en ung tysk Prinsesse [Caroline Charlotte 

1) Obersten skriver: ,Et Fyrværkeri forferdlget af Kapttln W&rtzen og 
LIeatenant Holm lykkedes maadeligt, dels fordi Vinden, der var svær, drev 
Røgen lige paa Tilskuerne, dels foridi Afbrændingen skete uordenlig, hvorved 
Konfusion kom i det hele <^ den sidste Del ikke tilfredsstillede Tilskuerne. 
Atter et Bevis paa, at naar Uvidenhed parrer sig med Indbildskhed, da avle 
de slette Børn. I Forhold til Bekostningen og den Kraft, der var anvendt, op- 
fyldte dette store Fyrværkeri ingenlunde Forventningen*. 

Mariane af Mecklenburg-Strelitz]; der skulde jo ar- 
bejdes paa at skaffe en Tronarving. Da hun [2. Juni 
1841] stod i Land fra en Chaluppe, der havde ført 
hende til Holmens Bro, og vandrede over Slotspladsen 
til Slottet, var jeg tilstede mellem Tilskuerne paa Broen. 
Ikke længe efter blev der berammet et stort bal paré 
paa Slottet, og min Fader havde faaet Billetter dertil 
med to Damer. Den yngste Frøken Schumacher ^) 
skulde følge med os, og vi havde travlt med at faa 
pæne Baldragter lavet til; da vilde Uheldet, at min 
Fader fik et voldsomt Anfald af Podagra, og der stod 
vi to stakkels Pigebørn med vore Forventninger og 
vor Stads. Tscheming blev anmodet om at følge os op 
paa Slottet paa min Faders Billet, men nej I alle Bøn- 
ner, alle Forestillinger var forgæves. Da viste sig en 
frelsende Engel i Skikkelse af en gammel Provst Strøniy^) 
der vilde se den Stads og saa tog os med. Han bragte 
os ind i Riddersalen og lod os saa skøtte os selv. Frø- 
ken Schumacher havde mange Bekendte, dansede med 
Liv og Lyst og morede sig vist udmærket, jeg stod 
den meste Tid hensunken i mismodige Betragtninger 
bag en af Riddersalens Søjler, afslog et Par Opfordrin- 
ger til Dans og lovede mig selv aldrig at gaa til Dans 
oftere, men jeg vilde nødig forstyrre min Kusine i hen- 
des Glæde og holdt ud til den lyse Morgen. Da jeg 
stod ved Pillen, standsede Prins Frederik en Gang 
sammen med en ung Officer, jeg hørte Prinsen sige: 
»Har De set min Kone? Ikke? Saa maa De komme 
op og besøge os^. Det lød jo meget borgerligt og po- 
pulært. Endelig maatte vi jo se at komme hjem. Jeg 
stod oppe i Slottets Kolonade over Indkørselsporten 
og saa ud over den vaagnende By. En Artilleriofficer 



1) Antonie Christine Elisabeth Schumacher (1822—1900), Datter af Major, 
Kammer} anker Andreas Anton Schumacher og A. F. Tschemings Søster Karen 
Marie Tscheming. Hun blev gift med Købmand I Flensborg, senere Amtsfor- 
valter I Assens Johan Casper Christiansen (1822—92). 

*) Den bekendte Sognepræst til Kregome paa Siælland Christian Ludvig 
Strøm (1771-1859). 



43 



fulgte os til Tøjhusgaden, og saa var den Herlighed 
forbi. Og det kongelige Ægteskab — den Herlighed 
blev ogsaa snart endt [1846]; den stakkels unge Prin- 
sesse dansede sikkert ikke paa Roser — hun har se- 
nere engang sagt til Excellencen Scheele: „Jeg har 
gaaet i Rette med mig selv, om jeg burde eller kunde 
have handlet anderledes, men det var en Umulighed 
at leve med den Prins". 



Tronskiftet gav Anledning til, at min Faders Søster- 
søn Anthon Frederik Tscheming kunde tænke paa at vende 
tilbage til sit Fødeland. I sex Aar havde han draget 
fra Land til Land, fra By til By for, som det hed, at 
indsamle artilleristiske Oplysninger. I Virkeligheden 
var det en Art pyntelig Landsforvisning, som Frederik 
den sjette havde udfundet at være den bedste Maade 
at fjerne en Person paa, der ved sin Sammenhæng med 
Datidens frisindede Personer i Skrift og Tale, især 
som Militær, ikke kunde taales herhjemme.^) 

Brev fra A, F. Tscherning til Eleonore LUtzow. 

Paris den 5. Juni 1839. 

„Elskværdige Cousine. 

Det er ret smukt af Dem at skrive mig til, naar 
Deres Fridag falder Dem lang, og da De, til Bevis paa 
at jeg ikke misbilliger Deres Foretagende, ønsker Svar, 
saa sender jeg et tiltrods for det Uforsigtige; thi faldt 
det i uvedkommendes Hænder, vilde det vist nok blive 
Dem ilde optaget, og ugjerne vilde jeg være Skyld i, 
at De fik ubehagelige Timer. — For at undgaae saa- 
meget som det staaer i min Magt al Mellemkomst har 
jeg valgt at skrive først nu efter det gamle Ordsprog, 
„at naar Katten er ude, spille Musene paa Bordet". 
Maaske lader jeg mit Brev endnu henligge et Par Dage 

1) Se Noterne Side 34 og 37. 

for at være sikker paa, at det først naaer Kbhvn. efter 
den 12., hvor De da er Herre i Huset. — De kan troe, 
at jeg jevnlig længes efter Hjemmet, jeg føler daglig, 
at mit unge Sind forlader mig, og at jeg alt mindre og 
mindre er skikket til at indgaae nye Forbindelser, saa 
at jeg jevnlig føler mig ene midt imellem Folk. De 
veed jo ogsaa, at det var mit Forsæt ganske at fæste 
mig hjemme, idet jeg nemlig søgte om min Afsked for 
at søge mig en Levevei udenfor det Offentlige, men at 
man ikke vilde tillade mig dette under Vilkaar, som 
kunne tilfredsstille mig. De veed, at først efter dette 
Afslag greb jeg Leiligheden til at søge mit Udkomme 
i Frankrige, og det igrunden af Inspiration, saasom Til- 
budet om Ansættelse her stødte sammen med Afslaget, 

jeg modtog hjemme ^). Det er ret, at De med 

Iver forfølger Uddannelsen af Deres Talent for Malerie, 
enhver slig Kjæphest giver Livet en høiere Betydning. 
Har De Mod og Vedholdenhed nok, da mal den samme 
Gjenstand flere Gange, derved først vaagner den rette 
Erkjendelse. — Sikkerlig vil jeg være Dem meget 
forbundet, for undertiden at faae et Brev, men 
svare tør jeg kun saare sjældent, thi selv om Krukken 
dennegang kommer med Hanken i Huus, saa skeer det 
neppe, om den gaar for ofte tilvands. Overdrage 
Dem at hilse, at lykønske^) eller Lignende vilde vel 
være fuldkommen Galskab. — Den gamle Bedstemoder 
henlever jo stedse ved god Helbred. Det er dog en 
herlig Alderdom, denne Kone har, gid hun længe maa 
leve som nu. — Gjør Deres Broder Fremskridt? Der 
seer De, kjæreste Cousine, at jeg paa det venskabe- 
ligste erindrer Dem, og at jeg sætter Pris paa at være 
Deres særdeles hengivne Fætter 

A. F. Tscheming. 

1) Det udeladte handler om hans Stilling og pelcunlære Forhold. 
*) Til Lise Løvmands Bryllup. 

Af Optegnelserne. 

Han mærkede snart, at der her hjemme kun var 
gjort et Personskifte, men intet Principskifte ved den 
nye Konges Tronbestigelse. Da der blev budt ham en 
Plads ved Kulgrubeme i Forddaril og Grosminille i Syd- 
frankrig, tog han imod Tilbudet trods Familiens og mine 
modstræbende Forestillinger. Han blev der kun kort 
og overtog Bestyrelsen af Jærnbanen mellem Mont- 
pellier og Cette, hvorved han heller ikke blev længe. 

I denne hans Fraværelse i omtrent et Par Aar, 
havde jeg kun én, højst to Gange et lille Brev fra ham 
— altid ventende, altid haabende paa bedre Tider, paa 
hans Tilbagekomst. 

Endelig kom han da ogsaa^) og blev vor daglige 
Gæst, men aldrig blev det andet end den samme Lef- 
len og samme Jagen som Katten efter Musen. Jeg 
havde Lejlighed til at vise ham en væsenlig Tjeneste 
og adskillig Opofrelse. 

En Dag, da jeg spaserede med Lise Løvmandj sagde 
hun til mig: »Hør Nore, vær nu forsigtig i Omgang 
med Fætter Anthon, naar han kommer hjem, han har 
intet godt Rygte, hvad hans Omgang med Damer an- 
gaar. Du er ung, uerfaren og ubetænksom^. Hendes 
Mening var naturligvis den allerbedste, — men o Eva! 
Paradisets forbudne Frugt fristede Dig mere end alle 
andre Havens skønne Frugter! 

Fætteren kom en Dag, da jeg sad og malede efter 
en Buket Roser i et stort Sylteglas. Jeg bar endnu 
Sorg — ja, var det for Kongen eller var det for min 
Søster? Fætteren kom., vi var ene, og han samtalede 
længe med mig og syntes at interessere sig for mit 
Arbejde. Hver Dag havde han nu Forretninger ved Si- 
den af paa Tøjhuset, og næsten hver Dag, naar han 
gik derfra om Formiddagen, kom han op til mig og 
talte med mig om Kunst og om Perspektiv. Det var 

1) Tscheraing kom tilbage til Kbhvn. den 29. Decbr. 1840 og bley 15. 
Januar 1841 Batterichef. 

for mig meget behagelige Timer, en ukendt frisk Luft- 
ning. 

Han var ude over de første Ungdomsaar, høj og 
ualmindelig smuk, hans Haar var alt lidt graasprængt. 
Hvor herlig tog han sig ikke ud i sin Uniform med den 
store folderige Slæng-Kappe, som han havde anskaffet 
sig allerede som ung Officer, da han var i Grækenland 
— denne gamle blaa Kappe, der endnu tjener mig til 
Kaabe. 

En Dag, da jeg fulgte ham til Entrédøren, lagde 
han sin Arm om mit Liv og sagde: »Giv mig nu et 
Kys til Farvel, det er en Fætters Rettighed!* Jeg kys- 
sede ham. Dermed var mit Livs Fremtidsskæbne af- 
gjort. Jeg stod længe ved Døren og hørte hans Skridt 
og hans klirrende Sabel ned ad Trapperne. Jeg sagde 
til mig selv: Ham eller ingen! Var det mig, det to og 
tyveaarige uerfarne Barn, der havde handlet letsindigt, 
eller var det ham, den fire og fyrretyveaarige Mand 
med det vide Blik paa Livet, den rige Erfaring og 
Menneskekundskab ? 

Jeg troer nok, han i høj Grad paaskønnede min ra- 
ske Indgriben, da senere [i Slutningen af 1841] Korp- 
sets Officerer paa en skammelig Maade faldt over ham 
i Anledning af en Artikel i „Fædrelandet*, som han 
ikke havde skrevet, men hvis Indhold han vedkendte 
sig.^) De vilde ikke mere tjene sammen med ham, in- 
trigerede paa alle Maader imod ham og søgte at stemme 
min Fader for deres Intriger. Jeg modarbejdede, saa 
vidt jeg formaaede, deres onde Anslag, og gav ham 
Underretning om Tingenes Gang, saa vidt det stod i 
min Magt som Chefens Datter. 

Der skulde i den Periode foretages en Reduktion 
blandt Officererne. Tscherning søgte da sin Afsked og fik 
den paa de ved Reduktionen favorable Vilkaar, men 
blev samtidig dømt til 2 Maaneders Arrest paa Hoved- 
vagten. 

Se .Efterladte Papirer". I. S. 32. 

Af Dagbogen. ^) 

Den. 10. [Juni 1841]. 

Ja Gud beskærme Dig! Jeg gruer ved Tanken om 
Fremtiden, Tscheming maa blive ulykkelig. 

I Dag, Kronprinsens Bryllupsdag, var Tscheming 
med flere tilsagt at komme til Kongen og modtage Hæders- 
tegnet. Som jeg kendte Tscheming^ kunde jeg vel vide, at 
det ingenlunde kunde glæde ham, men at det til den 
Grad vilde opbringe ham, havde jeg ikke tænkt mig. 

Jeg ventede med Længsel at tale med ham, og jeg var 
den første, han talte med efterat have modtaget Ridder- 
korset. Jeg begyndte med at gratulere ham, og han brød 
da ud i en Hæftighed, hvortil jeg end ikke hos Fader 
har set Mage. 

Han erklærede, at det var kun for at krænke ham. 
Nu havde man saa længe skummet oven af, nu tog 
man tilsidst alt Skrabet, og derimellem var han, han 
tro^rde dog, man kunde have ladet ham i Ro. 

Jeg rystede over hele Legemet, det var mig saa 
uventet, og dog forekom det mig, at jeg tilvejebragte 
lidt mere Rolighed i hans forfærdelig oprørte Sind. 
Flere Gange var jeg nærved at græde ved at se det 
Menneske, jeg elsker mere end Livet, i en saadan 
Sindsstemning, men et saadant Øjeblik vilde Svaghed 
være ilde tilpas, og jeg takker Gud, jeg havde Kraft nok 
til at gemme mine Taarer, til han var gaaet. 

»Den, der ler sidst, ler bedst^, sagde han, „de maa 
ikke tro, de uhævnet skal lege med mig^. 

Jeg troer, han har en eller anden Plan for, at han 
vil sætte noget stort igennem eller selv gaa tilgrunde, 
og det sidste frygter jeg bliver Tilfældet. — Dersom 
han skulde falde som en Oprører! Den blotte Tanke 
kunde gøre mig vanvittig. 



1) Dasbogen, som i denne Periode er den unge Piges eneste Fortrolige med 
Hensyn tlT de Sorger og Glæder, som hendes Kerllghed tU Tscheming afføder, 
siver ogsaa her en Del ubekendte Oplysninger om denne Episode i hans Liv, 
der endte med hans Straf og Afsked, og som nedenfor vil blive vidtløftigt omtalt. 
Se iøvrigt »Efterl. Papirer." II. S. tSq og 1. S. 32. 

Hvidegaard 1) 15. Juli 1841. 

Igaar Byttede jeg herud paa en Maaned for at male, 
jeg rev mig selv med Magt ud af alt det, der glæder og 
piner mig, denne Adskillelse forekom mig en Evighed, 
Qg hvad bevirker den? 

Dagen før min Geburtsdag, den 4. Juli, var Tscher- 
ning hos mig, jeg spurgte, om han vilde erindre den 
sædvanlige Søndag, det var just den 4., han svarede, 
han skulde i det mindste ti Steder. Jeg var fortvivlet 
ved Tanken om ikke at skulle se ham den Dag, jeg 
havde længe glædet mig dertil, og i min Bedrøvelse 
og Harme tog jeg Mod til mig at bede Fader om Lov 
til at gøre denne Tur. 

Og Tschemir^ kom alligevel og blev hele Dagen, 
han spaserede med os, og var saa smuk og god, som 
han aldrig har været. Han blev tilbage paa Trappen 
om Aftenen, da jeg fulgte Folk ud, og vi sagde hin- 
anden et kærligt Godnat. Da jeg bebrejdede han* at 
have svaret mig saaledes Dagen forud, sagde han, at 
jeg kunde jo nok vide, at det var kun for at drille mig. 

Næste Dag, om Formiddagen, da jeg var ene, kom 
han. Vi havde først en ret sindig Samtale om hans 
Stilling i Korpset og hans Indkomster; han var util- 
freds med at have saa lidt, med at være berøvet Villien 
og Evnen til nogensinde at gifte sig, og jeg sagde, at 
dette var en af hans Særheder, men han forsikrede 
mig, at det var umuligt. Jeg blev meget varm over den 
Historie, og da sagde han: »Hvor dog det lille Sind 
er hæftigt, ja De véd nok, hvad jeg har raadet Dem 
til: De skal gifte Dem med en ung Mand, søge Dem 
en ung Mand f. Ex. P . . . . [Petersen]^ det lod sig vist 
let arrangere.* 

Jeg holdt Haanden for Øjnene, han tog den anden 
og sagde med uendelig Mildhed: „Tænk Dem dog, 
hvad De for Øjeblikket mest kunde ønske, er jo aldeles 
umuligt, — jeg kunde jo være Deres Fader, om faa 

1) Ved Lyngby. 

Aar er jeg jo en gammel Mand, og De endnu i Deres 
Ungdoms Kraft, hvad De da kunde fordre, kan jeg 
ikke mere byde Dem, — nej, det var Synd imod Dem, 
tænk Dem dog det.^ 

Jeg var næsten uden Bevidsthed, jeg havde ikke 
anet eller tænkt mig, at det var muligt at sige mig det, 
jeg kunde ikke sige et Ord, jeg véd kun, jeg kyssede 
hans Haand, som hvilede paa min. — 

Hver følgende Dag kom han igen, men vi var ikke 
ene før efter nogle Dages Forløb, og da kom der ingen 
videre Forklaring, han gentog, hvad han havde sagt. 
Han spurgte, om jeg troede, han var uden Følelse, men 
at det var Synd imod mig, jeg maatte have noget yngre 
og bedre, han burde ikke for et lykkeligt Øjeblik be- 
rede mig en hel ulykkelig Fremtid. — Jeg bad ham 
blive, der var saa meget, jeg vilde sige ham, men han 
sagde: det er bedre at lægge en Sabel og en Dør 
imellem, det er bedste Værn mod Ufornuft. Og han 
gik og lod mig tilbage med Uro og Anger over alt, 
hvad der var passeret i de tre Aar, vi har kendt hin- 
anden, med Vemod over det forbigangne, med For- 
tvivlelse over det nærværende, med Rædsel og Afsky 
for den kommende Tid. 

Nu er jeg her siden igaar for at male. Gud hjælpe 
os for Maleri! Vejret er saa daarligt. Regn og Blæst, 
daarligt Sommervejr, middelmaadigt Helbred. Gud give 
mig Kraft til at leve eller Mod til at dø. 

Brev fra Eleonore Christine Lutzow til Anthon Frederik 

TschemingA) 

Hvidegaard den 20. Jul! [1841]. 

Min kjære T. En af disse uhyggelige Regndage maa 
jeg anvende lidt af til at underholde mig med Dem for 
at gjøre det lidt hyggeligere; De har vel intet derimod? 
— Hvorledes lever De? Det tænker jeg mange Gange, 

1) Selve Brevet findes ikke, men er gengivet lier efter hendes egen Afskrift 
i Dagbogen for 1841. 

desværre jeg faar intet Svar, jeg har det saavidt ret 
godt, Folkene er ikke slemme imod mig, men den gode 
Vorherre des mere, er det et Vejr til at male efter 
Naturen i? altsaa Vorherre og De, min Kjære, ere ikke 
gode mod mig, nei tilvisse. Hvad De for 14 Dage siden 
sagde mig, var ikke godt, jeg begriber ikke, hvorfor 
De sagde det, der er dog Ting, som, om man end paa 
begge Sider ret vel veed det er saa, langt heller maa 
være usagte, og hvad vilde De bevirke derved? Fra 
det Første jeg kjendte Dem, følte jeg, hvor dybt jeg 
stod under Dem i enhver Henseende, jeg var lykkelig 
ved den Godhed og Opmærksomhed, De viste mig, 
snart i 3 Aar var De min fornemste, min helligste 
Tanke, hver Bøn jeg bad til Gud var for Dem; hvad 
De hidtil var for mig, det vil De blive til min sidste 
Time. Jeg — lad mig bruge det rette Ord — jeg elskede 
Dem ikke for at nyde et lykkeligt Øjeblik, som De 
selv har udtrykt Dem, men jeg var engang taabelig 
nok til at tænke mig det som en Mulighed, at der vil 
komme en Tid, da De træt af Verden, endnu kunde 
finde nogen Lykke ved en kjærlig hengiven Sjæl; at 
Forsynet ikke udsaa mig dertil, kan jeg jo kun beklage 
og finde mig i. Alt dette vilde jeg have sagt Dem 
mundtlig, men jeg forstaar ikke mig selv, naar vi ere 
sammen, jeg ærgrer mig over en Svaghed, som det er 
mig umueligt at bekjæmpe, ja tilvisse, jeg har været 
meget svag, og Enhver, der kjendte mit Forhold mod 
Dem, vilde ifølge Convenientsens Love fordømme mig 
derfor, det veed jeg; De maa tilgive mig og dømme 
mig mildt for min Ungdoms Skyld. — Men De maa 
tillige love mig aldrig oftere at sige noget lig det om- 
talte, det er mig altfor smerteligt, De maa ikke til 
Unytte forbittre vort Samliv, som er det høieste Gode, 
jeg har i Verden. 

Jeg haaber ved Penslen at give mit Liv, om ogsaa 
kun ét indbildt Værd. I den fri Natur, dér er mit Ele- 
ment, og jeg befinder mig derfor meget vel her, jeg er 

saa flittig som muelig, og jeg er ret tilfreds med de 
smaae Ting, jeg har arbejdet i Aquarel. Det er sandt. 
De lovede mig at erindre Irgens om den Palet, han er 
meget uefterrettelig, Deres Paamindelse havde dog 
maaske lidt Vægt hos den gode Mand. — 

Kunde De ikke overkomme et lille Brev til mig. 
De veed ikke, hvor meget jeg vilde takke Dem derfor, 
maaske kunde Sollyset paa mine Tegninger blive mere 
glimrende og Skyggerne varmere, det ligger dog meget 
i Stemningen, og den vilde unægtelig blive bedre, 
naar jeg hørte lidt fra Dem. Farvel min dyrebare. 
Himlen beskjærme Dem! Tænk med Godhed og Over- 
bærelse paa Deres hjertelig hengivne E. C. L. 

Afsendt den 22. 

Af Dagbogen. 25. juii. 

I Dag gik jeg til Lyngbye for at tage et Prospekt, 
først gik jeg i Haab om Brev fra Tscheming paa Post- 
huset, men der var intet; som jeg sad og malede, hørte 
jeg Hestetrav paa Vejen, men kunde ikke ret se Ryt- 
teren; jeg véd ikke hvorfor, jeg fik den Tro, det var 
Tscheming. Lidt efter vendte jeg tilbage til Gaarden, 
jeg sagde mange Gange til mig selv: giv slip paa det 
taabelige Haab. Det var ikke ham, han venter dog ikke, 
og dog var der en Anelse, som sagde mig, jeg vilde 
træffe ham, jeg hørte hans Stemme saa tydelig i Søyne, 
— men han var der ikke, havde ikke været der, og 
jeg blev modløs, satte mig til at spise; da saa jeg over 
Marken komme en, jeg turde ikke tro mine egne 
Øjne, — men det var ham i Rideklæder. Han vilde 
tilbringe en Time hos mig, hans Hest stod paa For- 
tunen, han skulde spise til Middag paa Emdrup, vi gik 
sammen i Haven, paa Højen, i Skoven, der var ikke 
et Menneske. Han var saa kærlig, længe talte vi ikke 
et Ord, hans Læber hvilede afvexlende paa min Pande, 
mine Øjne og min Mund. Men Gud, Himlen har ingen 
større Salighed, ^dobbelt skøn er Kærligheden under 

Guds rene Himmel, i Træernes kølige Skygger, og jeg 
skulde ofre denne Lykke? Ved Himlen, saa længe der 
slaar et Hjerte i dette Bryst, da slaar det kun for ham, 
min eneste evig elskede Ven. 

Han bebrejdede mig ikke at have sagt ham, hvor 
han skulde adressere Brevet, han vilde altsaa have 
skrevet, han skriver nok en anden Gang, og jeg — 
jeg skriver ogsaa til ham. Jeg fulgte ham til Fortunen, 
han steg til Hest, den satte rask henad Vejen, jeg 
fulgte ham med Øjnene, til Træerne næsten havde 
skjult ham. 

[KJøbenhavn] 25. August 1841. 

Igaar var Familien og Enkelte udenfor Fa- 
milien samlet hos os i Anledning af Faders Geburts- 
dag; da Tscheming paa sin sædvanlige Maade talte om, 
hvorledes de Visitkort maatte være, som jeg afleverede, 
naar jeg vilde besøge ham, indvendte Bolette^ at det 
gik ikke an, at Damerne besøgte Herrerne. „Aa^, 
mente Tante Rikke, „Nore er ikke bange for at besøge 
Herrerne, hun besøger sine Kunstbrødre.^ Tscheming 
svarede: ^Ja som Kunstnerinde kan man besøge, hvem 
det skal være.^ „Men,^ sagde hans værdige Søster 
med Eftertryk og Bestemthed i Stemmen, j,Nore er 
ikke Kunstnerinde eller Artiste, men Eleve.^ Hun 
sagde dette med et Blik paa Broderen, hvori jeg læste 
meget, og hvad jeg læste, var rigtigt, dermed var den 
Samtale endt. Jeg vilde have Vished og gjorde mine 
Bemærkninger over dette Blik til Bolette, som længe 
tav, men endelig maatte tilstaa, hun og Fru de Meza^) 
havde i min Fraværelse talt om, hvad de havde set og 
mærket af min Tilbøjelighed for Tscheming. Hun [Fru 
de Meza] hawde sagt, det var hans svage Side, han 
kom sjældent i et Hus uden at gøre Cour enten til 
Konen eller Datteren, hun misbilligede dette meget 
hos Anthon^ hun kunde godt forklare sig mine Følelser, 

1) Se Side 24. 

hun undskyldte det meget; hun holdt meget mere af 
mig nu end nogensinde, og haabede, jeg havde Forstand 
nok til at besejre denne Følelse, som det var urimeligt 
at nære, da han hængte for meget ved sin gamle For- 
bindelse og aldrig vilde gøre nogen lykkelig. 

Tscherning opfordrede mig flere Gange til at tage 
til Frederiksværk, han tog derned en 8 Dage. Han 
sagde det højt og tydeligt, saa Svogeren ^) hørte det og 
blev paa den Maade næsten tvungen til at invitere 
mig. 

15. September. 

De 6 Dage paa Frederiksværk, er nu forbi, disse 
lykkelige Dage, hvor jeg hver Dag saa ham, talte med 
ham, og dog, hvor stor en Smerte udfoldede de for 
mig. En Dag vi spadserede sammen ene, bragte han 
igen den Ting paa Bane, hvor umuligt et Giftermaal 
med mig var, formedelst den store Aldersforskel. Han 
forsikrede mig ved sin Samvittighed, han holdt meget 
af mig, jeg var i enhver Henseende i Besiddelse af de 
Egenskaber, som han satte Pris paa osv., men han 
sagde, det kunde ikke gaa an, det var Synd mod mig. — 

Oktober. 

Lad mig endnu en kort Tid behandle mig og mit 

Forhold til Tscherning. Jeg troede bestandig, det 

var umuligt, at ikke noget godt udviklede sig heraf, 
det forekom mig, han maatte dog lære at kende det 
rene Metal. Hans Maade at handle paa staar aldeles 
ikke i Harmoni med hans Maade at tale paa, og jeg 
troede mere paa hans Handlinger end paa hans Ord. 
Egenraadig og uforsigtig har jeg grebet ind i min 
Skæbne, den er tilintetgjort for stedse, det gjælder nu 
kun med Anstand at finde sig [i], hvad der ikke kan 



1) Premierlieutenant Carl Gunder Dalberg (1800—62) blev 1830 Inspektør 
paa Frederiksverk og 1832 gift med Tscherning« Søster Albertine Andret 
<1805-89). Han blev 1849 kar. Major, fik 1858 Afeked og blev derefter Skov 
Jiasserer for Frederiksverk og Tisvilde. 

ændres. Endnu kan jeg ikke opgive Haabet; kommer 
det engang til det Punkt, da vil jeg leve i Resignation, 
saa længe det er Pligt for min Faders Skyld; naar han 
er død, da er det min uomstødelige Beslutning, at for- 
lade dette Liv. Gud vil tilgive mig. Tschemings Letsind 
smærter mig ofte dybt, jeg troer ikke, han har handlet 
rigtigt mod mig. 

Her er kun to Ting at vælge imellem, enten maa 
jeg vise enhver kærlig Tilnærmelse fra hans Side til- 
bage, og saaledes nægte mig det eneste gode i Verden, 
dette var det klogeste, men mindst behagelige; eller 
jeg maa uindskrænket ofre min Fremtid for ham, nogen 
anden Forbindelse er det mig umuligt at tænke mig, 
ikke alene fordi jeg har Tscheming kær over alt i Ver- 
den, men fordi jeg maatte rødme over mig selv, fordi 
jeg ingen Hemmelighed burde have for den, jeg traadte 
i saa nært Forhold til. 

Skøndt det nu skaffer mig uendelige Selvbebrej- 
delser, skøndt jeg er saa nær ved at fortvivle ved Tan- 
ken om at mit rene skyldfri Liv for stedse er plettet 
og formørket, saa kan det ikke være anderledes. For- 
nøjelse og Omgang med Mennesker undflyer jeg, det 
piner mig, og jeg er kun 24 Aar, og har selv spærret 
Vejen for Lykke i Livet, og et letsindigt Kurmageri 
er deri eneste Løn for min ømmeste Hengivenhed og 
Kærlighed. 



8. November [1841] udgik et kongeligt Reskript, 
hvorefter, i Følge den militære Kommission, som nu 
er sluttet, skal foretages en Reduktion. Det hed, hvem 
som ønskede Afsked, maatte søge den, og saafremt 
Kongen fandt dennes eller hins Ønske om Afsked bil- 
ligt, vilde han afgaa med sin fulde Gage og Kantonne- 
ments-Tillæg. 

Men nu blev der en Skrigen, da man saa sig X\U 

sidesat i Sammenligning med Søetaten, hvor de, der 
afgik, fik den forhøjede Gage i Pension. 

Tscheming er himmelglad ved Tanken om den For- 
nøjelse nu tredie Gang under saa heldige Omstændig- 
heder at kunne indgive Ansøgning om Afsked, som er 
det eneste, han ret ønsker, men han har maattet kæmpe 
stærkt, thi hvorledes det saa gaar, bliver han Opposi- 
tionen. 

Nu vil Kammeraterne, at han ikke maa søge, da 
han derved ligesom viser, at han bifalder et Princip, 
som er saa fejlagtigt. 

Han siger derimod, og jeg finder, han har Ret: 
,,den hele Surdejg er mig imod, jeg ønsker intet hel- 
lere end at komme ud deraf. Jeg har tidligere attraaet 
at gaa af med ^/g af min Gage, det har man nægtet 
mig) og nu spørger man mig: har Du Lyst til at gaa 
af med Din falde Gage? Saa siger jeg ja og søger, jeg 
var jo gal, om jeg ikke gjorde det. Men de Mennesker 
kan eller vil ikke begribe, eller de bruger saa lang Tid 
til at begribe, at det er uforskammet. Hvad kan jeg 
gøre ved, at jeg er et velorganiseret Menneske, der har 
begrebet i 7 Minutter det, som andre først kan begribe 
efter 7 Aar, og først da kunne indse, at hvad jeg for 
7 Aar siden sagde, og som de dengang kaldte Galskab, 
nu maa erkende som sandt og rigtigt.^ 

Han fortalte ogsaa, som Følge af en Ytring af mig, 
at man sagde om ham, at han var som de andre Libe- 
rale, at han tænkte paa sin egen Fordel uden at tage 
mindste Hensyn til det almindelige Vel, alt det vidste 
han meget godt, at han ikke brød sig det mindste der- 
om, at Folk dømte uden at vide, hvad de dømte om, 
at det vilde have været ham en let Sag at være kom- 
men ind i langt anderledes gode Vilkaar, at Kongen 
havde spurgt ham, om han vilde aflægge sine altfor 
frie Principper, da kunde han være velkommen paa 
mange Steder. At han havde svaret, at hvad han havde 
tænkt og sagt for 10 Aar siden, det tænkte og sagde 

han endnu, og det vilde han tænke og sige om 10 Aar, 
at. han, Kongen, havde selv i sin Tid i Norge givet ham 
et altfor smukt Exempel, til at han nogensinde selv 
kun vilde handle anderledes, men fordi han nu ikke 
blærede sig med slige Dokumenter, derfor dømte man 
ham saa falskt, og at han mente, at der maaske kun 
var faa eller ingen af de gode Herrer Frisindede, der 
vilde have handlet saa uegennyttigt osv. 

Kurtz um, nu søger han, men Fader mener atter 
forgæves; imidlertid har han Kampen, Forventningen 
— og saa gaar den Tid. Jeg vil ikke tænke paa Udfal- 
det, det er af disse udvortes Omstændigheder, som maa 
gaa sin egen Gang; som det bliver, er det bedst. Jeg 
vil ønske, at han maa faa sin Afsked, det er nu dog, 
skøndt jeg ikke ret véd hvorfor, hans inderligste Ønske. 
Rigtignok vil det atter fremkalde en Adskillelse, som 
er det smærteligste i Verden for mig, men for hans 
Tilfredshed maa jo ethvert andet Hensyn falde bort. 

Nu er Folk lige saa almindelig af den Formening, 
at Fader bliver, som de én Gang var af den, at han 
gik af, men Sagen er nok, at de bestandig ikke har no- 
gen bedre at sætte i Stedet. 

Af Dagbogen. 

23. November 1 84 1 . I denne Morgen har Fader og 
jeg diskuteret en Sag, den nemlig, at der i Bladet 
»Fædrelandet' ^) har staaet en Artikel, som er fornær- 
melig mod de Officerer af Korpset, som ikke har taget 
Højskoleexamen. Officererne er blevet meget indig- 
neret herover, det er Tschemings Meninger, som her 

paa en uforskammet Maade er udtalt, der var 

blandt andet sagt, at de fleste Underofficerer var bedre 
eller lige saa gode som de fleste af de ældre Officerer, 
en Sætning, som der jo efter min Formening kan være 
noget i, thi jeg er overbevist om, at mange af de bedre 
Underoffice rer er lige saa praktisk dygtige Folk som 

1) Se »Fædrelandet« 25. November 1841. 

mange af de gamle Hosekoner; i Videnskaber er de 
ikke ret vidt, og med Aandens Frihed og Klarhed er 
det nok kun daarlig bevendt, kort sagt: da man dadlede 
det, forsvarede Tscheming det. 

Nu kommer Fader og fortæller, at man alt igaar 
har været samlet paa Tøjhuset, at Tscheming har er- 
klæret, at han kendte Manuskriptet, før det blev ind- 
rykket; at billige og fremskynde noget, der er kræn- 
kende for hans Kammerater, er fejlt, og at lade bruges 
uartige Ord imod dem er uklogt og ubetænksomt. Dis- 
kussionerne igaar blev saa hæftige, at de Ældre pro- 
ponerede at udsætte det videre til i Dag. Man vil ind- 
give en Klage over ham til Kongen, det vil vist falde 
i god Jord! 

Nu sidder jeg og ser, hvorledes Officererne fra alle 
Kanter samles for at fordømme ham, jeg har aldrig 
kendt en saa ubeskrivelig Smerte. Hvorfor kunde han 
dog ikke dæmpe dette hæftige exalterte Sind, hvorfor 
nu, da han staar paa Pointet at forlade Korpset, vilde 
han ikke gaa derfra med deres Agtelse? 

Det skal gaa gennem Fader, og han siger, her 
hjælper intet Slægtskab. Naar det kun ikke skal komme 
til en Duel — dersom det kom dertil! — 

Først nu føler jeg, hvor højt jeg elsker ham, men 
ingen Modgang, ingen Mildhed og ingen Kærlighed 
kan bøje dette Sind. 

Om Aftenen, Jeg har talt med Tscheming^ han har 
vist mig denne „forfærdelige^ Artikel af „Fædrelan- 
det', som har irriteret de gode Folk saa forskrække- 
ligt, at der i Dag er udvalgt en Komité, der skal affatte 
Klagen til Kongen, om jeg hørte ret bestaaende af 
Bauditz^) y Fibiger^) y en dygtig Mand, og Sandholt^; 
men efter at have læst den, er jeg fuldkommen rolig. 



1) Oberst Carl Gustav Henrik Bauditz (1780—1849) blev 1844 General- 
major og General LQtzows Efterfølger som Chef for Artilleriet. 

*) Major Jacob Scavenius Fibiger (1793—1861) blev 1848 Oberst, 1851 
Krigsminister og 1856 Chef for Artilleriet. 

8) Kaptajn Poulln Ludvig Sandholt (1801—77). Afsked som Oberst 1863. 

der kan umulig komme noget for Tscheming ubehage- 
ligt ud deraf, thi enten maa de Mennesker gaa i dem 
selv igen eller maa de gøre dem til Nar, thi med min 
bedste Villie er det mig umuligt at opdage noget gra- 
verende for de Herrer, og jeg maa sige med Tscheming: 
de maa jo være gale. 

Nej, Sagen er nok, at de har faaet nys om, at Tscher- 
ning skulde anbringes i en Stilling, jeg véd ikke hvil- 
ken, hvorved han kunde faa nogen Indflydelse. Nu 
kommer Misundelsen, og enhver gjorde ret gerne sit 
til for at styrte en klog, formaaen^p Mand, men her 
maa de komme tilkort, og Gud ske Lov, dengang var 
mine Taarer overflødige. 

Den 24. [Nvbr.] om Morgenen behandlede vi igen. 
Fader og jeg, den hele Historie med Tscheming. Jeg 
havde af Princip faaet ham til at komme hen og drikke 
The med os, jeg véd jo, han drager Mennesker til sig 
ved sit ærlige Væsen, og det var mig om at gøre, at 
faa Fader stemt saa gunstigt som muligt for Sagen. 

Endnu næste Morgen var han selv meget vred paa 
Tschem^ingy han vilde, de skulde baade skyde og stikke 
ham og kaldte ham en Slyngel for at bringe det dertil. 
Hvad jeg led og hvad det kostede mig at synes rolig 
under denne Samtale, er det mig umuligt at beskrive. 

Jeg sagde, at Tscheming var selv meget rolig for 
den hele Sag, han mente, den maatte falde bort, naar 
de fik Øjnene rigtig op. Jeg vogtede mig vel for at 
sige, at jeg kendte det omtalte Stykke, som Tscheming 
jo havde vist og forklaret mig; Fader huskede det ikke 
nøje, det var 8 Dage siden han læste det flygtigt igen- 
nem. Jeg sagde, at jeg havde dog Lyst at læse det 
Stykke, thi det var af Vigtighed at faa Bladet i Huset 
og at faa Fader til at se det fra et gunstigt Syns- 
punkt. 

Jeg erkyndigede mig hos Naboerne for at faa Bla- 
det at laane, men de havde det ikke, det faldt mig saa 
ind at gaa til en Konditor, — det lykkedes, men det 

turde jeg ikke sige, man maatte ikke opdage, hvor iv- 
rig jeg interesserede mig for Sagen! 

Om Middagen fortalte jeg Fader, hvorledes jeg ved 
at læse Slutningen havde forstaaet det, og at jeg ikke 
havde fundet noget saa slemt deri. ,Ja, lad os nu se!^ 
sagde han, og han læste, men blev ved sit. Jeg gjorde 
ingen ivrig Anstrængelse for at omvende ham, en hæf- 
tig Disput havde gjort ondt værre, men med Varsom- 
hed sagde jeg ham alt, hvad der kunde siges til Gunst 
for Tscheming, 

Hvor blev jeg frapperet: næste Morgen spurgte 
Fader, om Bladet var sendt ind til Etatsraadens. Jeg 
svarede ja. 

,,Det var Skade, jeg havde gærne afskreven den 
Sætning; jeg troer dog, der kunde siges noget til Fa- 
veur for Tscheming.*^ 

Jeg blev himmelglad og sagde, at jeg dog skulde 
høre, om det var kommet bort, — jeg havde* det endnu. 

Nu skrev vi Artiklen af, og Fader skrev et langt 
Brev til Wedelfeldt^) og forestillede ham for de Her- 
rers egen Skyld, hvorledes det kunde forstaaes. Men 
Wedelfeldt svarede, at de var nu engang saa entéterede, 
at det kun vilde give Anledning til nyt Vrøvl, og igaar 
Middag, den 25de, bragte han og Fibiger Klagen, som 
jeg læste. Man androg heri om, at han maatte afskedi- 
ges fra Korpset. 

Det er næsten latterligt, dersom det ikke var saa 
harmeligt, at de samme Mennesker, som for 3 Uger 
siden næsten vilde tvinge ham til at lade være at søge sin 
Afsked, fordi det var paa saa daarlige Vilkaar, nu en- 
stemmigen søger derom [for ham]. At skilles saaledes 
fra sine Kammerater, at stødes ud af dem! 

Og den, der har givet Impulsen til det hele, er 
Kaptajn Eusebius Brunn^ Tschernings Ven, — hvilket 
Venskab! D e Mennesker, der hævede ham til Skyerne, 

1) Oberstlieutenant Frederik Adolph Wedelfeldt (1784—1874), Administra- 
tor ved Frederiksverk, 1849 Generalma)or, 1852 Afsked. 
>) Se Side 20. 

der blindt hen fulgte hans Meninger, de samme Men- 
nesker ser aldrig saa snart eller troer at se noget, der 
rører dem, før de alle styrter over ham, da er alle 
Baand løste. Venskab og Taknemlighed. Hvor det er 
en ussel, foragtelig Klike! Hvis det var mig muligt at 
hade, da hadede jeg dem alle, det Kryb! Og Bruun er 
derimellem — fordømt være han og alle hans Kon- 
sorter. 

Fader erklærer sig nu paa Klagen, — det er til 
Gunst for Tsckemingj det er altid noget, det er meget, 
maaske bliver Udfaldet mindre slemt. Ak, om det 
kunde falde tilbage paa de Herrer selv, hvor skulde 
jeg i mit Hjærte glæde mig. 

Om Aftenen. Jeg var længselsfuld efter at komme 
til at tale med Tscherning. Jeg vidste, det vilde berolige 
mig. Han kom i Formiddags. »Naa," sagde han, da jeg 
lukkede ham op, „nu er Tordenvejret slaaet ned, men 
vi skal lære de Karle. ^ Og nu fortalte han mig, at han 
havde iaftes, efter at have faaet Kommunikation om 
Officerernes Beslutning og indgivne Klage, konciperet 
et Indlæg til Kongen, hvori han gør opmærksom paa 
det ulovlige i, uden at fordre en Sag undersøgt, selv 
egenraadig at afsige en Dom og fordre Kongens Be- 
kræftelse. 

Jeg følte, idet jeg læste Klagen, at der var noget 
meget galt og mangelfuldt, uden at kunne gøre mig 
rede for, hvori det laa, men nu ser jeg, at han har 
taget det fra et herligt Synspunkt. Der er dog en ma- 
geløs Klogskab deri og Besindighed, hvormed han tager 
den hele Sag, som har rystet mig saa voldsomt, men 
det kommer af, at jeg ingen Praktik har i Modgang og 
Krænkelser, men han megen. Jeg sagde ogsaa til ham, 
naar man talte med ham, da maatte man glemme det 
Fatale. Og jeg forstaar saa hans Karakter. En virksom 
Aand forlanger Kamp, for at man, som han siger, ikke 
skal falde i Søvn; det gaar mig ligedan i det smaa, 
men Ulykken er — Kvinden staar inden for snevre 



61 



afmaalte Grænser, men: der Mann muss hinaus ins 
feindliche Leben, muss wirken und walzen das Gluck 
zu erjagen. 

I Aften kom Tscheming med sit Indlæg^), som skal 
gaa gennem Fader til Kongen; det er meget vidtløftigt, 
men han sagde selv til mig med sit godmodige Smil: 
„Det er sgu godt skrevet.^ Han drak The hos os, og 
det var, som var intet i Vejen. Han kommer paa Søn- 
dag, saaledes bliver det i den Henseende ved det 
gamle. Nu maa vi da se, hvad der kommer ud af det 
med Tiden. 

Den 2. December. Tscherning havde syet sine Pa- 
pirer saa daarligt sammen, jeg maatte gøre det om og 
fik saaledes Anledning til at læse det igennem. Det 
var udmærket godt skrevet. Igaar kom der fra Kongen 
Ordre til, at der i Anledning af de indkomne aller- 
underdanigste Ansøgninger skulde af Guvemementet 
foranstaltes Stabsforhør af uvildige Mænd, saaledes 
kommer Sagen til retslig Undersøgelse, det er, hvad 
jeg ønskede, og Tscheming er ogsaa tilfreds dermed, 
jeg haaber, dette ender til al mulig Tilfredshed for ham. 

Igaar da han gik, takkede han mig for god Alliance. 
Han sagde, at han maatte ønske at være 20 Aar yngre 
for at kunne holde rigtig af mig, han sagde — jeg véd 
næppe, hvad han sagde. Han har ingen Tillid til 
^^Sy og ^og fortjener jeg den, det forekommer mig 
dog altid, at dette maa jevne sig, jeg elsker ham saa 
høj^> J^S ^^r ingen anden Lykke, ingen anden Glæde 
at haabe, end at han maa overvinde denne Betænke- 
lighed over den store Aldersforskel, der unægtelig er 
imellem os. — Igaaraftes kom Heibergs paa Tale hos 
Bedstemoder, dér er det samme Tilfældet, Heiberg er 
20, om ikke 22 Aar ældre end Konen ^), og man var 
ved Bordet enig om, at denne Aldersforskel aldrig faldt 

1) Den 30. Nvbr. resolverede Kongen Stabskrlgsforbør og eventualiter 
Stabskrigsret for Capltaln von Tscbernings Vedkommende. 

') Joban Ludvig Heiberg og Johanne Louise Pæqses blev gift 10 Aar før, 
1831, (% der var en Aldersforskel mellem dem paa 21 Aar. 

6n ind, og Mariager bemærkede, at det var jo ogsaa 
meget passende. Tscherning og jeg sad ved Siden af 
hinanden, Mfariager] lige overfor. Vi tav begge stille, 
alt hvad der var sagt og passeret mellem os om For- 
middagen, stod saa nøje i Forbindelse med denne Sam- 
tale. 

Mit Sind er hæftig bevæget, og jeg har ligget saa 
længe vaagen. Morgensolen farver Himlen saa smukt, 
og Dagslyset blander sig med det Lys, som brænder 
foran mig, — er denne Purpurstribe et godt Varsel? 
Min elskede Navne Eleonore Ulfeldt, dersom din Aand 
lever, da lad den virke for mig; med Sværmeri saa jeg 
fra min Barndom af op til Dig, som staar som et ly- 
sende Exempel paa kvindelig Kærlighed, paa en hustrue- 
lig og moderlig Kærlighed. 

9. December 1841. 

Den 6. var der Forhør over Tscherning^ som varede 
fra 9^2 til 3, dermed var det endt, og Sagen gik tilbage 
til Kongen. Fra Guvemementet er kommen Forespørg- 
sel om hans Tjenesteforhold. Det er underligt, det er 
ligesom Skæbnen paanøder mig alt, hvad denne Sag 
vedkommer. Fader er nemlig upasselig, og alle Breve 
gaar gennem mine Hænder. Jeg hører fra Stuen ved 
Siden af alt, hvad Officererne afhandler med ham denne 
Sag vedkommende. Saaledes hørte jeg, da Wedelfeldt 
gav Beretning om Forhøret, hvorlunde Krossing% der 
er den fornemste Leder af Sagen mod Tscherningy om 
Aftenen før Forhøret havde tilskrevet de tre Herrer, 
der skulde møde, og opmuntret dem til at fremkomme 
med forskellige andre Sagen uvedkommende Klage- 
punkter imod Tscherningy da det maatte være dem om 
at gøre at faa ham puffet ud af Korpset. Hertil fandt 
de dem ikke beføjet. Krossing er en slet, en ussel, en 
nedrig Mand, af Misundelse mod Tscherningy af Had 



1) Kaptajn Niels Brock Krossing (1795—1854), Major 1845, Afslced 1848. 

til Fader, som han saaledes mente at kunne krænke, 
har han fremskyndet alt dette, som jeg dog haaber 
ikke vil komme Tscherning til nogen Men, og dog er 
jeg ikke rolig, før jeg ser en Ende derpaa. 

Mourier'^) skrækkede mig iforgaars, da han var hos 
Fader, men han drejede af hver Gang. Mourier be- 
gyndte at ville ind paa Sagen, da jeg fulgte ham ud. 
Jeg har aldrig talt med Manden før og vidste næppe, 
hvem han var, men vor Samtale var, som om vi havde 
kendt hinanden længe. Han sagde, at Kongen strax 
vilde have givet Tscherning sin Afsked uden Pension, 
det vidste han, og derpaa tydede ogsaa Kongens Brev. 
(Det er Sludder, der var ikke et Ord deri, som tydede 
derpaa.). At Tscherning undertiden var berøvet sin For- 
nuft, at hans Arrogance havde ledet ham til at gøre 
dette Skridt, at der var kastet meget Smuds paa Ar- 
tillerikorpset, men aldrig saa meget som denne Gang, 
at just fordi det var en Mand som Tscherning^ fordrede 
man mere af ham, at det var en Fornærmelse, som 
maatte straffes og straffes haardt. Han vilde sætte sit 
Hoved paa, at Tscherning selv havde skrevet det [3: 
Artiklen i ,, Fædrelandet^]. 

Han kom frem med den Historie, som nu gaar om- 
kring i Byen: at Tscherning engang i Athenæum har 
sagt, at man maatte, hellere end man hædrede og bar 
Frederik 7/., have lukket Kisten op og spyttet ham i 
Øjnene, fordi han havde bragt saa megen Ulykke over 
sit Folk. 

Det forstaar sig, at sligt skader, og det er urigtigt 
sagt af Tscherning^ thi er det end kun billedligt for. at 
betegne hans dybe Foragt for salig Kongen, og han 
dermed ikke virkelig mener, at man skulde have spyt- 
tet Liget i Øjnene, saa oprører det dog enhver, — man 
kan sige meget, men ikke alt. Jeg har lidt ubeskrive- 
ligt ved denne hele Historie. 



1) Ktptajn Fredrik Ferdintnd Pierre Mourier (1795-1846), 1844 Major. 

Den 12. December. 



Aldrig oplevede jeg en Dag som igaar. Deichmann 
og Mossin^) kom og fortalte , at Guvernøren^) havde 
ladet dem kalde og udspurgt dem i Anledning af den 
Historie, som gaar fra Mund til Mund i denne Tid; det 
gælder et altfor haardt Udtryk , som Tscherning har 
brugt i Athenæum om Frederik VL Tschemings Fjender 
i Korpset tager nu deres Tilflugt til slig ussel Bag- 
vadskelse, thi de mærker nok, at ved at holde sig til 
Sagen kommer intet ud deraf. Dette at ville paa en 
lumsk og nedrig Maade underminere Tscherning og saa- 
ledes bevirke, at han blev styrtet, hvad det end maatte 
koste, opirrede Fader i højeste Grad, han ønskede at 
tale med Tscherning. Nu kom Bruun her at se til Fa- 
der, som hele Dagen havde holdt sig inde. Idet han 
kom, var jeg uforsigtig nok at sige: ,Ja, dér kommer 
BruuUy jeg er ham rigtignok ikke god; thi han har ikke 
handlet godt mod Tscherning.*^ Jeg anede ikke. Fader 
vilde sige noget til ham, men næppe var han kommen 
ind og med et smilende Ansigt gratuleret Fader til at 
være saa vel paa Benene, da begyndte Fader med en 
Stemme, hvori jeg kunde kende hele hans oprørte Sjæl, 
at fortælle Bruun y hvad han nys havde erfaret. I det 
samme Nu stod hele den forbigangne Tid for min Fan- 
tasi, al den Godhed Bruun havde vist mig, alle de bitre 
Øjeblikke i mit Liv, han havde mildnet. Han var den 
første i Verden, der paa en indirekte Maade havde 
klaret op for min Sjæl, og nu var jeg Skyld i, at han 
blev behandlet med Haardhed og maaske Ubillighed af 
Fader. Thi jeg er Skyld deri, langsomt har jeg bibragt 
Fader Gift imod ham og det hele Parti, som er enige 
om at styrte den, jeg elsker højest i Verden. Jeg tænkte 



1) Major Adam Gottlieb Deichmann (1782—1849), 1848 Oberstlleutenant, 
og Kaptajn Bertel Mossin (1800— €6), 1856 Afsked som Oberstlleutenant. 

S) Landgreve Vilhelm af Hessen-Cassel (1787—1867), Generallieutenant og 
Chef for 2, jyske Regiment, Guvernør i Kbhvn., 1810 gift med Prinsesse Char- 
lotte af Danmark og Fader til den afd. Dronning Louise. Han blev 1848 Ge- 
neral og blev da paa Tschernings Foranledning stillet i. la sulte i Armeen. 

kun paa at gavne Tscheming og ikke at skade nogen 
anden. Følelsen overvældede mig saaledes, at jeg brast 
i Taarer, Fader raabte med Tordenstemme til mig: „Fy 
Nore! Gaa Din Vej!^ og jeg troer endnu mere ophidset 
ved mine Taarer brød hans Hæftighed først ret løs. 
Jeg hørte ham fra den anden Stue sige, at det var slet 
handlet. Bruun beraabte sig paa, det var for Korpsets 
Ære og Vel, han havde ofret sit Venskab for Tscher- 
ningy fordrede, Fader skulde tilbagekalde sine Ord, at 
det ingen Adfærd var [naar] man kom for at vise ham 
en Opmærksomhed. Fader sagde, hvad han havde sagt, 
var hans Mening: „De handler slet, min Herre, og 
fordrer De Satisfaktion, da er her min Klinge. Man vil 
styrte Tschemingy det mærker jeg, ingen skal sige, jeg 
har beskyttet ham, fordi han var min Slægtning, havde 
han været min Søn, jeg havde ikke handlet anderledes. 
Saalænge jeg har Tag over Hovedet og en Bid Brød, 
da skal jeg dele det med Tschemingy for han er en ærlig 
Mand, men det er De paa min Sjæl ikke osv.^ 

Det er, hvad jeg hørte af dem, Brunn gik bort i en 
forfærdelig Sindsstemning, det stod malet i hvert af 
hans Træk, — hvad maa det ikke have været for hans 
stolte, ærekære Sjæl! 

Jeg græd og vred fortvivlet mine Hænder i For- 
værelset, da jeg hørte, hvad Retning det tog, og Fader 
sagde ogsaa: „Det var godt, Brunn var mindre hidsig 
end jeg, thi da havde vi nu ligget her og masakreret 
hinanden.^ 

Jeg ilede op, skrev hemmeligt til Tschemingy hvad 
der var passeret og bad ham komme og tale med Fa- 
der, der nu fortalte ham om Deichmann og MossiUy 
men berørte kun flygtigt, hvad der var passeret med 
Bruun. Tscheming fortalte nu Fader, hvorledes det var 
gaaet til, at han i en Samtale i Athenæum havde sagt: 
xja, naar I tænker saaledeSj da maatte I jo hellere end 
bære, følge og hædre Kong Frederik 7/, have taget 
Laaget af Kisten og spyttet ham i Øjnene.^ 

Han mente ikke at kunne arbejde imod dette An- 
greb, med mindre Obersten officielt meddelte ham det. 
Nu skrev Fader imorges til Deichmantiy at han ansaa 
det) han og Mossin havde sagt ham, maatte betragtes 
som en Melding; hvis Deichmann var af samme Me- 
ning, agtede han officielt at meddele Tschemingy hvad 
der var passeret, [for] at han saaledes kunde værne sig 
mod et saa fjendtligt Angreb. Deichmann svarede, at 
han hverken kunde eller burde ønske, at det Passerede 
maatte komme for Tschemingy enten officielt eller under 
hvilken som helst anden Form. 

Imidlertid vidste Tscherning det — det var ogsaa 
min Skyld. 

Saaledes staar Sagerne i Dag, Gud véd, hvorledes 
de staar i Morgen, thi jeg ængstes næsten for hver 
kommende Time, for hver kommende Dag. 

13. December. Kl. 9^2 kom Brev fra Kongen, hvori 
Tscherning dikteres Arrest af 8 Dage paa Hovedvagten, 
for han ikke har apærget eller bilagt, den i „Fædre- 
landet^ omhandlede Artikel. Hvor det ærgrer mig, de 
Uslinge fik da deres Triumf — og hvad vil Følgen 
blive? Han ser kun Retten paa sin Side, og han maa 
føle sig forurettet. Rimeligvis faar han ikke sin Afsked; 
naar jeg tænker paa hans Ytring, at blev han nødt til 
at tjene i Korpset, da skulde han lære de Karle; hans 
Pistoler skulde hver Dag ligge ladte paa hans Bord, og 
han skulde altid bære Haanden paa sin Sabel. Han vil 
let bære denne uretfærdige Straf, naar han dermed 
kunde købe sin Frihed, men skal han som Slaven blive 
ved at bære sine Lænker, da svarer jeg for intet. Han 
har intet andet Ønske, ingen anden Attraa end at komme 
ud af Militærtjenesten, som han afskyer. — I Dag kom 
Deichmann og Mossin til Fader paa Tøjhuset og sagde. 
Obersten havde vel intet imod, at de i Korpsets Navn 
gik til Landgreven og bad [om], at de Historier om 
Tschemings Fritalenhed, som var kommen ham for Øre, 
ikke maatte komme Tscherning til Skade. Obersten har 

dog nok sat dem lidt Skræk i Blodet, det kommer vist 
fra Brann og er en Følge af Scenen her i Lørdags. 
Fader sagde dem, at for ham gerne, dog fandt han, at 
dersom Landgreven alt havde gjort noget Skridt i den 
Anledning, eller agtede at gøre det, da maatte man øn- 
ske, at Tscherning fik Lov til mundtlig eller skriftlig at 
give sin Erklæring i den Sammenhæng de omtalte 
Ytringer vare forekommet. Det var ogsaa blevet sagt, 
Prinsen havde sagt, at han „vilde ikke se Tscherning 
for sine Øjne". Det er tungt. — Men han skulde maa- 
ske tale med Kongen derom. Altsaa i 8 Dage skal han 
sidde paa Hovedvagten, jeg skal ikke se ham i 8 Dage. 
Naar jeg dog blot kunde tale med ham forinden, og 
høre hvad han selv tænker derom, ellers bliver det alle 
forfærdelige Dage. Min kære Tscherning^ hvorfor tør 
jeg ikke ile til Dig! Jeg vil i denne Tid undgaa Men- 
nesker. Der er mange [som] vil glæde sig over, at man 
dog engang fik Hævn over ham. 

Den 14. December. Tscherning kom og sagde mig 
Farvel for de otte Dage. Jeg var tilfreds dermed, thi 
jeg frygtede kun for, hvorledes han vilde tage Tingen, 
og han tog det ret godt. Næste Morgen, den 15de, sagde 
Fader til mig, han fandt mig saa stille, det var dog vel 
ikke Fætterens Skæbne, der laa mig saa meget paa 
Hjærtet. Ved at nære anden Følelse for ham, end den 
man nærer for en Slægtning og Ven, vilde jeg jo gøre 
mig latterlig, saafremt Tscherning ingen Interesse havde 
for mig; havde han det, skulde det være ham kært. 
Han sagde det med et saa alvorligt og gennemtræn- 
gende Blik, at det forfærdede mig, jeg følte mig gen- 
nemskuet. Øjeblikket er der, det maa afgøres, 

jeg maa kende Tschernings sande Mening, jeg gemmer 
Koncepten til et Brev, jeg igaar skrev til ham. I Dag 
kom Camradt herop og presenterede sig i sit Ornat, 
jeg havde bestemt at bede ham vise mig den Tjeneste 
at besørge Brevet til Tscherning, Han lovede mig Tavs- 

hed. Paa Tschemings Svar paa dette Brev beroer min 
Fremtids Skæbne.^) 

Den 21. December kom der fra Kongen Afsked til 
Tschemingy ikke med de sædvanlige naadige Udtryk^ 
kun: „paa Ansøgning med fuld Gage, Kvartérpenge og 
Kantonnementstillæg^.^) Han har nu en aarlig Pension 
af 1200 Rdl. og sin Tid til egen Disposition. Gud ske 
Lov og Tak, at han endelig fik, hvad han saa længe 
har ønsket, han er jo nu i Stand til at skabe sig en 
efter eget Tykke lykkelig Existens. Lidt blandet er dog 
min Glæde herover, dels fordi den dog er fremkaldt 
ved en mindre behagelig Katastrofe, dels fordi heraf 
formodenlig følger en Skilsmisse for stedse. Men det 
væsenlige er dog, at hans Ønske er opfyldt, alle andre 
Hensyn maa falde bort. 

I Morgen Kl. 1 er hans Arrest forbi, ak, hvem véd, 
hvad den kommende Dag kan bringe! Dage, Uger, 
Maaneder og Aar gaar sin sagte Gang, langsomt dra* 
ges Forhænget tilside, der skjuler vort Livs Bane. 
Takket være Gud, han hørte min Bøn, da jeg bad for 
Tschemings Held, det er ubilligt at bede for mit eget, 
— Godnat, alle mine Kære. Guds Fred med Dig min 
Elskede! 

Den 22. Klokken er 10 og det er næsten Nat endnu, 
tunge Haglskyer trækker over Himlen, det er Regn og 
Blæst. Ak, inden Dagen hælder, véd \JQg] vist, hvad 
Tschemings Mening er, da er min Bane bestemt, men 
Gud, bliver den saa umild og mørk som Vejret, da 
ve mig. 8) — 



1) Denne Koncept findes ikke, og som det fremgaar af Tschemings Svar, 
blev Brevet brændt. 

S) Kongens Resolution af si/12 1841 lyder som ellers: efter Ansøgning Af-* 
sked i Naade af Krigstjenesten med Pension. 

*) Skriften er her ret vanskelig at tyde. 

Brev fra A. F. Tscheming til Eleonore Christine Liitzow. 

Den 21. December 1841. i) 

Min unge Veninde og meget elskværdige Cousine. 

I det Brev, De var saa god, for et Par Dage siden, 
at skrive til mig i mit Fængsel, og som jeg efter Deres 
Forlangende har brændt, opfordrer De mig gjentagne 
Gange til Oprigtighed. Denne Fordring sætter mig for- 
saavidt i Forlegenhed, som det forekommer mig umu- 
ligt at være mere oprigtig end jeg allerede har været, 
mere end jeg har været imod Dem, saalænge jeg har 
kjendt Dem, og De har krævet min Fortrolighed. For 
at berøve Dem enhver Tvivl om Mangel paa Oprigtig- 
hed fra min Side vil jeg i Korthed gjennemgaae Histo- 
rien af vort Bekjendtskab. Jeg taler naturligvis ikke 
om, hvad der er passeret førend min Hjemkomst fra 
min lange Rejse i 1838. Først i de faa Maaneder, jeg 
dette Aar var i Kjøbenhavn, var det, De lærte mig og 
jeg Dem at kjende, — dengang havde jeg saa lidt en 
Ahnelse om, at De nærede nogen anden Følelse for 
mig end Fortrolighed og Venskab, at jeg tvertimod 
troede, at der var en anden Gjenstand for Deres øm- 
mere Følelser. Det faldt mig ikke ind, at den ganske 
unge Pige fattede Kjærlighed til den halvaldrende 
Mand, derimod forekom det mig ganske naturligt, at 
De søgte min Fortrolighed, da De i saa mange Hen- 
seender stod ene, og jeg desuden var vant til at blive 
viist lignende Fortrolighed. Dengang De sagde mig, 
De ønskede at skrive mig til, faldt det mig ikke ind 
med den fjerneste Tanke, at dette Ønske havde anden 
Grund end den, at vedligeholde et kjert og i enkelte 
Retninger instructivt Bekjendtskab. Det første Brev, De 
nogen Tid efter skrev mig til, og som jeg troer, jeg 
ejer endnu, aandede kun det inderligste Venskab. De 



1) Under Brevets forreste Side staar følgende : Deres Fader har bedet mig 
ilclce at fordærve Deres politlslce Tro, det vil nole sige, han har bedet mig see 
Dem sjeldnere. 

veed, jeg har snarere været forsømmelig end ivrig i at 
svare paa disse Breve, der iøvrigt gjorde mig stor For- 
nøjelse, for den Naivetet hvormed De yttrede Deres 
Venskab for mig. Det er først efter min Hjemkomst i 
dette Foraar, først efter hvad De efter dette Tidspunkt 
har sagt og skrevet mig, at jeg har begrebet, at Deres 
Følelser for mig gik videre end til et inderligt og op- 
rigtigt Venskab. De veed, at jeg saasnart jeg gjorde 
denne Opdagelse, strax gjorde mig al optænkelig Umage 
for at vise Dem det ufornuftige af en saadan Følelse, 
De veed, at jeg har bedet og anmodet Dem om at vende 
Deres Sind fra mig og skjænke den Fylde af Kjærlig- 
hed, som boer i Deres Sjæl, til en anden, der i Alder 
var mere passende, og hvis Udsigter vare bedre end 
mine, De veed, at jeg endog engang var tilsinds, at 
forsøge paa at indgaae et passende Ægteskab, for saa- 
ledes at tilintetgjøre, hvad jeg stedse har forestillet 
mig var en forbigaaende Lidenskab, der snart vilde 
finde Afledning, naar Deres lyse Forstand ret kom til at 
opfatte vor gjensidige Stilling. Var min Søsters Syg- 
dom og Død ikke indtruffet,^) og især om jeg ikke 
havde havt den Forudfølelse, at min Stilling i Livet 
var meget usikker, saa troer jeg vistnok, jeg havde 
fuldbyrdet dette Forsæt, thi jeg begyndte allerede den- 
gang at gjennemgaae mit Bekjendtskabskreds for at ud- 
søge en Person, med hvem jeg kunde indgaae et for- 
nuftigt Giftermaal. Ved Siden af dette kan jeg ikke 
nægte, at jeg vandt Dem meget kjær, og det uagtet jeg 
stadigen troede, at det var umuligt, at De kunde ude- 
lukkende hengive Dem til en Mand saa forskjellig i 
Alder. De veed, jeg har med den største Aabenhjertig- 
hed sagt Dem, at jeg troede, at en Deel af de Følelser, 
som besjælede Dem, var Qvindens sandselige Hang mod 
Manden. Uagtet alle mine Bestræbelser var det mig 



1) Tschernings Yndllngssøster Sara Sophie, født 1803, død 29. August 1841, 
spillede en stor Rolle 1 Tschernings Liv, og hun, som ellers ilElce var meget 
afholdt af andre, var hans Ungdoms bedste Veninde. 

umulig at vedblive at være kold; af en varm Natur, 
maatte saa megen Varme fra Deres Side af og til bringe 
mig i Flamme, og som jeg har sagt Dem, saa har jeg 
føelt, at hvis jeg var 30 Aar istedetfor 46, saa vilde 
jeg ønske at favne Dem som min Kone, men nu føler 
jeg, at det kun vilde føre til begges Ulykke. Tro mig, 
det er ingen Fordom, det er Naturens Bud. Den nogle 
og trediveaarige Kone føler almindelig den stærkeste 
Trang til Samqvem med Manden, den nogle og halv- 
tredsinstyveaarige Mand tilfredsstiller ikke disse Na- 
turens Krav, og kun undtagelsesvis rækker nogen 
Sjælekraft, nogen moralsk Kraft til at beseire denne 
saa mægtige Drift af Naturen. Jeg har vundet Dem 
overordenlig kjær. Deres Forhold imod mig, under disse 
sidste Tildragelser især, have udfoldet en saa stor 
Hengivenhed fra Deres Side, at jeg ikke kunde have 
modtaget den i større Maalestok fra min kjære afdøde 
Søster, ja vel knap engang i den samme Grad. Jeg føler 
det dybt, inderligt, men min 46aarige Fornuft siger 

^i&j j^g l>Øi* '^^^^ IacI^ iiiig henrive til at betale Dem 
med falsk Mønt *) for al Deres Godhed. Deres Lignelse 
med Christine Uhlfeldt har endog forskrækket mig, er 
jeg paaveje til at blive Uhlfeldt? 

Min Afskedigelse, som iøvrigt er mig saare kjær- 
kommen, lægger desuden en ny Hindring iveien, om 
jeg ogsaa i den føromtalte Henseende vilde kaste alle 
Hensyn bort, mine Indtægter forringes betydeligt, og 
der vil vel nok medgaae nogen Tid, inden jeg kan aabne 
mig nogen ny Indtægtskilde. De spørger mig om der 
ingen Forpligtelse paahviler mig, som hindrer mig fra 
at indgaae en ægteskabelig Forbindelse; hertil kan jeg 
svare det meest afgjørende Nei, men derimod har jeg 
engang vænnet mig til at finde min Lykke i at under- 
støtte enkelte Personer, saaledes blandt andre min lille 
Guddatter, hermed kan jeg ikke beslutte mig at ophøre. 
Vanen er som De veed den anden Natur, og saaledes 

*) En gammel Mand til en ung Kone det er falsk Mønt. (Tschernings Anm.) 

er denne Omsorg blevet mig til Natur, den har gjort 
mig det til en dobbelt Nødvendighed at betænke min 
pekuniære Stilling, førend jeg gifter mig. Jeg føler godt 
alt det tomme, der er ved et Pebersvendeliv, men min 
forunderlige Skjæbne paa den ene Side og Feil fra min 
Side paa den anden, har nu engang sat mig i denne 
Nødvendighed, som jeg vel vanskelig kommer ud af. 
Jeg haaber, at De efter at have læst dette, ikke vil be- 
breide mig Mangel paa Fortrolighed og Oprigtighed, 
og jeg haaber, at det, jeg her har sagt Dem, ikke maa 
gjøre mindste Skaar i et Venskab, hvorpaa jeg sætter 
den høieste Pris og som jeg haaber jeg aldrig skal 
svigte. 

Deres inderlig hengivne Fætter og Ven 

A. F. T. 

Af Dagbogen. Den 11. November 1842. 

Jeg vil benytte de hvide Blade af denne Bog for, 
saa vidt jeg erindrer det, at optegne Slutningen paa 
dette ulykkelige Bekendtskab med Tscherning. 

Nogle Dage efter hans Arrest var hævet bragte 
han mig et Brev af en senere Dato end hans Afskedi- 
gelse kom fra Kongen.^) — Jeg læste det i en anden 
Stue, medens han var her, jeg kunde intet sige til ham, 
jeg har aldrig kunnet klage, naar nogen saa eller hørte 
derpaa. Vi skiltes tavse ad, men da jeg var ene, kendte 
min Fortvivlelse ingen Grænser. — Tschemings Brev 
var skrevet saa vaklende, at jeg endnu holdt det for 
umuligt, at det var hans faste Beslutning at forlade 
mig, som han havde ofret saa megen Kærlighed. — 
Jeg véd ikke hvor den Ide opstod [hos mig], at sende 
ham min Dagbog til Gennemlæsning; fra Ideen til 
Handlingen var kun ét Skridt, og det var et meget 
fejlt Skridt. Jeg sendte ham denne Bog den 23. De- 
cember 1841 og besvor ham at læse den, og da, naar 
han kendte hver Fold i dette Hjerte, spørge sig selv 

1) Brevet foran. 

om han havde Mod til at forlade og krænke et Menne- 
ske, som han letsindigen havde bragt til Randen af 
Afgrunden og som i Aaringer havde ofret ham den 
inderligste Hengivenhed. Der gik flere Dage. M, Schu- 
macher^) var i Besøg hos os, en Aften stak hun mig 
hemmeligt et Brev i Haanden. Det var meget langt, 
han gennemgik vort hele Bekendtskab og søgte at be- 
vise mig den største Uret. — Det var mig usigelig 
smerteligt, at se, hvor skævt han betragtede mine Fø- 
lelser for ham. — Dette Brev vakte de mest modsigende 
Følelser hos mig, dog jeg saa, min Ungdom og Uer- 
farenhed havde ledet mig vild, men det opirrede mig, 
at han kunde være saa unobel at beholde min Dagbog. 
Jeg var foragtelig nok til skriftlig at bede ham om en 
Samtale om Eftermiddagen i hans Hjem, jeg vilde af- 
fordre ham denne Bog, jeg vilde forsvare mig, jeg vilde 
bryde dette uværdige Baand ganske, jeg var resignert 
fast besluttet paa at opgive enhver Fordring paa ham. 
Kl. 5 ringede jeg paa hans Dør, han var ude! Aldrig 
har nogen kunnet følt sig mere ydmyget og foragtet 
end jeg, da jeg stod som en Elendig udenfor hans Dør 
og han ikke engang havde værdiget mig at sende mig 
Bud eller komme og sige mig, at han kunde ikke være 
hjemme. — 

Tscheming rejste den 14. Januar til Frankrig. — 
I April kom han tilbage. Han kom som sædvanlig, og- 
saa om Formiddagen naar jeg var ene, vores Samværen 
var afmaalt, og vi talte aldrig om det Forbigangne. — 
Saaledes er nu snart to Maaneder forløbet, han kommer 
kun om Aftenen hver 4., 5. Aften, drikker The, pas- 
siarer med Fader, vi vexler undertiden næppe to Ord 
sammen. Saaledes er dette en Byrde, der tynger mig 
til Jorden, han er mig stedse lige kær, men jeg følte, 
at skulde jeg nogensinde tilkæmpe mig Rolighed, da 
maatte det være ved en fuldkommen Adskillelse fra 



1) Rimeligvis Tschernings Kusine Marie Sophie Schumacher (1821—1903) 
senere gift med Vejlnspeictør Franu Ludvig Lahde, død 1904. 

ham, derfor bad jeg ham komme saa sjældent som mu- 
ligt. — Jeg tør vel næppe haabe, at Tiden og Skæbnen 
skulde bringe ham til Erkendelsen af den falske Dom, 
han fældede over sin lille stakkels Kusine, der aldrig 
bliver rigtig glad mere her i Verden. Gud send mig 
Din Fred! Din Kærlighed følge mig gennem Livet! Din 
Velsignelse over alle mine Kære! Din forbarmende 
Naade og Fred med ham, der maaske uden at ville 
eller vide det, for stedse tilintetgjorde mit* Livs Lykke. 
Den 28. November 1842. 

Af Optegnelserne: 

Jeg havde arbejdet mig frem efter bedste Evne i 
Haab om at blive en dygtig Landskabsmaler. Hver 
Sommer tilbragte jeg nogle Maaneder paa Landet og 
malede efter Naturen. Om Vinteren tegnede jeg Per- 
spektiv og kopierede dels paa Moltkes Galleri efter 
Ruysdael, dels paa det kongelige Galleri. 

Den ældste Frøken Rossing\9s blevet gift med Præ- 
sten Engelsted paa Færøerne ^), og jeg lovede ham som 
Brudegave et Alterbillede til hans Kirke. Støttet af 
Galleriinspektør Høyen fik jeg Lov til paa Kopierstuen 
at male „ Korsfæstelsen' af Carracci.^) 

Paa samme Tid stod Maleren Johan Lundbye dér 
og fuldførte sit store Billede „En Skrænt ved Jægers- 
pris', som jeg tidligere havde forsøgt mig paa, engang 
da jeg boede hos Herteis paa Strænghøjgaard. Hver 
Dag bragte vor Tjener mig Kaffe over paa Slottet, og 
hver Dag havde Lundbye to Boller med i Lommen, saa 
nød vi vor Kaffe sammen, nu og da delende med Skov- 
gaard^ der hyppig kom og gav sin Ven Lundbye gode 
Raad S). Ja, stundom var Kaffeportionen saa rigelig, at 

1) Pastor Jens Engelsted (1805-57) blev 1842 gift med Sophie Birgitte 
Dorothea Rossing, død 1873, Datter af Krigsraad, Forpagter Carl Vilhelm 
Rossing. 

*) Til Tak for dette Maleri blev der sendt hende en smule Sicrlvelse, da- 
teret Midvaag, den 10. Juni 1843, undertegnet af otte Færøboere. 

8) Maleren Johan Thomas Lundbye (1818—48) levede netop i disse Aar 
sin lylclEeligste Tid, særlig Icnyttet til Maleren Peter Christian Thamsen Sicov- 
gaard (1817—75). 

Opsynet, den skikkelige Lassen^ fik en Kop med. Ja, 
gamle Høyen ^), der holdt meget af unge fremadstræbende 
Kunstnere og morede sig over vort Kaffesjap, tog saa- 
gar en enkelt Gang en Kop med, naar kan kom og saa 
til os. Ved den Lejlighed gjorde jeg Bekendtskab med 
de nævnte tre Mænd, og i Samtale og senere Samliv 
[med dem] lærte jeg meget. Jeg sluttede mig i Ansku- 
elser, i Opfattelse af Natur og Kunst afgjort til den 
Tids Retning og aldrig senere, uagtet jeg paa Rejser 
har gjort mig bekendt med Pariser-Galleriernes bedste 
Frembringelser, er jeg kommen til at se anderledes 
derpaa. Aldrig er jeg kommen til at anerkende vor 
Tids, i mine Øjne, forfærdelige Udskejelser med at 
klaske Farver paa med Spartel og smøre paa med Fing- 
rene. Jeg har en altfor indgroet Respekt for det, den 
gamle italienske og hollandske Skoles Mestere har le- 
veret os. Efter den Ledesnor søgte jeg ogsaa senere at 
oplære mine to Døtre Anthonore og Sara. — 

Af Dagbogen. April 1843. 

De Meza\ Frøken Meier og jeg gik at se paa For- 
tepianoer. I det første Sted saa vi fra Gaden Vinduerne 
staa aabne i den Etage, vi skulde ind. 

De Meza: »Der gaar jeg ikke op!* 

Ego: »Ja saa gaar vi heller ikke.^ 

Det hjalp, vi kommer til Døren, Lene og jeg gaar 
ind, Klokken ringer, de Meza stikker Hovedet ind af 
Døren. 

De Meza: »Vinduerne aabne. Gulvet vadsket, her 
kan jeg ikke være, adieu!* 

Vi løber efter ham, og imidlertid kommer Konen 
til med et ængsteligt spørgende Ansigt. De Meza er i 
Færd med at lukke et Vindue paa Gangen. 

de Meza: »Damerne kan ikke gaa ind, saa længe 



1) Kunsthistorikeren Professor Niels Laurits Høyen (1798—1870) var den- 
gang lEun c. 43 Aar gammel. 

S) Christian Julius de Meza stod dengang som Major i Artilleriet. 

alle Vinduerne er aabne.^ Konen iler at lukke dem, 
jeg skammer ham ud og siger, at nu gaar jeg slet ikke 
ind, naar han sætter mig i Stikken. 

Han og Lene drister sig nu ind for at prøve Instru- 
mentet, jeg bliver i Forstuen, og Konen kom endelig 
og forsikrede mig, at alle Vinduer er lukkede, der er 
ingen Fare for Træk mere, thi hun maa jo nemlig tro, 
at det er mig, der er bange for Træk. 

Paa Gaden muler jeg lidt, og han kalder mig spids- 
borgerlig osv. Et andet Sted er der stejle Trapper, en 
daarlig Atmosfære og et maadeligt Fortepiano. Et tredie 
Sted banker vi paa Døren, og ved at aabne den ser vi 
5 Mennesker, der er nær ved at falde over hinanden 
for at ordne Stuen for de Indtrædende. Manden er endnu 
i Negligé, — det troer jeg nok, thi der er. Gud véd 
hvormange Graders Varme. De Meza drager et dybt 
Suk, ser sig langsomt om, lukker de to øverste Knap- 
per op paa sin Frakke, tager 5 Toner paa Instrumentet 
og iler bort i Fortvivlelse over Varmen. 

Jeg erkyndiger mig om Prisen, og saa videre til 
Myntergade, hvor der ingen videre Fataliteter er, uden 
den, at Lene vil rette paa et Baand i sin Hat, hvilket 
tager de Meza for megen Tid, og han tripper utaalmo- 
dig paa begge de spidse fine Støvler. Endelig skulde 
vi saa, for at glemme Eftermiddagens Besværligheder,' 
gøre en Tur langs Stierne fra Nørre- til Vesterport, 
men først skal vi belønnes med Appelsiner, som de 
Meza forgæves søger i et Par Urteboder. Endelig finder 
han dem, vi faar hver en, som vi gemmer, men midt 
paa Gaden i stærkt Trav skræller de Meza sin og 
bider af den, saa Saften løber ham ned ad Klæderne. 

Udenfor Porten [o: Nørreport] siger han, at det 
ikke er værd at gaa om Søerne, „thi der faar vi Vin- 
den i Snuden^. Jeg finder nu, at Solen gaar saa smukt 
ned dér, men han troer, vi er enige, og at vi absolut 
maatte rette os efter ham. Han gaar saa lige ud, og vi 
drejer om ad Stien. De Meza ser stødt ud, drejer Ho- 

vedet hver Gang han mærker, vi ser efter ham, og hver 
gaar sin Vej. 

Jeg proponerer nu et Middel, som ikke kan forfejle 
sin Virkning, vi sætter os i al Mag paa en Bænk for 
at spise vor Appelsin. En saadan Uforsigtighed som at 
sidde stille i Luften et Kvarter paa denne Aarstid, er 
det ikke at ødelægge sin Helbred, ja, det er jo næsten 
den visse Død i hans Tanker! Maa han ikke redde vort 
Liv? Han vinker med Lommetørklædet fra den mod- 
satte Kyst. Det hjælper ikke. Han iler ned ad Broen, 
kommer imod os paa Stien, og Frøken Meier bliver 
rørt og mener, vi nu maa gaa ham i Møde. 

Men næppe ser han det, før han vender om, men 
vi ogsaa og fortsætter vor Vej ind ad Vesterport. Han 
er gaaet rundt og møder os i Alleen, hvor han op- 
varter os med: „To ægte Spidsborgere, to Gæs** 
osv. osv. 

Vi kommer hjem, og han forklager os for Konen, 
og da jeg modsiger ham, kaster han mig sin lille Kalot 
i Hovedet, jeg gemmer den i min Kjolelomme, senere 
savner han den og søger forgæves efter den. Jeg siger 
ham, naar han vil komme hid og knælende bede om 
Tilgivelse, da skal han faa den. I samme Øjeblik lig- 
ger han for mine Fødder og kysser min Haand. Freden 
er sluttet! 

Naar man hertil lægger de behørige Entrechats og 
øvrige højtidelige og komiske Vendinger og Drejninger 
med den tynde pertentlige Figur, da troer jeg, man har 
et ganske godt Portræt af Major de Meza. 

Brev fra Eleonore Christine Liitzow til 
Anthon Frederik Tscheming. 

Den 30. December 1843. 

Det er i Morgen den sidste Dag i det gamle Aar, 
jeg vil i Aften gjøre mit Regnskab op. Min Samtale 
med Dem har vakt en uimodstaaelig Skrivelyst hos 

mig, hav Taalmodighed med mig og lad mig igjen en 
Gang udgyde min heele Sjæl for Dem — ingen kjender 
mig som De. 

De sagde: „Jeg havde ikke Ret til at give Dem 
Noget, naar jeg Intet vilde modtage.* — Jo, jeg har 
denne Ret I Jeg har tilkjøbt mig den ved flere Aars 
tro, hengivne Kjerlighed; med min tabte Ungdom og 
Livslyst har jeg tilkjøbt mig den Ret en enkelt Gang 
at turde glæde Dem. Naar De siger mig, det ikke glæ- 
der Dem, da skal jeg naturligviis aldrig oftere byde 
Dem Noget, De har da ogsaa berøvet mig den Lykke; 
jeg havde en Fornøielse ved at tænke mig, at disse 
smaae Arbeider fra min Haand var det Eeneste, der 
pyntede Deres tarvelige, eensomme Hjem, hvor det 
blev mig nægtet paa anden Maade at sprede Hygge og 
Tilfredshed. 

Med Dem forholder det sig anderledes. De har en 
Tid letsindig spilled Boldt med mine Følelser, og siden 
med Klogskab og Kulde trukket Dem tilbage som fra 
et almindeligt lille Elskovseventyr; medens jeg for Gud 
og Mennesker velsignede Dem og forsvarede Dem mod 
Andres Angreb, da kaldte De mig taabelig og gal, og 
søgte hos Dem selv og Andre at forklare mine Følelser 
for Dem fra et lavt sandseligt Synspunct i Udtryk, som 
hverken passede for Dem eller paa mig. 

Da jeg en Gang for længe siden bad Dem om en 
Samtale for at berolige mit bedrøvede Sind, — da lod 
De mig staa som en Hund ved Deres Dør og gaae græ- 
dende og ydmyget bort, — da De gav mig min Dag- 
bog tilbage, havde De, ligesom med Overlæg vedlagt 
to af mine Breve, hvori jeg nu ret indseer findes Sæt- 
ninger, som kunne misforstaaes og som vidner mod 
mig. Var alt dette for at gjøre mig noget Godt og Be- 
hageligt? — 

Min Adfærd mod Dem til Dato, den ubegrændsede 
Tillid jeg yder Dem, er Dem vel Beviis nok for, at jeg 
for længe siden har tilgivet Dem de bitre Timer, De 

voldede mig, og var jeg enkelte Øieblikke ukjerlig mod 
Dem, da havde det ikke sin Grund i Ukjerlighed, men 
kun i et Øiebliks Overstrømmen af Følelsen om kræn- 
ket Stolthed i Overbeviisning om at være misforstaaet, 
forkastet, spottet, ja maaske foragtet af Dem. De be- 
høver mig ikke. De lader Deres bedste, Deres kraftigste 
Manddomsdage glide hen som et Blad paa Bølgerne. 
De glemmer Dem selv i Selskabslivet og ved enkelte 
lette. Dem behagelige Beskjeftigelser, De gjør intet for 
at berede Dem en lys Alderdom, intet for at knytte et 
kjerligt Hjerte til Dem; men kom den Tid, da De følte 
Savnet deraf, da De var træt af Livet, gammel og svag, 
da vilde jeg igjen komme til Dem og bede om en Gunst 
for mig og bede, at jeg maatte værne om Deres sidste 
Dage, og jeg havde da idetmindste viist, hvad qvindelig 
Kjerlighed kan være og hvad den bør være. 

Om De havde kjendt mit tidligere Liv, da vilde De 
bedre forstaae, hvorledes jeg er blevet som jeg er, hvor- 
ledes det er blevet mig svært at modtage Noget af 
Nogen. I min Barndom blev Alt ydet mig som en stor 
Naade, jeg blev skjult for Menneskene og troede mig 
betragtet som en Uting, jeg hørte Menneskene omtales 
med Bitterhed, jeg voxede op i ukjerlige Forhold, uden 
Tillid eller Kjerlighed til mine Forældre. Tiden og Al- 
deren har vel for en Deel udslettet disse Indtryk og 
dog bliver der bestandig en uoverstigelig Skillevæg 
mellem mine Forældre og mig. Denne Sjælenes usyn- 
lige Sammensmelten ahnede jeg først, da jeg lærte Dem 
at kjende, og denne Følelse, der hævede mig til et bedre 
Menneske, udgjør min eeneste sande Lykke. — Lev I 
Lev blot! og jeg fordrer intet meer, det er min inder- 
ligste Bøn til Gud, at han vil bevare Dem for Deres i 
Tid og Evighed tilhørende 

Eleonore Christine. 

Brev fra Anthon Frederik Tscherning til 
Eleonore Christine LUizow. ^ 

8. Januar 1844. 

De har sluttet Aaret med et langt Brev til mig i 
Anledning af vor Samtale angaaende vor gensidige Ret 
til at gøre hinanden Gaver. — 

Naar jeg i mine Jevnaldrendes Død seer et fornyet 
Fingertegn, som viser mig, at Døden følger bag mig, 
saa veed jeg paa den anden Side ifølge de evindelige 
Rimeligheders Love, at hver den, som døer, betaler 
Indsatsen for de Andre, som. ere bestemte til at leve 
længer, at altsaa de, som bortdøe, forskaffe de Over- 
levende en forlænget Livsudsigt, men kun faa af hver 
Aldersklasse ere de Udvalgte, og intet borger for, at jo 
jeg staaer nærmest forhaanden til at gjøre Dødens Ind- 
skud i Verdens store Livsforsikring; hvori tilsidst dog 
Alle døe, for at leve evig i Een, i den altoplivende 
evige Verdensaand, det er med andre Ord i det for os 
evig ubegribelige. Mit Legeme er ingenlunde fri for 
Paamindelser om aftagende Livskraft, og uden at jeg 
hidtil mærkede Dødsfrygten støde sammen hos mig 
med Dødstanken, saa er denne dog min jevnlige, ja 
næsten min daglige Følgesvend. Jeg kommer ikke let 
til den Anskuelse, at det er fornuftigst at dø, og altsaa 
ligesaa vanskelig til den Beslutning at berøve mig selv 
Livet, ja jeg veed ikke engang, om mit Mod eller min 
Fortvivlelse let voxer til den Høide, som er fornøden 
for at udføre et saadant Skridt, men det veed jeg, at af 
Kjedsomhed gjør jeg det ikke, thi jeg kjeder mig ikke, 
og mit aventureuse Sind, som frister mig til andre For- 
søg, frister ikke mig til dette, thi dertil betragter jeg 
det for meget for endeligt. 

1) Af den ret omfattende Korrespondance mellem Eleonore Christine 
Liitzow og A. F. Tscherning fra disse Aar (1841 til deres GIftermaal 1845) ude- 
lades en Del. De ofte meget lange og tidt noget trættende Breve udtømmer sig i 
Betragtninger over det underlige Forhold, der er opstaaet mellem dem, Kusinen 
og Fætteren, den varmblodige unge Pige, der er hensynsløst forelslcet, og den 
halvgamle, hø)t begavede, erfarne og betænksomme Mand ; men uagtet disse Breve 
I psylcologisic Henseende kan frembyde Interesse, staar denne dog ikke altid i 
Forhold til deres reelle Værdi og intime Indhold. 

Der har De mig altsaa som et Menneske paa 48 
Aar, med almindelig taalelig Helbred, uden store For- 
haabninger, men ret vel tilfreds med at leve mit pro- 
saiske Liv, for hvilket det alt er længe siden, at han 
opgav alle store Forventninger, uden derfor at ansee 
sig absolut overflødig, anderledes overflødig end den 
hele store Menneskelighed, som daglig fødes, voxer og 
døer. 

Om denne saaledes beskafne Person er det nu De 
siger: „De lader Deres bedste. Deres kraftigste Mand- 
ødomsaar glide hen som et Blad paa Bølgerne, De 
„glemmer Dem selv i Selskabslivet og ved enkelte lette, 
„Dem behagelige Beskjæftigelser, De gjør intet for at 
„berede Dem en lys Alderdom, intet for at knytte et 
„kjerligt Hjerte til Dem.« 

Naar jeg var oplagt til at spøge, vilde jeg virkelig 
sige, at De havde nedskrevet disse Ord efterat have 
mødt Eusebius Bruun en Dag paa Hjemveien fra Klæde- 
manufacturet, efter at han der havde rygtet sit høie 
Kald ved i een heel Dag at lade Klædestykker rulle hen 
over sit Hoved, for at kigge Dagslys gjennem Hullerne, 
eller efter at have underhandlet heldigen med det høie 
Collegium om at faa sat nye Bagdele i 100 Par Sol- 
daterbuxer; men uagtet jeg veed, at mine bedste 
Tanker altid kommer for Lyset, naar jeg frit lader 
dem udstrømme af Ironiens Overmaal, vil jeg ikke 
misforstaaes; desuden De taler alvorlig og mener det 
ærligt og godt, saa jeg bør svare ligesaa alvorligt og 
med samme Ærlighed. 

Mine bedste Mandåomsaar har jeg ikke meer, de 
ere bortgledne, og ere de spoerløst forsvundne, da er 
det ikke min Skyld; dertil troer jeg, at jeg uden For- 
fængelighed tør sige, de ere ikke ganske spoerløst for- 
svundne. I mine Ungdomsaar deeltog jeg i alle de Hverv 
af nogen Vanskelighed, som foretoges med Tropper af 
den danske Annee fra 1814 til 1820 og tjente saa vel, 
at min ene Chef erklærede mig for at være en Perle 

6 

af en Officeer (det er hans egne alTecterede Ord) og 
en Bom for al Uorden og Uredelighed i Tjenstforvalt- 
ning; den Anden , og dét var dengang den meest an- 
sete Mand i Corpset, brugte mig fortrinsvis , og be- 
handlede mig med meer Fortrolighed og Forekom- 
menhed end nogen anden af hans Officerer. 

Fra 1820 til 28, netop den første Deel af mine 
bedste Manddomsaar tjente jeg paa Frederiksværk og 
udførte der, det tør jeg sige, et høist vanskeligt Hverv ^). 
De Forhold) hvori jeg der befandt mig, og de Vanske- 
ligheder jeg overvandt y har jeg kun ligefrem omtalt 
med eet eneste Menneske i Verden, min Søster Sara^, 
fordi hun havde seet og været Vidne til meget, og fik 
kun Opløsningen af nogle faae Gaader; jeg har ikke 
omtalt dem, fordi de mere ere en Andens Hemmelig- 
heder end mine, og fordi denne Person, min Fader, er 
mig kjær, uendelig kjær, og var en Mand, hvis sjeldne 
Gaver og store Fortjenester langt overveie hans Feil, 
der tildeels hidrørte fra, at en i Bund og Grund ussel 
Regjering ikke forstod hverken at benytte eller styre 
denne sjeldne mandige Frembringelse, der ved et godt 
Greb i Statens Maskine havde været istand til at ud- 
rette meer end den hele Skare Pygmeer, som trivedes 
saa vel under Maadelighedens rummelige Paulun ^). — 

— Jeg troer saaledes at have en ikke ringe For- 
tjeneste af Frederiksværks Forvaltning og Gjenopstan- 
delse, thi jeg forefandt det dødt; men jeg kræver den 
ikke, thi jeg træder ikke i Rivalitet med min Fader, 
til hvem jeg skylder, ikke alene Livet, men min bedste 
Kløgt og Viden. Medens jeg var paa Frederiksværk, 
lærte jeg Corpset at indsee deres forkeerte Fremfærd 

1) Se efterl. Papirer I. S. 15 ff. og N. David, Statsøkonomisk Arkiv 1827, 
s. 305. 

9) Se side 70. 

S) A. F. Tscheminss Fader, Oberst Ejlert Peter Tscheming (1767—1832) 
har Indlagt sig et udmærket Navn, Især ved sin Virksomhed under Krigen 
1808—14. Han hører til de Ikke faa dygtige Mænd, der ikke kom til deres Ret 
under Frederik VPs kuende Regering. Han var Inspektør paa Frederiksværk fra 
1794—1830, da ban blev Vlcekommandant paa Rosenborg. Han var, som oven* 
for nævnt, gift med Eleonore Christines raster Maria Liitzow (1768—1830). 

i Krudtbedømmelse og drejede flere af Haffners Gal- 
skaber til Nytte ^). 

Efter min Hjemkomst fra Grækenland bragte jeg 
dem de første sikre Elementer til at støtte deres nyere 
Constructioner af svære Affutager paa, og viste Corpset 
den vrange Vei, hvorpaa det var slaaet ind i Forvalt- 
ning og Undervisning, og det i en offentlig Forelæsning 
lige i Haffners Øine. Jeg anviste dem Veien til at faae 
Materiel og Skyts ved Salget af Metalskyts, tog en ikke 
uvæsentlig Deel i Organisation og Udvikling af Høi- 
skole og Omorganisation af Landacademiet. Jeg bragte 
en Commission tilveie til at ordne Artillericorpsets 
forvirrede Sager, udkastede Planen hertil og drev Vær- 
ket raskt frem den korte Tid, jeg deeltog deri, og ikke 
mødte en ubetænksom Modstand fra den, som meest 
burde fremmet en saadan Sag. 

De faa Fremskridt, som ere gjort i Underofficerers 
og Mandstabs practiske Uddannelse, den større Regu- 
laritet i Undervisning, den bedre Classe Overconstabler, 
skyldes alt til den Tids Bestræbelser. Concepteme til 
Udkastene findes i mit Værge, Aabenbarelsen af Be- 
tydningen i mine Skrifter og mit Hoved. Spiren er lagt, 
den vil nok engang bære Frugter. 

Men bedre end dette vare mine politiske Bestræ- 
belser for Statens Reorganisation, for Væbningsvæsen 
og Bondefrihed ^). De have været bedre, end jeg selv 
havde troet det, thi for kun faa Dage siden, kom en 
Mand til mig, der samler og ordner Begivenhederne, 
og sagde mig, at han med Forundring havde læst i en 
lille Piece af mig fra 1831 Erkjendelsen af det Stand- 
punct for den politiske Reform, som nu daglig meer 
og meer erkjendtes for det Rigtige, ja det Nødvendige, 
og jevnlig opfrisker man i Bondetidender og fordøm- 

^) Oberst, Kammerherre Adam Mogens Venzel Haffner (1774—1844) blev 
1823 Chef for Artlllerikorpset og fik 1^ Generalmalors Rang. Hans Kom- 
mando vakte saa stor Mlsfomøfelse, at 16 Officerer 1831 Indgsv Klsge over 
ham til Frederik VI. Han tog derefter sin Afsked. 1840 blev han Storkors af 
Dannebroge. 

S) Se Efterl. Papirer I. S. 24 ff. 

mer i Herremandsstil de Løsensord, jeg for mange Aar 
tilbage har udtalt, og som nu først faaer sin rette objec- 
tive Aabenbaring, og det uden at mit Navn nævnes 
eller mit Skrift paavises. Componisten forsvinder, som 
De veed, naar Sangen gaar i Lirekassen, men da først 
lærer alle den. 

Dengang jeg modtog Irettesættelse efter allerhøieste 
Ordre for at have paavist et Skandinavien, da tænkte 
man mindst, at Ideen skulde opstaae og i det mindste 
faae et Skinliv og en Skinbevidsthed. 

At jeg i mine bedste Manddomsdage drog Europa 
rundt, ofte endog i knebne om ikke trange Kaar, var 
det min Skyld? Havde jeg bedet derom eller tilskyndet 
det? Men jeg kunde frabedet mig det efter nogle Aarin- 
gers Forløb! Nei, der staaer Grændsen for min Føielig- 
hed, den hører op, naar det bliver til en Vallaemes 
Væddekamp. Om jeg var kommen til at reise 10 Aar 
længer, til at slæbe et opslidt Legeme gjennem Afrikas 
Ørken, var jeg ikke kommen til at bede mig fri. 

Kun een Ting vilde jeg bede om, det var besluttet 
fra den Stund, jeg fik Reiseordren, og med den min 
Afsked fra Høiskolen istedetfor en bestemt Befordring 
eller Pladsreservation, og det var min Afsked, saasnart 
Reisen var endt. At jeg har været udholdende i denne 
Beslutning, det veed De. Idet jeg gjorde dette, nedlaae 
jeg paa nye en offentlig Protest mod den offentlige 
Forvaltning og Landets militaire Forfatning, som Fort- 
sættelse af tidligere Skrifter. De Par Aar, jeg for egen 
Regning tilbragte i Udlandet, hengik hverken ørkes- 
løst, i Selskabsliv eller unyttige; endnu for 6 Maane- 
der siden blev jeg formelig anmodet om at vende til- 
bage og overtage en større Forvaltning, og hvilken Dag 
jeg indfandt mig i Montpellier var jeg sikker paa at 
finde Ansættelse. 

Spørg Deres Fader, om jeg var træg til Forretninger 
eller uvirksom den Tid, jeg var til Tjeneste ved Corp- 
set, lad nogensomhelst træde frem og vise, hvad jeg 



85 



har forsømt. At ingen Gjerning i dette forkeerte Corps 
kan være synderlig nyttig, er ikke min Skyld; ogsaa i 
denne Henseende gjorde jeg mit Bedste, idet jeg ar- 
beidede, saa godt jeg kunde, paa at rydde Hindringerne 
herfor afveien, at tilveiebringe Orden, Virksomhed, 
Redelighed og rigtige Arbeidsformer. 

Jeg kom tilbage efter Aaringers Fraværelse, jeg 
lærte dem med de samme Folk at udrette meer end 
det dobbelte ved stadig Opmærksomhed og god Tids- 
inddeling, og jeg lettede Hjørnet for den hele Række 
af forviklende Daarskaber, som daglig begaaes eller 
dog blive begaaede i deres Regnskabsvæsen, især Mun- 
deringsregnskab og Compagnikasseforvaltning og det 
under tjenstkyndige Folks (Eusebins's) Auspicier. 

Her er vi da til den Dag jeg forlod Corpset; jeg 
gjør mig ikke til af dette Liv, som noget fortræffeligt, 
men jeg troer ikke, at man kalde det unyttigt, især 
ikke ørkesløst med noget Skin af Retfærdighed. 

Der ligger nu kun de Par Aar tilbage, siden jeg fik 
Afsked. De vil erindre, hvor langt jeg var fra at be- 
gynde det med Ørkesløshed. En Reise til Frankrig 
midt om Vinteren for at gjennemfægte en Pengefordeel 
og slutte en Handelsforbindelse med en fornærmet 
gjenstridig opblæst Mand, er dog en Forretning. — 

Jeg har derpaa leveret Tegninger, Planer, Projecter 
til forskjellige Mænd ifølge deres Begjæring^). 

For noget over et Aar siden, da Efterretningen om 
Overfaldet i Stændersalen paa P. H, L. kom til Kjø- 
benhavn og der fandtes den sædvanlige Blanding af 
Iver og Forsagthed, da alle vaklede, da traadte jeg til, 
viiste Veien og betraadte den først, hvorved det hele 
fik Holdning 2). Jeg gjorde dette, ikke fordi det beha- 

1) Da Tscherning havde opnaaet sin Afsked, re}ste han for Etatsraad 
Theodor Suhr, hans trofaste Ven, til Frankrig i Forretningsanliggender. Senere 
levede han af sin Pension og gav sig tillige af med forskellige private Ingenlør> 
Foretagender. Ved Siden heraf t(^ han som bekendt virksom Del i det stærke 
politiske Røre og var knyttet til ^Fædrelandet" og dets Redaktører. Se Efterl. 
Papirer I. 32 ff. 

S) Om Tschcrnings Forhold til Peter Hiort Lorenzen se Efterl. Papirer 
II. 236. 

gede mig) tvertimod, jeg holdt mig tilbage, saalænge 
der kun var Haab om at faae en Anden; jeg tilbød at 
overtage de secondaireste Roller, kort at lade mig lede 
af enhver, som vilde lede. Jeg viiste Veien for Pressen 
til at møde det værste Stød, Ørsteds Overmagt og Po- 
pularitet, og da han misbrugte den, gav jeg ham den 
Irettesættelse, han aldrig forvinder, jeg lod Folk lee 
af ham. Da man siden paa alle Maader søgte at ned- 
trykke P. H. L. og at drive ham og Familie til Bettel- 
staven, hjalp jeg af al Magt at støtte ham, og dette 
ikke med Ord, men med haandgribelig Gjeming. Pres- 
sen, vor bedste Helt i dette snakkende gjemingsløse 
Land, hjalp jeg med mangt et Raad, mangt et Vink, 
mangen Meddelelse. 

At jeg i Intet af alt dette har søgt personlig Til- 
fredsstillelse, kan De bedst see deraf, at jeg fast aldrig 
har været nævnt, eller dog kun hvor det var uundgaae- 
ligt, og har trukket mig tilbage, saasnart det var gjørligt. 

laar har jeg væsentlig medvirket til Strandveiens 
Vandning, og det efter andres Begjæring af Iver for en 
god Sag uden nogensomhelst Belønning, ja næsten uden 
Tak. Paa Laaland har jeg bygget en Tørrestue af en her 
i Landet nye Art. Ved Siden heraf har jeg endt forskjel- 
lige andre Arbeider. Kalder De dette Ørkesløshed, selv- 
valgt Beskjæftigelse eller Fortabelse i Selskabsglæder? 

At jeg jo vistnok kunde udrette meer og ogsaa 
mere nyttigt, det er vel sandt, men saa slet, som De 
fremstiller det, er det ikke. Jeg er ikke et Blad, der 
dreier for hver Vind, mine Aar ere næsten ude over 
Enden af Manddomsaarene, og mit Liv henleves langt 
meer i Beskjæftigelser end i Selskaber, hvor jeg er en 
mere søgt end fortjenstfuld Ingredients. Mine Beskjæf- 
tigelser ere ikke svære, men mange af dem ere ingen- 
lunde behagelige og færre lønnende; de komme Landet 
og Almeenheden fuldt saa meget tilgode, som om jeg 
passede nogle Heste og nogle Jydekarle ved Artilleri- 
corpset. 



87 



Vi komme nu til den næstsidste Del: j,De gjør 
intet for at berede Dem en lys Alderdom. '^ Tro mig, 
mit Liv er ikke ganske uden gode Handlinger, ei 
heller henglide mine Timer tankeløse uden at frugte 
paa min Aands Dannelse, eiheller fører jeg et uor- 
dentlig overdaadigt Liv i nogen Retning. Hvad andet 
skal jeg gjøre „for at berede mig en lys Alderdom P** 
Jeg samler ikke til Lade; uagtet jeg er langt fra at 
være Ødeland, saa giver jeg alting ud, næsten meer 
end jeg egentlig har, thi saamange andre savne meer 
end jeg; men kommer dette ogsaa til at formørke min 
Alderdom, saa skal det ikke fortryde mig, og kommer 
jeg til at betle, saa har jeg til at tale for mig det sande 
Ord, at den, som gav, skal blive givet. 

Endelig siger De: j,De gjør intet for at knytte et 
kjerligt Hjerte til Dem.^ Dette er ikke sandt, forsaa- 
vidt som Talen er om Hjerter kjerlige i Venskab. Af 
Venskabet som af broderlig Kjerlighed er jeg ikke 
ganske uden Fortjeneste. Er Talen om ægteskabelig 
Kjerlighed, da har jeg sikkerlig forsømt meget, noget 
ved egen Skyld, meget ved ydre af mig uafhængige 
Omstændigheder. Min Skyld har blandt andet været 
den, at jeg har i en tidligere Tid ofret Ægteskabet til 
Venskabet. Dog en væsentlig Grund har været den 
Uafhængighedsfølelse i min Caracteer, som ikke tillod 
mig at forberede mig Underkastelse, foranlediget af 
Trang for at vinde personlige Goder og Familieglæder, 
eller bortgive mit Liv i Privatlivets eensidige Travl- 
hed for at opklække en Familie. Og endnu er jeg ikke 
kommet derhen, at jeg kunde indgaae Ægteskab uden 
at vælge den ene eller den anden af disse Veje. Om- 
stændighedernes Skyld har De kjendt og kjender De. 
Man kan ikke være paa engang baade ude og hjemme. 
At jeg ikke har søgt de rige Ægteskaber, som maaske 
have tilbudt sig, har atter havt sin Oprindelse i min 
Uafhængighedsfølelse. Det er maaske en Feil, den er 
begaaet, og det er godt. Jeg forudseer alle de Savn, 

aandelige og legemlige, for hvilke Eenligheden ud- 
sætter den gamle Pebersvend; men naar man først er 
48 Aar, staaer allerede Pebersvenden i eens Støvler. 
Jeg er Pebersvend, det gjælder ikke meer om at blive 
det. Et Giftermaal for mig maa for Fremtiden blive Føl- 
gen af en Overenskomst, ikke af et Frieri, det maa 
indgaaes med en ældre Person og ikke medføre For- 
sørgelse; kun saaledes er det fornuftigt og giver Ud- 
sigt til at blive lykkeligt. I Ægteskabet gives Kjerlig- 
hedspligter, som den aldrende Mand kun maadelig op- 
fylder, og daglig skeer det slettere, medens den unge 
Qvinde daglig kræver dem meer. 

Jeg vil her tale ganske ligefrem, Deres Forstand er 
moden nok til at fatte mig. Med al den Betydning, jeg 
tillægger den aandelige Kjerlighed, hvor meget Herre- 
dømme jeg end indrømmer den i Forbindelse med den 
qvindelige Opdragelses Magt, saa veed jeg, og kan ikke 
afvise Bevidstheden herom, at der ved Siden heraf findes 
* en sandselig Kjerlighed, en Drift, en Kjønsdrift, som 
efter Naturens Love søger Tilfredsstillelse i Omfav- 
nelser, i Kjønnenes Omgang. Dens Krav ere ofte saa 
stærke, at de ligne Afsindighed, ja, at de blive Afsindig- 
hed. Den ugifte Person kan kun modstaae den ved de 
største Anstrængelser og ved at bære alle Arter af 
hysteriske Lidelser; den gifte Kone, hos hvem Begjær- 
ligheden almindeligvis vaagner i en langt højere Grad, 
søger først Tilfredsstillelsen hos sin Mand; men finder 
hun den ikke i den gamle, mindre kraftfulde Mands 
kolde Omfavnelser, saa er hun i højeste Maade udsat 
for at falde i en andens Magt, og sjelden, sjelden und- 
gaaes det, hvor Kjønsdriften har naaet et saadant Om- 
fang. Fører jeg denne almindelige Bemærkning over 
paa mig og sætter, at jeg endnu i nogle Aar kunde 
tælles mellem tilbørlige Ægtemænd, saa er ifølge Na- 
turens Love en Aftagelse i saa Henseende nær for- 
haanden. Herfor bør man ikke udsætte den unge Pige, 
som man mener det vel, som er over 20 Aar yngre 

og selv har over 20 Aar tilbage, hvori Naturens Drifter 
med god Føie kunne gjøre sig gjeldende. 

De har nu seet udfolde sig for Dem min hele Tanke- 
gang over denne Sag, seet fra dette Synspunct. Fra 
det pecuniaire Synspunct, da behøver jeg kun at paa- 
pege alle de Hustilstande, hvori Folk med lignende 
Livsfordringer og snarere større end mindre Indtægter/ 
befinde dem. Fast alle ere de fattige og fortrykte. Om 
nu mine Fordringer gaae meget kortere end de flestes 
for min egen Person, og om jeg fandt en Kone, som 
delede alle mine ringe Fordringer, saa er jeg paa den 
anden Side vant til athjelpe; jeg har mange, som trænge 
til mig, og jeg seer ingen anden Udvei end at bringe 
Ofret af en usikker ægteskabelig Lykke, i det mindste 
saalænge, indtil Skjæbnen tilsender mig en Brud, som 
jeg kan antage at tilfredsstille ved et venskabeligt Sam- 
liv og en mandig Beskyttelse. 

De, er vist allerede kjed af dette lange trivielle 
Brev, der maaske berøre Strænge, der ere Dem min- 
dre behagelige, men jeg vilde nødig forvirre Deres Liv 
meer end det allerede er skeet, og jtg indseer intet 
bedre Middel end at bringe Deres poetiske Gemyt ned 
i denne Verden af dyriske Virkeligheder. De skylder 
endnu Qvindens Tribut til Menneskelivet; De bør er- 
lægge den i en Mands Arme, som er meer Deres jevn- 
aldrende, og i en længere Række af Aar kan beile til 
Deres glødende Omfavnelser, og give Dem den Til- 
fredsstillelse, som Naturen kræver. 

Læs nu dette med et roligt Sind, med alvorlig og 
dyb Eftertanke, med den Overbevisning, at det er dic- 
teret af et venligt Sind, som ganske forstaaer at skatte 
Værdien af den kjerlige Omhu og Tillid, De viser ham, 
og som meer end een Gang har havt Vanskelighed for 
at have Fornuft for to. 

Deres hengivnest forbundne 
A. F. T. 

Brev fra Eleonore Christine LUtzow til 
Anthon Frederik Tscheming. 

K. den 15. Janoir 1844. 

Inderlig Tak for Deres lange, venskabelige og for- 
trolige BreVy det er naturligt, at jeg har meget at sige 
Dem efter Gjennemlæsningen deraf, saa meget mere 
som disse Breve formodentlig blive de sidste, vi vexle 
sammen, thi De har jo heri sagt mig Alt, og naar jeg 
denne Gang har udtalt mig, da har jeg intet meere at 
sige Dem. 

Den Skildring, De giver mig over Deres tidligere 
Liv, takker jeg Dem for, men var det for at beviise mig. 
De havde anvendt det vel, da var det overflødigt, jeg 
vidste det jo i Forveien; og hvad jeg skrev, kunde 
ikkun gjelde de sidste Aar; det forekom mig, det var 
for lidt for et af Naturen saa rigt begavet Menneske, 
eller rettere, det plagede mig at høre Andre synes saa. 

— Det der skiller os ad, synes jo fornemmelig 
at være forskjellige Begreber om hvad der udfordres 
for at danne et lykkeligt ægteskabeligt Samliv. De 
siger. De vil drage mig ned i denne Verdens dyriske 
Virkelighed, jeg vilde gjeme drage Dem op til min 
poetiske Verden, og derfor er det, vi ligge i Kamp 
istedetfor at mødes paa Halvveien. — I to Aar har De 
ikke ydet mig et Kjertegn, neppe et venligt Ord, og 
mine Følelser for Dem ere de samme, som dengang 
De saa rigelig tildeelte mig de meest brændende Kys, 
de mest glødende Omfavnelser. 

— Naar De atter siger: »De skylder Qvindens 
Tribut til Menneskelivet, De bør osv.**, da krænker De 
mig, thi jeg troer ved Ord og Handling noksom at have 
viist, at i den Retning har jeg opgivet mine Fordringer 
til Livet. Jeg vil aldrig gifte mig, dette er min faste 
Beslutning fra hiint Øieblik, rimeligvis bydes det mig 
aldrig, saavel fordi jeg er meget lidt elskværdig, som 
fordi jeg omhyggelig undgaaer Alt, hvad som kunde 

føre til Spørgsmaal derom; aldrig kunde jeg binde mig 
til Nogen, uden at have afsløret ham mit heele tidligere 
Livy og havde jeg gjort det, og han endda vilde tage til 
Takke med en saadan Ruin, som jeg er, da vilde jeg 
istedetfor at elske, foragte ham, thi en ædel Mand kan 
med Ret fordre et reent og pletfrit Sind, et fuldt og 
kjerligt Hjerte, da det er det eeneste og bedste, et Fru- 
entimmer har at skjænke. Ved en tilkjæmpet tilsyne- 
ladende Tilfredshed vil jeg søge at oplive og glæde 
min Fader, hvem jeg dog skylder meget, jeg vil ved- 
blive at bære Vand i Danaidernes Kar; jeg meener, jeg 
vil vedblive at male disse Billeder, der lige saa godt 
kunne være umalede, thi jeg føler meget vel, at jeg 
heelt slet udfylder en Plads i Kunstens Rige, men 

denne Virksomhed adspreder og trøster mig. 

— Vi ville vel vedblive at ses som i den seenere 
Tid, til Skjæbnens Omvexling engang skiller os ganske. 
Nu har jeg Intet meer at sige Dem, jeg bringer Dem 
et sidste ømt Farvel. Farvel Tschemingl Gud vel- 
signe og bevare Dem i mange Aar, vær vis paa, der 
var Ingen i Verden, der var Dem af sine heele Sjæl 
hengiven som Deres 

Eleonore Christine, 



Af Dagbogen: 

24.— 30. Marts 1844. 

De kommende Slægter vil misunde mig de sidste 
8 Dage, fordi de var saa rige paa dybe, alvorlige Tan- 
ker og Følelser. Fra hint Øjeblik, da jeg i Thorvald- 
sens tilbagebøjede Hovede anede, at det maatte være 
Døden, der havde beaandet ham, har jeg kun kendt én 
Tanke; vaagen og i Drømme har hans herlige Liv og 
skønne Død foresvævet mig. 

Det var længe siden jeg havde været i Theatret, 
da jeg endelig Søndag den 24. Marts gik i Loge Nr. 3 

i 1ste Etage med min Kusine Schumacher^) for at bi- 
vaane den første Opførelse af Skuespillet „Griseldis^. 

Da vi havde været der en kort Tidj gjorde Marie 
mig opmærksom paa, at Thorvaldsen kom ind i Par- 
kettet, og mine Øjne fulgte ham til hans Plads, hvil- 
ken han indtog med sit sædvanlige rolige, milde, friske 
Aasyn, som det altid glædede mig at se paa. Snart 
efter begyndte det meget alvorlige Forspil, og jeg lod 
mig vugge af Tonerne, det var et af disse Øjeblikke, 
hvor man ligesom hverken tænker eller føler. 

Paa engang vækkes jeg af min indre aandelige 
Slummer af Mariej der spurgte mig, hvad dog den store 
Uro i Theatret havde at betyde. 

Jeg saa mig om og svarede ironiserende: »Aa, det 
er vel enten Ernst Mahner^) eller Kongen, der kom- 
mer, eller maaske en Rotte, der gør sin Runde paa 
Kanten af en Loge,** og jeg søgte et Øjeblik ligegyl- 
digt og tankeløst efter det Sted i Theatret, hvorom 
Uroen drejede sig, og paa engang saa jeg Thorvaldsens 
hvide Hoved hvilende mod en hossiddendes Skulder, 
og der faldt ligesom en Taage for mit Blik, og jeg ud- 
brød, hvad jeg anede, at det var Døden. 

Jeg saa de hosstaaende overstænke ham med Eau 
de Cologne, Skuespiller Rosenkilde bøje sig og kysse 
hans Pande, Digteren Holst^) springe over et Par 
Bænke og endelig flere Mænd bære ham ud. Det hele 
gik hurtigt og stille. 

Mit hele Væsen var i Oprør, jeg skjulte hulkende 
mit Ansigt i mine Hænder og glemte alt, hvad der om- 
gav migy uagtet Marie gentagne Gange bad mig erindre, 
hvor jeg var, at Manden formodenlig havde faaet ondt 
af Varmen, og jeg søgte at berolige mig. Hvor kunde 
jeg andet, jeg saa de samme Mennesker, som havde 

1) Se Side 73. 

)) En Tysker, Ernst Mahner, der opholdt sig 1844 I Kbhvn., hvor hsn Icsldte 
sig Sundhedsprofet og med kgl. Tilladelse holdt Forelæsninger over Sundhedens 
Urdoktrin, der vakte stor Opsigt. Se Berlingske Tidende af ^^U 1S44. 

>) Kgl. Skuespiller Christian Niemann Rosenkilde og Digteren Hans 
Peter Holst. 



93 



baaret ham ud, vende tilbage til deres Pladser, uden 
mindste Tegn paa Sorg eller Bedrøvelse. Tæppet gik 
op, og Skuespillet begyndte. 

De første Scener saa jeg ikke meget til, da mine 
Øjne var rettet mod Indgangen til Parkettet, og haa- 
bede at se ham vende tilbage; men efterhaanden drog 
det meget alvorlige Stykke min Opmærksomhed til sig, 
men bestandig maatte jeg tænke paa Thorvaldsen; da 
han ikke kom tilbage, kunde jeg jo vel vide, at det 
maatte være et meget alvorligt Ildebefindende. 

Min Broder, som havde været i Parterret, vidste 
ved vor Hjemkomst intet om, hvad der var passeret. 
Han havde hørt sige, at én var besvimet, og saa troede 
han, det var en Dame. 

Næste Dag vilde jeg gaa til Charlottenborg og høre 
til hans Befindende, men forinden jeg gik, kom min 
Fader hjem fra Parolen og bekræftede, at det var Dø- 
den, der for evig havde lukket hans skønne lyse Øjne. 

— Hans Død virkede mægtigt paa mig, og jeg lo- 
vede mig selv, at ingen Kamp skulde være mig for 
haard, ingen Flid, ingen Møje spares, for at jeg kunde 
fortjene Navn af Kunstner og staa paa en, om end nok 
saa underordnet. Plads under hans Banner; jeg er jo 
endnu kun i Begyndelsen af min Udvikling. 

Min Tanke var i disse otte Dage kun vendt mod 
ham; der taltes kun om hans Død og om Forberedel- 
serne til hans Bisættelse i Frue Kirke. Mit højeste 
Ønske var at kunne bivaane denne Højtid i Kirken, og 
med megen Møje, Løben og Søgen erholdt jeg en Plads, 
en Gunst, som kun blev faa af Danmarks Kvinder til 
Del, en Gunst, hvorfor jeg vilde give Aar af mit Liv. 
Man kan spotte mig derfor, nuvel, Spotteren véd ikke 
hvad det vil sige at gennemleve slige Øjeblikke som 
dem jeg dér oplevede. Opløst i Taarer og Smærte for- 
sonede jeg mig med Døden, fordi jeg atter haabede paa 
et evigt Liv. Digterens Ord i), at Christus strakte Hæn- 

1) Oehlenschlægers Sørgekantate. 

derne ud imod ham og sagde: Kom min Søn! hvor 
kunde disse Ord andet end trænge dybt i Sjælen! Læ- 
ren om Troen paa et evigt Liv er det skønneste. Men- 
nesket har i Eje, ve den, som med Filosofi og koldt 
Ræsonnement berøver os arme, svage, ofte haardt prø- 
vede Mennesker vor bedste Støtte, vor barnlige Tro. 

Kirken var herlig i sin Sørgedragt, majestætisk 
traadte Christus og Apostlene frem mod den sorte 
Grund, og ligesom hævende sig op af det dybe mørke 
Hav knælede Daabens Engel med sin Muslingskal i 
det sort betrukne Kor. Kirkens Klokker ringede, og 
Basunerne lød fra Taamet, da Kongen gik Liget i 
Møde ved Kirkedøren, og fulgte det, medens Sørge- 
marchen ^) fra Orgelet rungede gennem Kirkens endnu 
næsten tomme Hvælvinger; og tyst og stille indtraadte 
den talløse Skare, soiii havde fulgt ham, saa mange 
Kirken kunde rumme, og Kunstnerne satte hans simple 
med Laurbærkranse smykkede Egekiste for Kordøren, 
og Oehlenschlægers Kantate blev afsungen. 

Saa fremtraadte Provst Tryde og holdt en simpel, 
ej ret lang, men smuk og hjærtelig Tale, kastede paa 
Kisten de tre Skuffer Jord og viede ham til Gravens 
Fred, og Studenternes Sangforening sang til ham et 
sidste j,Sovvel i Jesu Navn!** Den simple Musik, de 
hjærtelige Ord, de ukunstlede harmoniske Stemmer 
var saa ganske paa deres Plads, at vel ikke mangt et 
Øje var tørt, i det mindste mellem Kunstnerne. Blandt 
dem var mange ham saa inderlig hengivne, og fornem- 
melig kunde jeg ikke være blind for, hvor gamle Gert- 
ner og endnu mere Bindesbøll^)^ to af Sørgemarschal- 
leme, lod sig overmande af deres dybe Sorg, og hvor- 
ledes de blege og skælvende holdt fast om Stavene og 
lod Taareme frit Løb. 

Dette Slag kom saa uventet, hvad Under da, at det 



1) J. P. E. Hartmanns Sørtemarchc. 

^ Maleren Johan Vilhelm Gertner (1818—71) var dengang kun 26 Aar. 
Arkitekten Michael Gottlieb Birckner Bindeabøll (1800-56). 



95 



rystede endog kraftige Mænd. Og dog, hvor stor Uret 
har vi i at græde over et saa rigt og skønt Liv, en saa 
lykkelig Død! 



Af Optegnelserne: 

I Aaret 1844 havde jeg flere Landskaber paa For- 
aarsudstillingen ^). Professor Høyen havde skaffet mig 
Ophold paa en af de saakaldte Kongéns Møller (Løp- 
pentins) ved Skarrit Sø. Jeg havde været uhyre flittig* 
og havde leveret et stort Aftenbillede og var saa glad 
som tænkelig over hvad jeg havde naaet, om jeg end 
ofte var tung i Sindet og nedtrykt ved Tanken om, at 
mit Forhold til min Fætter vedvarede paa samme util- 
fredsstillende Maade. En idelig Dragen til og Støden fra. 

Den 14. April fulgte jeg min Fader rundt paa Ud- 
stillingen, han var glad ved, hvad han saa, og vel ikke 
mindst over, at hans Datter indtog en ordenlig Plads 
deroppe. Fordringerne var jo dengang ikke saa store 
som nu. Nu havde jeg vel faaet Lov til at blive uden- 
for! Da vi kom til Udgangen, sagde min Fader: „Aa, 
lad os gøre endnu en Runde, det bæres mig for, at jeg 
ikke kommer her oftere.** 

Næste Morgen, efter at have drukket sin The, 
kaldte han min Moder ned, han var blevet syg og 
maatte tilsengs. Lægen blev hentet, og da min Fader 
om Aftenen spurgte ham: »Sig mig nu. Doktor, er det 
Dødssveden?** svarede lille Doktor Leth^: „Men Gud 
bevares, Hr. General, hvor falder De dog paa det?* 
Min Moder blev siddende hos ham den sidste tunge 
Nat, thi han fordrede bestemt af mig, at jeg skulde gaa 
tilsengs, saa vel som min Broder, der paa den Tid le- 
vede her i Byen for at gaa paa Veterinærskolen. 



1) Hun udstillede første Gang paa Charlottenborg 1842, sidste Gang 1848, 
og solgte i disse Aar et Billede til Christian VIII. Hun vedblev dog at male, 
i de senere Aar paa Terracotta. 

S) Overlægen ved Artilleriregimentet Lars Haagen Leth (1791—1854). 

Da jeg tidlig næste Morgen kom ned til ham, bad 
han mig om Papir og Blyant, for at han kunde skrive 
en Kladde til et Brev til Oberst Bauditz, der maatte 
overtage hans Forretninger. Han forsøgte at skrive, 
men det blev aldeles ulæseligt. »Nej,' sagde han, „jeg 
kan ikke se, mine Øjne er brustne, kald paa Din Bro- 
der, saa vil jeg diktere.** Da Brevet var skrevet, var 
han meget svag, bad om lidt at læske sig paa og sagde: 
9 Kald paa Din Broder og kald paa Bolette. Vær god 
imod hende, hun har været saa trofast mod mig og 
imod Eder, mine Børn — nu døer jeg I' 

Lidt efter lukkede jeg hans Øjne, aldrig glemmer 
man et saadant Øjeblik, en Død saa fredelig, saa skøn. 
Det var et Menneske, der havde levet paa en Tid, da 
Troen var meget ringe, et Menneske, der havde havt 
sine store Svagheder, maaske en Del at bebrejde sig, 
et Menneske, der havde ordnet alt i sit stille Sind og 
nu havde den fulde Overbevisning, at efter dette Liv 
kom en Hensmuldren i Gravens Fred, men intet Liv, 
ingen Opstandelse fra Støvet^). 

Gamle Gottfred^) og Ordonnansen bar hans Lig 
ovenpaa, hvor jeg sammen med dem lagde ham i Ki- 
sten. Efter sit Ønske skulde han jordes i Stilhed uden 
militær Honnør. Hver Morgen og Aften søgte jeg ved 
Hjælp af Klor at holde Ligstuen frisk, men min ide- 
lige Syslen om den Døde førte til, at jeg i den Uge 
lige til Begravelsen ikke kunde sove. Saa snart jeg luk- 
kede mine Øjne, forekom det mig, at han med den død- 
kolde Haand strøg mig over Ansigtet, saa vaagnede jeg 
og laa og tænkte og tænkte. 

Endelig kom Dagen, da Kisten skulde lukkes; de 
tilstedeværende Officerer havde taget Afsked med de- 
res gamle Chef. Efter hans Ønske var en lille Bryst- 
naal indeholdende en Lok af Frederik VLs hvide Haar, 



1) Generalmalor Adam Tobias L&tzow døde den 16. April 1844. 
S) Gottfred Hamfeldt, Familiens gamle Tjener, døde som Portør ved Ros- 
kilde Jernbanestation. 

som gamle Professor Guldberg havde givet ham, hæftet 
i hans Skjorte; men Bedemanden forlangte den fjær- 
net, der var Forbud imod at lade Værdigenstande følge 
med i Kisten; saa blev Naalen givet til min Faders 
mangeaarige Tjener. Kisten blev baaret til og fra Lig- 
vognen af Artillerikonstabler, og paa Kirkegaarden dan- 
nede Eleverne af Artilleriets Underofflcersskole Espa- 
lier. Det var mildt Foraarsvejr, og jeg bandt et Kors 
af Violer til hans Kiste. 

Nu skulde Boet opgøres. Der var et Testamente, 
i Følge hvilket en Broderpart, 14000 Rdlr., skulde 
tilfalde min Broder, og deraf indsættes i Overfor- 
mynderiet 4000 Rdlr. til min Moders Underhold; jeg 

skulde have en Søsterlod 7000 Rdlr. Af Boet 

skulde Moder og Broder og jeg udtage et tarveligt lille 
Møblement [hver]. Denne Bestemmelse gav Anledning 
til en Del Rivninger, thi min Moder var med Grund 

misfornøjet med, at hun var saa ringe aflagt. 

Kaptajn, Regimentskvartermester Bruun ^) var min Ku- 
rator, han og Kammerraad Mariager var Exekutorer i 
Boet, min Broders Kurator blev vor Fætter Tscherning^ 
der blandede sig grumme lidt i. vore Sager og kun 
sjælden saa til os. 

Min Faders Efterfølger, Oberst Bauditz fordrede, 
at Lejligheden snarest mulig blev rømmet, fordi den 
skulde gøres i Stand. Der skulde altsaa holdes Auktion. 

Naar jeg tænker paa den Tid, forekommer det mig, 
at det er den værste, jeg nogensinde har oplevet. En 
Aften sad jeg ene i vor Spisestue, Vurderingskonen 
var nylig gaaet, og jeg var saa forpint og følte mig saa 
forladt og ulykkelig. Da lød Dørhammeren. Det var 
Tscheming. Vi var begge tause, og han gik op og ned ad 
Gulvet, raslende med Nøglerne i sin Lomme. Jeg sad 
vendt mod Dagen, og mine Taarer trillede langsomt 
ned. Pludselig sagde Tscheming Farvel og nærmede sig 

1) Fhv. Kaptajn 1 Artilleriet Carl Frederik Bruun (1796—1892), Regnskabs- 
fører ved 1. Artilleriregiment. Afsked 1849. 

Døren, jeg fulgte ham, og idet han rakte mig Haanden, 
kyssede jeg den. »Her kan vi jo ikke tale sammen,' 
sagde han, »mød mig i Morgen i Frederiksberg Have, 
det og det Klokkeslet.' 

Vi mødtes og sad længe ved Schweizerhuset og saa 
ud over det vide Aftenlandskab. Vi sagde for første 
Gang Du til hinanden. 

»Hvad tænker Du nu at ville gøre?' 

»Jeg vil helst bort fra Byen. Men Moder vil absolut 
blive her, ikke engang ude paa Broerne vil hun bo med 
mig. Hun siger, at hun har intet Ondt gjort, hvorfor 
hun skal skjule sig. Vel, saa maa vi skilles og leve hver 
for sig efter vor Smag.' 

»Det maa Du ikke gøre, Nore,' sagde han, »lov 
mig, at Du vil blive i Byen. Naar jeg saa henad Efter- 
aaret kommer hjem fra de Forretninger, jeg har for 
paa Fyen, saa kunne vi jo tale, om det er muligt at 
gifte os og leve af vore smaa Indtægter. Men Du maa 
holde ren Mund med, hvad her er talt mellem os.' 

Ja, hvad havde jeg ikke lovet i dette Øjeblik, det 
eneste lyse Glimt efter saa mange mange tunge Dage! 
Det var dejlige Timer i den lyse Foraarsaften under 
den gamle Haves grønne Træer. 

Næste Dag skulde Tscherning rejse, og vi sagde 
da hinanden et kærligt Farvel for nogen Tid, men hvad 
havde det at betyde for mig, der nu mente, at jeg stod 
ved Maalet. 

To Dage efter modtog jeg et Brev fra ham, atter 
sagde han »De', atter den fremmede Tone. Jeg blev 
fortvivlet. Da kom hans Søster, Fru de Meza. Jeg for- 
talte hende alt, hvad der var passeret og lod hende 
læse Brevet og græd og græd. Hun stod lidt og be- 
tænkte sig, saa sagde hun: »Hør nu, NorCy jeg kender 
min Broder bedre end De. Forlad Byen. Bliver De her, 
bliver De et ulykkeligt Menneske; thi min Broder gifter 
sig da aldrig, men søger sin Glæde og Opmuntring ved 
at have en lille trofast, hengiven Veninde at besøge i 

ledige Øjeblikke, og til et Forhold af den Art er De 
for god. Søg bort, jo før jo heller.^ 

Jeg averterede strax om et Ophold paa Landet og 
fik fuldt op af Tilbud. Et af dem var fra en Gaard ved 
Aastrup ^). Man tilbød mig et lille Værelse og alt for 
8 Rdlr. om Maaneden. Jeg valgte dette Sted uden at 
kende det mindste dertil, især fordi det var saa billigt, 
jeg havde jo ikke meget at gøre med, især fordi jeg 
havde lovet min Moder hvert halve Aar at give hende 
25 Rdlr. 

Af Optegnelserne: 

— Jeg tog Billet til Roskilde Dagpost for derfra at 
tage Extrapost til Svendstedlille Gaard fæstet under 
Aastrup Gods af Skovrider MansUy Broder til vor for- 
delagtigt omtalte Doktor MansUy da denne Mand havde 
sendt Svar paa mit Avertissement, og hans Svar havde 
tiltalt mig mest. 

Da jeg stod i Postgaarden og ventede paa Vognens 
Afgang, saa jeg, at man paa Kontoret expederede Ham- 
borger Brevposten, der nylig var ankommen; jeg er- 
kyndigede mig, om ingen Breve fandtes til mig, og det 
gamle Bud, som kendte mig saa godt, og som i saa 
mange Aar havde bragt os Breve, saa Pakkerne efter 
og forsikrede, at der intet var til mig. Kl. 10 ankom 
jeg til Roeskilde og forlangte Extrapost paa Expeditions- 
kontoret, hvor man blev meget allarmeret ved at be- 
stemme Milelængden til den omtalte Gaard, da man 
ikke vidste, hvor den laa, hvisaarsag man sendte Bud 
til Peter og Poul, der skulde være velbekendt i Egnen. 
En af disse ædle Karle i Postlivré kom og sagde, at 
han vidste godt, hvor Gaarden laa, men om nogen 
vilde tale med Skovrideren, saa sad han selv inde i 
Gæstestuen. Jeg omfavnede med Hjærtelighed Skæb- 
nens Genius, der var saa huldsalig imod mig. Jeg gik 

1) Svendstedlille, en Fæstcgaard paa 70 Tdr. Land i Vester Saaby Soga 
under Aastrup Gods, 2^U Mil fra Roskilde. 

7* 

ind i Gæstestuen, hvor mange Mandfolk var forsam- 
lede, og den første jeg tiltalte, efter at have kastet et 
Blik rundt i Stuen, var Hr. Mansa^ der tilfældig var i 
Roskilde med Heste og Vogn, og som om et Par Ti- 
mer kunde være færdig til at køre til sin Gaard. Jeg 
fandt Egnen smuk. Værelset godt, Folkene godlidende 
og vakre. Prisen meget moderat, Kosten, jeg nød, god, 
tarvelig og velsmagende, og min Beslutning var tagen 
— det skulde være mit fremtidige Asyl. 

Jeg nattede over paa Gaarden, kørte næste Morgen 
Kl. 4 ledsaget af Madammen og Husjomfruen til Roes- 
kilde for derfra at rejse med Dagvognen Kl. 7 [tilbage 
til Kjøbenhavn]. Ved min Ankomst Kl. 10 i mit Hjem 
fandt jeg et Brev af 16de Juni fra Tscherning^). Det 
bragte mig ingenlunde til at fortryde, hvad jeg havde 
gjort, men satte mig derfor ikke mindre i en ulykkelig 
og hæftig Sindsstemning, i hvilken jeg strax satte mig 
til at skrive til Tsckeming; jeg v6d derfor aldeles intet 
om, hvad jeg skrev, thi det var skrevet i Lidenskab. 
Jeg v6d kun saa meget, at jeg sagde ham herved et 
evigt Farvel, sagde ham, vi maatte herefter kun ses, 
naar det var en uundgaaelig Nødvendighed ; dog er jeg 
vis paa, det var skrevet saaledes, at han ikke et Øje- 
blik kunde være i Tvivl om, at den inderligste Kjær- 
lighed, den inderligste Sorg over at se mig paa en saa- 
dan Maade snart tiltrukket, snart forkastet, havde dik- 
teret det. — 

— De sidste 14 Dage gik med Indpakning, Af- 
skedstagen osv., jeg var i en halv drømmende Tilstand; 
naar jeg tænker tilbage derpaa, er det, som om en tyk 
Taage omgiver den første Tid. Den 1. Juli om Morge- 
nen, efter at have set mit Flyttegods paa en dertil lejet 
Vogn langsomt og umageligt bevæge sig ned ad den 
gode Tøjhusgade, ilede jeg selv til Posthuset med min 
Broder, hvor jeg fandt en Del af Familien. Bolette 
sagde mig Farvel i Køkkenet, gruelig beskæftiget med 

1) Se Brevene nedenfor. 

at skure eller pudse, saa beskæftiget, at hun næppe 
havde Tid til at vende sig til mig. De var alle meget 
bevægede ved at se mig rejse, inklusive min Faders 
Ad ju tant, dog mest rørte det mig at se, hvor Taareme 
trillede ned ad Gottfreds Kinder, og hvorledes hans 
Mund var krampagtig fortrukken, da han stod afsides 
og sagde sit simple velmente: „Mangfoldig Tak, Frø- 
ken, for alt godt.** 

Endelig kørte vi da, jeg ænsede næppe, at jeg havde 
Medrejsende, jeg holdt Tørklædet for Øjnene og græd 
stille den meste Vej. Siden har man sagt mig, hvor 
meget det havde rørt enhver at se mig i hine Dage, 
thi jeg var et sandt Billede paa Sorg og Lidelse, — 
det gør mig ondt at have baaret min Sorg tilskue og 
at have vakt Medlidenhed, men jeg var virkelig saa 
syg paa Sjæl og Legeme, saa nedtrykt og udmattet af 
Sindslidelse, at det ikke godt var muligt andet end at 
det Ydre maatte vidne derom. 

— I en Fart ordnede jeg mit lille tarvelige Væ- 
relse og løb derpaa ud i Mark og Skov, hvor jeg følte 
mig som nyfødt. D6r under Bøgens Kroner, mellem 
Markens Blomster var det, som om alle Sorger og Be- 
kymringer var blæst bort. Intet, intet her paa Jorden 
kan yde en saadan Lægedom for en syg Sjæl som Li- 
vet i Naturen, som den klare høje Himmelhvælving, 
som Skovens milde Pust, som Fuglenes glade Kvidren, 
som de smaa beskedne Blomster paa Grøfter og Gær- 
der. Dér er mit Gudshus! Dér har jeg tilbragt mit Livs 
lykkeligste Timer, naar jeg sad stille Time ud og Time 
ind med Tegnebogen eller Malerkassen i Skødet. Jeg 
følte mig usigelig vel dér mellem de tarvelige flittige 
Mennesker, den forstandige brave Mand, den altid milde 
kærlige Kone, Ivar Mansa og deres trofaste Pleje- 
datter Trine ^). 



1) Skovrider Johan Ludvig Mansa < 1802— 86) havde været Gartner hos 
ferskellige Godsejere, før han blev Skovrider hos Grev Råben paa Aastrup; 
han var gift med Ivare Petrlne Hviid (1807—76). Deres eneste Søn Ivar 

Ja, nu er disse spredte Erindringer fra Tøjhusgaden 
fortalte. Nu arbejder Haandværksfolk paa at gøre Lej- 
ligheden fin til den nye Chef. Min Broder er atter 
taget paa Landet. — Til min Moder havde jeg lejet 
en lille Lejlighed i Lavendelstræde. D6r sad hun mel- 
lem alle disse Sager, som hendes Hjærte hængte ved, 
og som hun selv havde været med at samle, og som 
hun nu søgte at bringe det mest mulige ud af, for saa 
at kunne begynde en lille Virksomhed, der passede 
efter hendes Lyst og hendes Evner, med at leje Væ- 
relser ud og holde Bespisning for unge Mennesker. 
Hun var jo endnu ingen gammel Kone og var et virk- 
somt Menneske, senere lejede hun sig en anden og 
bedre Lejlighed paa tre Værelser ved Nørrevold, det 
hele pænt og net. I det ene Værelse havde hun en Tid 
min Broder som Logerende, en Tid en ung Studerende, 
flere unge Mennesker spiste hos hende ved sluttet 
Bord, det gav hende meget at tage vare paa. 

Jeg selv arbejdede flittigt. Tiden blev mig aldrig 
lang, jeg var fra tidlig Tid vænnet til et saa tarveligt 
Liv, at den yderst tarvelige Landkost paa ingen Maade 
generede mig. Et stort Fad Salat med Fløde og Eddike 
og dertil fedt stegt Flæsk smagte mig fortræffeligt, thi 
Kød købtes aldrig der i Huset, kun engang et Oxe- 
Kallun, og en nøgtern Kalv blev jo ogsaa et Par Gange 
slagtet. — 

Hvor meget Livet der paa Gaarden end interesse- 
rede mig og opfyldte mine Tanker, saa var der dog 
noget, jeg aldrig kunde frigøre mig for, det var de 
mange Timer, Dage og Aar med ham, det var de for- 
haabningsfulde skønne Øjeblikke i Frederiksberghave 
den lyse Foraarsdag. 



Frederik Ludvig Mansa (f. 1835) htr i en Ung Aarrække været Forvalter paa 
Svenstrup. Huslomfruen Trine Jørgensen var d6r i Huset 1 50 Aar til hendes 
Død 1884. (Meddelt af Godsejer C. Mansa). 

Af Brewexlingen mellem A. F. Tscherning og 
Eleonore Christine LUtzow. 

Odense Iste Juni 1844. 

Kjære Cousine Nore. 

Ved vort sidste Møde fik jeg ikke Leilighed til nær- 
mere at motivere min Beregning, hvilken De syntes 
støttet paa urimelige Fordringer; for at bringe den til 
at blive forstaaelig, vil jeg i Korthed sammenfatte det 
hele Forhold. De erklærer, at De enten maa leve sam- 
men med mig, eller langt fra mig; en Mellemting fore- 
kommer Dem umulig. Derfor flyer De Kjøbenhavn, og 
vil søge et Opholdssted langt fra Mennesker, paa Lan- 
det; jeg indseer, at en saadan Plan vil medføre for 
stort et Offer for Dem, der trænger til bedre Omgivel- 
ser, end De sandsynligen kan finde paa Landet for den 
ringe Sum, hvortil De saa ædelmodig har nedsat Deres 
Indtægt, og tiltrods for alt det Ufornuftige, der ligger i 
Forbindelsen af en meer end halv udlevet Mand og en 
fyrig ung Pige, saa beslutter jeg at gjøre det farlige 
Experiment, forudsat at det lader sig udføre i oecono- 
misk Henseende. Jeg gjør Dem da opmærksom paa, at 
vort Samliv under ægteskabelig Form igrunden maa 
betragtes, som om jeg drog ind til Dem som Deres Lo- 
gerende, og nu siger jeg Dem, naar jeg forbeholder 
mig 250 Rd. aarlig til Klæder og Lommepenge, saa har 
jeg kun omtrent 550 Rd. at byde min Værtinde for 
alle mine øvrige Fornødenheder, Logis, Brændsel, Be- 
lysning, Vadsk, Føde etc, ja endog for de mulige Til- 
fældigheder, som et Ægteskab, tiltrods for Aldersfor- 
skjellen, kunde medføre. At jeg behøver en god Stue 
til mit særlige Brug, vil De indsee, det har De des- 
uden selv foreslaaet, ligeledes behøver jeg nogen Plads 
til Papirer, Bøger etc. og lidt Opvartning. Hvorvidt De. 
nu troer under saadanne Vilkaar at kunne optræde soni^ 
Vertinde, det har jeg henstillet til Dem. Dersom Con- 
tracten var opløselig, da vilde jeg tage Deres Erklæ- 
ring for fyldestgjørende og gjøre Forsøget; jeg troer 

vist, at Værtinden vilde være mig yderst behagelig, thi 
jeg veed at skatte alle Deres meget gode Sider; men 
da der dog i det foreslaaede Forhold er lidt meer end 
en simpel Leiecontract, ja meget, særdeles meget meer, 
saa har jeg troet at burde fremføre for Dem alle de 
Vanskeligheder, som lægge sig iveien for Deres Plans 
Opfyldelse, hvortil jeg regner circa 500 Rd. for ringe 
Indtægt aarlig, saalænge jeg maa ansee tAig forpligtet 
til en aarlig Extraudgift af 3 å 400 Rd. Jeg anseer 
nemlig 1500 Rd. for en ikke overdreven Indtægt for 
Folk, der ikke kunne sætte Ungdommens friske Mod 
mod Livets Sorger. Spørg MezaSy Dalbergs^ kort see 
Dem rundt omkring, og De skal sande mit Ord. Dertil 
kommer endnu, at naar en 50aarig Mand ægter en 
26aarig Pige, maa han tænke paa at forsørge en Efter- 
leverske, hvilket i det mindste koster 100 Rd. aarlig. 
Jeg reiser herfra Kl. 2 til Dithmer^)^ Teglbrænde- 
ren ved Gravensteen, bliver der hen ved 14 Dage, og 
vender saa tilbage til Odense. Deres meget hengivne 
Ven og Fætter 

A. F. Tscheming. 

Kjøbenbavn, 4. Juni 1844. 

Kjære Tscheming. 

Hvor ubeskrivelig glad blev jeg ikke, da jeg i Gaar 
af Postbuddet modtog Dit Brev med den velkjendte 
Haandskrift, mit Brev har altsaa ikke truffet Dig i 
Odense, nu sidder jeg atter eene og heele min Tanke, 
heele min Sjæl er atter hos Dig, men glad er jeg just 
ikke meere. Du har engang skrevet til mig. Du havde 
opgivet alle store Forventninger om hvad Livet kunde 
bringe, og jeg da? Jeg maa tænke paa Schillers Ord: 
9 Wie wenig ach 1 hat sich entfaltet, das Wenige, wie klein 
und karg!** Thi ei engang Haabet om at have nogen 
Værd for Dig bliver mig tilbage. 

Du skrev engang, at skulde Du indgaa et Ægteskab, 

1) Teglværksejer Agent Hans Henrik Ditbmer (1780—1848). 

da maatte det være en Overeenskomst, intet Frieri, 
det maatte ikke medføre Forsørgelse; med denne For- 
udsætning er det vel, at vore Forhandlinger ere be- 
gyndte, og at de ere begyndte, vil Du vel indrømme, 
er meere Din end min Skyld, thi Du har selv bebreidet 
mig den ringe Fortrolighed, hvormed jeg efter min Fa- 
ders Død behandlede Dig, er kommet atter og atter 
til mig med samme Venlighed, og selv sagt, det var jo 
i Grunden „paatrær^ende^ af Dig, har selv sagt. Du 
vilde smelte lisen om mit Hjerte; hvor let var det Dig 
ikke. Du vidste godt Du behøvede kun at aabne Din 
Favn, da tyede jeg til den. Du vidste godt, jeg havde 
ikke Udholdenhed til at fremhykle en Kulde og Bitter- 
hed, som i Virkeligheden aldrig opstod imod Dig. Endnu 
siger jeg Da, thi endnu betragter jeg mig som Din 
vordende Hustru, jeg frygter ikke for at komme i Vane, 
thi ud af Vane kommer jeg let, saasom vi aldrig oftere 
maae mødes, skrive eller tale med hinanden, uden hvor 
Hendeisen en enkelt Gang kan gjøre det til en Nød- 
vendighedy saafremt denne Epoke fører til et evigt 
Brud; thi nu eller aldrig maa vi komme paa det reene 
med, hvad vi kunne og ville, og hvad Du vi7, maa Du 
sige mig med tydelige Ord, naar Du har læst og vel 
overtænkt dette mit Brev. Jeg beder Dig ret inderlig 
at svare mig, medens Du er borte, medens Du er eene 
og i Roe kan tage Din Bestemmelse, og ligeledes me- 
dens jeg er eene, og lad ingen Betragtninger over hvad 
Ofifere jeg bringer, have Indflydelse paa Dit Svar, og 
vær forvisset om, jeg skal vide at resignere fuldkorn- 
ment. Det er ikke min Meening at tvinge eller trygle 
Dig til at leve med mig, jeg har intet at fordre af Dig, 
jeg vil kun søge fra mit Synspunct at overbeviise Dig, 
siden Du selv har været saa „paatrængende^ og ikke 
lod mig drage bort med den Resignation, jeg dengang 
havde i). 

1) Tscherning havde i ef ikke trykt Brev af 17. Ma| ret indtrængende raa- 
det hende fra at leve et Eremit-Liv paa Landet. 

Idet jeg i denne Tid har anstillet Sammenligninger 
og Beregninger har jeg meest blevet staaende ved Be- 
tragtningen af f. Ex. Professor Høyens heele Huus- 
væsen ^), fordi det forekommer mig meest anvendeligt, 
naar jeg seer hen til os; Høyens ere begge Mennesker, 
der ingen Priis sætte paa Forlystelser af nogen Art, 
der ere nøisomme i alle deres Fordringer, der ikke 
gjøre noget Huus, fordi deres Midler ikke ere dertil; 
men de staae ikke desmindre paa en venskabelig Fod 
med Stadens meest anseete Familier i Middelclassen, 
saasom Drewsens^ Monrads ^ Professor Schau [o: Joa- 
chim Frederik Schouw] o. fl., fordi Høyen er en bega- 
vet Mand, der skattes høit for sine Kundskaber, fordi 
hans Kone er en forstandig Person, der værdig slutter 
sig til ham, og som en fordringsløs oeconomisk Kone 
ypperlig forvalter Mandens smaae Indtægter, alle siger 
aarlig kun 600 Rdl.: 3 som Galleriinspectør, 3 som 
Professor ved Academiet; nu vil jeg antage de har 800 
Rdl., ja regne høit og sige 1000. Og hør, hvorledes de 
lever: de beboe en anden Sahl i Gothersgaden, det er 
sandt, det er i Sidebygningen, der støder ud mod en 
temmelig stor Hauge, hvoraf de benytter det Halve; 
de har af Værelser en rummelig fælleds Dagligstue, 
en Spiisestue, et stort Arbeidsværelse for Professoren, 
et fælleds Sovekammer, et Værelse for Svigerinden, 
som er i Huset, nu foruden Kjøkken, Pige-, Spiise- og 
Pulterkammer, Entree og Coridor o. s. v. og give der- 
for 200 Rdl. aarlig; de har det altid hyggeligt og smukt, 
hver Fredag kommer af Professorens Venner 6 — 8 — 10 
sammen hos dem, der bydes dem The og Smørrebrød, 
de more sig sammen ved Samtale om Politik, Kunst, 
og hvad som bevæger sig omkring dem, og søge for- 
resten deres Glæde i deres daglige Beskjeftigelser og 
et venligt Samliv 2). Et lignende Liv er det jeg troer pas- 

1) Professor N. L. Høyen (1798—1870) blev 1832 gift med Præstedatteren 
Edele Birgitte Westengaard (1799—1883), der Itun var et Aar yngre end ban; 
tieres faste Indtægter var 1 Følge Biogr. Lex. 700 Rdlr. aarlig. 

>) Høyens og hans Hustrus økonomiske og selskabelige Liv paa den Tid 

ser for os begge, et lignende Liv er det jeg meener, vi 
have Evner til at føre. MezaSy hvor Manden er en for- 
fængelig Person, der holder Tjener i Livre og gjør 
italienske Soireer, og hvor Konen med al sin Elskvær- 
dighed dog er umaadelig magelig, DalbergSy der har 6 
Børn, Gouvemante og 4 — 5 Folk, hvis Indkomster ere 
ubestemte og uberegnelige, kunne ikke tjene mig til 
Maalestok. Du kan nu leve rundeligt af hvad Du har, 
det meener Du ogsaa jeg kan, hvorfor skulde vi da 
ikke ved at leve under det samme Tag kunne komme 
ud af det? — Jeg har nu gjennemgaaet vore Formues- 
omstændigheder og seer, at det er tilforladeligt; naar 
alt bliver opgjort, vil der blive til mig en Kapital af 
8000 Rdl. foruden nogle hundrede Daler, som ville være 
fornøden for at completere vort fælleds lille Boe. Du 
gav altsaa 550 Rd. og Din , Værtinde* — hvor kunde 
Du bruge dette Ord? — gav 290 til den fælleds Huus- 
holdningskasse, der saaledes var 8 å 8^/2 hundrede, det 
er til de væsenligste Udgifter. Nu mener jeg 370 — 80 
maatte kunne stréekke til de øvrige Fornødenheder: 

Husleje 200 Rd. 

Pigeløn, højt regnet 40 „ 

Mine Klæder 60 „ 

Brænde, Steenkul eller Tørv 50 

Lysning 30 

Smør 60 „ 

The og Kaffe 30 » 

470 

Saaledes har jeg næsten paa Skilling og Hvid be- 
regnet Dig, paa hvad Fod vi kunne leve tarveligt af 
den Sum Du opgiver, men hvorvidt Du har Godhed 
nok for mig og Tro paa, at vort Samliv kunde bringe 
ogsaa Dig Tilfredshed, og om Du derfor ved Anven- 
delsen af Din Tid eller vore fælleds Midler kunde for- 



9 



omtales meget indgaaende i Usslngs N. L. Høyens Levned, Kbb. 1872, S. 216 tf. 
og i Jobs. Fibigers Mit Liv og Levned, Kbb. 1886, S. 166 tf. 

skaffe os en rigeligere Levemaade, det er noget, Du 
selv maa kunne vide og besvare, og det vil Du sige 
mig ret snart, ikke sandt min kjære Ven? At sørge for 
en Efterleverske, derpaa skal Du ikke tænke, den Ca- 
pital Frøken LUtzorv havde og kunde leve af, blev jo 
den samme for Tschemings Enke, og havde General 
Lutzows Datter aldrig hævet Pension, saa havde hun 
vel ikke ganske fortabt sin Ret dertil, fordi hun var 
blevet Din Kone i en Aarrække, som Himlen give ikke 
blev for kort; thi jeg har ingen Glæde, ingen Nydelse 
i Verden, naar jeg ikke deeler den med et Menneske, 
med hvem jeg harmonerer og som er mig kjær frem- 
for Alle, som Du er mig. 

Skriv mig, at Du har Tillid til mine Oeconomi- 
beregninger, som de her er fremsatte, at vi vil gifte 
os til Efteraaret, saa at jeg enten kan følge med Dig 
til Laaland, naar Du er der medens [d. e.: under] de 
værste Storme, eller at jeg bliver her tilbage, medens 
Du rejser, og min kjereste Tanke og Sysselsættelse 
skal da være at berede Dig et godt og lykkeligt Hjem 
og vente Dig med Længsel og modtage Dig med Øm- 
hed og Kjerlighed. 

Eller skriv mig: det gefaller Dig ikke, det er 

ugjørligt, umuligt efter Dine Anskuelser; men bekymre 

Dig da heller ikke videre om min Skjebne, raad mig 

ikke og trøst mig ikke, men lad mig kjempe eene mod 

Livet og dets Prøvelser; muelig kan det jo gaa mig 

godt, og gaaer jeg tilgrunde, hvad Magt ligger der da 

paa et Menneskeliv, paa mit Liv? Lad mig da seile 

min Søe og spørg aldrig, hvorhen det bærer; og da 

være dette det sidste Farvel, Du modtager fra Din i 

Liv og Død altid hengivne 

Eleonore Christine. 

Flensburg d. 16 Juni 1844. 

Kjære Cousine Nore. 

„La vie ou la bourse^, oversat: „Død eller Gifter- 
maal', saaledes omtrent slutter Deres sidste Brev, for 
hvilket jeg iøvrigt takker Dem, saavel som for det 
første; dette fik jeg i Odense, hiint i Gravensteen. 

Jeg har indvilliget i at ofre min Overbevisning med 
Hensyn til Aldersforskjellen, fordi det ikke har været 
mig muligt at bringe Dem til at erkjende dens Betyd- 
ning; men jeg har forelagt Dem vor Pengeforfatning 
som Gjenstand til Overveielse, fordi her maatte dog i 
det mindste Talstørrelserne, der ligge ganske udenfor 
Lidenskabernes Gebet, finde Talholdepuncter hos en 
saa fornuftig Regnemester, som De er. Forsaavidt er 
det lykkedes, som De virkelig har indvilliget i at regne; 
men jeg frygter endnu bestandig, at Deres Iver for at 
naae Maalet, lader Dem antage mange falske Forud- 
sætninger, og springe over forskjellige Hindringer. Vi 
ville nu et Øieblik betragte Deres Grunde og Bereg- 
ninger, og kun i Forbigaaende forud bemærke, at Be- 
nævnelsen Vertinde er valgt for at betegne, hvorledes 
jeg, der betragtede Deres Prospect som uudførlig, for- 
beholdt mig i ethvert Fald at lade hele Byrden falde 
paa Dem, mod at jeg lod Dem tilflyde mit Tilskud til 
Fælleskassen. De har jo desuden selv foreslaaet, at 
hver skulde have sit særskilte Værelse. Af de anførte 
Grunde er der een, som vistnok er den meest slaaende, 
den har desuden jevnlig foresvævet mig, den nemlig, 
at saasom hver særskilte har nok til sit Underhold, 
faaer ogsaa Fællesskabet nok. Hvor sand nu denne 
Sætning synes at være, saa viser Tildragelserne dog, 
at den ikke er det. Var Sætningen sand i Praxis, da 
maatte man see Familier komme ud af det, hvilke nu 
ere i Betryg; thi hvormange Fædre give ikke deres 
gifte Datter mere aarlig, end hun kostede i det fader- 
lige Huus, og skjønt Manden forud levede ret ordentlig, 
ofte endog havde lidt tilovers, saa var Fællesskabet 

dog stedse i trange Kaar, ofte endog saa trange, at 
Kjerligheden ikke kunne forsøde Kildevandet. De Gjen- 
stande, som hertil ere Aarsag, have De ogsaa aldeles 
ladet ude af Beregningen. De ere Doctor, Apotheker, 
Børn og deres Opdragelse m. m. Alt dette skal udredes 
af 370 Rd. aarlig, foruden Spise til i det Mindste 3 
Personer. Anslaaes disse Udgifter, da fremkommer 
følgende Udgifter: 

Læge aarlig 25 Rd. 

Apothek 15 - 

2 Børn å 50 100 - 

senere Oplæren å 30 ... . . 60 - 

140 Rd.i) 

Af de 370 Rd. bliver altsaa Rest 230 Rd., altsaa 
ikke 20 Rd. maanedlig, hvoraf 3 å 4 Mennesker skulle 
bespises, hvilket vel omtrent kan ansees for en Umulig- 
hed i en Husholdning af Middelstanden. Intet, slet 
intet er anslaaet til den saare vigtige Post i alle Over- 
slag, nemlig uforudsete Udgifter. Var jeg 30 Aar 
istedetfor 50, saa vilde denne Post rigelig være dækket 
ved det, jeg kunde udbringe ved eget Arbeid og ved 
klog Anvendelse af Deres Kapital; men nu tør alt 
dette ikke bringes med i Beregning, saa meget mindre, 
som jeg allerede er i Vane med at levere en ikke 
ringe Deel Arbeid for ingen Betaling til offentlig Nytte, 
og heri har vænnet mig til at søge Liqvidationen med 
det Offentlige for den Indtægt, jeg har. Det Exempel, 
De anfører fra Prof. Høyen, vilde upaatvivlelig være 
overmaade godt og passende, naar det kunde ansees 
for tilforladeligt med Hensyn til Angivelsen af hans 
Indtægter; troe mig, der er en Fejltagelse, og det er 
ikke nogen ringe, i den Formening, at han kun har 
600 Rdl.'s Indtægt. Tro mig, han har, naar alt bliver 
regnet, nærmere 1200 Rd. og derover, skjønt det vel 
kan være, at han kun har 600 Rd. fast. De Selv er jo 

1) Som man ser er Regnestykket fejlt eller Børnelærdommen Ikke medregnet. 

ogsaa i Tvivl og indrømmer indtil 1000 Rd., og derpaa 
grunder De den Slutning, at vi kunne have nok af 840 
Rdl., denne Slutning forekommer mig ikke god. Det 
forekommer mig, som om De noget letsindigen for- 
kaster Mezas og Dalbei^s Exempel; thi om ogsaa ingen 
af dem driver Oeconomien til det Yderste, saa leve de 
dog i det hele tarveligt, og have stedse havt betydelig 
meer end 840 Rd. Jeg har nu paa min Reise næsten 
overalt undersøgt, hvor stor den Sum maatte anslaaes, 
hvorfor en Middelstandsfamilie lever i de mindre Stæ- 
der og paa Landet, og jeg er kommet til den Indsigt, 
at Flertallet bruger over 1000 Rd. aarlig, og at alle 
dem, der kun have 800 Rd. og derunder, føle meer 
eller mindre Trang. Heraf slutter jeg, at der i Kbhvn., 
hvor Omstændighederne medføre Udgifter, som Smaa- 
stædeme ikke kjende, vel kan behøves 1200 Rd. i det 
Mindste. Det er Skade, at vi ikke kunne anstille et 
Forsøg, thi unægtelig er Erfaring den bedste Lære- 
mester. Min Søster Lises Indlemmelse i Fortroligheden, 
saalænge vi endnu leve i Tvivlsmaal over Udfaldet, 

synes mig upolitisk og vilde være mig imod. '■ 

Paa Gravensteen har jeg havt et behageligt Ophold 
eller dog et meget interessant. Egnen er dejlig. Strax 
efter min Ankomst førte Hr, Dithmer mig til Augusten- 
borg, hvor Hertugen^) modtog mig meget vel, som en 
ærlig politisk Modstander, og Søn af en Fader, der 
stedse stedse stod i hans Erindring som en udmærket 
Mand. Kort efter kom Hertugen og Familie til Graven- 
steen, og fra den Dag var jeg næsten deres daglige 
Gjæst. Skjønt jeg ikke blev enig med Hertugen om 
hans Schleswig-Holstenske Paastande, saa kan jeg ikke 
nægte denne Mand en mere end almindelig Dygtighed og 
Characteerstyrke. Han har i mange Henseender opfattet 
historiske og indre Forhold skarpt og rigtigt, og med- 



1) Hertug Christian Carl Fredrik af Augustenborg (1796—1869). Om 
Tschernings Forhold til denne Prins, se Efterladte Papirer 1. 34, Note og 
II. 238 flP. 

deelte mig mange Oplysninger, som vare høist interes- 
sante, løvrigt fik jeg en stor Anledning til at prøve 
min Besindighed og Fatning, thi skjønt Hertugen i 
Almindelighed beholdt sin fulde Koldsindighed, saa 
hændte det sig dog, at han undertiden blev heftig, og 
dersom jeg i slige Øieblikke ikke vilde give efter eller 
geraade i Strid, maatte jeg samle min hele Fatning. 
Udenfor Slottet levede jeg næsten daglig i Strid med 
Schleswigholsteenere, men havde det Held at vinde 
deres Bifald saa meget, som en Modstander kan 
vinde det. 

Min kjære Kusines særdeles hengivne 

A. F. Tscheming. 

Af Dagbogen. 
Jeg tumlede omkring i Skoven og Marken, der i 
en Cirkel omgiver den ensomt liggende Gaard, jeg 
søgte Prospekter, gik ud med Tegneapparater, men 
kom hjem med Papiret lige saa hvidt som det var, da 
jeg gik ud. Dog var det i den første Tid, som om Na- 
turens Fred og Ynde dulmede Smerten, jeg troede 
virkelig et Øjeblik, at det var mig muligt at glemme, 
men det varede kun kort, da traadte Savn og Erindring 
ind i min lille Stue og gjorde mig deres Opvartning; 
jeg sagde dem, at jeg helst vilde være fri for deres 
Selskab, men de lod, som de ikke hørte det, de satte 
sig lige over for mig, og jeg saa tilsidst intet uden 
dem; saa tog jeg mit Tøj og ilede ud i Skoven, men 
snart var de i Hælene paa mig og indhentede mig, tog 
mig hver under en Arm og trykkede mig ned paa en 
Træstub, og der hviskede snart den ene snart den 
anden mig noget i Øret; de fulgte mig hjem igen, de 
satte sig om Aftenen paa Sengen hos mig og snakkede 
saa længe i Munden paa hinanden, til jeg endelig be- 
døvet af deres Snak faldt i Søvn. Jeg gav mig af alle 
Kræfter til at arbejde, men hvad enten jeg sad inde i 
min Stue bag Staffeliet, eller jeg sad ude i Skoven paa 

min lille Malerstol med Malerkassen og Billedet paa 
mit Skød, saa stod der lænet en paa hver af mine 
Skuldre og gjorde mig Arbejdet besværligt; kom jeg 
blot til at vende Hovedet lidt fra mit Arbejde, da saa 
jeg enten den enes eller den andens fule Aasyn. — 

— Jeg vidste hverken om Tscheming var hjemme 
eller borte endnu. Da fik jeg et Brev fra Fru de MezUj 
hvor hun blandt andet skrev, at hendes Broder vilde 
komme hjem i denne Uge, han havde skrevet og spurgt 
til os allesammen. Da opstod et Haab i min Sjæl, om 
han ikke, naar han kom igennem Roskilde skulde 
standse og besøge mig. Det var et falskt, et forfænge- 
ligt Haab, han kom ikke og jeg hørte intet fra ham. 
Ved al min Grublen forekom det mig tilsidst, at det 
var mig, der havde handlet urigtigt — ja, jeg var vis 
paa, det var ene mig, der havde Uret, — det at vide 
ham nærmere, at tænke mig ham i de kendte Omgi- 
velser gjorde, at hans Billede stod klarere for min Sjæl, 
saadan gik det i flere Dage. 

En yndig Sommer-Eftermiddag gik jeg i Skoven for 
at tegne. Men hvor var det mig muligt at tegne? hele 
min Sjæl var kun hos ham. Jeg troer, der er et usyn- 
ligt magnetisk Baand, der fastholder visse Sjæle; saa 
er det med mig og ham, der er et Baand, som Tid 
og Afstand ikke kan løse eller bryde. Lad hvem der 
vil end le ad Inspirationer, jeg troer derpaa, jeg troer 
enkelte Mennesker staar i enkelte Øjeblikke umiddel- 
bart under Guddommens Paavirkning, jeg har kendt 
flere saadanne Øjeblikke. Sligt lader sig vel kun føle, 
vanskeligt forklare; hvad man i saadanne Øjeblikke 
foretager sig, er og bliver rigtigt, derom er jeg over- 
bevist, hvad end Reflektion, Kritik og Konveniens kan 
finde paa at sige derimod. Et saadant Øjeblik over- 
faldt mig midt i Skoven; jeg rev to Blade af min ^ 
Tegnebog, satte mig paa min Malerstol, skrev med 
Tusch en Koncept til et Brev til Tscheming^ skyndte 
mig hjem for at skrive det rent, bragte det til Posten 

8 

for at gøre det umuligt for mig i et andet Øjeblik at 
lade Reflektionen, Kritikken og Konveniensen faa første 
Ret over, hvad jeg holdt for guddommelig Inspiration. 
Og man sige, hvad man vil; fører det til, hvorom 
jeg ikke tvivler, at jeg snart bliver Tschernings lykke- 
lige Kone, at jeg ved Ømhed og Kærlighed forskønner 
hans øvrige Levedage, da har jo Grundprincipet, Hoved- 
momenterne i min Adfærd mod ham været fuldkommen 
rigtige, om der end nu og da kan indvendes noget mod 
enkelte Skridt, kan ankes betydeligt mod Formen, hvor- 
under denne Kærlighed er fremtraadtr 

Med næste Post 25. Juli [1844] modtog jeg Tscher- 
nings Brev, derpaa blev mit Brev skrevet, det varede 
længe, inden jeg fik Svar, fordi han var i Sverrig. Det 
glædede mig at høre fra ham, dog var Tonen og det 
bestandige jyDe**, han brugte i disse Breve, mig langt 
fra kær; jeg frygtede dog, jeg trængte mig for meget 
paa ham, at det i Grunden var ham kærest aldrig mere 
at have med mig at skaffe. Jeg skrev atter til ham; jeg 
troede at forstaa hans korte Skrivelse i Kanten af hans 
Brev^): „Hvor ligger da egenlig Eremitagen Svend- 
stedlille P*' og gav ham derfor at forstaa, at det ingen- 
lunde vilde være mig imod at se ham hos mig. 

Hans næste Brev, det lille røde, som jeg har kysset og 
kysset atter, viser, at jeg ikke bedrog mig. Jeg skrev ham 
til og raadede ham til at tage Ophold i Skomagerkroen, 

Derfra kom han ogsaa vandrende ud til mig Tirs- 
dagen den 17. September [1844]. 

Jeg sad og malede, jeg hørte Hunden gø, jeg hørte 
ham skrabe sine Fødder paa Jærnet og derpaa aabne 
Mansas Dagligstue-Dør og spørge om Frøken Lutzow. 
Jeg trak næppe Vejret, jeg blev staaende i min Stue, 
til Madammen kom og sagde, at her var en Herre, 
som vilde tale med mig, og i hendes Paasyn sagde vi 
hinanden Goddag; da hun havde lukket Døren, faldt vi 
i hinandens Arme. — 

1) Dat.: lo/a 1844. 

Vi spaserede, jeg fulgte ham paa Vej, og næste 
Morgen mødte jeg ham igen, og vi tilbragte en lykke- 
lig Dag med Spaseren, Samtalen og Spøgen. Med alt 
det ironiserede han dog over vor Kærlighed, og da vi 
talte om vor Kærligheds første Dage og om det første 
Kys, han gav mig, saa bandede han dette samme Kys, 
der havde bragt alle de Ulykker over ham: »thi holde 
Bryllup, løse Kongebrev, sætte i Enkekasse, det var 
dog noget Satans Tøj, men naar jeg nu bare havde 2000 
Rdlr. aarlige Indkomster, saa lige saa godt springe spm 
krybe i det, men nu med det jeg har, gaar det dog 
ikke an, saa maa jeg jo sige til mig selv: er Du gal, 
Tscherningy at gaa hen og gifte Dig paa Kildevand og 
Kærlighed!'' Vi lo begge og spøgede derover, det var 
jo ikke til andet. 

Han mente, at de Foretagender med det store Gaard- 
køb, han har i Sverrig, kunde sætte os i Stand til at 
gifte os. 

Vi var enige om at holde vor Forbindelse fuldkom- 
men hemmelig, og han fandt det ikke urimeligt [af mig] 
at blive, hvor jeg var, og [hvor] jeg dog i visse Maader 
havde det langt bedre, end jeg havde ventet, indtil han 
kunde hente mig herfra som sin Kone. Næste Morgen 
Kl. 8 kørte han herfra Gaarden med en lejet Bonde- 
vogn for at bese Terrænet ned ad mod Sorø for Jæm- 
banevæsnets Skyld, [thi] under dette Paaskud var han 
rejst fra Kjøbenhavn, dog blev vi enige om, at det var 
bedre, han i Kjøbenhavn sagde, at han havde besøgt 
mig. Hvad Udfald, hvad Samtale der er ført ved hans 
Besøg hos BolettCy det viser det gule Brev, som jeg 
modtog Søndag d. 29de; samme Dag rejste han, hvilket 
jeg senere har erfaret, til Sverrig. — Vel bedrøvede 
dette hans sidste Brev mig, vel frygtede jeg et Øje- 
blik, at det ikke var saa ganske Spøg, naar kan kaldte 
det Nemesis, det at være kommet saaledes i det, at 
han maatte gifte sig med mig. 

Men nu er jeg atter rolig, jeg véd jo, det er saa 

8* 

hans Maner at tale og være paa, at han ikke holder 
mindre af mig for det. Jeg er vis paa, han gifter sig 
med mig, saa snart hans Stilling og Indkomster tillader 
det. Og jeg er lige saa vis paa, at vi trods Aldersfor- 
skel og hvad der ellers kan indvendes, skulle blive 
lige saa lykkelige Ægtefolk, som vi har været vedhol- 
dende og dog i Grunden begge lige passionerede El- 
skende. 

Søndag den 13. Oktbr. tager jeg til Kbhvn. for at 
hjælpe Bolette med Flytningen, Lørdag den 19de tager 
jeg til Frederiksværk, fordi det keder mig at gaa i 
Kbhvn. og vente, til Skiftet skal være, og til Tscher- 
ning kommer fra Sverrig. Han kommer den 24de, eller 
25, 26, 27de, da mødes vi atter, — jeg længes efter ham 
og ofte ængster jeg mig, at noget Ondt skal hændes 
ham, som er mit Liv, mit alt, — derfor beder jeg Gud 
beskytte ham og unde mig snart den Lykke altid at 
kunne leve, hvor han er. — 

— Tscheming vilde, at jeg skulde søge om en Pen- 
sion, der for mig skulde være en heldig Præcedens, 
hvis den var bevilliget, før vi giftede os, for at jeg 
derved kunde have en Støtte, i Fald han tidlig døde fra 
mig, hvilket var det rimelige, da han nu var nær halv- 
treds, 22 Aar ældre end jeg. Jeg gjorde, som han for- 
langte. 

Af et Brev fra Eleonore Christine Lutzow. 

Ualen 1844.] 

Lørdag Morgen bragte en Garder mig 

Brev fra Fensmark \ hvori han bad mig at komme ud 
paa Kongens Palais Søndagformiddag Kl. llVé« ^^^ 
var kun 4 å 5 Mennesker, der skulde ind. Under disse 
ceremonielle Tilberedelser, opstillet der ved Naadens 
Dør og ventende, den, der var indenfor, skulde kom- 
me ud, var det dog, som om jeg kunde mærke, at 

1) Major Johan Henrik Fensmark (1797— 1S71), Adjutant bos Christian VIII. 

jeg havde et Hjerte, det forundrede mig; thi jeg tro- 
ede, at der var intet tilbage deraf, at Du havde det 
heelt og holdent. Naa, endelig stod jeg indenfor og nei- 
ede dybt for Majestæten. Nu skal Du høre vor Sam- 
tale: 9 Deres Majestæt har haft den Naade at tillade 
mig at overlevere min Ansøgning om Pension.'' Kon- 
gen modtager Ansøgningen og siger i en brysqueTone: 
ija, men jeg veed kun ikke, hvad De vilde her. De 
vidste jo nok, jeg vilde sørge for Dem.'' Da jeg kom 
ind, fandt jeg underlig nok ikke en Smule meer end 
et andet Menneske; da han talte til mig, fandt jeg ham 
mindre end et andet velopdragent Menneske, og jeg 
merkede atter ikke det mindste til at jeg havde et 
Hjerte, og svarede simpelt væk: « Deres Majestæt, jeg 
vilde overlevere min Ansøgning og vidste ingen anden 
eller bedre Vei at gaae end lige til Deres Majestæt!' 
Nu læste han lidt i Ansøgningen, gryntede lidt og 
spurgte, om min Søster var i Korsør. »Nej, Deres 
Majestæt, jeg har ingen Søster, og vi har aldrig været 
i Korsør, min Fader var General Lutzow af Artilleriet.*' 
»Ja, nu husker jeg, og jeg beder Dem om Forladelse, 
det forandrer jo ganske Sagen; jeg veed ikke, jeg tænkte 
paa andre Ting.*' Og han læste fort i Ansøgningen, 
men saae pludselig op paa mig og sagde: »Og De maler, 
jeg har seet mange smukke Malerier af Dem paa 
Udstillingen,*' talte saa om, at der vilde blive sendt 
min Courator et Schema at udfylde, at der jo ifølge 
min Stilling tilkom mig Pension, og at jeg kunde være 
sikker derpaa. Jeg saae for Resten godt, det er noget, 
han er saa vant til at sige, at han vist aldrig tænker, 
naar han siger disse Ord, det er hos ham en Hvile for 
Tanken. Han tabte Ansøgningen paa Gulvet, jeg tog 
den op til ham og fik derfor et Tryk i Haanden af hans 
højkongelige Venstre. 

Det var min første, men sikkert ogsaa min sidste 
Visit hos den gode Mand i). 

>) Først langt ben paa Sommeren 1845 faldt Resolutionen om en Pension 
paa 100 Rigsdaler. 

Af Dagbogen. 

SvendstedltUe den 26. Attcust 1845. 

Om Formiddagen havde jeg ingen overdreven stor 
Lyst til at bestille noget, hvilket jeg ellers altid har, 
saa pyntede jeg mig, gik til Skomagerkroen, strikkede 
nogle Omgange, før Dagvognen kom, der skulde bringe 
min Brudgom fra Kjøbenhavn. Vi tog, den ene, Brud- 
gommen, det Reelles Repræsentant, en Spaanæske 
indeholdende en Kransekage til vor Bryllupshøjtid. En 
Kransekage? Og sligt kan man ofre en Tanke, naar 
et saa vigtigt Moment er for Haanden? Ja Herregud, 
en Kransekage hører nu med til et Bryllup, og nu 
skulde vi jo for at have Lov til at bo og rejse sam- 
men, holde Bryllup og finde os i alle hermed forbundne 
Ceremonier, — altsaa Mandel tog Kagen i Haand, 
medens Bruden bar en anden Æske indesluttende 
Myrtegrenene til en Brudekrans; thi hun, der nu i 
flere Aar bandt sit lille tynde Haar ind i en Kappe, 
skulde nu paa engang, for at føje sin Slægt, pynte sig 
som Brud. Vi slentrede nu af til Svendstedlille, nød 
et Middagsmaaltid, og gik for at gøre en Visit hos 
Præsten, der den næste Dag skulde vie os. Det blev 
en dygtig Regn, da vi gik hjem, vaad blev jeg, og end 
vaadere min Tilkommende, da han atter skulde tilbage 
til Skomagerkroen. 

Den 27. Aug. 1845. Solen stod højt paa Himlen om 
Morgenen paa denne Dag, den vigtigste for hvert Pige- 
barn, paa denne store Dag, min Bryllupsdag! De havde 
sagt mig, at „jeg vilde blive højtidelig stemt, jeg vilde 
græde, jeg vilde ikke kunne spise, Hjærtet vilde sidde 
mig i Halsen,*' ja Gud véd alle de Fornemmelser og 
Tilstande, der ikke var forudsagt, at jeg skulde gen- 
nemgaa paa denne skæbnesvangre Dag! Naa og hvor- 
ledes var jeg da tilmode? Glad, rolig, lykkelig, næsten 
kaad, og hvorfor skulde jeg ikke være det? — Hvad 
i al Verden skulde bevæge mig til at være andet end 
glad og let om Hjærtet? — Jeg plukkede Blomster^ 

bandt Bnidekrans den Morgenstund, der var jo ingen 
anden paa Stedet, der vilde eller kunde gøre det £6r 
Bruden, der var ene uden Slægt og Venner, ene mel- 
lem Fremmede, men gode velvillige Mennesker, ene 
pyntede hun sig og ene kørte hun til Kirke med sin 
Udkaarede, og ingen savnede hun, thi han var hende 
alt. — 

Ensomt og mørkt, fjernt ude ved Landevejen stod 
vort Brudehus. Uden Velkomst, uden Afskedshilsen af 
glade Slægtninge flyttede vi vore Kufferter og Pakker 
ind i vort Brudegemak, der var en yderst tarvelig af 
Fluer besudlet Stue [i Skomagerkroen] med en stor 
messingbeslaaet Dragkiste, to store Senge med mørke- 
rødt stribet Bomuldstøjs Omhæng og uhyre Dyner, 
to Stole, et Vandfad og et Haandklæde og et stort 
Slagbord, som vi strax tog i Brug for endnu samme 
Aften at skrive, Tscherning til sin Søster, jeg til 
min Broder for at anmelde os som ægteviede Mand 
og Kone. 

Åf Optegnelserne. 

Næste Morgen ^ørte vi videre ud i Verden. Tscher- 
ning kendte ikke Jylland og havde Lyst til at se Landet, 
Maalet var Aggerkanalen og Vesterhavet. Det var en 
ret fornøjelig Rejse ^). Da vi var i Flensborg, foreslog 
Tscherning^ at vi skulde besøge Hertugen af Augusten- 
borg, der havde indbudt os. Jeg havde ingen Lyst 
dertil, iblandt andet, fordi mine Klæder aldeles ikke 
passede til en saadan Visit; en oprindelig meget køn 
ulden Kjole var af Regn krøbet saaledes ind, at jeg 
skammede mig over at gaa paa Gaden med den. Det 
førte ogsaa til, at man i et Par Byer, hvor vi kom til 
at være samtidig med en Gøglertrup, raabte til os: 



1) Reisen gik over Holbæk, Kallundborg, Aarhus og andre jyske Byer til 
Lemvig og Agger, derfra sydpaa, Indtil den endte I Flensborg. Fra denne Rejse 
foreligger der en af Eleonore Christine Tscherning skreven meget livlig Dag- 
hogy som Pladsen Ikke tillader at medtage. 

„Bajads, hej Bajads, skal du danse i Aften?** Men 

Tschemittg saa med sin store graa Hat og sine brune 

Lærreds Sko sikkert ogsaa pudsig ud. I en Bagerbutik, 

hvor jeg købte noget Hvedebrød, spurgte man mig, om i 

hele Truppen rejste i Dag. 



Ide første Dage af Oktober 1845 flyttede vi ind i 
Tschernings Ungkarlelejlighed, 3 Værelser uden 
Køkken i Brolæggerstræde, Værten var Brygger Ja- 
cobsen. Den Etage, hvoraf vi beboede de tre Værelser, 
havde tidligere været beboet af Jacobsens Moder, og ved 
hendes Død lejede Enken Fenger Lejligheden og overtog 
Tscherhing med den i). 

Det var en stor Forandring fra det friske Landliv 
og de vexlende Billeder paa Rejsen at sidde der i den 
snævre mørke Gade og se paa vore Genboer, en alt 
andet end tiltalende Jødefamilie. Jeg søgte jo paa den 
bedste Maade at udfylde Tiden med Haandarbejde, med 
at sætte vore smaa Maaltider frem, koge paa en Spi- 
ritus-Lampe og paa et stort Fyrfad. Middagsmaden 
hentede en Karl til os i en Madspand, og de brugte 
Kar og Tallerkener blev afvadsket oppe paa et Kvist- 
værelse, som vi havde lejet til en gammel Sypige, 
Susanne Bertelsen^ der gav os en og anden Haands- 
rækning for at faa frit Værelse og The Morgen og 
Aften. 

Vi havde ikke været ret længe i Byen, før Tscher- 
nings mange Bekendte søgte ham. Jeg havde paa det 
bestemteste frabedt mig at gøre alle disse fremmede 
Mennesker Visitter. „Kun 6n Familie, ** sagde Tscher- 
ningy „maa Du gaa til, det er mine sande Venner, 
maaske vil de ikke more Dig, men de er saa fortræffe- 
lige.** Jeg gik ud til dem, blev modtaget med al op- 

1) Gaarden Nr. 5, der eledes af Kaptafn, Brygger Jacob Christian Jacobsen 
(1811—87), der Aaret efter anlagde Gamle Carlsberg. Hans Moder Caroline 
Fredrikke Schellbeck døde 5. Februar 1844, Tscherning havde altsaa Ikke boet 
der Icnge. 

tænkelig Velvillie, og Tscheming havde Ret, det var 
sande Venner, altid ens og uforandrede til deres Død; 
med den inderligste Hengivenhed vil jeg altid tænke 
paa dem alle, især de to kære Gamle ^). 

De første, der indbød os til et større Selskab, var 
Professor /. L. Helberg og hans beundrede Hustru; 
hans Moder Fru Gyllembourg boede hos dem. Det var 
et nydeligt Hus. De var mig forresten ikke helt frem- 
mede, thi Fruen, der malede hos Tante Stine Løvmandy 
havde, da jeg var ung Pige, hørt, at jeg var ret flink 
til at fabrikere saavel Tøj- som Papirsblomster, hun 
fik Lyst til at lære det og bad mig komme for at vise 
hende tilrette dermed i Paaskeugen, da Theatret holdt 
Ferie hele Ugen. Jeg kom der daglig, og det gav An- 
ledning til, at hun fik Nøgle til vore Haver paa Chri- 
stianshavn, Heibergs boede dengang tæt ved Knippels- 
bro^. Senere, da vi blev indbudt til dem og jævnlig 
kom der uopfordret om Aftenen, naar de tog imod, 
efter at Fruen kom hjem fra Theatret, boede de paa 
Søkvæsthuset i en Boligø, som de igennem Etatsraad 
Suhr^) havde vidst at forskaffe sig af hans daværende 
Huslæge, der havde den som Fribolig. Det var en 
dejlig Bolig med tilhørende yndig lille Have. 

Det var behagelige Aftner, man tilbragte dér. Hei- 
berg og Tscherning førte jo mest Ordet. Fru Gyllem- 
bourgyåen meget lovpriste Skribentinde, var dengang 
en temmelig tavs, meget ældet Kone, umaadelig grim, 
rynket, med store hængende Poser omkring de vel 
endnu ret livlige Øjne, der mest mindede om et Par 
forskrækkede Øjne i et gammelt Skruptudsehoved. Hvor 

1) Der hentydes her til den bekendte Famille Owen. Den engelsk fødte Joseph 
Owen (1789—1862) kom hertil 1813, nedsatte sig som Vinhandler og begyndte 
1821 Anlæggelsen af sine mange Fabrikker. Han var gift med Susanne Christine 
V. d. Pahlen (1794-1884). 

*) Brogade Nr. 3. 

S) Overgaden oven Vandet, Hjørnet af Baadsmandstræde. Se Fru Heibergs 
Memoirer, I. Side 332. Folkeudg. 

*) Indehaveren af Huset J. P. Suhr & Søn, Etatsraad Johannes Theodor 
Suhr (1792—1858) var en af Tschernings nærmeste Venner og Omgangsfæller. 
De kendte hinanden fra Frederiksværk, hvor Suhr 1827 havde forpagtet Kobber- 
valseværket. Han var gift med sin Kusine Caroline Falch (1790-1856). 

lidt mindede hun om den Person, som Juel i sin Tid 
havde malet et Portræt af, der hang i Dagligstuen, 
egenlig smuk var hun vel ikke derpaa, men man saa 
dog gerne paa det Ansigt. Jeg var for Resten forud 
indtagen imod hende paa Grund af hendes Opførsel 
mod hendes Søns Fader, den landsforviste P. Å. Hei- 
berg. Den sidste Gang, jeg saa hende, var en Dag, jeg 
gik ud for at gøre Heibergs en Visit. Jeg blev lukket 
ind til Fru Gyllembourg, der havde Pigen til Hjælp 
ved sin Paaklædning, men det tog lang Tid, inden hun 
kunde faa Manchetterne til at sidde efter éfnske, med 
Kraven var det endnu værre, og Brystnaalen — ja 
hvilken skulde det være? Tjeneren kom et Par Gange 
og mindede om, at nu blev Maden bragt paa Bordet, 
thi der skulde spises tidligt, da Fru Heiberg skulde 
spille den Aften, og jeg forføjede mig bort, før den 
Gamle endnu var helt færdig. Ikke ret længe efter 
døde hun^). 

I mit Ægteskabs senere Aar kom vi der saa godt 
som ikke, men traf jævnlig Heibergs hos Etatsraad Th. 
Sahry dels her i Byen, dels paa Sølyst, hvor Heibergs 
boede om Sommeren. Suhr var aldeles fortryllet af 
den smukke, indtagende og indsmigrende Etatsraadinde 
Heiberg*). Det var tydeligt, at hverken hans døve Kone 
og heller ikke adskillige af Suhrs Slægtninge følte den 
samme Sympathi og Beundring for Fruen som den 
gamle stive, tilsyneladende iskolde Grosserer og Etats- 
raad. Efter hans Død saa vi omtrent aldrig mere noget 
til Heibergs. 

Alt som Tscheming mere og mere gik over til 
Bondepartiet, vendte hans tidligere Omgangsbekendte 
os Ryggen. Suhr og Owen blev blev ham tro til det 
yderste. Hvem var nu disse Omgangsbekendte? Der 
var Grosserer Ferdinand Tutein og hans gamle Fader 
Etatsraad Tutein, der om Sommeren boede paa det 

1) Fru Gyllembourg døde d. 2. Juli 1856. 

^ Se Fru Helbergs Memoirer, I. Side 333 ff. 

yndige Rosendal paa Østerbro^). Hvor mange Gange 
har vi ikke siddet dér tilbords og efter Bordet vandret 
omkring i den store dejlige Have, der strakte sig lige 
ned mod Stranden, hvor vi sad og saa paa de mange 
Sejlere ude i Sundet. Borte, borte er det altsammen, 
endnu ligger dog Rosenvænget som en fredelig Rest, 
men snart vil ogsaa det forsvinde og gaa ind med i 
den store Stenbunke: denne „Hoved- og Residensstad', 
denne Kræftskade paa det lille sønderlemmede Land! 
I disse to Grossererhuse kom der mange, mange 
Mennesker sammen. Sønnen Ferdinand Tuteins Hustru, 
født Siboni, var en Dame med store musikalske Evner, 
en smuk Kone med et italiensk Anstrøg. Alt, hvad der 
levede her eller kom tilrejsende af musikalske Celebri- 
teter, fandt hos hende en varm Beskytterinde og havde 
et godt Tilhold der i Huset. Hun kom ogsaa tilhove og 
søgte at knytte forskellige af Hoffets Personale til sit 
Hus, thi hun holdt nok af at sole sig i den Glans, som 
udstraalede fra Konger, Dronninger og Prinser. I sin 
Tid, da Tscherning lavedes til at blive en opgaaende 
Sol, var hun ham inderlig bevaagen, hvortil vel hans 
smukke Person og indtagende Væsen bidrog. Han var 
deres ugenlige Gæst, selvskreven til deres Nytaars- 
aften, hvor jeg ogsaa, det Aar vi var bleven gift, var 
tilstede. Der var tæt med Gæster af alle optænkelige 
Slags, og da Klokken slog tolv, stod vi alle op, hver 
med sit Glas i Haanden, i Hjørnestuen paa Hjørnet af 
Badstuestræde og Vimmelskaftet. Næste Nytaaar fik 
vi ingen Opfordring. Tscherning vidste ikke rigtig, 
hvorledes han skulde stille sig; vi gik forbi og saa 
hele Lejligheden oplyst, saa vendte vi om og gik hjem. 

1) Etatsraad Friedrich Johan Tuteln (1757—1853) var Ihændehaver af Huset 
F. Tutein & Co. og hørte til Kbhvns. rige Patriciere ; han og hans Hustru, den musi- 
kalske, senere sindssyge Regine Sophie Wraatz (1766—1847) førte et stort Hus I 
deres Gaard i Vimmelskaftet Nr. 47 eller om Sommeren paa Rosendal eller 
paa Edelgave ved Maaløv. Han var Grosserersocietetets Formand 1832 — 42. 
Han og hans eldste Søn Ferdinand Tutein (1788—1860) frasagde sig 1848 det 
preussiske Konsulat paa Grund af Krigen med Tyskland. Den sidstnævnte var 
gift med Josephs (Pepina) Siboni (1806—66), en Datter af Syngemesteren ved 
det kgl. Theater Professor Guiseppe Siboni. 

Saa kom 1848, og fra den Tid forandredes vort For- 
hold væsenligt der i Huset. Dog kom hun efter vort 
første Barns Fødsel med en ganske yndig, hvid bro- 
deret Bamekjole. Hun var et ejendommeligt indtagende 
Menneske, en Kunstnernatur med stærke Stemninger. 

Hos den gamle Etatsraad Tutein blev vi ved at 
komme en Del, især i Badstuestræde, da han havde en 
ugenlig Modtagelsesaften, hvor vi hyppig indfandt os, 
og hvor der var hyggeligt i de smukke Værelser, naar 
de store Stykker Brænde luede i Kaminen. Hans Kone 
havde i mange Aar været sindsforvirret, men levede i 
Hjemmet under en Plejerskes Tilsyn. Paa Rosendal 
kunde man nu og da se hende som et Spøgelse vandre 
om i Haven. En Dag, da jeg stod her i Byen og be- 
tragtede en meget smuk Portrætgruppe: Fruen som 
ung med en Søn paa hver Side, kom den gamle Mand 
hen til mig, lagde sin Haand paa min Arm og sagde 
med et Suk: ^a, saaledes var det dengang, og nul*, 
han pegede op mod Loftet, hvor der hørtes en rastløs 
Vandren frem og tilbage af tunge slæbende Skridt, — 
deroppe levede den ulykkelige afsindige Gamle, om 
hvem man fortalte, at hun engang havde forladt sin 
Mand med en Officer, men at Manden igen havde taget 
hende til Naade; om det er sandt véd jeg ikke, — hvad 
véd man i det hele taget? Var man saa klog og saa be- 
tænksom at holde Dagbog i rette Tid, da kunde man 
skrive noget fyldigere, naar man som jeg har levet i 
en saa bevæget Tid og med saa mange forskellige Men- 
nesker; nu maa man tage tiltakke med en gammel Ko- 
nes Erindringer, men maaske kan det dog i et ledigt 
Øjeblik more mine Børn og Børnebørn. 

Lidt efter lidt var jeg altsaa saaledes blevet indført 
i Tschemings store Omgangskres, og der var de Uger, 
da vi var budne i Selskab de fleste Dage i Ugen, i det 
mindste 3 til 4 Gange. Underlig nok fandt jeg virkelig 
Behag deri, man hørte livlig Samtale, traf Folk, som 
man syntes godt om og morede sig med at tale med. 

Ja, det at staa ganske stille i en Krog og iagttage denne 
brogede Vrimmel, som var mig noget helt nyt, og bag 
efter at tale med Tscheming derom, var ikke det mindst 
fornøjelige. 

Lige over for én Familie vedblev jeg at være urok- 
kelig, trods de gentagne Anmodninger, Tscheming kom 
med, om dog engang at gøre Visit dér. Det var hos 
Konsul Alfred Hages^). Jeg havde hørt ufordelagtige 
Rygter om hans Kone, tidligere gift med en Præst 
Michelsen. Jeg kunde ikke beslutte mig til at træde i 
noget, der kunde ligne Venskabsforhold til en Dame, 
der ifølge mine dengang strenge Grundsætninger ikke 
kunde undskyldes. Man bliver klogere og mere liberal 
med Aarene. Enfielig en Dag gav jeg dog efter og 
gjorde en Formiddags- Visit, hvorpaa vi strax blev ind- 
budt til et stort splendid Middagsselskab. Jeg maatte 
indrømme, at det var mere fornøjeligt end de fleste 
Middagsselskaber, thi de havde der i Huset samlet et 
godt Udvalg af den Tids fornøjeligste Mennesker, dels 
politiske, dels Kunstnere og Kunstelskere, som vi se- 
nere traf sammen med i det nye gæstfri Hus. Foruden 
Familien Puggaard^ den ældre, gift med Hages Søster, 
den kunstnerisk begavede Fru Bolette Puggaard, og de- 
res Datter Marie gift med Orla Lehmann, traf man der 
Gjødvad og Ploug, Professor Høyen med Familie, Mar^ 
strand. Bissen, Advokat Brock, Lægen Fenger med hans 
sjældent smukke Kone, Heise, Christian Richardt, som 
dengang var ganske unge. Ikke kan jeg blot tilnær- 
melsesvis huske den store Kres der samledes, men 
det kan jeg huske, at ingen viste os saa megen Op- 



1) Konsul Alfred Hage (1803—73) flyttede 1842 sin store Forretning frt 
Nakskov til Kbhvn. Han var i Kompagni med sin Svoger Hans Puggaard, og 
de tjente begge en betydelig Formue. Han var en ivrig nationalliberal og skan- 
dinavisk Politiker og fra 1852 i en Række Aar Folkethingsmand, men følte 
sig dog i mange Punkter knyttet til Bondevennerne. Hans rige og gæstfri Hus 
var et Samlingssted for Videnskabens, Kunstens og Politikens Mænd. 1840 blev 
han gift med en Datter af Fyrinspektøren paa Nakkehoved Frederikke Vilhel- 
mine Faber (1810—91), der 1837 blev skilt fra sin første Mand, Kateket i Nak- 
skov M. C. V. Michelsen. To Døtre af hendes første Ægteskab blev gift med 
Ploug og Bissen og en tredie (Hages Datter) med Komponisten P. Heise. 

mærksomhed som Hages, og det varede ikke længe, 
før Fruen ved sit vindende Væsen, ved sine aabne 
ligefremme Udtalelser om sit Livs Fata og Tilskikkel- 
ser, sin tungsindige Anger over Fejl, hun havde be- 
gaaet, — en Anger, der næsten forekom mig sygelig 
— fuldstændig vandt mit Hjærte. Hage bar hende paa 
Hænderne og var et Mønster paa en Stedfader lige 
over for Døtrene af hendes første Ægteskab, men især 
overfor Konens Førstefødte, en Søn. 

De arrangerede en Gang om Ugen en stor Sam- 
menkomst om Aftenen. Der begyndtes med en Fore- 
læsning over Kunst af Professor Høyen. Jeg maa med 
stor Skam tilstaa, at jeg ofte blev søvnig, naar han 
spandt Traaden for lang; jeg søgte en fjern Krog, jeg 
kneb mig og stak mig med Knappenaale, men jeg er 
dog vis paa, at det blev opdaget, at jeg af og til nik- 
kede. Jeg har altid havt svært ved at holde mig vaagen 
om Aftenen, naar der blev talt uafbrudt, ja selv i min 
Ungdom, da jeg hørte Forelæsninger af Professor Clau- 
sen paa Universitetet, kunde jeg stundom have ondt 
nok ved midt om Formiddagen at holde Øjnene aabne. 

Det var mange Aar vi kom der i Huset, saa vel i 
Byen som ude paa deres dejlige Landsted Stokkerup, 
hvor Hages fire smukke Drenge voxede op. Den mindste, 
Hother, et dejligt Barn, var vel 3 Aar, da han, kort 
efter de var flyttet til Byen, blev syg og døde af Hjærne- 
betændelse^); jeg gik næsten daglig til den stakkels 
Moder, der sad der ved sit dødssyge Barns Leje. En 
Dag kom gamle Konferensraad Ole Bang (Ole Lukøje 
kaldet) stormende paa sin sædvanlige støjende Maade 
ud fra Sygestuen. Hvor det stødte mig. Hvilken Mod- 
sætning til Fengers stille betænksomme Maade, da jeg 
en anden Gang traf ham dér ^). Saadan skulde en Læge 
være, til saadan en Læge kunde man med Haab og 
Fortrøstning vende sig, naar Sygdom og Dødsangst 

1) Hother Hage f. 1845 d. 1848. 

S) L«gerne Oluf Lundt Bang (1788—1877) og Carl Emil Fenger (1814-84). 

havde holdt sit Indtog hos en. Senere blev Fenger vor 
Huslæge. Han var det, indtil han blev Minister, og 
han var ikke alene vor Læge, men han var vor Ven, 
og faa eller maaske ingen Mennesker har jeg skattet 
saa højt baade som Menneske og Læge. 

Jeg har nu gjort en lille Runde i de fine rige Huse, 
hvor vi den første Vinter af vort Ægteskab var Gæ- 
ster, alle disse Huse, der nu er lukkede sammen med 
de mange mere eller mindre betydelige Mennesker, 
der nu næsten alle for kortere eller længere Tid siden 
hviler i deres Grave. Jeg vender nu tilbage til vort 
lille tarvelige Hjem i det snævre graa Brolæggerstræde, 
hvor der selvfølgelig ikke var Anledning til at gøre 
noget, der kunde kaldes selskabelig Gengæld, overfor 
Folk med saa flotte Vaner som de Familier, jeg her 
har nævnt. Nogle faa Gange havde vi imidlertid den 
Glæde at beværte med en tarvelig Kop The: Professor 
Høyen med Kone og Søster, Malerne Lundbye og Skov^ 
gaardy Redaktørerne af , Fædrelandet* GJødvad og Ptoag, 
og Tschemings Søster Lise med Husbond, dengang Major 
de Meza, Naar saadanne Aftener var sluttede med liv- 
lig og fornøjelig Samtale, var vi altid enige om, at det 
galdt dog egenlig ikke saa meget om at være samlet i 
store pompøse Sale, om Borde, der bugnede under Sølv 
og Krystal, mange Retter og mange fine Vine, men at 
være samlede i en lille snæver Kres af flinke begavede 
Mennesker, der frit udtalte sig om Emner, de var voxne 
og om hvilke fælles Interesser drejede sig. 

Et var der, som især Tscheming ikke var tilfreds 
med, og det var det, at det lod til, at vi skulde blive 
barnløse; han var saa fremrykket i Aar, han havde nu 
ikke længer Tid at vente. Jeg sagde, at jeg ikke fandt 
det saa slemt, thi man blev da ved at være mere for 
hinanden. Børn afledede saa meget Moderens Tid og 
Interesser fra Manden. 

Min Broder havde en kort Tid været beskæftiget 

hos en Finerskærer Frederiksen ved et Skæreri, denne 
havde indrettet her i Byen ^), men det gik ikke til Til- 
fredshed, og min Broder vendte atter sine Tanker til 
sine Landmandstilbøjeligheder, og glimrende Udsigter 
fremstillede sig for ham ved den store Hedegaard 

Nørre Karstoft. Vi tog om Efteraaret [1846] over 

for at se til ham. Vi forefandt et underligt forstyrret 
Husvæsen, og jeg følte mig alt andet end vel tilmode. 

Det mest oplivende var at se Kreaturet og de 

store Gedeflokke med de mægtige Horn vende hjem 
trn, Heden, hvor Hjejlerne skreg og Gøgene kukkede 
i hundredevis. Det var et ejendommeligt Liv derovre 
med de store Udsigter, hvor alt tabte sig i fjerne Taa- 
ger, stundom i et Fatamorgana. — 

Saa vendte vi da endelig efter nogle Ugers Ophold 
tilbage til vort gamle Liv i Brolæggerstræde, hvor vi 
imidlertid opsagde vore Værelser, da vi erkendte, at 
til min anstundende Nedkomst i April ^) vilde det være 
ugørligt at leve paa den Maade uden Køkken. — Der 
fandtes en Lejlighed paa Gammeltorv øverst oppe i et 
Sted lige for Raad- og Domhuset. Den var paa sex 
meget lave Værelser, for stor og for dyr for os, derfor 
tog vi en ung Kostgænger i Huset, Dirksetij en hol- 
stensk Præstesøn, der vilde forberedes til at blive 
Militær '). 



Der var paa den Tid [Efteraaret 1847] stor Spæn- 
ding i Gemytterne. Der var stor Misnøje med Christian 
den Ottende^ man havde sat store Forhaabninger til 
hans Regeringsførelse. Det var ved et saadant Udbrud 
af Misfornøjelse, at Tschemingj der altid havde været 
en varm Beundrer. og Tilhænger af Christian den Ot- 



1) Den bekendte FlnérskKrer, senere Bankdirektør Hans Peter Frederik- 
sen (1810—91) var en af Tschemings Protegéer. 

*) Den Kldste Datter, Marie Elisabeth Tscheming blev født 11. April 1847. 

^) Christian Wilhelm Dirksen var Landkadet uden Gage og blev afske- 
diget v/u 1848. 

tende havde sagt: »Hvor kan I være saa misfornøjede 
med ham? Hvor kan I forlange, at han skal handle 
anderledes efter at have set, at hans Forgænger næ- 
sten blev kanoniseret? Vilde I have skaifet denne et 
andet Syn paa Sagen, skulde I have taget Laaget af 
Frederik den Sjettes Kiste og spyttet paa ham.' Se det 
var en af Tschemings kraftige drastiske Udtryksmaader, 
som jeg ofte har bebrejdet ham. Man udelod Forud- 
sætningerne og opbevarede kun Slutningsbemærkningen. 

Om Christian VIII var Tscheming og jeg aldrig enige; 
nu var denne Konge vel endnu ikke nogen gammel 
Mand, men dog paa Slutningen af sin Bane. Frederik 
VII, dette tilsyneladende uheldige Individ, to Gange 
skilt fra sine Koner, var i intimt Bekendtskab med en 
Modehandlerinde, Jomfru Rasmnssen, der havde været 
Bertings Elskerinde og levet i Paris og gjort Opsigt 
ved at etablere en Modehandel i Vimmelskaftet, hvor 
hun i Vinduet lod opstille Modevarer paa en Voxdukke, 
der stadig drejede sig rundt. Der blev fortalt, at Prin- 
sen en Dag ved at være tilstede ved en Ildebrand i 
Vimmelskaftet havde set denne Dukke, og i den Me- 
ning, at det var Modehandlerinden, sendt Bud efter 
hende. Jomfru Rasmussen indfandt sig, og Baandet 
mellem dem blev uløselig knyttet. Fra andre Sider er 
det sagt, at det var et Bekendtskab allerede fra den 
Tid, da han levede i en Art Forvisning i Fredericia, 
og at hun stadig havde skrevet Breve til ham og kaldt 
sig hans Skytsaand^). 

Geheimeraad Scheels^ fortalte mig, at da der var 
Tale om Prinsens andet Giftermaal, var han meget 
uvillig til at gaa ind derpaa; men at Faderen stod fast 
paa at faa det i Stand for at skaife en Tronarving. Han 

1) Om Oprindelsen til Bekendtskabet mellem Frederik VII og den senere 
Grevinde Danner henvises tU Biogr. Lex. samt til Brevet Side 38 1 C. Bruun : 
Erlndrinfer fra det camle kgl. Bibliotbek. Kbh. 1006. 

*) Ueheimekonferensraad Ludvig Nicolaus Scheele (1796—1874) var en per* 
sonlig Ven af Frederik VII og 1 høj Gunst hos Grevinde Danner. Han dannede 
1854 det bekendte Decemberministerium. Det var vel for en stor Del som Antf- 
Sksndlnav, at han sluttede sig saa varmt til Tscheming. 

gjorde den Indrømmelse, at førte det ikke til det for- 
ønskede Maal og blev han ked af sin Kone Nr. 2, skulde 
han have sin fulde Frihed over for Jomfru Rasmussen. 
Scheele mente, at Christian VIII havde begaaet et stort 
Misgreb ved ikke at fastholde Ideen om Prinsesse 
Åttgastay der senere blev gift med Baron Blixen Finecke ^). 

Christian VIII var blevet syg, meget syg. Der var 
en stor urolig Spænding Landet over, mest her i Ho- 
vedstaden. Den 20. Januar 1848 var Tscheming og jeg 
til Middag hos OwenSy hvorfra der gik Bud paa Bud til 
Amalienborg, og ved Bordet var der en trykket Stem- 
ning. Saa lød det: „ Kongen er død.* 

Hvad vilde nu komme? Et underligt uhyggeligt 
Havblik var det før Stormen. „Christian den Ottende 
er død, leve Frederik den Syvende!^ 

Saa kom i Februar Efterretningen om at Orleans- 
eme var udjaget af Frankrig, og saa bredte Dønnin- 
gerne sig videre over Europa. Der skulde smeddes, 
medens Jæmet var varmt. Begivenhederne i Hertug- 
dømmerne, Oprøret, Møder og Taler her i Kjøbenhavn, 
Kasinomødet — det var et underligt, forventningsfuldt 
forvirret Liv, en Tid man kun oplever en Gang i sit 
Liv, en herlig opløftende Tid, hvor det var, som der 
kun slog ét stort almindeligt Hjærteslag i hele Befolk- 
ningen. 

Saa kom Martsdagene ^, 

Den Dag, da Byens 32 Mænd skulde gaa til Slottet 
for at bede Kongen om et Ministerskifte og om en fri 
Forfatning [20. Marts], var der i vor Lejlighed overfor 
Raadhuset, hvorfra Toget skulde udgaa, hele Tiden 
fuldt af Folk for fra vore Vinduer at se den store 



1) Prinsesse Augusta (1823—89), Datter af Prins Wilhelm af Hessen, Sø- 
ster til afd. Dronning Louise, blev 1854 gift med Baron Axel Blixen-Finecke til 
Dallund og Nesbyholm (1822—73). 

>) I det mange Steder noget overfladislie Manuslcript, der af og til liun be- 
staar af lese Stemnlngsudbrud, henvises der her som ofte, naar ofTenlige Begi- 
venheder omtales, til Tschernings Efterladte Papirer. Disse udlcom 1876—78, 
altsaa før hun har sicrevet dette.. 

Med Hensyn til Marts-Begivicnhedeme henvises saaledes til Efterl. Papi- 
rer II, 261 flg. 

9* 

Folkestimmel. Det saa ud dernede, som om Brostenene 
var blevet forvandlede til levende Mennesker. Fædre- 
landske Sange og Hurraer rungede op til os, naar en 
eller anden bekendt Person viste sig. 

Hvorfor har jeg ikke en Digters glødende Pen for 
at kunne skildre det Øjeblik, for at kunne tænde Glød 
og Liv i en Slægt, der nu kun kan opflammes et Øje- 
blik af en Sanger, en Skuespillerinde, en Gøgler af en 
eller anden Art, i en Tid, der er mest modtagelig for 
alt det, der ikke duer ret meget, — men det gaar jo 
saaledes, det kan ikke være anderledes, der indtræder 
Slappelse efter store Anstrængelser. Det var en Tid, 
da vort lille Land maatte anstrænge sig over Evne, — 
saa gik det i Hi ligesom Bjørnen. 

Jomfru Rasmussen var alt dengang paa Slottet hos 
Kongen, der søgte Raad hos hende, og med en pas- 
sende Takt og Forstand raadede hun ham til at sende 
Bud efter den gamle hæderlige Grev Moltke ^), der saa 
om Natten plejede Raad med den unge raadvilde Konge. 
Da Deputationen om Formiddagen ledsaget af det uover- 
skuelige myldrende Tog af alle Stænder kom til Slottet, 
meddeltes det allerede, at de gamle Ministre var af- 
skedigede. Nu stod altsaa tilbage at faa et nyt folkeligt 
Ministerium dannet. Det er ikke her Stedet at omtale 
de Dages Begivenheder, de er noksom kendte og bedst 
for vort Vedkommende belyst i Tschemings efterladte 
Papirer i Begyndelsen af hans Selvbiografi. 

Martsministeriet, hvori Tscheming tog Sæde som 
Krigsminister, blev dannet. Han tog Ophold i Mini- 
steriet paa Amalienborg 2), da Arbejdet i den første Tid 
var overvældende baade Dag og Nat, da alt i en Fart 
skulde gøres rede for at møde Opstanden i Hertug- 
dømmerne med væbnet Magt. Vi var kun lidet i Stand 



1) Ministeren Grev Adam Wilhelm Moltke (1785-1864). 
t) I Christian VII.s Palæ. 

til at bringe en kampdygtig Hær paa Benene, og dette 
havde Tscheming paataget sig. 

Det maa indrømmes, at man fra alle Sider kom ham 
i Møde med Velvilje, med Hjælp og Fortrøstning, og 
saa op til ham som Fædrelandets Redningsmand. Unge 
Mennesker af alle Stænder meldte sig som Frivillige. 
En Dag kom jeg i en Visit op til Fru Pipina Tutein ^), 
hun tog noget koldt imod mig, thi hun syntes ikke om 
Sagernes daværende Tilstand og især ikke om, at hen- 
des unge blonde Søn William havde meldt sig som Fri- 
villig og en af Dagene skulde afgaa til Armeen ^). Det 
gilf imidlertid ham som adskillige af de Frivillige, Be- 
gejstringens Øjeblik er ét og Virkeligheden et andet; 
naar Marschen med fuld Oppakning trykker det unge 
uprøvede Legeme, gør man helst omkring, naar man 
er kommen paa den anden Side Nørrefælled. Mange af 
de Frivillige gjorde med stor Udholdenhed Felttoget 
med, og ikke faa maatte til deres Slægtninges store 
Sorg ofre deres unge Liv for en Sag, der senere har 
kostet saa store Ofre, saa meget Blod. 

Hvor klart staar det Øjeblik for mig ude i Krigs- 
ministeriet, da Tscheming viste mig paa Kortet, hvor- 
ledes de hertugelige Tropper, med samt de tyske Tur- 
nere, stod. Ja, bliver de der, saa har vi dem! Men 
træder Tyskland til, da er vi magtesløse I ^ sagde han. 

Den 9. April stod Slaget ved Bau, der vakte Jubel 
i Byen. Efterretningen kom den 11,, vi fejrede vor 
førstefødte Datters Fødselsdag, og der var mange, der 
indfandt sig hos mig med Lykønskninger. 

Den 18. April om Morgenen, den Dag 3die Bataillon 
under Major Bloms^) Kommando skulde indskibes paa 
„Iris* for at gaa til Armeen, modtog jeg et Brev fra 
Enke-Oberstinde Lundbye, der bad mig om at gøre, hvad 



1) Se Side 123. 

S) William Axel Tutein (1829—1901) gilc som Rus med som Frivillig i Krigen 
1848. Han var senere Bestyrer af Sulclcerhttset i Helslngørsgade. 

8) Militærforfatteren, Major Hans Jørgen Blom (1792—1864). 1849 Oberst. 
1852 Afsked. 1854 Landstingsmand. 

jeg formaaede, for at afholde hendes Søn, Maleren Jo/i. 
Th. Lundbye^ fra at melde sig som Frivillig. Vor Kost- 
gænger, den unge Dtrkseriy havde fortalt mig Dagen i 
Forvejen, at han havde set Lundbye i Mundering. Jeg 
ilede med Moderens Brev til Tschemingi der svarede 
mig, at derved var for ham intet at gøre. Jeg skrev et 
Brev til Lundbye med Moderens Brev indlagt og fik 
Dirksen til at søge ham paa Skibet, hvor han imidlertid 
ikke var at finde, Brevet blev afleveret til en af hans 
Kammerater; om han nogensinde har modtaget det, véd 
jeg ikke. To eller tre Dage efter kom Høyen en For- 
middag op til mig, han saa meget bekymret ud. 

„Lundbye er dødl* raabte jeg. Ja, han var død. Da 
jeg engang et Par - Aar efter mødte hans Moder, sagde 
jeg: 9 Føder jeg denne Gang en Søn, skal han hedde 
Johan!« Jeg holdt Ord.i) 

Det var ret naturligt, at Dirksen som født Holstener, 
med det Formaal at blive Militær, maatte føle sig ilde 
berørt i vort Hus. Han opgav da ogsaa at søge ind paa 
den Levevej og rejste hjem til sine Forældre. 

Min Broder havde slidt sig smaat igennem ovre 
paa sin Gaard paa Heden, alle Breve fra ham lød kun 
lidet fortrøstningsfulde, værre blev det afsondrede Liv 
for ham i denne bevægede Tid, og han udtalte Tilbøje- 
lighed til ogsaa at gaa med som Frivillig. Tscheming 
bad ham for al Ting rolig passe sin Dont. 

Jeg vender tilbage til mit Hjem i den urolige Tid, 
af hvilken jeg har givet en Skildring i „Tschemings 
efterladte Papirer* ^) samt i en lille Fortælling „Ema- 
nuel*, som i 1874 blev trykket i Lolland-Falsters Stifts- 
tidende, og hvori jeg søgte at samle smaa Begivenheder 
fra den Tid sluttet sammen om tænkte Personer i en 
novellistisk Fortælling. 



1) Lundbye faldt den 26. April 1848 ved Bested som Offer for et Vasde- 
skud. Hans Moder Cathrine Lundbye, født Bonnevie (1792—1863), var Enke 
efter Oberst 1 Artilleriet Joachim Theodor Lundbye. 

>) Efterl. Papirer II, 261 ff. 

Nu, saalænge efter, kan jeg egenlig ikke skaffe 
noget fyldigere tilveje. Jeg gik hver Formiddag med 
skaaret Smørrebrød og Kaffe ud i Ministeriet, og dér 
i Tschemings Sovekammer ved et lille Bord stod han 
og nød dette lette Maaltid. I Reglen kom hans Adju- 
tanter og Kontorherrer ind med, drak et Glas Vin og 
fik en Bid til. Kaptajn Johannes Harboa^) og Lieutenant 
V. O. V, Lehmann^) var hans Adjutanter. Andræ^ og 
Flensborg^) var paa Kontoret, og med dem diskuteredes 
de offenlige Begivenheder. Det var interessante Øje- 
blikke for mig. Især kom jeg til at skatte Åndræ for 
hans skarpe træffende Udtalelser; at han havde en for 
vore Forhold stor og betydningsfuld Fremtid for sig 
syntes jeg dengang at kunne se og udtalte mig gen- 
tagne Gange derom for Tscheming, 

I Regelen kom Tscheming hjem og spiste sin Mid- 
dagsmad, thi han længtes dog efter at se sin lille Datter. 
Om Aftenen gik jeg atter ud i Ministeriet og skænkede 
The for ham. Ofte var disse Aftener, som vi haabede 
at have i Ro for os selv, dog ikke saa ganske rolige, 
thi der kom og gik Folk af alle Slags. Gamle Prins 
Ferdinand traf jeg der et Par Gange. 

En Aften var Tscheming i en meget nedtrykt Stem- 
ning. De tyske Tropper var rykket ind i Jylland og 
havde udskrevet de 300,000 Rd. i Krigsskat. Det var 
en Aften, da Skovgaard skulde fuldende et Portræt af 

1) Kaptaln Johannes Wilhelm Antonius Harbou (1810—91) havde paa en 
vis Maade lidt samme Slcæbne som Tscheming ved at væklie Autoriteternes 
Mishag ved aabent i SIcrift og Tale at sige sin Mening. Han faldt 1 Unaade og 
blev afskediget ved Reduktionen i 1842, gik derpaa i fransk Tjeneste, vendte 
h)em 1847, meldte sig til Tieneste ved Oprørets Udbrud, og Tscheming optog 
ham straz 1 Høren og ansatte ham som sin Adfutant. Som saadan spillede han 
en Tid en vigtig Rolle. Tscheming og Harbou, der senere blev Generalmaior 
og Udskrivningschef, havde følles politiske, omend ikke sociale, Anskuelser ; 
de var b^ge helstøbte Personligheder. 

>) Premierlieutenant i Ingeniørkorpset Vilhelm Otto Lehmann (1817—94), 
Broder til Orla Lehmann. Medlem af Rigsraadet 1857—63. Afskediget som Oberst 
18G9. Borgerreprøsenunt 1870—82. 

8) Carl Christopher Geore Andr« (1812—93) var dengang Kapuin i Ge- 
neralstaben, men paa Grand af sin store Lerervirksomhed paa Højskolen sat 
å la suite. Han avancerede udenfor Numer i 1848 til Major. 

*) Major i Generalstaben Carl Julius Flensborg (1804—52) blev ved Krigs- 
ministeriets Oprettelse 1848 Chef for Ministeriets 1. Afdeling (Personellet) og 
indlagde sig stor Fortjeneste. Han døde som Chef for Generalstaben. 

Tschemingj som man havde anmodet ham om, for at 
lade det udgaa i en Kunsthandel paa Amagertorv. Det 
var Intet Under, at Billedet blev saa dystert at se paa; 
thi i den Tid tog én Dag mere paa ham end Aar og 
Maaneder ellers vilde gøre, aldrig Ro, hverken Dag 
eller Nat, altid legemlig og aandelig Anspændelse. 
Disse Aftener med de mange Afbrydelser trak ofte 
sent ud. 

Jeg havde hørt i Byen, at Harboa paa oifenlige 
Steder langt fra udtalte sig om Ministeren, som det 
kunde betragtes passende og ønskeligt af dennes nær- 
meste Undergivne. 

Den Dag Tscheming var blevet Minister, havde han 
netop valgt Harboi^ som han tilfældigt mødte i Kon- 
gens Forgemak, til Adjutant, fordi han tog dette Møde 
som en Skæbnens Tilskikkelse, og fordi Harboa lige 
var vendt hjem fra et længere Ophold i Frankrig og 
ved den franske Armé, hvorfra Tscheming havde ind- 
drukken saa mange militære Anskuelser, som han var 
tilbøjelig til at overføre her, og som han mente ved 
Harboas Hjælp lettere at kunne sætte igennem. En 
Aften jeg stod alene med Harboa^ sagde jeg ham, hvad 
jeg havde hørt, bebrejdede ham hans Optræden og 
sluttede med at sige: „Er dette sandt, burde De ikke 
en Dag, ikke en Time være indenfor Krigsministeriets 
Mure!* Han mente, at Tscheming ikke drog Fordel 
nok af Begejstringen. Naar jeg ytrede noget lignende, 
svarde Tscheming mig: „Med Begejstring kan vi ikke 
slaa Tyskland I' 

Naar jeg saa endelig, undertiden hen ved Midnat, 
kom til mit Hjem, slog det aldrig fejl, at min gamle 
Moder sad taalmodig og ventede ved vor lille Maries 
Seng og først da tog sit Overtøj paa og rokkede hjem 
til sig selv, for næste Dag at tage fat paa sin travle 
Gerning. At denne opofrende Omhu fra den gamle 
Kones Side nødvendigvis maatte vække og forøge saa- 
vel Tschemings som min Hengivenhed for hende, er 

naturligt. Det gamle Ordsprog siger: Den der tager 
Barnet ved Haanden, tager Forældrene ved Hjærtet. 

Breve fra Marts- April 1848 fra Eleonore Christine 
Tscheming til hendes Broder.^) 

Kløbenhtvn d. 22. Marts 1848. 

Kjære Christian. 

Det gjør mig ondt og Dig vist ikke mindre, at Du 
maatte reise bort i denne skjæbnesvangre Tid, der alt 
har udfoldet store Begivenheder, store i Forhold til 
det lille Land, og som dog ufeilbarlig kun er en lille 
Begyndelse til de maaske tunge og prøvelsesfulde Dage, 
som vi gaae imøde. Efter at den Fprsamling om Lør- 
dagen var gaaet prægtig af i Casino, hvor Tscheming 
fremfor nogen Anden vakte almindelig Begeistring og 
Beundring, efter at man havde haft endnu en Forsam- 
ling sammested, hvor vi var Tilhørere, jeg siger vi, 
for der var Fruentimmer med, hvor Høyen var den 
eeneste, der med sit korte kraftige og umaadelig be- 
geistrende Foredrag opmuntrede til Kamp mod Slesvig- 
Holsteinismen, krøb et Par Dage temmelig intetsigende 
hen, til man Mandagmorgen med Dampskibet fra Kiel 
modtog Efterretning om at, om man maa bruge det Ud- 
tryk, Oprørsfanen var reist i Slesvig. 

Dette kom officielt til Regjeringen, veed man senere, 
der vel nu fandt gode Raad dyre, men de Folk, som 
var indtraadte i den danske Foreening for paa alle 
Maader at modarbejde Slesvig-Holsteinismen, beram- 
mede pludselig en stor Forsamling i Casino til om 
Aftenen, hvor det gik ud paa at forlange det Bestaaende, 
Kollegier, Ministre osv., kuldkastet. 

Du kan ikke tro^ hvilke qvalfulde Timer jeg lever. 
Tscheming ser jeg næppe til Spisetimeme, og saa er 
jeg her hjemme overløbet af Folk, som vil tale med 

1) Efterl. Papirer I, 8.36— 44. II, 200-348. Nogie tf disse Breve er trykt 
i ,Det ny Aarbundrede", 1. Asrgang, 1904. 

ham, som vil vide af mig — jeg kan næsten ikke samle 
mig saa meget, at jeg kan skrive sammenhængende til 
Dig. Vort Huus var i Gaar naturligvis Samlingspladsen 
for vort Parti, herfra tog de Torvet i Øiesyn, til Mæng- 
den satte sig i Bevægelse; da Borger-Repræsentationen 
viste sig paa Raadstuetrappen, tordnede et jublende 
længe tonende Hurra dem imøde, alle Hoveder blot- 
tedes, og de 36 Mænd vandrede gjennem Folket, ogsaa 
med blottede Hoveder. De gik ad Vimmelskaftet, og 
sluttede sig efter dem, sex og sex. Arbejdsmænd og 
Herrer med hinanden under Armen, saasom Hr. Bor- 
ring^). Over 10,000 Mennesker anslaaes det til. Kongen 
var villig til Alt, og en halv Time efter samledes Mængden 
igjen her paa Torvet, hvor Hvidt med høi Røst raabte: 
Det gamle Ministerium er styrtet! Leve Kongen! Leve 
det nye Ministerium! Saa langt var vi altsaa, men in- 
den i Dag skulde det nye være dannet, thi i Dag kommer 
Deputationen fra Slesvig. I Gaar heed det over heele 
Byen, at Monrad og Hvidt skulde være Ministre og 
Tscheming Krigsminister. Damer kom kjørende her i 
deres bedste Stads for at gratulere mig og anbefale 
dem til min Bevaagenhed. Jeg forsikrede dem, at det 
var et Rygte, en Chimaire. Bents^) kom fra Slottet og 
sagde, det var sandt, man nævnte de tre Navne. Tscher- 
ning kom og sagde, at det var ikke sandt, de Høje der- 
oppe tog hellere Satan end ham, og da Antipathien var 
saa stor imod ham, saa vilde han ikke engang tage imod 
det. Mod Aften kom her atter Folk for at faa Bekræf- 
telse paa, at det var sandt, at Tscheming var Krigs- 
minister, jeg forsikrede dem, det var Usandhed og for- 
talte dem, hvorledes Sagerne stod, og de blev rasende 
og gik for at agitere »i Faveur for Tscheming. 

I morges var vi neppe kommen op, saa kom Monrad 



1) Sikkert nok den bekendte Sproglærer, Professor Laurits Steplitn Bor- 
ring (1799—1884), der 1848—49 blev sendt til Paris for at oparbejde Stemningen 
for Danmark i den franske Presse. 

S) Maaske OverlKge Jacob Christian Bendz (1802—58), der under Krigen 
var Korpsstabslcge. 



139 



at hente Tscheming; der var endnu intet afgjort; de 
Folk, man foreløbig havde tilbudt Regjeringsposteme, 
vilde ikke modtage [dem], før vort Parti vilde indestaa 
dem for, i det mindste 3 Dage, at der intet Oprør blev. 
Lidt efter kom Ploug og sagde, det var ham ikke læn- 
ger muligt at berolige Folk, de vilde vide, hvad der 
kom ud deraf, eller de vilde ikke længer spørge om 
Nogens Villie. De gik samlet, og nu er Klokken 10; 
endnu veed jeg intet. En ung Mand kom for en Time 
siden, han saa ud som en Fanatiker^ i hvem alle Li- 
denskaber var i Bevægelse, han besvor mig ikke at 
nægte Tscheming hjemme, for det var Ting af yderste 
Vigtighed, han maatte og vilde tale med ham. Jeg viste 
ham til Professor Skou [o: Schouw], hvor jeg vidste, 
han var gaaet hen. Kl. 10^2 kommer Dirksen og siger: 
den slesvigske Deputation er ankommen; lidt efter 
kommer Tscheming og kaster sig i Klæderne, da han 
skal til Kongen. Nu er Klokken 1^/2, jeg har gjort en 
Runde i Byen. Slotspladsen er fuld af Folk, der staar ad- 
spredte Folkehobe omkring i Gaderne, paa alle Hjørner 
er opslaaet Placater, hvorpaa der staar: Hvidt — Mon- 
rad — Lehmann — Tscheming — Clausen ere hos Kon- 
gen! Folk venter kun paa, de skulle proclameres til 
Ministre, og man gratulerer mig og betragter det som 
en afgjort Sag, at Tscheming er Krigsminister, man an- 
befaler sig til ham med dygtige Arbejdere som Vaaben- 
smede, men endnu veed jeg intet, endnu er intet afgjort, 
her rustes stærkt, og Krig i Slesvig staar lige for Døren. 
Klokken er 5, endnu ingen Tscheming og intet Bud 
fra ham, men for en Time siden var her en ung Of- 
ficer, der vilde melde sig hos Krigsministeren og sagde, 
at jeg havde vel hørt, at Tscheming var udnævnt. Endnu 
tvivlede jeg og satte mig med Dirksen til at spise Bolle- 
mælk, da indfandt Major Ræder sig med sin Lykønsk- 
ning^), Bro^s^røp^) havde proclameret ham som Minister 

1) Forfatteren Mtfor Jacob Tode Ræder (1798—1853), Lærer ved Højskolen. 
^ Politidirektøren Christian Jacob Cosmus Bræstrup (1789--1870). 



140 



paa offenlig Gade. I dette Øjeblik kom Tandlæge Bram- 
sen ^) og meldte sig hos mig for at tilbyde sin Tjeneste 
hos Tscheming som Skriver, havde 6 til 8 Timer daglig 
at disponere over. Sig mig, Christian, troer Du alt 
dette er Virkelighed eller troer Du, jeg delirerer i en 
Feberdrøm? 

Den 23. Marts. — Kl. 5^/2 i Gaar kom Tscheming en- 
delig hjem for at faa lidt Mad og fortalte da, hvorledes 
det var gaaet deroppe. 

Man havde længe vexelvis talt med Hvidte Monrad 
og Lehmann^ men endnu havde de, som ledede det, ikke 
henvendt sig til Tscheming, Endelig kom de ud med en 
Liste, hvorpaa stod Ministrene i de forskellige Grene: 
Bardenfleth^ Knufhy W. Moltkey Hvidte Monrad^ Lehmann. 
Krigsministeren stod in blanco. Da svarede de tre sidste, 
at kun naar en Krigsminister ansattes, vilde de gaae ind 
paa det, og Tscheming var den, som man skulde tage 
dertil. Da kom Moltke tilbage med Listen, og Tscher- 
nings Navn stod føiet til ^. 

Da spurgte Tscheming^ hvad det nu vilde sige, at 
han var Krigsminister? Var det Generaladjutant hos 
Hans Majestæt, der havde den udøvende Magt over 
Krigsvæsnet, da vilde han ikke være det. Skulde han 
være det, da maatte han have den fulde udøvende Magt 
over det heele militaire Væsen, Prindser og alle høje Her- 
rer indbefattet, han maatte kunne afskedige og ind- 
sætte, eftersom hans Klogskab og Overbevisning ind- 
gav ham det og kun forelægge Kongen det til Under- 
skrift, som saa ingen Indsigelser maatte gjøre, thi mod- 
satte Kongen sig hans Beslutninger, da var det det 
samme som at sige, at han, Tscheming^ skulde forlade 
sin Post; der var navnlig Prinds Ferdinandy en Mand 
som han og vist de Fleste med ham havde ringe Agtelse 



1) Den meget bekendte Tandlege Lorenz Brtmsen (1806^1880). 
S) Efterl. Papirer I, 38. II, 206-70. 

for; han kunde ikke blive staaende^), og ligeledes Prinds 
Wilhelm; om ham vidste Tscheming ikke, om han var 
Russer, Hesser eller Dansk, dette maatte han først 
vide. Var han dansk, da kunde han vist bruge ham, 
thi han havde mange gode Egenskaber, som han satte 
Pris paa^). 

Man spurgte, om Tscheming dog slet ikke kunde 
slaa lidt af i det, han fordrede; men han svarede, at 
kun paa det Trin vilde han staae, kun paa det ansaae 
han det muligt — om det ellers var muligt — at bringe 
lidt Lys i Sagerne. Og man kaarede ham til, man kunde 
vel sige i dette Øjeblik, den højeste og vigtigste Post 
i Staten. 

Se min Broder, hvilke forunderlige Skjæbnerl Havde 
jeg levet et tankeløst sorgfrit Liv, da vilde Dage som 
disse blænde mit Syn og omtaage min Tanke, men jeg 
har gjort mig fortrolig med disse forunderlige Op- og 
Nedgange i det menneskelige Liv, og derfor føler jeg 
mig som Ministerfrue ikke gladere, ikke mere tilfreds 
end før, tvertimod, jeg tænker paa, at jo høiere man 
staar, des dybere kan man falde, jeg føler, at jeg har 
intet vundet, men tabt meget, thi jeg har tabt vort stille 
fredelige Samliv. Men kan Tscheming gjøre godt paa 
den Plads, han staar, da maae vi jo alle glæde os og til- 
sidesætte vore egne Interesser. 

Den 24. om Aftenen Kl. 12V2« — Jeg er blevet af- 
brudt i Gaar. — Den 22. om Aftenen blev der givet 
Kongen, derpaa Tscheming og saa de andre Ministre et 
jublende Hurra. Jeg var desværre ikke hjemme. 

Igaar var der efter Sigende stort Røre i Artilleri- 
corpset, som Du vel kan begribe, men de har dog nok 
besindet sig, og i Dag har Fibiger og Oberst Wedel- 

1) Prins Ferdinand (1792—1863) vtr kommanderende General i S)elland 
fra 1840 til sin Død. I Følge Biogr. Lexikon førte han ,et Privatliv, der var 
hans hø)e Stilling uverdigt.* 

>) Guvernøren i Kbhvn., Landgrev Wilhelm af Hessen-Cassel (se Side 
64) blev stillet å la suite den 23. April 1848. Han var som bekendt i høj 
Grad dansksindet. 

feldt (rørt til Taarer) været hos Tscheming, og dette 
Besøg har vel været dem taaleligt, [saa] at de I Efter- 
middag har været samlede en masse for at afsende de 
samme to Herrer for at forsikre Krigsministeren om, 
at det er en skammelig Løgn, som har cirkuleret, at 
de skulde mene Tscheming det ilde. De vare alle saa 
usigelig glade og de bad om at maatte lade det ind- 
rykke i Bladene ^). 

I Gaar var da den slesvigske Deputation hos Kon- 
gen. Det gaaer her i en Svirre og derfor skriver 

jeg nu. Klokken 1, for om Dagen er aldrig Roe. Jeg 
har i Aften skjænket The for Tscheming paa Ama- 
lienborg, hvor han nu residerer baade Dag og Nat. 
Medens jeg har været ude, har der atter været bragt 
ham et stort Hurra og Sang. Nu til Slut i Morgen. 

Den 25. Marts. Nu vil jeg da slutte og sige Dig farvel 
for denne Gang og bede Dig opbevare disse Blade, som 
jeg ønsker engang at faae tilbage, for dermed at supplere 
mine tidligere Notitser over mit Liv; det kan dog i sin Tid 
faae Interesse. — Tscheming er freidig og klog og elsk- 
værdig som altid, jeg bliver mere og mere snæver om 
Hjertet, thi jeg føler, vi staae paa en Vulkan og ikke 
veed jeg, om [vi] maaske skulle rulle ned ad Skraanin- 
gen eller styrte lige i Krateret. Bed en god Bøn for 
det elskeligste af Mennesker, Din Svoger, og [for] Din 
Søster Nore. 

Kjøbenhavn d. 30. Marts 1848. 

Fjendtlighederne i Slesvig haaber man skal 

neppe blive af lang Varighed eller voldsom Natur, 
men Alle venter jo paa en europæisk Krig. Her gaae 
Greve- og Baronsønner ind som Frivillige og klæder 
sig i den simple Soldatertrøie. Enthousiasmen er meget 
stor og især, kan jeg sige, for Tscheming^ det er et 
Navn, som længe har klinget godt for Bondens og Al- 

1) Efterl. Papirer II, 272. 

muesmandens Øre, og efterhaanden forsoner de Store 
sig ogsaa med ham; ja hvem skulde ikke forsone sig 
med en saa forsonlig og elskelig Characteer? Fra alle 
Kanter bæres vi paa Hænderne. Hages Heste, Vogn, 
Viin, Tjenere, Penge staaer det til os at benytte; Suhrs 
Heste, Vogn, Bord, Komedieplads staar os aaben. 
Alle, hvem som neppe kjendte os før, som var saa 
naadige at see til os, bøier sig og har altid beundret og 
elsket Tschemingy — det er saa Verdens Gang, det eene 
gjør os lige saa lidt bedrøvet, som det andet gjør os 
glade. Vi staae som det simple borgerlige Ministerium, 
der giver Tonen an for Nøisomhed og Tarvelighed 
uden Rang og Titler, uden Eqvipage, Tjenere osv., med 
den for en Mand i den Stilling og for det Arbejde kun 
accurat betalt med 2400 Rdlr. til Manges Fomøielse og 
til Manges Forargelse. 

Med min lille Flaske med Chokolade eller Bouillon 
i Syposen løber jeg hver Formiddag i Ministeriet for 
med Mad at holde lidt oppe paa min med Arbejde over- 
læssede Mand, og hver Aften Kl. 9^2 g^i* J^S ^^^^^ 
derud, er der en Time og skjænker The, politiserer 
med hans Adjutanter og med et Par andre politiske 
Venner, som nu og da indfinder sig der. Dette er en 
kostbar Time; nu er Klokken snart 9, saa den stunder 
til. Ak, hvor er det underligt, fra alle Kanter hører man, 
at Folk beder til Gud, Tscheming og Kongen, for at alt 
maa gaa godt, og jeg veed ikke, jeg frygter heller ikke. — 
Men for alting berolige Dit Sind, jeg skal skrive saa ofte 
som mulig, tro mig, de sidste 12 Dage ere heller ikke 
gaaet af uden heftige Sindsbevægelser for mig. 

Kjøbenhavn den 10. April 1848. 

Iforgaars fulgte jeg Tscheming paa Veien, der 

nu er ved Armeen ^). Jeg har i Dag haft et lille Brev 
fra ham, han er kommen til Sønderborg i Gaar Kl. 4. 

1) Tscheming kom til Sønderborg 9. April, hvor han maatte oppebie Kongens 
Ankomst, og gjorde derefter en c. 8 Dages Rejse i Nordslesvig og Jylland. 

Det synes, som hans Rejse har været et lille Tri- 
umphtog, hvor Alle hilser ham som Danmarks Befrier. 
Maatte han kunne blive det, da var det jo en herlig 
Lod; men er han udseet til at falde for fjendtlige Kugler 
eller for Snigmorderes Haand i det forræderske Land, 
da hjelpe os Gud og mig især! Ofte føler jeg mig ret 
ulykkelig, undertiden er jeg ved bedre Mod og tænker, 
at det var dog for haardt i dette Øieblik at en saa 
herlig Livstraad skulle overskjæres ^). 

Der har alt fundet nogle smaae Sammenstød Sted> 
men efter al Sandsynlighed ere de alvorlige tilbage, ri- 
meligvis gaar det alvorlig løs ved Flensborg i disse 
Dage. Forbandelse, ti Gange Forbandelse over dem, 
som er Ophav til saa megen Ulykke, og under denne 
Forbandelse indbefatter jeg først og fremmest vor nys 
afdøde Konge, der med sin høie Viisdom og store Hals- 
starrighed vilde vide Alt bedre, end Andre kunde sige 
ham det. 

Ak, vort stakkels yndige lille Land, hvor Foraaret 
alt udfolder sig saa skjønt, hvor er det muligt at glæde 
sig derover, naar man tænker, at vi for at beholde 
vor Smule Land maa vande den fædrene Jords frem- 
spirende Urter med egne Børns Blod. — Det er nu et 
Aar siden jeg vaandede mig paa Smertens Leje for at 

føde vort Barn det var let at bære mod det, der 

nu hviler paa mig! — 

Kraft og Taalmod maa Enhver yde, thi vist venter 
der os tunge Dage, før der atter bliver Dag over Dan- 
marks velsignede blomstrende Sletter. — 

Din Søster Eleonore. 

Fra A. F. Tscheming til hans Hustru, 

Flensborg d. 11. April 1848. 

Jeg er velbeholden hos Anthonie i Flens- 
borg ^), hvor Kongen er ankommen igaar Aftes og jeg 

1) Efterl. Papirer II, 306 og 322. 
i) Se Side 42. 

igaar morges tidlig. Da jeg iforgaars Kl. 4 Efter- 
middag ankom til Sønderborg, havde man der hørt 
Skydning fra Egnen af Flensborg, men var uvidende 
om Udfaldet; da Kongen var fraværende og ventedes 
hjem hvert Øieblik, maatte jeg tøve. Inden hans Hjem- 
komst havde vi alt foreløbig Efterretning om vor Seir 
[ved Bov 9. April] og Flensborgs Besættelse; snart 
indløb fuldstændigere Efterretninger om den afgjorte 
Seir. De Fangne ankom, deres Tal beløb sig til 750 
og voxer stadig, saa at det nu er over 800, hvoraf en 
stor Deel Studenter og tydske Friskaremænd. Fjenden 
kan anslaaes at have mistet i Overløbere, Fangne, Saa- 
rede og Døde over 1000 Mand, hans hele Corps er 
sprængt, man antager, at høist 2 a 3000 Mand findes 
opstillede mellem Schlesvig og Flensborg. — Det dan- 
ske Corps er allerede igaar rykket ud for i 2 å 3 Dags- 
marscher at marschere paa Schlesvig. Det synes, som 
om da vil indtræde fredeligere Forhold, og man for- 
søge paa at komme ind paa Underhandlingernes Gebet. 
Med Vished kan endnu intet siges. — At Fægtningen 
har været blodig og især forholdsvis kostet mange Of- 
ficerer Livet eller rettere Saar, veed Du allerede af 
Beretningerne. — Kapt. Hegermann-Lindenkrone er 
allerede død af sine Saar^), et Par andre, deriblandt 
Wedeke {o: Wedege]^) af 11. Bataillon, ere i Livsfare, 
den sidste maaske død. — Tropperne skulle have ud- 
ført deres Bevægelser med Raskhed og Orden, som 
paa en Paradeplads. 

Mange mange Kys Din hengivne 

A. F. Tscheming. 

1) Kaptajn Johan Frederik Hegermann-Llndencrone af 3. Jægerkorps (18Q2 
—48) saaret ved Bov den 9. April og død Dagen efter i Aabenraa. 

^ Sekondlieutenant Ulricli ClirTstian Wedege af 11. Bataillon, saaret ved 
Bov, død 12. April i Flensborg. 

As en løs DagbagS'Optegnelse. 

Igaar d. 16. April gik jeg at gøre en Visit hos Mi- 
nister Monrads Frue ^), Ministeren lukkede mig selv op. 
Ligesom instinktmæssigt gik jeg mod en fra det forreste 
Værelse aabenstaaende Dør, men Monrad ilede foran 
mig og lukkede Døren, bedende mig tage Plads i den 
forreste Stue sigende, da jeg bad undskylde, at jeg var 
gaaet lige paa, at der var ingen Hemmelighed. — Hans 
Kone var ude, han sagde, at han længtes efter at 
Tschemit^ skulde komme tilbage fra Slesvig for Stats- 
raadsforsamlingemes Skyld. 

Saa begyndte han at beundre, hvad Tscheming havde 
udrettet i de endnu ikke forløbne 4 Uger, han sammen- 
lignede ham med Napoleon for den næsten ufattelige 
Raskhed, hvormed han havde organiseret Hæren; som 
Feltherre var han jo ikke traadt op. I den Retning 
vedblev hans Lovtaler en Tid, saa sagde han, at Tscher' 
ning kunde nu egenlig gerne lægge sig til at dø, hans 
gode/Renomée var alt grundfæstet, men de andre nye 
Ministre, de trængte til Aar, før de kunde hævde dem 
en Plads. Jeg sagde, jeg var ham meget forbunden, jeg 
vilde nok beholde Tscheming; nian havde alt mere end 
nok taget ham fra mig. Da saa han paa mig og tav en 
Stund, og saa vedholdende skarpt paa mig med sine 
bleggraa Øjne, (skulde det være muligt, at der indenfor 
disse Øjne kunde bo en virkelig Sjæl?), derpaa sagde 
han: „Tscheming er et vanskeligt Menneske at have 
med at bestille. De maa se. De kan indvirke paa ham; 
man kan ingen Vegne komme med ham, han er et 
rædsomt Menneske, han ser hele Verden som Militær, 
han kan befale over, han tror gar han kan befale over 
Kirken. Jeg synes dog, jeg kan ganske godt komme ud 
af det med Folk, og saa lempeligt bringe dem, hvorhen 
jeg vil, men nej, — han er et rædsomt Menneske, han 
gaar ikke længere end han vil, og uden Meningsover- 

1) Ditlev Gothtrd Monrtd (1811-87) var som bekendt Medlem af Marts« 
ministeriet 1848. Han var gift med Emilie Nathalie Liitthans (1815—71). 

ensstemmelse og Enhed i vor Midte bringer vi intet i 
Stand.« 

Jeg svarede, at jeg fandt Tsckeming snarere for 
eftergivende end for stræng i at sætte sin Mening 
igennem, og bragte jeg ham ikke til større Haard- 
nakkethed, til større Eftergivenhed bragte jeg med min 
Karakter ham ikke, og raadede derimod de andre 
til at give efter for ham, der dog ved saa mange Lej- 
ligheder havde bevist, at hans Anskuelser var de rette. 

Paa denne Maade vedblev vi en lille Tid, da vi 
blev afbrudt af en Stemme, som raabte fra den anden 
tillukkede Stue: „Monrady generer jeg, da kan jeg godt 
komme en anden Gang!** Monrad ilede derind og 
traadte lidt efter ud med — Baron Dirckinck-Holmfeld, 
dette væmmelige Kryb, denne Øgle, hvis Gift er Løgn 
og Løgn og atter Løgn, dette Menneske, som jeg for- 
agter og afskyer, uden at han har tilføjet mig personlig 
eller nogen, som hører mig til, det mindste ondt! Der 
er et Ordsprog som siger: Sig mig hvem Du omgaaes 
og jeg skal sige Dig, hvem Du er! Aldrig kunde jeg 
paa dette Sted hos denne Mand have trufiPet et Men- 
neske, som gjorde et ubehageligere Indtryk paa mig^). 

Det er sandt, jeg glemte i vor Samtale, da jeg be- 
rørte, at det var faldet over Tscheming og mig som fra 
Skyerne, da han blev Minisier, — at en saadan Tanke 
ikke fik Rum i Tschemings Sjæl endnu den Morgen, 
da han om Eftermiddagen blev udnævnt — at Monrad 
dertil svarede: tværtimod, fra den Stund den franske 
Revolution udbrød, havde han tænkt sig det som noget 
rimeligt og naturligt, at han, Monrad^ maatte blive Mi- 
nister. Han har altsaa lavet det til og lavet sig til, og 
naar han nu har brugt Tscheming paa den Plads for at 
gaa i Ilden for dem, medens Krigen varer, saa søger 

^) Den literære og politiske Projektmager Constant Peter Heinrich Maria 
Walpurgia Dirckinck Friherre af Holmfeld (1799—1880) fhv. Amtsskriver i 
Lauenborg, traadte paa den Tid i en Række Smaaskrifter kraftigt op mod den 
stærke nationale og demokratiske Bevægelse. Hans senere Publikation opbragte 
i den Grad den offenlige Mening, at han 1861 saa sig tvungen til at forlade 
Landet. Han døde i Pinneberg. 

10* 

han at blive ham kvit, fordi han i andre Forgreninger [?] 
af Udviklingen generer dem og sondrer sig fra de 
andre Herrer; jeg forudser en Adsplittelse og ønsker, 
at vi aldrig var blevet hvirvlet ind i den Malstrøm. 



Fra Eleonore Christine Tscherning til hendes Broder^). 

Kjøbenhavn d. 25. April 1848. 

Kære Christian. 

Balthasar Christensen var i Ministeriet igaar- 

aftes og begge Tschemings Adjutanter, vi drak The og 
politiserede, og da kom det paa Tale, at 12 af vore 
jydske Dragoner, som var tagne til Fange af Insur- 
genteme*), var blevet ført frem for Prinsen af Noer, 
der havde spurgt, om de vidste, hvorledes deres Fanger 
herovre blev behandlede, hvortil Dragonerne havde 
svaret, saa vidt de vidste, godt. Han lovede dem, at 
de skulde ogsaa faa det godt og gav derpaa de 4 af 
dem hver 2 Specier og gav dem Lov til at gaa hjem 
og sagde, at de andre skulde om 14 Dage ogsaa komme. 
Denne højst forunderlige Adfærd forklarede Tscherning 
som hidrørende fra den Overbevisning, som Tscherning 
har, at Prinsen antager, at den preussiske Armé vil 
meget snart knuse vor, i Forhold til dens saa ringe. 
Troppestyrke og gaa til Jylland. 

Denne Idé forfærdede os alle, især Christensen^) 
og mig, som erklærede det for umuligt, at Prinsen 
kunde holde sig der og ved at give nogle Dragoner 
Specier endog at kunne skaffe sig Venner. For Dan- 
mark er han stemplet som en Forræder og Nidding, 
og af hvert Menneske, der kender ham, er han anset 

1) Meddelt efter en Afskrift, Originalen findes Iklce. 

S) Det er Fangerne fra den uheldige Affære ved Aschepel, hvor et slesvlg- 
holstensk Frikorps overfaldt en Feltvagt af 5. Dragon-Regiment. 

>) Den bekendte Politiker, Overretssagfører, Stænderdeputeret Balthasar 
Mathias Christensen (1802—82) var efter Tschernings Afgang Formand for 
aBondevennernes Selskab* fra 1848 til 1858, og spill^e som saadan en over- 
ordenlig stor politisk Rolle. Indtil 1854 stod han Tscherning meget nær og kan 
betragtes som dennes apolitiske Stabschef*. Efterl. Papirer III. 43 ff. 

som et grundslet Menneske; jeg mente derfor, at hvis 
mange i Jylland bøjede sig for den haarde Nød og paa 
Grund af Karaktersvaghed, saa maatte der vel dog i 
Jylland endnu findes en Mand, der kunde blive en anden 
Niels Ebbesen, og for første Gang betragtede jeg det 
som en Lykke, at Du boede i Jylland, men endnu 
nævnte jeg Dig ikke, da der var flere tilstede. Først 
da Tscheming svarede mig, at han nok kom til at sende 
mig til Jylland, for at der kunde være een, som mente 
Prinsen det ilde, svarede jeg: Nej Gud ske Lov, jeg 
har en Broder, for ham svarer jeg, han kan nok tage 
en Prins af Noer paa sin Samvittighed! Se, min Bro- 
der, det var ikke letsindig talt, jeg troer at kjende Dit 
Mod og Dit Had til det Tydske nok for at vide, at jeg 
ikke lovede for meget. Give Gud, det ikke maa sættes 
paa Prøve, give Gud, at han aldrig maa overskride 
Eideren og endnu mindre Kongeaaen, det ønsker jeg 
for Danmark; men vi kan frygte det værste, en umaadelig 
tydsk Armé er trukken sammen, og vi har endnu kun 
at haabe, at fremmede Magter skal træde mæglende 
imellem, thi Krigen er jo for saa vidt erklæret, men 
vi sejrer kun gennem haardnakket fortvivlet Kamp, — 
det er vort sidste Aandepust, og det maa være saaledes, 
at det kan udsone vort øvrige Liv — jeg mener Dan- 
marks. Vore bedste, kraftigste Ynglinge blander sig i 
Bataillonerne og gaar i Felten, om det saa er den 
fredelige Maler Lundbye, saa er han draget afsted i 
Soldaterkjolen. — 

Nu er jeg kommen hjem fra Ministeriet, hvor jeg 
hver Formiddag bringer Tscheming og hans Officerer 
Frokost. Tscheming betragter bestandig sin nuværende 
Stilling som hurtig forbigaaende, og jeg ser det unægte- 
lig fra samme Kant; der er Mangel paa Harmoni i det 
nye Ministeriums Medlemmer, men dog der mener jeg 
fornemmelig, at Monrad vil vist kun bruge Tscheming, 
saa længe som Krigsførelsen gør ham til en absolut 
Nødvendighed; naar det er forbi, bliver Tscheming dem 

en besværlig Person, der virker hæmmende mod deres 
ofte mindre aabne Hensigter. 

Jeg havde for en Tid siden en Samtale med Mon- 
rad; først efter et langt prøvende Blik paa mig afslørede 
han mig nogle af sine hemmelige Tanker, ja forlangte 
lige ud, at jeg skulde indvirke paa Tscheming. Det 
var dumt af Monrad, han kender mig slet og saa mig 
slet i Sjælen. Jeg vandt herved, han tabte; aldrig skal 
jeg glemme den Time. 

Tscheming staar nu som en historisk Person, et 
Fænomen, der er kastet forunderlig om af Skæbnens 
Hjul, men som, hvordan det end drejer op eller ned, 
er den samme livsglade, aabne, elskelige Mand, der 
altid vil beholde den Hæderskrans, som næsten hele 
Danmark i denne Tid har flettet om hans ædle Pande. 
Jeg er mindre lykkelig end før, thi han er mig næsten 
ganske berøvet, og jeg har altid næret den samme Kjer- 
lighed, den samme dybe Ærbødighed for hans ophøjede 
Sjælsevner som nu, thi jeg har længe kjendt dem, og 
lykkelig er jeg, at det blev min Lod at dele Livet med 
ham. — 

Bolette har været meget syg 

Din egen Søster 

Nore, 

Af en løs Dagbogsoptegnelse. 

Lørdag d. 22. Juli 1848, Aften Kl. 11. 

Jeg er nys kommen hjem fra Jæmbanegaarden,. 
hvorhen jeg ledsagede min Mand, der nu begiver sig 
paa Rejse til Armeen. Hvor lang Tid og hvor mange 
Begivenheder ligger ikke imellem den Dato, jeg sidst 
skrev heri og nu; dengang var Tscheming ogsaa borte,, 
han stødte dengang til en sejrende Armé, der rask 
havde gjort Ende paa den slesvigholstenske Oprørs^ 
armé og gik rask ned til Slesvig. Dengang jublede de 
ham i Møde hele Landet igennem, thi dengang var 

alle opfyldt af Haab og god Tro, men mange tunge 
Dage ligger mellem hin Tid og nu, meget, meget har 
vi tabt, og mangt et a&delt Hjærte har ophørt at slaa. 
Der har fra den Tid, Tscheming vendte tilbage fra hin 
Tur, kun udviklet sig yderst maadelige, jeg kunde sige 
fortvivlede Tilstande hos os. Vor Armé har nu sit 
Hovedkvarter ved Vejle, Haabet om Vaabenstilstanden 
er svigtet, alle Underhandlinger er afbrudt, det skan- 
dinaviske Broderskab har haft lidet eller intet at sige, 
de har indskrænket sig til at sende 4 å 6000 Mand til 
at staa og se til i Fyen, de andre spiser deres Krigs- 
styr op i Skaane, Kongerne gør hinanden Besøg, og 
derved bliver det. De store Magter, til hvem vi vendte 
os, staar forbavsede [over] at deres kloge Underhand- 
linger strandede paa det store tyske Fædreland, men 
de blev nok vrede paa os, fordi vi indirekte er Skyld 
i, at de bliver kompromitterede og tagne ved Næsen. 

Det er daarligt for den, der er lille, fattig og ærlig, 
den kommer ikke langt for den, som ec stor og mæg- 
tig og forstaar den Kunst at lyve og bedrage med et 
ærligt Ansigt. 

Tschemings baade aandelige og legemlige Befin- 
dende er meget mindre vel; vedholdende anstrængt 
Arbejde, næsten stadig Uro og Sindslidelse har af- 
kræftet og afmagret ham og bleget hans Haar. Det er 
ikke det samme Menneske, han er lige klog, mild og 
god, men mere og mere rodfæstes hans Anelse om, at , 
Danmark gaar sin Opløsning i Møde, og denne længe 
nærede mørke Anskuelse af Danmarks Slut[ning] be- 
kræfter sig mere og mere i hans Øjne ^). 



Af Optegnelserne ^). 

En Dag kom min Moders Logerende og sagde, at 
min Moder pludselig var bleven syg og laa tilsengs, 

1) Efterl. Papirer II, 327. 

^ Fra nu af er Optegnelserne af mere privat Natur og Interesse, og de 
meddeles derfor mere aforlatlsk. 

jeg fik vor Huslæge Dr. Fenger til at følge med mig 
for at se til hende. Hun rettede sig imidlertid snart, 
men det var tydeligt nok, at det, hun havde paataget 
sig, oversteg hendes Kræfter, og vi enedes da om at 
tage hende i Huset til os, hvis hun havde Lyst dertil; 
at leve saaledes helt ene, sørge for en Logerende og 
dertil holde Bespisning for 8 — O unge Mennesker uden 
allermindste Hjælp, det kunde ikke gaa. Vi sagde vor 
Lejlighed op paa Gammeltorv, fandt en Bolig paa Hau- 
serpladsen, hvor et Værelse til Gaden passende kunde 
afstaas til hende. 

I November 1848 traadte Tscheming af som Krigs- 
minister og havde fra den Tid udelukkende sin Virk- 
somhed som Politiker, Rigsdagsmedlem og senere som 
kongevalgt i Rigsraadet ^). 

1840 skulde jeg atter være Moder, men jeg blev 

sørgelig skuffet ved atter at faa en Datter. Hun 

har voldet mig megen Glæde, thi paa hende passede, 
hvad Tscheming sagde til mig, da han stod hos mig og 
jeg var ked af ikke at have født en Søn, som jeg havde 
haabet: „Nu skal Du være fornøjet med hende, nu kan 
Du lære hende at male, thi Kvinden bringer det ind i 
Livet, medens det bringer Manden ud af Livet.' — 
Ja vel lærte jeg ogsaa vor ældste at male, men det var 
dog hos Nr. 2, jeg tidlig opdagede særlige Evner i den 
Retning^). 

1851 den 5. Maj blev jeg endelig ^oder til vor 



1) Om Tscherningt politiske Virksomhed se Efierl. Papirer 1, 35 If. og III 
iiele Bindet. 

.Bondevennernes Selskab* blev stiftet 5. Ma} 1846, og Tscheming var dets 
Formand til han blev Minister 1848. Efter hans Afskedigelse som saadan den 
15. Novbr. s. A. tilbed han gentagne Gange sin Tjeneste i Krigen, men medte 
kun høflige Afslag. Efterl. Papirer III, 37 flf. 

>) Den nesteldste Datter, Blomstermalerinden Anthonie Eleonore (Antho- 
nore Tscheming) blev 1871 gift med Filologen, Dr. phil. Chr. Ax. Richard Chri- 
stensen (1843—76). Se om hende Weilbachs Kunstnerlexikon. 

ældste Søn. — Det var mit Livs frydefuldeste Øje- 
blik i). — 1853 den 9. April fik jeg en Søn Nr. 2^). 



— Vort Hjem, — paa Hauserpladsen fra 1848 til 
1854 — tarveligt som det var i alle Maader, var paa 
den Tid Samlingsplads for mange Mennesker. Tscher- 
ning havde endelig faaet sin Pension ordnet 3). Der 
havde ved Omvæltningerne i 1848 været en Uregel- 
mæssighed tilstede, og den afskedigede pensionerede 
Kaptajn var aldrig blevet forfremmet; selv havde han 
ikke villet indstille sig til Forfremmelse, og hans Efter- 
mand havde ikke gjort det^). Kongen havde ladet Oberst- 
epauletterne paasætte ham ved Taflet, og fra den Stund 
hed han Hr. Oberst. Saa blev hans Pension ansat til 
1600 Rdlr. Han var jo stadig Rigsdagsmand og fik Rigs- 
dagsdiæter, men disse Penge, Rigsdagsdiæteme, mente 
han efter sin Opfatning skulde gaa dels til dermed at 
støtte Mænd, der af Menigmandspartiet kunde trænge 
til Støtte, Mænd som Balthazar Christensen^ Gleemp 
m. fl. — og dertil gik til Tider ikke ganske ringe Sum- 
mer — endvidere mente Tscheming^ at det var til Gavn 
for Mænd, der var valgt til Thinget af Bondevenne- 
Partiet, jævnlig at have smaa selskabelige Sammen- 
komster, hvor de kunde drøfte forskellige politiske 
Spørgsmaal. 

Da han stod som Folkepartiets vigtigste Leder paa 
den Tid, mente han, at han var selvskreven til at samle 
disse forskellige Folk hos sig. Vi gjorde da en Liste, 
og hver anden Uge blev der saa indbudt til Middag ti 
af de Herrer, som nærmest var sluttet dertil [til Par- 
tiet]. Saaledes skiftedes mellem Folk som gamle Drew- 

1) Ellert Adam Tscherning, nuværende Overkirurg paa Kommunehospitalet 
i Kbhvn. Se Biogr. Lex. 

S) Jolian Andreas Tscherning. 

8) Efterl. Papirer III, 4. 

4) Tscherning flk Titel af Oberst den 10. April 1848 og Obersts Karakter 
den 2. Decbr. s. A. Hans Eftermand som Krigsminister var som bekendt General- 
major Christian Frederik Hansen. 

sen, Lehmann^ Monrad^ Grandtv^^ Balth. Christenseny 
Barfoed^ J.A.HanseOj Andræ^ Schack^ Oppermanrij Rav- 
singy ja hvorledes kan jeg nu huske, hvem de alle vart 
To, tre, fire Bønder var med hver Gang: O. Nielsen, 
Jens Gregersen m. fl. Af og til var Kaptajn Læssøe, 
Ploug og Konsul Hage mellem de indbudte ^). 

Vort Bord var kun til tolv Personer, og der ser- 
veredes aldrig mere end to Retter kraftig Mad og Des- 
sert. Vort Service, vor Lejlighed, og fremfor alt vore 
smaa Midler strakte ikke til mere; hvem der ikke kunde 
være tilfreds dermed, maatte holde sig tilbage. 

Jeg var længe utilbøjelig til at indbyde Konsul Hage. 
Hans Hus var saa flot i alle Maader, at jeg syntes, det 
maatte være ham en Plage at være Gæst hos os i saa 
tarvelige Kaar. Men da hans Kone en Dag sagde til 
mig: 9 Hvad har De mod Hage, at De aldrig beder ham 
med en Middag?* Jeg svarede, som jeg tænkte. »Har De 
da saa ringe Agtelse for min Mands Forstand, at De 
mener, at Maden, Vinen og Servicet er ham det vig- 
tigste?* Saa indbød vi Hage, og han lod glad og til- 
freds i Samtale med de Mænd, han traf sammen med 
hos os. 

Der var ogsaa en livlig animeret Stemning, og det 
var mig ofte en stor Glæde at følge med og tage Del 
i Samtalerne. Det var mig en rig Erstatning for den 
Besvær, disse idelige Gentagelser af smaa Selskaber 
voldte mig, der vilde have været mig endnu besvær- 
ligere, dersom min Moder ikke havde været i Huset 
hos os og havde taget sig af vore tre Børn. 

1) De ovenfor nevnte Mend vil vere saa bekendte, at yderligere Oplys- 
ninger ikke er nødvendige. Der skal dog meddeles et Par Bemerkninger om de 
mindst kendte: 

Skolebestyrer Aamund Christian Gleerup (1800—65) skal have veret den 
egenllge Ophavsmand til Dannelsen af Bondevennernes Selskab 1845. Han blev 
senere Bureauchef i Rigsdagen. — Forfatteren Hans Egede Schack (1820—50) 
var Rigsdagsmand fra 1848—53 og hørte 1 Begyndelsen til Bondevennerne. — 
Professor Ludvig Henrik Ferdinand Oppermann (1817—83) var Rigsdagsmand 
1840—61 med en kort Tids Afbrydelse og hørte til det nationalliberale Parti. 
— Gaardeier Ole Nielsen til Havsgaard ved Gentofte (1805—76) var Lands- 
thingamand fra 1850 til 1866 og Medlem af Bondevennernes Selskabs Bestjrreise 
fra 1848 til 1854. 

Om disse Middage varede én eller to Rigsdagssam- 
linger, mindes jeg ikke, men da lidt efter lidt flere af 
disse Herrer faldt fra Menigmandspartiet, der havde givet 
dem deres Stemmer ved Valgene i Følge Bondepartiets 
Ledere[s Vink], foretrak Tscherning at stille en almin- 
delig Opfordring til hvem der havde Lyst at komme 
en Gang om Ugen til Aften. Der indfandt sig i Regelen 
mange, mest Bønder. Jeg husker saa godt, hvorledes 
Stuerne var, naar disse mange Mænd med de transmurte 
Støvler forlod vor Dagligstue, hvor de havde siddet og 
dampet enten Cigarer eller daarlig Pibetobak og spyttet 
enten i Bakker eller i Krogene, og drukket 01 eller 
Punsch til. 

Til en saadan Aften havde jeg enten en kold Oxe- 
steg eller Kalvesteg, et stort Fad Kartoffel- eller Rød- 
bedesalat, skaaret Smørrebrød, enten en hjemmebagt 
Æble- eller Lagkage, dertil Kander med varm Punsch 
og et Par Flasker Rødvin. Punschen var den mest yn- 
dede. Vor Pige fandt alt dette Kør-ind skrækkeligt: 
„Fruen sagde, De levede stille! Det vil jeg nok sigel^ 
Hun blev ked af det, og jeg tilstaar, det trættede og- 
saa mig, især det Aar, jeg gik svanger med min anden 
Søn, og jeg foreslog, at det nu skulde være den sidste 
Vinter, hvilket det ogsaa blev. 

Balthazar Christensen svigtede aldrig de Aftener 
og tog gladelig imod alle disse ham godt kendte Bonde- 
mænd, især udbrød han i Glæde, naar Jens Gregersen 
kom med Piben i Lommen ^). Ja, Piben var hans tro 
Ledsager, op ad den lange Vadmels Frakkelomme stak 
den frem, og naar han vel var kommen til Sæde i Læ- 
nestolen med Spyttebakken ved Siden, kom den frem, 
og han dampede lystig. Gregersen var Tschemings sta- 
dige Stiller ude i Holbæks 2den. Dér havde han sin 



1) Gaardeler Jens Gregersen (1794—1874) fra Hørby ved Holbæk var en af 
Bondevenneselskabets Stiftere. Han var Medlem af den grundlovgivende For- 
samling 1849, men afstod Aaret efter sin Kres til Tscherning og var siden sta- 
dig dennes Stiller. Han stod i et inderligt Venskabsforhold til Tscherning og 
døde 14 Dage efter ham. Han var gift med Ane Sophie Toftegaard (1800—84). 

Gaard i Kundby. Hans Datter Sophie og hans flinke 
Svigersøn, den tidligere Møllersvend, er nu Ejere af 
Gaarden, der er udflyttet og nyopbygget, siden jeg for 
mange Aar siden saa den i den gamle medtagne Til- 
stand. Vi laa oppe i Øverstestuen, naar vi besøgte dem, 
i den brede Seng, der var for kort til Tschemingy saa 

han sagde, at han maatte ligge efter Diagonalen. 

Det har sin Interesse at leve med alle Slags Mennesker, 
og det er faldet i min Lod at faa Indblik i meget for- 
skellige Hjem og at pleje Omgang med yderst forskel- 
ligartede Mennesker. Der morer mig nu, at [lade] alt 
det svundne passere Revue; desværre har jeg til for- 
skellige Tider enten manglet Tid eller Energi til at 
nedskrive meget, der nu kunde være mig en gavnlig 
Ledesnor, idet jeg opfrisker Minderne. 

Kun 1853 var Tscheming en kort Tid udelukket fra 
Rigsdagen. Han havde opgivet sin gamle Valgkres i 
Holbæks 2den og stillede sig til Valg i Lyngby mod 
Kay ser. Der havde i de Aar udviklet sig saa store Me- 
ningsforskelligheder med hans tidligere politiske Ven- 
ner, at Stemningen, naar vi var sammen med dem hos 
HageSy var alt andet end behagelig. Især udtalte C. Ploug 
sig overfor Tscheming^ saa jeg i højeste Grad følte mig 
krænket paa Tschernings Vegne. Jeg var aldrig sammen 
med Plougy uden at vi skændtes paa Livet, og mere end 
én Gang sagde jeg til Tscheming^ at jeg syntes, vi skulde 
holde os helt borte fra de Folk. Ved Valget i Lyngby 
brød det endelig helt ^). Hage modarbejdede Tscheming 
paa retslig og uretslig Vis og fik min skikkelige Kunstner- 
Ven [Skovgaard] til at tegne Karrikaturer, som blev trykt 
og omdelt paa Valgpladsen. Hages lod som intet og sendte 
først Datteren Lise^ senere gift med Ploug [til os]. Fruen 
kom selv og indbød os, men vi var stive og ubøjelige 
overfor alle Tilnærmelser. Vi saas aldrig mere, alt Sam- 
kvem med tidligere Omgangsfæller ophørte, og helt 

1) Se Efterl. Pipirer I, 45. III, 123 9, 

andre Mennesker var det nu, at Tscheming som Bonde- 
fører stod i Berøring med ^). 



I Foraaret 1854 flyttede vi til Ørholm. Der blev 
budt os en stor god og billig Bolig i Hovedbygningen 
for 300 Rdlr. om Aaret. At leve hele Sommeren i Byen 
med de fire smaa Børn, skafiPe dem frisk Luft og Be- 
vægelse var meget besværligt, og at tage paa Landet 
om Sommeren blev os baade for bekosteligt og besvær- 
ligt. — Jeg havde jo en Del Betænkeligheder ved denne 
Flytten paa Landet saa vel Vinter som Sommer, thi 
Tscherning var jo en stor Del af Aaret i Rigsdagen og 
kunde kun komme til sit Hjem om Søndagen. Men det 
blev dog saaledes, vi lejede ^). 

Da vi kørte ad Alleen ned mod Hovedbygningen, 
sagde min Moder: „Er det dernede i det Hul, vi skal 
bo?^ Hun var slet ikke glad ved den Flytning, og dog 
maa vi vel sande, at det var lykkelige og fornøjelige 
Aar, vi levede der i den smukke Egn, i det store Hus 
og Have med de mange Dyr. Den første Sommer var 
meget besværlig, en Del af Værelserne lejede vi ud, 
jeg tog to Damer i Kost for at skaffe lidt Indtægt, vore 
Udgifter havde været saa store. Jeg sled i det af yderste 
Evne. At faa den store Have besaaet og beplantet og 
at skafiPe lidt ud af Frugt og Grøntsager tog heller ikke 
lidt Tid. 

Vinteren, som fulgte derpaa, var langt fra behage- 
lig, det blev en stræng Kulde, Vinduerne tøede aldrig 
op. Kun hver ottende Dag, undertiden jcun hver fjor- 
tende Dag kom Tscherning hjem og bragte lidt Liv til- 
veje i den absolute Ensomhed. Saa fremmed blev han 
for Børnene, at de Søndag Morgen, naar vi satte os til 



1) Den 16. Marts 1854 meldte Tscherning sig ud af Bondevenneselskabet. 
Efterl. Papirer III, 133 9. 

•) Efterl. Papirer I, 57 ff. 

vort Arbejde at lave Papirsblomster, spurgte: ^Moder, 

kommer her Fremmede i Dag?* 

— Natten mellem den 8. og 0. Juli 1855 blev min 
lille Sara Birgitte født ^). — Tiaarsdagen efter vor Bryl- 
lupsdag kørte vi med den lille Glut op til Lyngby Kirke 
og lod hende døbe. Mit Sind var saa dybt bevæget den 
Dag, da jeg kørte til Kirken i det skønneste Sommer- 
vejr, og Solen skinnede paa den gyldne Sæd paa Mar- 
kerne. Til en vis Grad vare vore lykkeligste Aar der- 
med afsluttede. Som uhyggelige Drømme ligger 

mange Øjeblikke langt tilbage i Tiden, og naar jeg nu 
læser gamle Breve fra Tscheming og fra mig, da tæn- 
ker jeg: ,Han var et bedre Menneske end Du!* Thi 
han var i alle Forhold mild mod alle, god og overbæ- 
rende, jeg var ofte bitter og hæftig. Nu er det bagefter 
at erkende det, nu efter at han har hvilet i sin Grav i 
16 Aar. — 

Etatsraad Th. Sahr^ som Tscheming stadig stod i 
Venskabsforhold til, skulde paa Grund af sin nedbrudte 
Helbred tiltræde en Baderejse og anmodede Tschemir^ 
om at ledsage ham. Jeg var meget ked over at skulle 
være saa længe ene i alt det meget, jeg havde om 
Ørerne i det store Hus, og jeg syntes, Tscheming tog 
for lidt Hensyn til sit Hjem. Naa, Sommeren gik jo. 
Dagen til de to Herrers Hjemkomst blev angivet, og 
vi tog alle ind til Byen for at møde Tscheming. Nogle 
Dage før var Stine Løvmand kommen kørende ud med 
Fru Heiberg, der fra Fru Sahr havde faaet Bud om at 
anskaffe noget, som kunde være Tschemings Familie 
til Gavn og Glæde. De skulde sondere Terrænet. Hvor- 
ledes de kom paa den Idé, at sende en aldeles urimelig 
Masse Klædes Stoffer, et pappegøjegrønt Schawl og 
noget stærkt mønstret sort Silketøj, véd jeg ikke, men 
jeg blev yderst forbavset ved at se den mægtige Pakke. 

1) Blomstermalerinden Sara Birgitte Tscheming, gift 1879 med Kreslæge 
Axel Ulrik. 

Da Tscherning saa den, blev han helt desperat og ud- 
ledede deraf, at Byen vilde snakke derom, betragte 
ham som en Lejetjener, der skulde have Betaling 
for noget, der var et Venskabsstykke. Thi et Ven- 
skabsstykke var det at leve Maaneder med en saa svag 
og vanskelig Mand! Alt, hvad der var blevet sendt os, 
skulde øjeblikkelig sendes tilbage undtagen Schawlet 
og Silketøjet, hvilket dog skulde byttes, da jeg ikke 
maatte gaa med saa „skrammereret' Tøj. Som sagt saa 
gjort. Pakken blev sendt tilbage, men til O. Suhr^) paa 
Kontoret, for ikke at krænke og bedrøve den gamle 
Etatsraad. 

Saa gled Tiden videre. Vor Lærerinde Frøken 

Anny Gad^ var et flinkt rart Menneske, der i alle 
Maader levede sig sammen med os og var godt oplært, 
saa at hun kunde meddele Børnene en Del, og Dren- 
gene [senere] i en 8 å 10 Aars Alder kunde begynde 
deres Skole her i Byen bedre forberedt end mange 
8 å 10 Aars Drenge. Tscherning havde jo ogsaa, naar 
han var hjemme paa Ørholm, givet sig en Del af med 
Børnene. Jeg tegnede med dem. 

Vi havde i den Periode ret fornøjelige Aar derude 
i det store, gode Hus og i den vidtstrakte Have. Vi 
havde knyttet Bekendtskaber paa Egnen og mod- 
tog jævnlig Besøg fra Hovedstaden. Om Søndagen 
svigtede de tre Brødre Bandholtz aldrig b). I tre Aar 
havde vi Enkefru Suenson og hendes Datter Camilla^) 
boende i Sommerlejlighed, og de modtog jævnlig Besøg 
af hendes andre Børn og af Admiral Suenson og hans 
Familie, Etatsraad Suenson med Familie^), Konferens- 

1) Cand. theol. Ole Bernt Suhr (1813—75) blev, da hans Farbroder Etats- 
raad J. Th. Suhr 1856 trak sig tilbage, Chef for Huset J. P. Suhr & Søn. 

>) Anny Henrica Margrethe Gad, f. 1839, gift 1862 med Grosserer i Flla- 
delOa Frederik Ferdinand Myhlertz (1833-95). 

>) De tre Brødre Bandholtz var Sønner af en meget dansksindet Holstener 1 
K}el, den ene af dem var i nogle Aar i Huset hos Tschernings, hvor de alle tre, saa- 
velsom en hel Del andre unge Mennesker havde deres selskabeligeTilhold i disse Aar. 

^) Anne Susanne Suenson født LGtken (1778—1872), Enke efter Kaptajn 
Jean Jacques Isaac Suenson, og hendes Datter Nanna Camilla Suenson 
(1810-94). 

B) Daverende Kaptajn senere Viceadmiral Edouard Suenson (1805—87) og 

raad Ussing, gift med hendes ældste Datter, og deres 
Børn^). Sønnen Frederik kunde, naar han kom derud, 
gaa i Timer og sludre med vore Drenge, i det hele 
taget blev vi alle rigtig gode Venner med alle disse 
unge Mennesker. Med Frederik Ussing knyttedes til- 
syneladende det varmeste Venskab, der vedvarede nogen 
Tid efter at vi var flyttet fra Ørholm. Uden at vi nogen- 
sinde har kunnet fatte hvorfor, afbrød han pludselig 
alt Samkvem med os, ja hilste os ikke en Gang, naar 
han traf paa os paa Gaden eller i en anden Mands Hus. 
Det gjorde mig ondt, thi jeg havde holdt meget af den 
livlige og aandrige unge Mand, til hvem der knyttede 
sig store Forventninger, der blev tilintetgjorte, da han 
døde som ganske ung. 



Løse Optegnelser og Breve fra Opholdet i Ørholm. 

ørholm, 12. Febraar 1858. 

Kongen blev pludselig syg forgangen Dag, og to 
forskellige Rygter cirkulerede; som det synes har man 
prøvet med det ene eller det andet at skjule noget. 
Gud véd hvad, og Gud véd hvilket det rette er? Det 
hedder, og derom er alle enige, at Sygdommen hid- 
rører fra overvættes Nydelse af Spiritus, som han tog 
til sig først den ene Dags Middag og siden den næste 
Dags Formiddag paa Skodsborg, som han selv sagde 
for at drikke sig ihjel, da dog de andre vilde ærgre 
ham ihjel. Grunden til dette Galskabsanfald fortæller 
nogle var, fordi „Hendes Naade" var vred over, at 
Prinsen af Danmark skulde til Paris og lykønske Kej- 

hans Huitru Ottilia Uldall (1816—72) samt daverende Justitsraad, senere Etats- 
raad Jean Nicolas Suenson (1790—1887) og hans Hustru Henriette Lund 
(1812-87). 

1) General prokurør Tage Algreen-Ussing (1797—1872) gift med Ottine Frede- 
rikke Suensson (1807—84). Sønnen cand. jur. Frederik Algreen Ussing (1838—09) 
var en i sin Tid meget omtalt ung Mand. Rigt udstyret, højt begavet, original 
1 sin Færd, lidenskabelig konservativ som Politiker. Hans tidlige Død brød de 
rige Løfter, han havde givet. 

seren^), hvorover hun og Kongen var, som det hedder 
sig ikke sker saa sjældent, kommen formelig op at 
slaaes, og derpaa var fulgt hele dette Fylderi. 

Andre fortæller, at Prins Ferdinand skal være kom- 
men til ham, og klaget over, at Svar var afsendt af 
Ministeriet til Frankfurt, uden først at være forelagt 
Statsraadet, at han [Kongen] er gaaet til Grevinden at 
udøse sin Harme, at hun har søgt at forsvare det, 
hvoraf han har troet, hun spillede under Dække med 
dem, og derover er deres indbyrdes Spektakler op- 
staaet, og senere hans Galskaber. — 



Ørholm, 27. August 1859. 

Exellencen Scheele var her en Visit. For en 14 
Dage siden skrev han til min Mand, at Kongens An- 
modning om at besøge ham paa Skodsborg havde været 
saa indtrængende, at han havde troet at burde komme, 
og at han vilde komme herover. 

Dage gik, han kom ikke, men en skøn Dag kom 
her en Lakaj, og tilsagde min Mand til TafiPel, noget 
der ikke er sket i de sidste 2 Aar. Da han kom, tog 
Kongen ham i Skole, fordi han bar hvid Fjer istedetfor 
blaa, Kaarde istedetfor Sabel, tilbød ham saa det Kom- 
mandørkors, som nu havde ligget og ventet i 8 Aar. 
Tscheming bad, at det maatte blive beroende, at han, 
dersom hans Majestæt behagede at give ham en eller 
anden Sendelse, da selv vilde bede derom, men ellers 
var det ham behageligt at blive fritagen derfor. 

Derpaa fandt Monrad, nu Kultusminister, paa at 
indbyde Tscheming og mig til Middag Søndag; dette er 
noget, som ikke er faldet dem ind de sidste 7 Aar. 
Hvad betyder alt dette? De maatte ville have en eller 
anden Velvillie af Tschemir^; hvad Grunden kunde 
være, derme d har jeg forgæves brudt min Hjæme. 

1) Prinsen (Christian IX) overbragte Napoleon III Konsens Lykønskning 
i Anledning af, at Kefseren var undgaaet det mod ham rettede Mordattentat af 
Italieneren OrsinI den 14. Januar 1^. 

11 

Tschemlng aflagde sin Visit paa Skodsborg, traf 
ingen hjemme, og igaar kom Scheele her, aabenbart 
ikke i god eller glad Sindsstemning. Det var ogsaa af 
Adjutanten fortalt Tschemlng^ at man havde tagen 
meget unaadigt imod Scheele, navnlig Berling^). Scheele 
fortalte selv uden Opfordring, at det den forste Tid 
havde været meget ubehageligt [for ham], at Kongen 
selv jo havde været meget venlig, men hende [Grev- 
inden] havde han ikke set. Han havde flere Gange 
ladet sig melde, men hun havde ikke villet tage imod 
ham, endelig Ode eller 10de Dagen efter Taflet var 
Kongen gaaet med ham op til hende, havde derpaa 
fjernet sig lidt efter. Da Scheele her var blevet ene 
med hende, havde han spurgt hende, om han var 
hende i Vejen, at han, hvis saa var, vilde rejse den 
Dag i Morgen, at Kongens Anmodning om at komme 
havde været saa indtrængende, at han havde maattet 
komme'). 

Dertil svarede hun ham, „at hun ikke havde været 
i Stand til at forhindre hans Komme.* Ja, saa vilde 
han rejse. Men da bad hun ham ikke at gøre det, og 
lovede, at ingen skulde mærke noget mere paa hende. 
Hendes og Berlin^ Vrede paa ham, Scheele, daterede 
sig fra den Gang han var Minister, og Kongen vilde 
give Berling Storkorset, da satte Scheele sig imod det, 
og sagde, han fandt det dog lidt for galt, det var jo, 
som man levede med de Vilde. 

Saaledes vedblev han at tale, da lagde jeg min Haand 
paa hans Arm og sagde: „Vil nu de gode Herrer, der 
har været med at lave dette afskyelige Giftermaal, ikke 
engang indrømme mig, at det havde været bedre, det 
var blevet forhindret, at man lettere havde affærdiget 

1) Kammerherre Johan Carl Emat Berling (1812—71) var Generalintendant 
for Clvilliaten. I 1850 fordrede Ministeriet, at han skulde afekediges, da det 
ansaa hans politiske Indflydelse ved Hoffet for skadelig; dette nægtede Kongen, 
paavirket af Grevinde Danner, og Ministeriet Hall-Krleger traadte da af 2. De- 
cember 1859 og Ministeriet Rottwill-Bllxen-Finecke kom til Roret. Berling tog 
kort efter selv sin Afsked. 

*) Scheele havde allerede I Sommeren 1857 paa Grund af sin antl-skandi- 
naviske Politik vøret nedt til at udmelde sig af Halls Ministerium. 

sig med denne stakkels Konges Mætresse, end med 
hans Hustru, og at det er en Ulykke for Landet, at 
det er saa.^ 

Derpaa svarede han i en ligesaa højtidelig Tone, 
som jeg havde talt: „At det er moralsk rigtigt, derom 
er der hos mig ingen Tvivl, om det har været politisk 
rigt^i derpaa er det vanskeligt at svare. ^ Et Gode 
havde der været ved hende, det var, at hun havde 
vænnet Kongen af med at drikke. 

Endvidere sagde han, at det var den gamle Moltkes 
Skyld, at Giftermaalet kom i Stand, han kunde have 
foreholdt Kongen hendes Beskaffenhed osv., det gjorde 
han ikke; da Kongen forelagde ham Giftermaalskon- 
trakten, svarede han blot, at det var ikke betimeligt, 
en Tid som den Krigsperiode var ikke skikket til at 
tænke paa Bryllup, men Kongen svarede kort og godt: 
„Hende til Kone eller Jeg er ikke Konge mere.^ 

Saa sendte Kongen en Dag Bud efter Scheele, denne 
ventede i Forgemakket, da blev der leveret ham en 
Portefeuille med Forlangende, at han vilde læse Pa- 
pirerne, — det var Ægteskabskontrakten o. s. v. Da 
Scheele havde læst den, leverede han Portefeuillen til- 
bage, indfandt sig senere til Taflet, men da Kongen 
forblev tavs, gjorde han ligedan, og JFjernede sig paa 
sædvanlig Tid og Maade. 

Siden erfoer han, at Kongen om Aftenen, strax 
efter at han var taget bort, havde beordret en Ordon- 
nans at forsøge at indhente ham, med det Bud, at der- 
som han traf ham paa denne Side Folehaveskov, da at 
faa ham med tilbage, hvis ikke, da lade ham fortsætte 
Vejen. 

Ordonnansen traf ham ikke, og først lang Tid efter 
erfoer han det af Kongen selv, og da han undrede sig 
over, hvad Kongen havde ment med ikke at tale til 
ham om Papirerne, for hvis Skyld Kongen havde kaldt 
ham, sagde Kongen: ^a, jeg troede Du vilde helst 
ikke tale derom, siden Du leverede Portefeuillen til- 

11* 

bage uden et eneste skriftligt eller mundtligt Ord, saa 
mente jeg, det var bedst, jeg ogsaa tav." 

Af en Optegnelse 14. Februar 1861. 

Dagen før havde vi Besøg af Monradj han havde 
Dagen før talt med Winther^) og sagt, at han kom nok 
til at træde ud af Ministeriet; man var alle imod ham, 
og saa gik han sin Vej og gik til Hummeltofte. Midt 
i den strængeste Vinter, vi var her saaledes indesneet, 
at ingen Vogn kunde gaa, kom han her kørende i Slæde 
for at pleje Raad med Tscheming. Jeg kendte ikke Ind- 
holdet af deres Samtale, men syntes at mærke paa 
Tscheming^ at han nu var tilbøjelig, om det fordredes, 
at træde ind i et Ministerium; at noget saadant kunde 
have været Monrads Tanke, antog jeg ogsaa af det hele. 
Tscheming havde dog kun søgt at faa det til at hænge 
foreløbig sammen. Jeg troede nok, at man ønskede, at 
Monrads Besøg her ikke skulde omtales, men Fru Win- 
iher underrettede jeg dog derom i al Naivitet; Tscher- 
ning vilde ikke omtale det for Winther^ jeg antager, 
Winthers ønsker til syvende og sidst at komme ind i 
Regeringen, Tscheming skal naturligvis være Vejen; 
saaledes har mange af deres Ytringer lydt for mig, og 
naar jeg har sagt det til Tscheming^ har han svaret: 
,»Nej mange Takl* Og jeg siger ogsaa Nej mange Tak! 
ogTscheming bør heller ikke mere komme i Regeringen, 
han er for gammel, passer ikke for Tiden, er desuden 
Fru Dannergal. 

Om Aftenen kom der et ilsomt Brev fra Delong i 
Paris ^, han advarede os her hjemme, sagde Kejseren 
vilde ikke hjælpe oSy gav forskellige Vink om, hvad vi 

1) Dr. phll., Brandforsikrinesbestrrer Gert Henrik Winther (1813- ]905> 
var Folketingamand fra 1848 til 1884. Han hørte til Venstre og galdt indtil 18Ga 
som Tschemings politiske Ad)utant og Fører for de Bondevenner, der samlede 
sig om Tscheming. Hsn var gift med Johanne Margrethe Thomsen (1819— 1906), 
Datter af Etatsraad Jacob Thomsen. 

S) Geheimelegationsraad Baron Albert Hermann Peter Gabriel Delong^ 
(1708—1865), dansk Generalkonsul 1 Paris. 

burde gøre. Jeg omtalte Fengers^) Brev og spurgte, om 
man ikke burde advare ham imod en altfor stor Til- 
slutning til Hall. Tscheming svarede: „Hvad troer Du, 
det vilde nytte mod det hovmodige^ blinde Menneske, 
der ved sin Halsstarrighed er Skyld i alt dette I' 

Den 16. skrev jeg hemmelig et Brev til Fenger^ kun 
faa Ord, bad ham ikke tro for meget paa tilsyneladende 
gode Venner, bad ham ikke slutte sig for meget til 
HalU men følge Monrad^ holde Enigheden vedlige, som 
var det eneste, der mulig endnu kunde frelse os, sagde 
ham, jeg vidste Ting, jeg ikke kunde betro Papiret, men 
besvor ham ikke at agte min Stemme ringe. Om dette 
Brev har havt Indvirkning paa ham, om det er andre 
Ting, véd jeg ikke, foreløbig er Enighed atter tilveje- 
bragt i Ministeriet. Gud beskytte det elskeligste Men- 
neske, jeg kender, jeg har aldrig truffet ham hovmodig 
eller blind. 

Åf Optegnelserne. 

Dermed afsluttedes Glæderne paa Ørholm. 

Der var nu fuldt op at tage vare; om en Maaneds Tid 
skulde vi flytte til Kjøbenhavn, hvor vi havde lejet 
en god Bolig med Have ude paa Kastelsvejen. Den 
Oprykken og alt, hvad dermed fulgte, ikke mindst 
min store Ængstelse med Hensyn til Sønnernes Skole- 
gang osv. osv. angreb mig voldsomt. Det hele hvilede 
paa mig — Tscheming var i Rigsdagen — altsaa For- 
nuften maatte tages fangen. 

I de sidste Dage af Oktober [1861] flyttede vi ind, 
men jeg tog igen til Ørholm, hvor jeg og Anthonore 
skulde sørge * for Kreaturerne m. m., indtil Auktion 
kunde holdes. Det var travle vemodige Dage. Vor Ko 
og vore to yndige smaa hvide Geder blev købt af en 
Bonde oppe i Søllerød, med Taarer stod Anthonore og 

1) Den hele Optegnelse findes pas Bsgslden at et ret ligegyldigt Brev fra 
Fenger, der stadig vsr deres Huslæge. Hsn var som bekendt Finansminister i 
det Hall*ske Ministerium fra 1859 til Decbr. 1863. 

jeg og saa dem blive trukket aFsted. Høns og Ænder 
stod i Kasserne, og Urter, Kartofler og Grøntsager var 
pakket paa en Bondevogn, endelig var alt stablet op, 
og saa krøb vi to endelig op paa det velbesatte Læs. 
Grædende sagde vi Farvel til det Liv, som nu var af- 
sluttet, Hønsene og Ænderne skræppede i Kasserne 
bag ved os, trægt og langsomt gled Vognen op ad de 
skraanende Veje, og endelig i Mørkningen naaede vi 
til det nye Hjem. Et nyt Afsnit begyndte, et Afsnit 
paa 1 1 ^/s Aar, et Afsnit, der som alt i Livet, indeholder 
et passende Maal af gode og af mindre gode Dage, 
hvoraf dog, naar man tæller dem op, og man er saa 
vel stillede som vi i saa mange Henseender, de gode 
Dage bliver de overvægtige. 

Nu var altsaa det skønne Friluftsliv ude paa det 
gamle Ørholm afsluttet; atter sidder vi i Hovedstadens 
umiddelbare Nærhed, men dog heldigvis udenfor den 
store Stenbunke med Udsigt til den store Mark, hvor 
Gartner Petersen dyrkede Radiser og Jordbær. Tilhøjre 
var Gartner Htnrichsens Haver og Bygninger, i hvis 
ene Hus Justitsraad Suensons Familie boede, med hvem 
vi plejede livlig Omgang, navnlig med den smukke 
glade skoggerleende Thea og hendes elskværdige Bro- 
der, den lange Dispacheur. 

Hvor mange Gange har vi ikke siddet og sludret i 
den lille Have, i Krogen under de tre Ahomtræer, 
glade ved Tusmørket, uset af de Forbigaaende, saa at 
Frederik Ussing irriteret over at Gaslygten, der stod 
lige udenfor, skulde tændes, raabte: „Gasmand, jeg 
giver Dem en Mark for ikke at tænde Lygten!^ Marken 
fristede, og vi blev i Tusmørket. 

Der var ganske rart derude, om end meget snævert 
imod vore tidligere Omgivelser. Der var dengang ingen 
anden Forbindelse med Byen end 2 — 3 Gange om Da- 
gen en gammel Omnibus, nu udgaar 3 — 4 Sporvogns- 
ruter herfra, vi har nu et Utal af Handlende af alle 
Slags herude, dengang var der én Urtekræmmer, l^s 

Slagter og én Klædehandler; store Kaserner og store 
elegante Huse har rejst sig, hvor dengang Haver o^ 
grønne Træer Frydede Øjet. 

1863 døde Frederik den Syvende, og vort Lands 
skæbnesvangre Begivenheder begyndte. 

Vi skulde op at se Kongens castrum doloris, og jeg 
løb iforvejen for at faa gamle Tante Tine Dalberg% der 
boede i Frue Kloster, med op paa Christiansborg. Om 
jeg ved den Lejlighed forkølede mig, véd jeg ikke, men 
den 12. Decbr. var jeg meget lidende af en alvorlig 
Gigtfeber. Mit Værelse var et Kvistkammer, og Panelet 
under Taget var saa aabent, at man kunde se Dagen 
igennem det. Det var en lang pinefuld Tid, de bedste 
Øjeblikke havde jeg, naar Dagens travle Gerning var 
endt og Marie satte sig og læste højt for mig af en 
Bog, der hed « Barbene' ^, jeg véd ikke, hvad den inde- 
holdt, men jeg følte ved Forelæsningen af den en Fred 
for Sjæl og Legeme, der var umaadelig velgørende. 
Tscheming var heller ikke rask og flyttede ind til Dr. 
WintherSy med hvem han havde sluttet et varmt Ven- 
skab. Det var ham lettere at være dér, naar han skulde 
møde i Rigsdagen end ude paa Kastelsvejen, og han 
støttede dem meget med deres Regnskabsvæsen for 
Brandkassen. 

En Aften, da Pigebørnene gik ind for at se til ham,, 
fandt de Byen i stærk Røre. Efterretningen om Danne- 
virkes Rømning var naaet hertil, mine Døtre kom hjem 
stærkt rystede over alle de hadefulde Udtalelser, de 
havde hørt, navnlig mod Overgeneralen, deres Onkel 
de Meza. 



1) Se Side 53. 

^ Auerbachs berømte Landsbynovelle «Barf&88ele*. 

Brtpe og Optegnelser af Eleonore Christine 

under Krigen 1864. 



Casldsvclea d. 3. Marts 1864. 

Tak for Dit Brev, kjære Christian. Hvad Nyt tæn- 
ker Du vel, idet Do aabner mit Brev? Ja, man lever 
jo for Øieblikket i et Slags Havblik, Rigsdagen er gaaet 
hjem paa 8 Dage, da der jo paa Lørdag er Valg til det 
nye Rigsraad, og det bliver vist en deilig Forsamling. 
Naar man ser Listerne paa Candidateme, naar man ser 
deres Program, og naar man tænker paa, at Slesvig og 
en Deel aF Jylland er besat af Fjenden, hvor der altsaa 
ikke vælges, da er det et sandt Vrængebillede af en 
Forfatning. Jeg har haft meget travlt i denne Tid med 
at skrive for Tscheming til alle mulige Folk i Lyngby 
Sogn for at faa dem til at stemme paa deres Rigsdags- 
mand Dr. Rosen ^)j som jeg nok tør sige blev valgt 
meget væsentlig ved Hjelp af mig, da jeg talte med 
Fabriksarbeiderae og Bønderne derude, og var tilstede 
ved Valghandlingen og opmuntrede dem til at holde 
fast ved ham, der nu ogsaa har vist sig som saadan en 
flink og besindig Mand. 

Den Gang tog Rørdam^ under sine beskyttende 
Vinger en Sludrebroder af en Præst, Schøler^); denne 
Gang er det Sludrebroderen Holstein^) til Dyrehave- 
gaard, han vil trække igjennem. Nu faar vi se. 

Til en Bazar, her har været afholdt i Studenter- 
foreningen, har jeg ogsaa haft en Deel at gjøre. Jeg teg- 
nede dertil 12 å 14 Haandtegninger til at lægge i Al- 
bum, og Anthonore malede flere Smaating dertil. Da 
Børnene en Aften var indbudt hos Monrads^ blev der 



1) Dr. med. Wilhelm Sophas Andreas Rosen (1820—66) var fra 1861 Folke- 
tblnssmand 1 Lyngby, ban var en lidenskabelig Helstatsmand og hørte til Tscher- 
nlngs Venstre. Han blev ikk« genvalgt 1864, men blev Aaret efter valgt i Sorø. 
Han var en ivrig politisk Forratter og døde som Lasge paa St. Croix. 

*) Sogneprcsten 1 Lyngby Peter Rørdam (1806--83). 

>) Prcsten 1 V. og 0. Hassing i Ribe Stift Hans Vilhelm Riber Schøler 
(1811—75) blev 1864 valgt for Nørre-Sundby. 

*) Jøgermester Carl Christian Frederik von Holstein (1816—81). 

oplæst et Digt, som skulde trykkes og sælges ved Ba- 
zaren; det gav mig Lyst til at gjøre ligesaa; da jeg 
netop i de Dage havde skrevet tre mindre Digte, som 
Tscheming var meget indtaget i, lod han saa trykke 
200 Exemplarer og tilsende Bazaren samme Dag den 
blev aabnet, naturligvis anonymt. Børnene var saa hel- 
dige at faa det sidste Exemplar, thi de var revet bort 
i en Haandevending, da de var pænt udstyrede og blev 
af de Herrer Studenter meget varmt anbefalede; men 
samme Aften skriver Hr. Ploug en lynende rasende 
Anmeldelse om dem i „ Fædrelandet^ og er saa bæstisk 
dum at aftrykke det midterste, det skarpeste af dem, 
hvorved han jo end mere udbasuner sin egen Skam. 
Den tredie Bazaraften havde Studenterne faaet samlet 
nogle Exemplarer, som de stod i Salen til Publikums 
Opbyggelse og sønderrev og traadte under Fødder. Du 
kan tro, jeg har moret mig over at have skaifet Ploug 
med sin vakre Hær denne Ærgrelse ^). Jeg afskriver 
Versene, det første kender Du. 

TAK OG BØN. 

O Gud skee Tak! at Vanvids sorte Taage 
End hilder ei hver Mand i Danmarks Land! 
O Gud skee Tak! at Enkelte dog vaage 
Og tør i denne Hvirvel holde Stand. 
O Gud skee Tak! at Pøbelsværmen kues, 
Den voxed' længe, næret kun af Løgn, 
Men Danmarks bedste, sande Ære trues 
Maaskee kun i et ubevogtet Døgn. 

O Gud skee Tak! at Hærens fleste Sønner 
Blev sparet op til bedre Tid og Sted, 
Åt Poesi og Drøm, og Sak og Bønner 
Ei rev den hele store Skare med; 



1) Fredag 26. Febr. 1864 gengiver , Fædrelandet* Digtet .Tak og Bøn* med 
følgende Bemcrkninger: 

«Man er i en vis Le)r ligesaa opfindsom i det Smaa, som man er heste- 
dum I det Store. Den af et Antal patriotiske Damer Indrettede Basar i «Stu- 
denterforenlngen* har man benyttet til at faa kolporteret følgende Makkerl af 
en reaktioner Poet, som er stukket Ind mellem to lige saa slette, men uskyldige 
Digte. De udhævede Steder er af os.* 

Åt enkelt Mand dog havde Mod at sige: 
Jfu har vi nok af hvad der gjordes /nL* 
At Mod de fik i rette Tid at Tige 
Før Stormen kom, at splitte deres Seil. 

O, Gud skee Tak! at Tid og Sorger klarer 
Dog mangen sløv, vildfkren, uklar Aand, 
Og at de briste disse sorte Snarer, 
Der skulde baste den i Jern og Baand. 
„KorstestI Korstest!* saamangen Gang vi høre. 
Og Tomekronen mangen Martyr bar; 
„Tilgiv! Tilgiv! de veed ei, hvad de gjøre,« 
Vor Frelsers Røst lød eengang mild og klar. 

Oy lad det Ord dog klinge gennem Taage, 

Lad Fredens milde Aande teste Bo! 

O, lad det aabne disse blinde Øjenlaage, 

At selvgjort skelnes fra den rette Tro. 

^Forræderi og Fejghed* lyder nu paa mangen Tunge, 

Men lad os flnde, hvor Forr«deme de gaae; 

De, som Forrederiet høist besjunge, 

Eengang for deres Gjeming Løn skal faae. 

I Dag har Tscheming og Marie spist hos de Meza 
med Eusebius Bruun. De Meza^ veed Du, er afskediget 
fra Overkommandoen. Hvad han nu skal foretage sig, 
veed man ikke, han har baaret alt dette med mærkvær- 
dig Ro, dog er han meget misfomøiet med Monrad og 
har i Dag ikke villet modtage en Tilsigelse til Kongens 
Taffel. Med Tscheming er han paa en fuldkommen for- 
trolig Fod. Monrads har ogsaa indbudt Tscheming^ der 
for Tiden synes at være i Anseelse. Han kommer 
vist neppe i det nye Rigsraad, da han, som jeg vel har 
skrevet Dig, har indgivet sin Dimission. Vel har Kon- 
gen skrevet til ham og bedt ham blive, og Tscheming 
har sagt, han var villig dertil, naar man sendte ham Man- 
datet tilbage; men dette samme Mandat er endnu ikke 
kommet ham i Hænde, saa jeg tænker, han .faaer Lov 
at blive udenfor ^). Hans Sind er meget trykket, og det 
er ikke let at finde paa Noget, hvormed man kan op- 

1) Tscheming fik Mandatet dlbagetendt 4. April 1864. Efterl. Papirer 111,223 ff. 

muntre ham, da vi snart ere ude af alle mulige Bekendt- 
skaber. — 

Gjør mig den Tjeneste at gjemme mine Breve i denne 
Tid, maaske kan man i Tiden more sig over dem. 

Løse Optegnelser: 

Kjøbenhavn, den 24. April 1864. 

I Dag warBnntzen^) her for at se til den syge Dreng. 
I Talens Løb sagde jeg: ,Ja, Krig fik vi da, det mente 
De engang, vi ikke skulde faa, men at det skulde samle 
sig til. Revolution i Tyskland.' 

„Nej,' sagde han, „det har jeg ikke sagt, men at vi 
ikke kunde komme til en god Løsning af vore Forhold 
uden Krig, og jeg mener, at denrie Krig er meget hel- 
digere end den forrige, og at jeg har den Formening, 
at det vil gaa os meget godt, vi vil faa det ordnet vel 
i Slesvig, saa vi kan faa en god Fred og en varig Fred.' 

Denne Udtalelse forbavsede mig i højeste Maade, 
jeg sagde ham, at jeg nu vilde skrive hans Udtalelser 
op, og naar det saa gik os rent galt, vilde jeg minde 
ham om det, at han kunde erkende sin Kortsynethed, 
og at han ikke senere skulde gaa fra det, ligesom han 
nu benægtede at have troet paa, at vi ingen Krig fik 
og havde levet i den salige Tro, at de usle Tyskere 
dog intet kunde udrette mod os, medens han dog nu 
saa, at vi havde lidt et Nederlag og mere og mere veg 
og sank under den erobresyge Fjende, og ikke én rakte 
os en Haand, end ikke en Finger for at holde os oppe, 
efter at de venskabelige Magter havde varet os saa al- 
vorligt ad om dog at tage den fordømmelige Forfatning 
tilbage. Og naar saa Landet var delt og Ulykken fuld- 
byrdet, saa vilde vel dog han med Konsorter indrømme, 
at de havde set galt. 

Han sagde i nogen Misnøje, at han havde ingen 
„Konsorter', og jeg forandrede Ordet til „Menings- 

1) Professor Andreas Buntzen (1811—80) var dengang Overkirurg ved Fre- 
deriks Hospital. 

fæller*. Ja, no faar vi se, deles Landet ikke, Fører det 
efter dette til nyt Brud med Hertugdømmerne og Krig 
igen om 6 å 8 å 10 Aar. 

Den 24. April 1864. 

Kom Premierministeren [Monrad\ for at tale med 
Tscheming om, hvad han mente om vore politiske og 
vore Krigs-Forhold, om Als kunde holdes, om Fyen 
ogsaa kunde erobres. Tscheming mente, at Als kunde 
tages omtrent efter lige saa lang Belejringstid som 
Dybbøl, at Frederits var en daarlig Fæstning, hvis ene 
Del var beregnet paa Oversvømmelser for at kunne 
holde den, og Oversvømmelser i saa tørt Vejr som nu 
ikke var at regne paa, osv. 

Ministeren spurgte om mig, og jeg kom da ned, men 
følte mig fra Begyndelsen af pirrelig over hans smi- 
lende, lattermilde Væsen, over den lette Maade hvorpaa 
han behandlede alle disse for vort ulykkelige Land saa 
skæbnesvangre Spørgsmaal^). Han lo af et Brev, Tscher- 
ning havde sendt ham med en Sorø Avis med en kjø- 
benhavnsk Korrespondance- Artikel, der ligefrem kaldte 
til Oprør og truede Konge og Regering med at lære 
dem, hvad det suveræne Folk havde at betyde m. m. 

Ministeren mente, at det var saadan en ubetydelig 
Provinsavis og var nu alt saa gammel'; at vistnok gik 
Pressen for vidt, at der maaske trængtes til nye Love 
mod Misbrug i saa Henseende. Tscheming mindede ham 
om, at CassCy Justitsministeren'), var nær ved at være 
en Forræder, da han lukkede Øjnene for alle saadanne 
Overtrædelser, ja beskyttede Skandinavismen, at man 
ikke forstod eller begreb, at man som Embedsmand 
skyldte Kongen Troskab. Men Monrad lo af det alt- 
sammen. Jeg gav kun et enkelt Ord imellem med meget 
misfornøjet Mine og var grædefærdig af Harme over 

1) Det er sex Dage efter Dybbøls Fald! 

*) Hø)esteretsas«e8Sor Andreas Lorentz Casse (1803—86) blev 1860 Justits- 
minister 1 Halls Ministerium og gik 1863 over 1 Monrads, der aftriadte i 
Juli 1864. 

Monrads Optræden. Tscherning mærkede det og førte 
Samtalen over paa Aisstillingen. De Ængstelser, Tscher- 
ning udtalte angaaende Stillingens Holdbarhed, mod- 
sagde Monrad atter. Jeg spurgte da brat, om man da 
virkelig tænkte paa at blive staaende ogsaa dér og lade 
sig slagte som ved Dybbøl. Monrad kom da skogger- 
leende hen og tog mig med begge Hænder om Skuld- 
rene og sagde: »Hør, vor lille Frue har afgjorte Me- 
ninger og militære Kundskaber, men det maa De inde- 
staa for, Tscherning^ hvorledes hendes Ideer ere.^ Jeg 
rejste mig hurtigt og sagde: »Nej, jeg kan næsten ikke 
være i Stue med Dem, uagtet jeg dog ret godt kan lide 
Dem.** Han rakte mig da Haanden og sagde: »Ja, jeg 
gaar nu, at De kan komme op til Deres syge Bam.^ 
Men da han gik, bad han Tscherning berolige sin Kone, 
og Tscherning morede sig egenlig kostelig over, at jeg 
havde ladet ham forstaa min store Misnøje og paa 
den Maade jo ogsaa ladet ham se ind i Tschemings 
Tanker. Denne sagde, han var et Øjeblik bange for, 
at jeg skulde sige ham, at jeg frygtede næsten, han 
ikke var meget bedre end Casse, hvad skandinaviske 
Bestræbelser angik, thi sig mig hvem Du omgaaes, og 
jeg skal sige Dig, hvem Du er; den som har Ploug 
idelig til Gæst, der taaler hans uvorne Avissprog, hans 
Rejse til Norge for at tale med den svenske Konge i 
disse Tider, om ham véd man ikke, om han ikke hjæl- 
per med til at forraade Landet, saa at det deles til 
Storebælt, at Tysken beholder det, som ligger vesten 
for samme, og Sverrig tager Sjælland og de andre Øer, 
og vi skulle saa glæde os over, at vi kunne blive Skan- 
dinaver — nej, nej, saa hellere vandre ud! 

[Senere Tilfiøjelse.] 

Enhver véd, hvorledes det gik, hvorledes Vaaben- 
stilstanden blev benyttet, og at tredie Dagen efter at 
Vaabenstilstanden var udløben. Als blev taget, hvilken 
Modløshed derpaa fulgte, og at dermed var alt Haab 
forbi og Slesvigs Tab vist; hvem havde den rigtige 

Forudfølelse aF, hvad der maatte komme — Premier- 
ministeren eller jeg? ^ 

Cuteltveien 1. Mai 1864. 

— I Onsdags fandt da den store Jordefærd Sted. 
14 Officerer, Underofficerer og Menige^). Den stak- 
kels Konge fulgte med, han var, sagde Tscheming^ saa 
bleg som et Lig og vaklede næsten, da han gik fra 
Kiste til Kiste, og ved en af dem standsede han og talte 
med en gammel Bondekone, der stod ved Kisten og 
græd og idelig tørrede Taareme af. 

Blixen-Finecke ^ kom herind fra Begravelsen og 
spiste Frokost. Monrad var her forgangen Dag^). — 

Dette passerede i Søndags, i Mandags holdtes Stats- 
raad, og dér vedtoges Fredericias Rømning, og endnu 
er man ikke vis paa, om Als skal rømmes, men vel- 
indviede vil vide det. Kongen skal i det Statsraad, hvor 
der blev besluttet at holde Dybbøl, have stampet i 
Gulvet og spurgt, om Monrad og Lundbye^) dog ingen 
Samvittighed havde. Og der skal føles for, om Blixen- 

Finecke kan danne et andet Ministerium. Men 

de, som er ved Roret, holder idelig Kongen i Skak og 
viger kun for andre Anskuelser, naar den haarde Nød 
kræver det, thi da vil navnlig Monrad coute que coute 
beholde Tømmerne i Hænderne. 

CasteUveien d. 16. Juni 1864. 

Kjære Christian. 

Vi har næsten, hvad Brevskriven angaar, ogsaa holdt 
Vaabenhvile. Gud veed egentlig, hvori det ligger, at det 

1) De Faldne fra Stormen paa Dybbøl den 18. April. 

S) Carl Frederik Axel Bror Baron BHxen-FIneclce til Daiiund m. m. (1822 
—73). Han var en ivrig Politiker, men svingede stærkt i sine Sympatiiler. Efter 
1864 trak lian sig næsten lielt tilbage fra det politiske Liv. 

S) Hun gentager her Fortællingen om Monrads Optræden, som findes oven- 
for, og den udelades derfor her. 

«) Oberst i Artilleriet Christian Carl Lundbye (1812—73) var Krigsminister 
fra 1856 til 1850. I 1863 traadte han atter Ind i Ministeriet efter General Thom- 
sen og kom saaledes til at lede dette under Krigen, en Opgave, som laa over 
hans Kræfter. Han fratraadte den 18. Maj. 

har varet saa længe, inden jeg skrev til Dig, eller er 
det maaske ikke saa længe siden? Det er saa besyn- 
derligt for mig i denne Tid, jeg veed ikke, om det har 
sin Grund i, at min Tanke arbeider saa travlt i Øie- 
blikket, at det, som er passeret, strax svinder saa for- 
underlig langt bort, noget der er passeret i Gaar, synes 
mig at ligge saa langt borte, at jeg næppe kan mindes 
det — det var ligedan i 1848, det er Krigsbegiven- 
hederne, det er vort stakkels Lands Skjæbne, der idelig 
sysselsætter min Tanke. 

Gud veed, jeg ligger ikke paa den lade Side; jeg 
vilde saa gjeme efterlade mine Børn lidt at støtte dem 
til, naar vi ere borte, og saa fører al vores Flid En maa- 
ske ikke videre end at det heele ruller sammen i en 
stor Statsbankerot og en Sønderlemmelse af Landet, 
og da bliver vi og vore Lige dem, der føler det meest. 
Der er kun een Magt, som bestaar under alle mulige 
Omskiftelser, det er Knippelmagten, for den er der 
Brug til enhver Tid i ethvert Land. 

Man begynder næsten at frygte for, det atter vil 
gaa til Fjendtligheder, det er skrækkeligt! 

Forgangen havde Monrad truffet Justitsraad Bunt- 
zen ^), der havde sagt til Monrad: »Ja, det Eeneste, der 
mulig endnu kunde redde os, var om vi nu kunde gaae 
heelt og holdent ind under det tydske Forbund!^ Da 
studsede Monrad og sagde: »Har De talt med Tscher- 
ning?"^ »Nej,** sagde Buntzen^ „men jeg har for nylig 
talt med hans Frue.^ 

Troer Du ikke. Du en skjøn Dag erfarer, at jeg enten 
er puttet i Hullet eller hængt, saadan noget et eller an- 
det fælt, naar man saaledes bruger mit Navn. Og veed 
Du saa, hvad Tscheming gjorde; han fortalte Buntzen 
heele Scenen mellem Monrad og mig til stor Moro. Saa 
Du kan se, Tscheming har været langt fra at give mig 



1) Kammeradvokaten, Justitsraad, senere Etatsraad Jean Baptiste Louis 
Camille Edouard Buntzen (1809—85), en Broder til Overlaegen, havde været 
Medlem af den grundlovgivende Forsamling. 

paa den Bare, nej, oprigtig troer jeg, at det har gottet 
ham; for Monrads Opførsel og burschicose Maade at 
være paa i disse alvorlige Tider er aldeles utaalelig. 
Ogsaa skal de kongelige Herskaber være meget mis- 
fomøiet med hans Optræden. Saaledes skal han For- 
gangen efter en Meddelelse Fra KonFerencen i London 
være kommen ud til Bernstorff, civilklædt, med Over- 
frakke paa ind til Kongen og Dronningen og blevet 

meget rolig i [dette] Kostume og drukket The. 

1) 

Den 18.Juni. IGaartalte jegmed Marineministeren^. 
Han lod temmelig nedstemt og sagde, det tegnede me- 
get til at Krigen atter vilde bryde løs, er det ikke grue- 
ligt? Kan Du tænke Dig, hvor det skal bære hen? Jeg 
føler mig snart tilmode, som jeg kan tænke mig i Re- 
volutionstiden, [da] de fængslede og dødsdømte. Man 
lever kun i Øieblikket, man hører om nye uhyre Savn, 
man hører om tomme Kasser, men Adresserne ere kri- 
gerske, man vil slaaes til sidste Mand som altid. Jeg 
gaaer kun og venter, naar Uveiret skal knuse os. 

Men man mærker endnu ingen Ting; i Tivoli, i 
Skoven, til Concerter osv. er altid overfyldt. Gaderne 
feies stadig med de prægtigste Damekjoler, saa det seer 
ud, som der var „sletsens ingenting i Veien*'. H vor- 
længe mon det kan gaae, vi tør ikke mere kjøbe Papirer 
for vore Sparepenge, men lægger lidt hen til om der 
kommer trangere Tider. — 

Casteltvelen, d. 7. Jali 1864. 

Kjære Christian. 

Jeg har været grumme lidt oplagt til at skrive 

efter denne gruelige Tildragelse paa Als, gruelig i sin 
Heelhed og uhyre sørgelig i sine Enkeltheder. 



1) I en Blyantsnote over Brevet har Fru Tscherning skrevet: Hvad der er 
fortalt om Monrad, har ]eg af Baron Bllxen-Finecke. 

*) Orlogskaptajn Otto Hans LGtken (1813—83), Marineminister fra 1863 
til 1865. 

Meyer ^)y gift med Marie Dalberg^ kom her i Man- 
dags, han var i en forfærdelig Sindsbevægelse, han 
vilde have Monrad af Veien, han vilde have et Coali- 
tionsministerium, han vilde, Tscheming skulde træde til, 
jeg veed ikke Alt hvad han vilde have, han vred sine 
Hænder i Fortvivlelse, nu vilde han have Fred å tout 
prix. Jeg svarede ham, at saa længe det Parti, der 
havde ført alle disse Ulykker over os, ikke bekjendte 
deres store Feil, kunde ingen regjere her, uden at Byen 
blev sat i Beleiringstilstand og her blev regjeret med 
Bajonetter; thi det eeneste Middel til at holde Staten 
sammen, var Kongen! Og hans Tilværelse var paa den 
lumpneste Maade undergravet og tilintetgjort af det 
Regimente, som var et Pøbelregimente, et Regimente, 
om hvilket de fremmede Gesandter sagde: „Med et 
Land, styret som Danmark, kan man ikke underhandle, 
thi Regjeringen opretholdtes af et Pøbelregimente, og 
det var et Parti uden Tro og Love, der havde under- 
trykt deres Konge, der var en virkelig honnet Mand, 
der kun vilde sit Folks Vel.^ Men, som sagt, kun med 
de Midler, jeg havde nævnt, kunde der nu regjeres, og 
at benytte slige Midler betænkte man sig paa, ikke 
fordi den eller den vilde skrige derover, ikke fordi 
det mulig kunde koste Eens Hals, men fordi det dog 
ikke var sikkert om det vilde lykkes, naar det kom til 
Stykket, uden at have Hjelp fra Ruslands eller Frank- 
rigs Side. 

Med disse og lignende Udtalelser [af mig], gik han. 
Tscheming kom først seenere hjem, vi talte meget deroqi, 
og vi var eenige om, at han var kun kommen som en 
Udsending fra Partiet for at føle sig for og for om 
muligt at bringe det til en Catastrofe, hvorved de Nær- 
værende gik sin Vej og blev fritaget for Ansvaret ved 
en senere Løsning. 



1) Den senere Højesteretsassessor Frits Meyer (1817—91) var dengang 
fordrevet fra Flensborg, hvor han havde veret Medlem af Appellationsretten. 
Han var gift med Tschernings Søsterdatter Marie Frederikke Dalbei^, født 1832. 

12 



178 



«Nej,* sagde han, «de skal Faa Lov at æde deres 
egen Mad I Det var godt, hvad Du sagde ham, Du skulde 
kun have gaaet et Skridt videre, Du skulde have sagt, 
at Før han selv og alle dem, han havde været eenige 
med, nu krøb paa deres Knæe gjennem Skidtet og be- 
kjendte deres Synd, Før burde og kunde ingen hjælpe 
dem!* 

Tscheming er i en meget animeret Stemning, samler 
t>g samler Notitser, og hver Dag venter vi de politiske 
Forhandlinger skulle komme Frem i Tinget, snart i 
Anledning aF Adressen, som nogle Landstingsmedlem- 
mer ville have Fremmet, snart i Pengebevillingspørgs- 
maalet, men paa alle mulige snilde Maader Forstaar 
man at Faa det Forhalet. Man har en virkelig Frygt For 
den gamle djærve Karl [o: Tschemin^y og nu er jo 
Krieger^) kommen hjem, deres virksomme Partimand, han 
der eengang sagde: dristig vovet, halvt er vundet! Jo, 
en dejlig Vinding, det er det allerForFærdeligste Virre- 
varre. Modløshed, Sorg og Ulykke paa den eene Side, 
Fanatisme og glad Christendom paa den anden Side; 
deraF er det, Monrad og hans Venner er besjælede. — 

— Du kan aldrig komme til den Erkjendelse, at 
mit lange Liv, mit Samliv med Tscheming^ mine hyp- 
pige Berøringer med mange Forskjelligartede Folk 
og med de bedste Folk i Landet har givet mig en 
Aandsmodenhed og OpFatningsevne, som ikke Alle ere 
i Besiddelse aF; Du mener, at der er noget gyseligt i 
at tænke sig mig i Samtale med Folk som Blixen-' 
FineckCj at jeg er som en aaben Bog osv., — Du kan 
rolig sige, at Du kjender mig ikke ret. Vær Du vis paa, 
jeg slaaer ikke Bogen op, hverken For Dig eller Nogen« 
uden naar jeg selv vil, ellers skulde jeg da daarlig have 
baaret Skjørter i 48 Aar! 

Husk paa, at jeg er Tschemings Hustru! og at jeg 
giver mangen en Haandsrækning til at støbe Kuglerne, 

1) HøIesteretsasseasorAndreas Frederik Krieger (1817— 93) havde veret Dele- 
geret ved Konferencen i London, der blev sprængt d. 22. Juni, den 2Me ftldt Als. 

og at den, man for et halvt Aar siden behandlede som 
en gal Mand, ham frygter man nu værre end Satan, 
thi han har faaet Retten paa sin Side. 

Stakkels gamle MezUy han er saa inderlig modfalden 
over alle disse Ulykker. Jeg har ondt af ham^). 

I Anledning af Dine Udvandre-Ideer er der ogsaa 
meget at sige, som der denne Gang ikke er Plads til; 
men husk paa, der er noget, der hedder Nødvendighed, 
og aldrig gik en Stat til Grunde uden store Emigra- 
tioner; husk paa, at hvilke Feil Tscheming og jeg end 
kan have, dumme ere vi ikke, og Illusioner har vi aldrig 
været synderlig plaget af. — 

Castelsveien, d. 23. Juli 1864. 

Kjære Christian. 
Siden jeg sidst skrev til Dig, har vi da faaet et nyt 
Ministerium, de stakkels gamle Mænd, de skulle nu rage 
Kastanierne af Ilden, og det synes paa deres meget 
tamme og spage Optræden, at de ikke ville kunne ud- 
rette Stort, thi jeg er bestandig af den Formening, at 
den eeneste Mulighed, der endnu kunde have været til 
Frelse, var Absolutismen, og denne Løgneforfatning 
sparket overbord, og det troer jeg ogsaa var den Vei 
Tscheming vilde have gaaet; men jeg indrømmer, der 
var mere Udsigt til at brække sin egen Hals derved 
end til at naae noget Nyttigt derved, især da Kongen er 
en honnet og saa karakteersvag Mand, at han aldrig 
vilde komme til at gøre et Statscoup. Han vil hellere 
lide Uret end gjøre Uret. Det er, saa vidt det sveder 
ud^ nogle ganske forfærdelige Forslag, der bliver gjort 
os. Tabet af Hertugdømmerne Slesvig og Holsteen og 
Lauenburg, Flaaden udleveret og for at faa Jylland 
rømmet hundrede Millioner Daler. Hvad troer Du saa 
der bliver af Resten? Troer Du det bliver at kalde en 
selvstændig Stat? Og troer Du ikke store Udvandringer 

1) Om General de Meza og hans Forhold til Tscheming se ,Det nye 
Aarhundrede*, 1. Aarg. 1903. 

12* 

bliver nødvendige? Og troer Du ikke, at om vi faae 
nogle Aars Pusterum, det til syvende og sidst dog en- 
der med, at Øerne gaae til 'Sverrig. Der er et stort 
Parti, der glæder sig dertil, ja det siges som afgjort af 
Folk, som maa vide det, at den svenske Konges Bro- 
der har været her i Byen incognito, og at her uddeles 
mange svenske Penge ^). 

Jeg overværede i Tinget een af Forhandlingerne 
om Adressen for at høre Tschemings Foredrag, men 
bevares, hvilken Fanatisme der endnu er tilstede. Det 
begynder at tage en Deel paa Tscheming at føre denne 
Kamp igjennem, især skal Udvalgene være forfærdelige; 
eet, som blev afholdt i Gaar, var især saa voldsomt, 
at Udvalgets Formand slog i Bordet og brugte Udtryk 
om Tscheming, som han forlangte ført til Protokols 
for at klage i Tinget derover, saafremt Formanden 
ikke tog dem tilbage, hvilket han da gjorde. I Dag er 
der Udvalg igjen i den Sag. Lille Andræ er ogsaa ganske 
fortræffelig. Gud véd: han og Tscheming sparer ikke 
deres Modstandere. 



Optegnelserne. 

I Efteraaret 1864 begyndte min gamle Moder at 
skrante, det saa ud, som det lakkede mod Enden, men 
i Løbet af Sommeren var hun dog saa vel, at hun sad 
i Lysthuset i vor lille Have og bælgede Ærter til min 
Fødselsdag den 4. Juli og var den Dag med ved Bordet. 
Men mere og mere tog Sygdommen Overhaand, hun 
holdt sig saa tappert som mulig, sad i sin Lænestol og 
strikkede, indtil hun saa en Dag, da jeg vilde levere 
hende Strikketøjet, sagde: „Nej, Mutter, nu kan jeg 
ikke mere, nu maa jeg blive i min Seng.^ Det var 
svære Uger, især for Ånthonore, hendes kjæreste Barne- 
barn. Den 19. September fik den Gamle Ende paa sine 



1) Se Jal. Clausen, Skandinavismen S. 194 ff. 

Lidelser. Hun var angst, den Gamle, da hun laa paa 
det yderste, for at Ånthonore skulde bringe hende den 
Guds Mand [Pastor Frimodt] paa Halsen: „Lad mig 
være fri, lad mig være fri! Jeg har den Tro, at jeg 
ikke har levet værre end, at dersom der er en Gud til, 
saa vil han nok tilgive mig og give mig en Plads efter 
Døden i alt dette store. ** 



Åf Brewexling mellem Tscherning og hans Hnstm 
fra hans Rejse til Italien^). 

Castelsveien, 5. September 1870. 

I Gaar den 4. modtog jeg et Brev fra Dig, skrevet i 

Fredericia og afsendt fra Hamborg. Ja, der var 

jo alt kommen en Forløber for det store Drama, der 
udviklede sig dernede, men Du agtede kun lidet derpaa, 
ja slog det hen som betydningsløst, men naar man har 
noget Andet at tænke paa, Noget der ligger en nærmere, 
da ændser man kun lidt, at de franske Hære knuses, 
at Frankrigs Trone ryster og styrter sammen, at Europas 
Hjerte ligger i voldsomme Krampetrækninger. Men 
alt dette er fuldbragt i de faa Dage, Du har været 
borte, og det kan jo have sin store Interesse at see 
Jublen derover i de tydske Lande. 

Jeg var i Løverdags gaaet til Byen med Ånthonore 
for at see hendes Billeder expederet til Amerika; der 
var Opslag paa alle Gadehjørner, Sammenstimlen af 
Mennesker, og paa alle Ansigter læstes Forfærdelse, 
men jeg kunde ikke komme til at læse Opslaget^); først 
i Grøns Butik erfoer jeg dets Indhold, et Øjel^lik var 
det, som om Jorden svandt bort under mine Fødder; 
end ikke vore egne Krigsulykker troer jeg har rystet 

1) I Sommeren 1870 holder Tschernlngs Sølvbryllup, og kort efter indbyder 
Gert Winther Tscherning til at ledsage ham og hans Hustru paa en Reise til 
Italien. Fru Tscherning omtaler ikke synderligt denne Rerse, der afføder en 
Konflikt dels mellem hende og hendes Mand, deis mellem hende og Fru Winther. 

S) Den bragte Meddelelse om Slaget ved Sedan den 2den Septbr. og Kei* 
serens Tilfangetagelse. 

mig 8«a meget, det har hvilet tungt paa mit Bryst som 
et forfærdelig Mareridt. Først i Gaar, da Efterretningen 
kom, at Republikken var proklameret i Frankrig, var 
det som om det lysnede og lettede lidt, maaske kan 
Frankrig nu atter bruge sine Lemmer og sin Kraft heelt. 
Gid jeg kunde græde, da var jeg maaske mindre for- 
pint. I Søndags Aftes, da vi var ved at gaae tilsengs, 
hørte jeg en Vogn holde udenfor; jeg veed ikke, hvor- 
fra vi fik den Tanke, at det var Dig, der vendte tilbage, 
jeg veed ikke, hvorfra jeg fik den Tanke, jeg veed godt, 
den var meget taabelig. — 

Venedig Fredes Aften 9. Septbr. 1870. 

Kjære Nore. 

Vi gjennemreiste Tydskland uden Ophold 

eller Hindring, saae faa Krigsfolk, men hist og her nogle 
halvhelbredede etc. Desmere saae vi af Flag etc. i An- 
ledning af Seiren ved Sedan og Napoleons Fangenskab. 
I det Baierske var Glæden ingenlunde støiende, i Tyrol 
ophørte den ganske. Uvillien er vendt mod Napoleon, 
ikke mod Frankrig. I Tydskland var Savnet paa Mænd 
i Mandsalder, mellem 20 og 35 Aar, paafaldende. Hø- 
sten tilbage, dog vistnok tildeels paa Grund af Vejrlig. 
Flere Steder stod Byg og Havre paa Roden. 

Søndag Morgen 11. 

Dit Brev af 5. modtog jeg endelig igaar. — Jeg har 
ikke slaaet nogen Deel i de Franskes Hærbevægelser 
hen som betydningsløse, men sagt, at der kan først 
dømmes om dem, naar man ser, hvorvidt Bazaine kan 
komme Mac Mahon imøde, eller benyttende dennes 
Bevægelser, der maatte drage de preussiske Tropper 
til hans Side, til at gjøre Udfald mod Østen og mar* 
schere paa de preussiske Forbindelseslinier. Du erin- 
drer jo, at jeg saameget erkjendte Betydningen af de 
preussiske Troppers store Overmagt, at jeg ønskede, at 
200,000 af dem maatte faae Mavesyge i 8 Dage, hvil^ 



183 



ket Ønske Du stadig bebreidede mig. Jeg har den ful- 
deste Fornemmelse af den verdenshistoriske Betydning 
af Begivenhederne i Frankrig. Jeg har havt den fra den 
Tid, da det franske Folk valgte en det ukjendt Æven- 
tyrer i dets tidligere napoleonske Rus til Præsident, 
istedenfor den tro Republikaner Cavagnac; fra den Tid, 
da det gav sin Tilstemning til hans Usurpation af 
Keisertronen som Napoleon III. Kort sagt, jeg har mis- 
billiget den napoleonske Fremfærd, blandt andet med 
Hensyn til os. Jeg har anseet den pludselige Krigs- 
erklæring som fremfusende, og frygtede et uheldigt 
Udfald, saasnart Angrebet paa Tydskland ikke fulgte 
umiddelbart paa Krigserklæringen, men der derimod 
toges Forholdsregler til at skaffe Prindsen Ilddaab etc. 
etc. Keiseren var jo igrunden afsat tidligere, han be- 
falede ikke ved Hæren og turde ikke komme til Pa- 
ris. Men nu Erklæringen af Republiken! Den er af 
tvivlsom Nytte til at redde Frankrig i dette Øieblik. 
Det er et slet Forbud, at den saa godt som selvindsatte 
Regjering, bestaaende tildeels af Redakteurer, begynder 
sin Virksomhed med at afskaffe Stempelskatten paa 
Aviser. 

Men lad os ikke opgive Haabet om at Frankrig 
maa gaae ud af Kampen nogenlunde stærkt og med Selv- 
tillid, for at det kan holde den tydske eller rettere 
preussiske Overmagt Stangen. Det er ikke muligt at 
se klart i dette Virvar. — 

Å, F. Tscheming. 

Castelsveien, d. 23. Septbr. 1870. 

'Kjære Tscheming. 

Ja, nu er jo Rom besat. Du har maaske 

seet Victor Emanuel drage ind i den gamle Verdens 
Hovedstad og gaaer og fryder Dig over Ruinerne af 
fordums Magt og Storhed. Hvor længe vil det vare, før 
den nye Tids Hovedstad, Paris, synker i Gruus, maaske 
kun nogle Uger; det er det store Kredsløb i Verden, Op- 

blomttren og Sammensynkeiiy det er Staternes og Men- 
neskenes Lod, det er alt det Timeliges Lod, det er Evig- 
heden. Det er tungt og smerteligt at see paa en Døds- 
kamp, især naar den er saa voldsom som Frankrigs, 
det er, som om jeg følte dets Krampetrækninger i mit 
Legeme, som om jeg hørte dets Dødssuk i Stormen og 
det onde Vejr, der raser her, men saa lægger jeg mig 
atter til Ro med det Suk: det er alt det Timeliges Lod, 
det er Evigheden. 

Orla Lehmann blev begravet den 20. med Musik og 
Billetter til Kirken og Studenter-Optog, svenske De- 
putationer, Stormænd af alle Arter, Sørgeflor og Lys 
hele Natten, kort sagt som det sig bør for en af Dan- 
marks store Mænd, hvis store Gjeminger er indskrevet 
i Fædrelandets og Historiens Aarbøger. Her vil jeg sige, 
at var jeg oplagt til at lee, saa vilde jeg lee af denne 
Apotheose ^). 



Optegnelserne. 

Anthonores Bryllup blev berammet til hen- 
des Konfirmationsdag d. 4. Oktbr. 1872'). Hun havde 
søgt og faaet det Hjelmstjeme-Rosencroneske Legat 
til en Kunstrejse, Christensen fik ogsaa et Legat, og nu 
skulde de ud i Verden som Mand og Kone. Græken- 
land var det endelige Maal for deres videnskabelige 
og kunstneriske Stræben. 

Og medens de to færdedes der langt borte, sad jeg 
stille i min Krog og malede og dekorerede Terracotta, 
som paa den Tid var i stor Anseelse, blev sendt Ver- 
den rundt og blev godt betalt. Mit Formaal var at samle 
saa meget, at jeg sammen med min yngste Datter kunde 
møde Christensens i Italien, naar de vendte tilbage fra 



^) Der findes endnu nogle faa Refsebreve fra Ttcberning, der kun omhandler 
Rejsen, fira Fru Tscbeming Ingen. Han kom hfem 1 Slutningen af Oktober. 

*) I Sommeren 1860 bavde Fru Tscberning og bendes Datter Anthonore 
Ttcberning foretaget en Rejse til Scbweiz og derfra til Paris. Paa denne Refse blev 
den unge Kunstnerinde forlovet med Filologen Richard Christensen, se Side 151. 

Grækenland. Jeg havde virkelig ogsaa sparet mig en 
saa stor Sum sammen, at vi i Foraaret 1873, efter at 
være flyttet fra Kastelsvejen og havde lejet Bolig paa 
Østerbrogade Nr. 42, kunde tiltræde vor Rejse til Sy- 
den. 

Desværre bekom den romerske Luft mig ikke godt, 
og jeg havde kun halv Glæde af mit Ophold dér, og vi 
maatte fremskynde vor Tilbagerejse. 

Det stærke Opsving, som det med oliemalede 

Blomster dekorerede Terracotta havde taget herhjemme, 
fristede adskillige unge Piger til ved det Arbejde at 
skaffe sig lidt Fortjeneste. Flere henvendte sig til mig 
om at undervise dem, thi jeg var paa den Tid den Ip- 
senske Fabriks mest ansete og benyttede Dekoratrice 
og tjente mange Penge derved. I vor noget indskræn- 
kede Bolig paa Trianglen havde vi mindst to Gange 
om Ugen Huset fuldt af Elever. Min yngste Datter, 
SarUj der ogsaa havde udviklet sig flinkt i Blomster- 
maling, havde adskillige Elever i Hjemmet og udstillede 
enkelte mindre Billeder paa Foraarsudstillingen. 

Man har i Reglen ikke megen Glæde af Elever, de 
fleste kommer aldeles uforberedte, og uden særdeles 
Anlæg mener de at kunne tjene Guld og grønne Skove, 
naar de har malet med en Lærer nogle Taa Timer. De 
fleste kedede mig og ærgrede mig, flere af dem sendte 
jeg bort, da det ikke kunde føre til noget — saa blev 
de vrede. 

I Sommeren 1851 havde vi i nogle Maaneder taget 
Ophold i Frederiksværk, hvor vi lejede os ind i Skole- 
lærer Christensens Bolig med lidt laante og lidt med- 
bragte Sager i det meget ringe og tarveligt udstyrede 
Logis. Jeg husker godt, hvor forbløffet jeg blev, da 
Tscheming fik Brev, der anmeldte et Besøg til Middag 
af Excellencen Scheele og Baron Blixen-Finecke ^). Her 
var gode Raad dyre. Min Svigerinde overlod mig en 

1) Om dette Besøgs politiske Indhold se Efter! . Papirer III, 83. 

Lammesteg, og hos Købmand Larsen fik jeg dejlige 
Jordbær at købe. Den Lammesteg var en Frelser i 
Nøden, og Madbesværlighedeme var jeg saaledes ude 
over, værre var det med Siddepladser. Vi havde kun 
en gammel Sofa og to Stole, dertil kom nu et Par 
Havebænke med Tæpper over, — man levede jo Feltliv, 
og de to Herrer var, som de fleste forstandige med 
forskellige Livsforhold fortrolige Mennesker, ikke dem, 
man mest generede sig for. Det gik meget fornøjeligt, 
de var optagne af deres politiske Spørgsmaal; hvad de 
drejede sig om, véd jeg selvfølgelig ikke nu, men det 
véd jeg, at de to Herrer har tilbragt mange Timer efter 
den Dag i vort Hjem dels paa Ørholm, dels senere paa 
Kastelsvejen. 

Det var især Baronen, der jævnlig kom i sit lille 
Køretøj til Ørholm med sin halvvoxne Søn Frederik ^), 
en rar velsignet Dreng, der tumlede sig og legede med 
vore Børn i det store Hus og den store Have. Passia* 
ren med Tscheming var da meget langtrukken, og vor 
Middag blev udsat. Hvad skulde jeg gribe til, — en- 
delig besluttede jeg mig til at sige: ^a, vi har ikke 
andet end Grynsuppe til Middag, vil Baronen spise 
med os?" „Grynsuppe, aa, det er min Livret!" Noget 
Kød var der Vel ogsaa, og det maa jeg sige, saavel den 
gamle som den unge Baron var ingen Kostforagtere. 

Da vi kom til Kastelsvejen, besøgte de os ogsaa 
nogle Gange, men dér var Forholdene jo dog mindre 
fristende, Frederik var bleven en næsten voxen Yng- 
ling, jeg husker ham godt krybende i Hylden over Re- 
tiraderne og balancerende paa Plankeværket. Med Fa- 
deren sad jeg nede i Krogen under Ahomtræeme, han 
fortalte dit og dat, fortalte om Monrady som dengang 
var Minister og ikke højt anskrevet ved Hove, og hvor- 
ledes han et Par Gange ved Taflet havde nydt for me- 
get af den gode Vin. — Blixen blev imidlertid svage- 

1) Den senere HoflflBgermester Baron Frederik Theodor Hans Anna Chri- 
stian Wolfgang Blixen-Finecke til Dallund og Næsbyholm, f. 1847. 

lig. Tscherning korresponderede stadig med ham, 

havde af og til været hans Gæst en Gang eller to et 
Par Dage paa Nydala i Sverrig, hvorfra han sendte os 
Urfugle. 

Excellencen Scheele var hyppig vor Gæst her i 
Byen, mest om Aftenerne. Han drak da The sammen 
med os og havde altid fuldt op at fortælle, altid i en 
dæmpet ensformig Tone, der, hvor vel det kunde være 
ret interessant, dog, det maa jeg tilstaa, ofte havde no- 
get søvndyssende ved sig. Han blev siddende, til det 
blev sent, jeg troer, den gamle Mand følte sig vel i vort 
rolige, tarvelige Hjem. 

En Dag havde Excellencen Scheele siddet en god 
Stund og passiaret med mig alene; der kom nogle en- 
kelte Personer, som skulde blive hos os til Middag, 
men Scheele gjorde ikke Mine til at gaa, men fortsatte 
med hvad vi havde begyndt at tale om, netop som de 
Fremmede kom til. 

Det galdt Forholdet mellem afdøde Kong Frederik 
den Syvende og Grevinden. Han havde, før de Frem- 
mede kom, talt om, hvorledes Kongens anden Kone 
var 1) og forsikrede, at det var en fuldkommen brav og 
elskværdig Person. Han havde besøgt hende mange 
Aar efter Ægteskabet var blevet ophævet, og de havde 
talt derom, og da Scheele havde beklaget, at det ikke 
havde kunnet gaa, havde hun svaret: ,Ja nu, da der 
er gaaet saa lang Tid, da jeg er bleven mere indsigts- 
fuld og klar i mine Anskuelser om mit daværende 
Forhold, — husk paa, jeg var ikke meget mere end et 
Barn, da jeg blev gift med Deres Prins, — nu er jeg 
mange Gange gaaet i Rette med mig selv, om jeg 
kunde og burde have handlet anderledes, men jeg for- 
sikrer Dem, jeg vilde gøre om igen, hvad jeg dengang 
gjorde, det var umuligt at leve med Deres Prins. ** 

„Ser De,'' sagde Scheele^ „vil man handle, som i 

1) PrinscMe Caroline Charlotte Mariane af Meklenborg-Strelitz (1821—76). 
Gift 1841 med Prins Frederilc (VII), skilt 1846. 

den Sag — døm det saa, som De vil — saa bør man dog 
i det mindste være sikker paa, at den Prinsesse man 
vælger, er en Person, der er sig fuld bevidst, hvad hun 
gaar ind paa, og ikke med Bind for Øjnene drager ind 
i Forhold, som enhver rettænkende og ærbar Kvinde 
maa vige tilbage for. — Man havde næppe behøvet at 
søge saa langt, for at finde en Prinsesse, der passede 
meget bedre, men om hende vilde Prinsen ikke høre 
Tale, han var i det hele genstridig hver Gang, der var 
Tale om et andet Ægteskab for at skaffe en Tronarving. 
Han havde alt den Gang gjort Bekendtskab med Jom- 
fru Rasmussen^)^ der udøvede et overordenligt Herre- 
dømme over ham. Christian VIII. lod hende en Dag 
kalde og bød hende en betydelig Sum Penge, naar 
hun vilde bringe Prinsen til at indse det gavnlige 
for Landet, naar han indgik et andet Ægteskab, hvor- 
ved man fik en Tronarving, og formaaede ham til at 
indvillige i at tage tilægte den Prinsesse, man valgte 
til ham. 

Jomfru Rasmussen afslog aldeles bestemt at mod- 
tage de tilbudte Penge, lovede at hun skulde gøre alt, 
hvad der stod i hendes Magt for at formaa Prinsen til 
at rette sig efter Majestætens Villie, men paa én Be- 
tingelse: mislykkedes det, og der atter indtraadte Skils- 
misse, da skulde der ikke lægges Hindring i Vejen for 
Ægteskab mellem hende og Prinsen, noget Prinsen i 
Øjeblikket ønskede. Kongen lovede, han skulde da in- 
gen Hindringer lægge i Vejen, han haabede vel, det 
aldrig skulde komme dertil, og saaledes blev den Handel 
sluttet. Saavidt jeg forstod, havde Kongen givet hende 
det skriftligt, dette tør jeg dog ikke beedige.' 

„Tro De mig," tilføjede ScheeUy „kun med en Per- 
son som Grevinden var det muligt for Kongen at leve, 
og hvad jeg har sagt Dem før i Anledning af det Gif- 



1) Louise Christine Rasmussen (1815—74), f bv. Modeliandlerinde i Kblivn., 
blev 7. Augnst 1850 viet til Kong Frederik VII. og samme Dag opbøjet til 
Lensgrevinde af Danner. 

termaal : om det har været politisk rigtigt, tør jeg ikke 
paastaa, at det var moralsk rigtigt, derom er jeg over- 
bevist.* 

Den sidste Gang jeg saa Excellencen Scheele før 
hans Død, der indtraf Nytaarsnat 1874 — 75, var nogle 
Dage før Jul. Han var temmelig svag, havde ikke mere 
Kræfter til at besøge os om Aftenen, som ellers var 
hans Vane. 

Det var en Søndag Formiddag, Tscheming var ikke 
hjemme, jeg sad længe og talte med ham, Scheele sad 
i Sofaen, der stod midt ude paa Gulvet ved Enden af 
Tschernings Skrivebord, jeg sad ligeoverfor i Læne- 
stolen. Hvor tydelig staar han for min Tanke, den 
gamle fine Hofmand med sin høje Skikkelse, sit be- 
levne og dog ligefremme Væsen. Han vilde aldrig ret 
være sin Svaghed bekendt, og dog bøjede den ham 
mere og mere, og mange Sorger havde bøjet ham. Al- 
drig saa jeg ham saa sammensunken, som da han havde 
maattet forlade Slesvig, da denne Landsdel var tabt^), 
men lidt efter lidt mandede han sig op, og altid bar 
han Landets og sine egne Sorger med nogenlunde op- 
rejst Pande. Og Scheele havde store Sorger og idelig 
Sygdom i Hjemmet. 

Scheele lod i det hele til at have megen Godhed 
for vor Familie, og megen Fortrolighed baade til Tscher- 
ning og mig, og i Aarenes Løb fik jeg virkelig ven- 
skabelige Følelser for den gamle Mand, der havde set 
og oplevet saa meget og gærne fortalte derom. Man be- 
skyldte ham for Mangel paa Sanddruhed, jeg tror med 
Urette, thi han fortalte nu og da de samme Tildragelser 
flere Gange, og han fortalte dem altid ens. 

Mange Aftener sad han glad og tilfreds i vor lille 
Kres og drak sin Kop The, og naar de to gamle hvid- 



1) I Decbr. 1861 blev Scheele konstitueret som Overpræsident 1 Altona, 
men Nemedes fra dette Embede i Decbr. 1863 tf de tyske Forbundskommis- 
8»rer. 

haarede Mænd sad der ved Siden af hinanden og talte 
Alvorsord om vort Lands sørgelige Skæbne, om hvad 
der var gjort og ikke var gjort, om hvad der kunde 
være gjort anderledes, da saa jeg paa dem med et ve- 
modigt Suk, thi jeg saa, det led mod Enden med deres 
Gæming, deres Tænken og Stræben. 

Budskabet om Scheeles Død bragtes mig Nytaars- 
morgen, jeg blev saa inderlig bedrøvet, det forekom 
mig som en Paamindelse, og kun sex Maaneder over- 
levede Tscheming ham. 

Tschemlng fik intet med hans efterladte Papirer at 
gøre, som jeg er vis paa er værdifulde, og jeg beklager 
ikke at have gjort, hvad jeg kunde, nemlig opskrevet 
mange af hans Udtalelser strax; kun disse enkelte korte 
Notitser lader jeg ligge ^). 

Det var altsaa den sidste Dag, han sad hos mig, da 
han fortalte mig, hvorledes han havde besøgt Frederik 
VII paa Gottorp, kort før Kongen døde. 

Scheele havde siddet længe og talt med Kongen, 
der røg sin Pibe, og ogsaa havde opfordret Scheele til 
at ryge. Scheele havde fundet Kongen saa svag den Dag, 
men meget ivrig paa at tale. Scheele havde flere Gange 
villet afsted, men Kongen havde holdt ham tilbage; da 
Scheele endelig forsikrede, at hans Vogn ventede, og 
at han vilde komme for sent til at rejse, han maatte 
nu bort, blev Kongen siddende og sagde ham Farvel; 
men da Scheele alt stod med Dørgrebet i Haanden, 
rejste Kongen sig, kaldte paa ham, kom hen til ham 
og sagde med grædende Stemme: ,Jeg ser Dig vist 
aldrig mere, kom og omfavn Din Konge, '^ og saa kys- 
sede han Scheele^ trykkede ham til sig og græd og vin- 
kede til ham med Haanden. 

Da Scheele kom udenfor, var han bleven saa beta- 
gen over Kongens Adfærd, at han frygtede, det stod 
meget ilde til med ham. Han tog sig sammen og op- 
søgte Dokto ren, som han udspurgte, men fik meget 

1) Scheele sktl hive tllIntet(fort sine Papirer Inden han døde. 

afvisende Svar, og paa hans Ængstelse og Begæringer 
om stor Omhu og Forsigtighed fik han Forsikring om, 
at der var aldeles intet i Vejen med Kongen. 

Det var imidlertid langtfra at Doktorens Maade at 
svare paa beroligede ham, han betænkte sig derfor en 
Stund, om han skulde gaa til Grevinden, han havde i 
de senere Aar aldrig benyttet sig af den Ret, han tid- 
ligere havde, til at gaa uanmeldt ind til hende, men 
han var bleven saa bange for Kongens Tilstand, at han 
benyttede de faa Øjeblikke, han havde tilovers, til at 
søge hende og udtale den samme Ængstelse for Kon- 
gens Befindende, som han havde udtalt for Lægen. 

Grevinden tog imod det paa samme Maade som 
Lægen, i en kort afvisende Tone, forsikrende, at der 
var aldeles intet i Vejen, som var værd at lægge Mærke 
til. Scheele rejste; Dagen efter lod de Kongen tage ud, 
han forkølede sig, og kort efter døde han. Jeg spurgte, 
om han troede, det var sandt, at der ofte havde været 
saa store Misforstaaelser mellem ham og Grevinden, 
at hun havde villet forlade ham. Han svarede, at hun 
i det mindste én Gang havde været saa vidt, at hun 
havde pakket en Rejsetaske med Kostbarheder, for at 
forlade Slottet, at Kongen havde attraperet hende og 
ved Armen ført hende tilbage til hendes Værelser og 
holdt hende indespærret der i flere Dage, og at han 
havde ladet Scheele kalde og overladt til ham at bilægge 
Striden. 

Jeg spurgte Scheele^ om han kunde tænke sig Mu- 
ligheden af, at der hos Grevinden kunde være næret 
Ønske om at blive af med sin kongelige Gemal; Tscher- 
ning og jeg var blevne i høj Grad overraskede over et 
Brev, som Doktoren havde skrevet til Tscheming Da- 
gen efter Kongens Død. Da vi havde læst det, saa vi 
paa hinanden og sagde: „Det var underligt! Det lyder 
jo næsten, som om han vilde fri sig for den Mistanke at 
være Skyld i eller at have fremskyndet Kongens Død." ^) 

1) Se Efterl. Ptp. III. S. 224 ti. 

Scheele trak paa Skulderen og sagde: .Det wU jeg 
dog ikke fonnode, men det var højst nforsvarli^;!, dji 
Kongen gik med den store Bl^n i Nilsen, at lade haon 
tage ud i Kulde og Slud, saa han Bk Rosen i Hovedet, 
dertil kom, at han atter var kommen ind paa den Vjme 
at drikke saa voldsomt, saa Grevinden aldeles ikke 
mere kunde afholde ham derfra, men gav ham aldeles 
fHe Tøjler.« 

Af en tøs Optegnelse. 

Den 26. Juli 1874. Det er i Dag fire Uger siden, 
jeg og mine Børn tilbragte den tungeste Dag i vort Liv, 
den sidste Dag, da vor gamle Ven og Fader var imel- 
lem os og talte med os. Idelig vender Tankerne sig: 
mod den Dag og mod de fire Dage, som gik forud, 
idelig repeterer jeg, hvorledes det var den Dag og den 
Dag og hvad han sagde, det forekommer mig, at det 
kan aldrig glemmes. Har jeg nogensinde glemt min 
Faders sidste Timer! Men jeg véd dog, at Tiden ud- 
sletter en hel Del, og jeg vil fastholde, — selv det, der 
smerter dybest, vil jeg fastholde, men jeg har ikke før 
havt Mod til at tage Pennen i min Haand og drage 
disse Træk, der skal minde om hans Endeligt, hvis Liv 
har været saa rigt og har udøvet en saa betydelig Ind- 
flydelse paa sit Land og mange af de Mennesker, med 
hvem han stod i Berøring. 

Tirsdag den 23. Juni — da vi havde drukket The, 
kom Kandidat Larsen^ Redaktør af „ Morgenbladet* ^) 
og sad og samtalede med Tscheming^ til Klokken var 
henved 10, saa kom Tscherning ind og læste Avisen, 
som han plejede og blev siddende saa længe, at Sara 
spøgende satte det tændte Lys ved Siden af ham, pur- 
rede op i hans hvide Haar og sagde: ,, Fader, Klokken 
er snart elleve!" ^a, vent lidt, jeg er strax færdig.* 

1) Niels Jacob Larsen (f. 1845), Folketingsmand, Formand for det slælland- 
akt Brandforsllcrlngsselskab. 

Og lidt efter gik han munter som altid fra os. Om 
Natten laa jeg en Del vaagen og hørte nok mod Mor- 
genstunden, at han heller ikke sov; jeg stod usædvanlig 
tidlig op, træt af at ligge vaagen, saa ringede Tscheming 
og bad mig kalde paa Ejlert\ da han havde havt saadan 

et slemt Sting i Brystet om Natten. Ejlert fik 

strax en Formodning om, at det kunde være en begyn- 
dende Brystbetiændelse *). 

Tscheming havde om Morgenen strax sagt til Ejlert: 
»Véd Du hvad, jeg troer, dette bliver Begyndelsen til 
Enden," han sagde senere: ^a, Du vil vel ikke sige 
mig, hvad Doktoren har sagt om min Tilstand." Jeg 
beroligede ham det bedste jeg kunde, og i de første 
Dage var vi temmelig rolige, dels fordi vi var vant til, 
at han ofte gjorde meget Væsen af et Ildebefindende, 
dels fordi man nødig troer, hvad man nødig vil tro; 
jeg sagde bestandig til Børnene: jeg frygter. Fader ikke 
overlever dette. 

Den 24. sad jeg ved hans Seng, han laa ellers mest 
og døsede og talte grumme lidt, men saa sagde han hen 
til mig: ^eg vilde dog saa gerne have levet saa længe, 
at jeg havde set Ejlert helt færdig til Jul," og saa græd 
han som et Barn. „Tscherntr^,^ sagde jeg, „hvorfor 
græder Du dog? Du kan jo nok komme Dig." »Aa, 
jeg bliver saa svag, og Du véd jo nok, jeg kommer saa 
let til at græde." ,Ja, men nu maa Du tænke paa, hvor 
lykkeligt Dit Liv er hengledet, at det er mere, end vi 
nogensinde har ventet, at kunne leve saa længe sam- 
men og se Børnene saa vidt fremme." ^a, jeg har 
været meget lykkelig, — naar jeg saa bare kunde blive 
ganske stille begravet." Jeg stod over ham, og der faldt 
et Par Taarer paa hans Haand, han tørrede dem af og 
saa op paa mig, og nu talte vi ikke mere sammen. Jeg 
véd ikke, om han i det Øjeblik sagde Livet Farvel; 

1) Den ældste Søn, Overkirurg, Professor Ellert Adam Tscheming, tog 
Lægeexamen 1875. 

*) Den overordentlig detaillerede Fremstilling af Tschemings Sygeleje og 
Død forblgaaes. 

13 

han talte aldrig om sine egne Følelser, han gav næsten 
aldrig tilkende, hvad der bevægede sig i hans Sjæl ham 
selv vedkommende, ikke engang i hans tidligere Aar, 
da jeg kendte ham. 

Den 26. om Middagen Kl. 3 kom Fenger med vor 
Huslæge, der fandt en længere Undersøgelse Sted, 
hvorefter Fenger kom ind til mig og sagde: ,Ja, det er 
en Brystbetændelse, var det hos en ung Mand, vilde 
man blæse det et Stykke, hos saa gammel en Mand er 
det altid betænkeligt og farligt, endnu er den ikke me- 
get udbredt, men den vil rimeligvis brede sig meget 
mere i de kommende Dage. Sygdommen har sit regel- 
mæssige Forløb; før den Onde — lOnde Dag vil der i al 
Fald ikke være Tale om en Vending til det bedre.* 

Om Lørdag Aften sagde han til Doktoren: ,Ja, De 
maa se at holde Livet i mig til den 1ste, for at min 
Familie kan faa min Pension.' .Aa, Tschemingy^ sagde 
jeg, vtænk nu ikke paa det, kommer vi over Resten, 
kommer vi over det med.** „Ja, det er en vigtig Sag 
for Jer," svarede han. — — 

Midt paa Dagen om Søndagen kom Fenger igen. — 
Da han gik ud af Stuen, sagde han sagte til EJlert: 
,Han døerl" Til mig sagde han: „Hans Tilstand er 
meget slet, men man kan jo haabe paa en bedre Ven- 
ding." Men saa tiltog den voldsomme Rallen, og 

Kræfterne tog af. Det var en straalende Midsommer- 
dag, uophørlig færdedes glade pyntede Mennesker forbi 
tilfods og tilvogns. Livets Travlhed og Glæde udenfor 
kun skilt ved Husets tynde Mure, og dér laa han, den 
nylig saa kraftige livsglade Mand med de hvide Haar 
og de milde Øjne bøjet mod Graven, gispende efter 
Luft, rallende saa det hørtes over hele Lejligheden. 

Der trak et voldsomt Uvejr op over Byen, det ene 
tindrende Lyn foer gennem Stuen efter det andet. Tor- 
denen rullede uophørligt med en umaadelig Voldsom- 
hed. „Hører Du det slemme Vejr?" sagde jeg til Tscher- 
ningj „Lynet skal være slaaet ned i Hotel Fønix." „Naa, 

nu igen, dér er det slaaet ned én Gang tidligere, dette 
Uvejr og den tunge Luft er slem for mig. Skulde Lynet 
slaa ned her i Huset, saa skal I klæde mig paa, tage 
mine Pakker med Papirer, løfte mig med dem i en 
Drosche og køre mig til Kommunehospitalet.^ „Og det 
kan Du ligge og tænke paa?" ,Ja, hvad, noget skal 

man jo tænke paa, naar man ligger saaledes.^ 

Vi sad inde i den anden Stue, hvor der var mørkt, saa 
han ikke kunde se os, men vi kunde iagttage ham. 
Hans smukke Profil tegnede sig med en skarp Skygge 
mod den blaa Væg. Ejlert sad ved hans Seng og følte 
af og til Pulsslagene. Der var en uophørlig Køren 
udenfor, alle Skovfolkene vendte hjem paa Kildevogne, 
syngende og hurraende, vaåde af Tordenbygerne, men 
glade og højrøstede, — forfærdelige, forfærdelige Nat I 

Den stærke Rallen tog til, der blev længere og 

længere mellem Aandedragene — et langt, tungt, uklart 

Aandedrag — og saa var alt stille. 

Jeg slukkede Lyset og rullede Gardinet op. Solen 
lysnede alt, Træerne dryppede efter Gaarsdagens vold- 
somme Regn. Fuglene vaagnede til Liv, jeg hørte en 
Nattergal slaa nede fra Rosenvænget, allerede vandrede 
en enkelt Person paa Vejen, det lysnede og levede op, 

en dejlig Sommermorgen efter Regn. Nu laa han 

der saa stille, saa smuk, saa bleg og sov saa trygt og 
var saa smuk at se paa. Det rige, kraftige Liv var sluttet; 
og saa kom næste Dag de lange Avisartikler, han skulde 
dømmes og bedømmes, og hver dømte paa sin Maade, 
men enhver maatte staa med Agtelse overfor den Mand, 
om hvem Kong Frederik VIL ikke havde bedre at sige 
end: „I maa ikke tale ilde om Tschemingy han er min 
bedste Mand, thi han har aldrig bedt mig om noget I ^ 
og om hvem Christian IX. ikke havde andet at sige til 
min Søn: „Ja, naar jeg saadan talte med Deres Fader, var 
han jo stiv i sine Meninger, men man kunde ikke blive 
vred paa ham, fordi han talte af sin Overbevisning.* 

EFTERSKRIFT 

af Leo Tschbrnino 

Allerede i Tschemings sidste Leveaar havde hans 
£\, Hjem ikke mere som før Forbindelse med de be- 
tydende Krese her i Landet. Han var i det politiske 
Liv bleven en ensom Mand, og efter at han i 1866 
helt trak sig ud af offenlig Virksomhed, blev de Folk, 
der søgte ham, færre og færre. Hans Omgangskres 
svandt derfor naturlig ogsaa ind, samtidig med at de 
gamle tro Venner blev færre Aar efter Aar, efter som 
Døden tyndede ud i deres Rækker. 

Tilbage blev der efter Tschemings Død derfor kun 
en snevrere Kres af Venner, forøget med de faa nye 
Elementer, der gennem Børnene, efterhaanden som 
disse var blevne voxne, var blevet knyttede til Hjem- 
met paa Kastelsvejen. 

Familietraditionen tro søgte min Bedstemoder sta- 
dig at samle Familiens mange Medlemmer hos sig, og 
hendes Hjem vedblev under de samme borgerlige For- 
mer at være Familiecentret. 

Hun kastede sig, som hun ovenfor selv har berørt, 
med megen Energi over Terrakottamaling, hvilken hun 
allerede tidligere havde beskæftiget sig en Del med, 
og blev i en lang Aarrække, omtrent i 16 Aar, fast 
Dekoratrice for Ipsens Terrakottafabrik, hvorved hun 
tjente en Del Penge. 

Tillige skrev hun en Del, Vers og Noveller, hvoraf 
der findes en uhyre Mængde mellem hendes efterladte 
Papirer. 

Der har tidligere i Bogen været Anledning til at 
omtale hendes Virksomhed som Malerinde, derimod 
kun flygtig været antydet, at hun skrev. Hun omtaler 

saaledes selv sin Novelle „ Emanuel" fra 1848, medens 
man i hendes Breve til Broderen ser, at hun har skrevet 
nogle Sange. 

I Optegnelserne omtaler hun slet ikke sin Forfatter- 
Virksomhed. 

Det siger sig selv, at et Menneske, der allerede fra 
de unge Aar med saadan Hengivelse og Inderlighed har 
ført den ene Dagbog efter den anden, samlet Breve og 
Optegnelser Aar efter Aar, maa have haft en medfødt 
Trang til at meddele sine Tanker og Følelser paa Papiret. 

Hertil kommer saa de mangeartede kunstneriske 
Anlæg, den store Fantasi, det varme Temperament og 
det stærkt modtagelige Sind, der først bringer hende 
ind paa Malerkunsten, men saa igen hæmmes af Ægte- 
skabets mangeartede Krav. Men alt som Børnene bliver 
voxne, falder disse Krav noget bort, og hun faar mere 
Tid til sin Disposition. 

Hvad er da naturligere end at hun, den nu modne 
Kvinde, der har høstet saa mange Erfaringer, modtaget 
saa mange Indtryk, og som nu er kommen paa Afstand 
af alle de bevægede og indholdsrige Aar, føler Trang 
til som i de unge Aar at meddele sine Tanker og Erin- 
dringer paa Papiret? 

Under Mærket Melas er der af hende saaledes trykt 
^Kildehnsei*' 1871 (Reitzels Hefter for danske Forfat- 
tere), ^Olnffra Lien'' 1871, ^Lille Fredrik'' 1872 (begge 
i Aftenlæsning), „Fisker Hanne'' 1872, »D^ Fattige og 
forladte'' 1873, „Emanuel'' 1874, „Brauns Efterfølger" 
1875 (76?) (alle disse fire i »Laalands-Falsters Stifts- 
tidendes Søndagsblad"), og i en Bog for sig som en 
lille Samling, 5 Smaafortællinger. 

Desuden har hun efterladt sig mindst lige saa mange 
utrykte Noveller og en uhyre Mængde Vers skreven 
ved alle mulige Lejligheder. 

Endelig udgiver hun i Aarene 1876 — 78 i4. F. Tscher- 
nings „Efterladte Papirer" paa P. G. Philipsens Forlag. 
Trods dette ret betydelige Arbejde faar hun dog Tid 

til at give sig af med almindelige kvindelige Sysler, 
med Syning og Hækling, og jeg tror f. Ex. aldrig hun 
i disse Aar har taget sin Tilflugt til nogen Dame- 
skrædderinde, men selv syet alt til sit og Husets For- 
brug. 

En kolossal Energi og Arbejdslyst har været Driv- 
cederen til disse Aars Anstrængelser, men ogsaa Haabet 
om at kunne efterlade Børnene lidt Penge til at staa 
imod med har ansporet hende end yderligere. — Det 
lykkedes hende virkelig ikke alene at overlade dem en 
lille Kapital ubeskaaren, men endog at forøge den lidt 
i sine sidste Aar, samtidig med at hun ved enhver 
Lejlighed ydede, hvor der var mindste Trang. 

Destoværre flk hun ikke Lov til at bevare sin Ar- 
bejdskraft i de sidste Aar. I 1884 blev hun pludselig 
ramt af et apoplektisk Slag, der gjorde hende lam i 
hele den venstre Side. Ganske vist forblev hun aands- 
frisk og genvandt snart en Del af sin Arbejdsevne, 
men det rige Væld af Ideer var standset og Livsmodet 
brudt Hun var fra nu af bunden til sine Stuer, hvor 
hun Dag ud og Dag ind sad i Lænestolen ved Vinduet, 
eller møjsommelig støttet til en Rørstol slæbte sig fra 
Værelse til Værelse, og ned i den mørke Have, der 
hørte til Lejligheden, hun nu beboede paa Rosendals- 
vej (Slagelsegade 11, Stuen). 

Kort før denne Ulykke skete, havde hun taget sin 
lille 3 Aars Sønnesøn i Huset, og ham kaster hun nu 
al sin Kærlighed paa. 

Den 3. Juli 1890 blev hun ramt af en Hjærtelam- 
melse og døde i Løbet af en halv Time, uden at være 
fra sin Bevidsthed, omgivet af sine to ældste Døtre. 
Efter hendes Ønske blev hendes Lig brændt i Gøte- 
borg og Urnen med hendes Støv nedsat i A. F. Tscher- 
nings Gravsted. 

Gammel og svag, let til Taarer, men ogsaa let til 
Smil, med et stort varmt bankende Hjærte, saaledes 
er det sidste Billede, jeg bærer af hende i min Barn- 

doms-Erindring. Aldrig klagende, taalmodig bøjende 
sig for Skæbnens tunge Aag, søgende at gøre sin Tid 
saa frugtbringende som mulig, angst for de lange, 
søvnløse Nætter, levede hun sine sidste Dage, for- 
haabningsfuldt higende efter den forløsende Død — 
den evige Søvn. 

